
NUTIKIMAS MARAGYJE 


Mes nemokam pažinti žmonių, 
kai jie pas mus ateina, 
turim patys nueiti pas 
juos, kad suprastume, kokie jie yra. 


Getė „Mintys Ir aforizmai“ 


Pasienio karininkas pavarto mano pasą ir neskubėda- 
mas deda violetinį antspaudą. Paskui pakviečia išgerti 
arbatos, mat į Siva, tą nuošaliausią Vakarų Egipto oazę, 
užsieniečiai užklysta labai retai. O iš ko jis daugiau suži- 
nos naujienas? 

Mums begurkšnojant kvapnią karštą arbatą, lauke pa- 
sigirsta suirze balsai, su triukšmu atsidaro durys ir ant 
slenksčio pasirodo sivietis policininkas, vesdamasis . ant- 
rankiais prie savęs prirakintą vyriškį. Matyt, policininkas 
nusprendė, kad taip įstatymo pažeidėją bus lengviausia 
pristatyti į skyrių, nes šis baltai apsirengęs beduinas su 
raudonai siuvinėtu turbanu teturi vieną ranką. Kairioji jo 
burnuso rankovė kabaliuoja tuščia... 

Karininkas liepia policiniakui nuimti antrankius ir pa- 
rodo suimtajam kėdę prie rašomojo stalo. O seržantas, 
nuleidęs šautuvą žemyn, dėl viso pikto atsistoja prie durų. 

— Atleiskite, ilgai neužtruksiu — sako man egiptietis 
karininkas, pasišaukia raštininką, ir tardymas prasideda. 

— Pats žinai, Senusi, kam liepiau tave atvesti. Noriu, 
kad papasakotum apie tą susišaudymą jūsų stovykloje 
praeitą savaitę. Kas ten įvyko? Iš kur gavot ginklų? Mes 
tikrai žinom, kad yra sužeistų. Dėl ko viskas prasidėjo? 

Žmogus primerktomis akimis vedžioja aplink ir tyli. 
Jis atrodo kokių penkiasdešimties metų. Lieknas, judrus, 
ereliška nosis liesame veide liudija jo narsą, nors šiuo 
metu elgiasi nedrąsiai, bemaž nuolankiai. 

— Ką gi, nenori kalbėti, teks pasėdėti kalėjime, laiko 
aš turiu, — abejingai pareiškia karininkas.— Bet geriau 
pasakyk teisybę ir galėsi eiti. Taigi rinkis, Senusil 

— Jūsų malonybe, pats nesuprantu, kaip tai atsitiko, — 
nedrąsiai pradeda pasakoti beduinas.— Praeitą šeštadienį 

paryčiais mus kažkas užpuolė ir apiplėšė. Buvo dar labai 
tamsu, nieko neįstengėm pažinti. Atsibudau nuo šūvių 
trenksmo, o kai išėjau iš palapinės, trys mūsiškiai jau gu- 
lėjo sužeisti. Bet nieko rimto, ačiū dievui, kulkos išėjo 
kiaurai. Tik mano sūnėnui sutrenkė šautuvo buože galvą. 
Guli ligoninėj. 

— O jūs Saudét? — griežtai klausia karininkas. 

— Ką jūs! — tikina Senusis.— Nė vienas iš mūsų netu- 
ri ginklo. Mes laikomės įstatymų, jūsų malonybe. 

— Ir vis dėlto, kas tie uzpuolikai ir, svarbiausia, ko 
jie norėjo? 

— Alachas mato,— tvirtina vienarankis— Nė vieno 
nespėjau pažinti, dingo kaip į vandenį. O užpuolė tikriau- 
siai todėl, kad turime puikių kupranugarių ir gražių kili- 
mų, kuriuos audžia mūsų moterys, štai į ką kėsinosi tie 
banditai, tenubaudžia juos alachas| 

Suirzęs pulkininkas nusišluosto nuo veido prakaitą ir 
kreipiasi į mane: 

— Su tom padugnėm visuomet taip] Kariauja vieni su 
kitais mano panosėj, o paskui apsimeta kvailiais. Nieko 
iš tų kietakakčių neištrauksi, jie laiko, kad mes čia visai 
nereikalingi. | 

Pritarimo šypsnys švysteli beduino veide, bet pulki- 
ninkas jo nepastebi. 

— Na gerai,— toliau kvočia jis, — kas šaudė nežinai, 
kodėl užpuolė jūsų stovyklą, taip pat nenumanai. Tepa- 
deda tau alachas. Bet mano žmonės tau nepadės susigrą- 
žinti prarasto turto. O dabar nešdinkis. 

— Stok,— šaukia jis beduinui, kuris jau buvo bepuoląs 
prie dury,— pirma pasirašyk protokolą. 

Raštininkas, sėdėjęs už policijos viršininko nugaros ir 
užrašinėjęs jo klausimus bei trumpus beduino atsakymus, 
čiumpa vienarankio nykštį, šiurkščiai prispaudžia jį prie 
antspaudų pagalvėlės, paskui prie smulkiai prirašyto lapo. 

— Beraščių šalis, — piktinasi karininkas.— Bet jie tokie 
gudrūs, kad mums retai kada pavyksta išaiškinti nusikal- 
timus. Tie puslaukiniai visai nepasitiki įstatymais. Ak, 
koks čia gyvenimas! Nei kino, nei merginų, nei alaus ne- 
gausi šitoj dykumoj, laikraštis ir tas retenybė! Kas gi jus 
atnešė iš taip toli į šį laukinį kraštą? — klausia jis manęs, 


nelaukdamas atsakymo. Ir atsidūsta: — Va Kaire, tai bent 
gyvenimėlis. Rojus. 

Kad susinervinęs tvarkos saugotojas kiek apsiramintų, 
pasiūlau jam cigaretę, ir mes baigiam gerti arbatą. Įtarti- 
nojo arabo jau ir pėdos ataušusios, išmovė nė neatsisvei- 
kinęs. Man pasirodė, kad policininkai net džiaugiasi juo 
atsikratę. 

Aš taip pat atsisveikinu ir brendu per įkaitusį smėlį 
į savo pastogę prie turgaus aikštės. Rytuose man ne kartą 
teko būti tokių dramatiškų scenų liudininku, bet tikrosios 
jų priežasties niekada nesužinodavau. Arba sužinodavau 
daug vėliau. Kaip ir šį kartą. 

Po kelių savaičių, kai jau buvau bebaigiąs savo tyri- 
nėjimus Sivos oazėje ir ruošiausi grįžti į Aleksandriją, 
mane aplankė senas bičiulis šeichas Salehas Malikas, be- 
duinų aulad alio genties vadas. Jis dažnai užsuka į Sivą, 
nes prekiauja su šios oazės valstiečiais. Tą kartą jis pa- 
kvietė mane važiuoti su juo į Maragį, kur beduiniškų ves- 
tuvių proga vyks „fara ha“ — linksma šventė su muzika 
ir šokiais. Nedvejodamas sutikau, ir po pietų mes leido- 
mės vaizdinga uolėta dykuma į vakarus. Kai nuvažiavę 
apie keturiasdešimt kilometrų atsidūrėme netoli stovyklos, 
mus užpuolė piktas aviganis šuo. Jis tol draskėsi ir puldi- 
nėjo, kol pakliuvo po ratais, ir mes jį suvažinėtą palikom 
ant kelio. 

— Gaila šuns, — burbtelėjo mano palydovas,— bet pats 
kaltas. 

Jau buvo sutemę, ir prie palapinių liepsnojo laužai. 
Maragis — paskutinė gyvenvietė Libijos pasienyje. Čia 
gyvenantys šehibatų genties beduinai nevaržomi vaikšto 
per sieną ir pelningai prekiauja, tiksliau, verčiasi kontra- 
banda. Siena, tiesą sakant, atvira, ir Egipto pasieniečiai 
čia retai pasirodo. Pakeliui iš šeicho Saleho sužinojau, kad 
vaikinas iš Džagbubo oazės Libijos pasienyje ketina vesti 
merginą iš šehibatų genties. Vakare įvyks didžiulis šven- 
tinis pokylis ir „lailat aldukhula“ — jaunavedžių naktis. 
O rytą jaunasis išsiveš žmoną į Džagbubą. 

Kai tik sustabdžiau visureigį prie didžiosios palapinės, 
mus iš visų pusių ėmė supti beduinai su šautuvais ir kara- 
binais, iš kurių jie linksmai pyškino į orą. Tai tradicinis 

mielų svečių pasveikinimas, kurį jie vadina „fantazija“. 
Stovyklos seniūnas nulydėjo mus į šventinę palapinę. Su- 
sėdom ant margo kilimo ir tuoj pat gavom stiprios arbatos 
su paspragintais žemės riešutais. Tada pasveikinom jau- 
nąjį, kuris apsirengimu nė kiek nesiskyrė nuo kitų, tik 
delnus buvo išsitepęs raudona chna. Jaunosios, deja, nepa- 
matėm. Užsidengusi veidą ir padabinta auksu, ji privalėjo 
sėdėti haremo palapinėje. O aplink mus, parietę po savim 
kojas, sėdėjo kokie trisdešimt penki, o gal ir keturiasde- 
šimt beduinų. Buvo čia ir garbingo amžiaus žilabarzdžių, 
ir jauniklių, vos su pirmaisiais barzdos pūkeliais, bet ir 
jie, suspaudę rankoje ginklą, laikėsi išdidžiai. 

Vakare, mums belaukiant kepto avino, visus nugąsdi- 
no netikėtas įvykis: nuo palapinės stogo ant mūsų demb- 
lio staiga nukrito kumščio didumo voras. Greitai atšokom 
į šalį, nes kanda jis labai skaudžiai. Bet tam sambrūzdy 
atsirado vienas beduinas, kuris ramiai priėjo prie milži- 
niško vabzdžio ir kaipmat sutraiškė jį savo sandalu. Neš- 
damas tą bjaurų padarą iš palapinės, jis išdidžiai pažvelgė 
man į akis. Tik dabar pamačiau, kad jis turi tik dešinę 
ranką — tai buvo Senusis, tas pats beduinas, kurį tada 
surakintą buvo atvedę į Sivą tardyti. 

O vaišės palapinėje tęsėsi toliau, visi valgė, gėrė, net 
taukai per barzdą varvėjo. Kai galiausiai padavė arbatą, 
šnipštelėjau šeichui Salehui, kad norėčiau be liudininkų 
pasikalbėti su Senusiu. 

Netrukus vienarankis man šelmiškai mirktelėjo, paėmė 
už rankos ir išsivedė iš palapinės. Tai buvo išdidus, savimi 
pasitikintis žmogus, nė ženklo nuolankumo matyto sky- 
riuje. 

Patogiai susėdom ant minkšto kopų smėlio palmių gi- 
raitės pakrašty. Netoliese ganėsi kupranugarių banda, ir 
atrajojančių gyvulių grikšėjimas dvelkė palaiminga ra- 
mybe. 

— Aš tave iš karto pažinau,— prašneko Senusis.— Šei- 
chas Salehas sakė, kad esi geras beduinų draugas. Kuo 
galiu pasitarnauti? Gal ko reikia iš Libijos? 

— Ačiū, Senusi,— atsakiau.— Tikriausiai numanai, ką 
noriu sužinoti. Negaliu pamiršti tardymo policijos skyriu- 

je: kaipgi ten buvo su tuo užpuolimu? Karininkui dieva- 
gojaisi, kad nieko nezinai. O is tikruju kaip? 

Senusis susimąstęs braižo pirštu smėlyje kažkokius ra- 
tus. Po to viską nutrina ir atsisuka į mane: 

— Tai sena istorija, mano mielas. Tikiuosi, ji liks tarp 
mūsų. Prieš ketverius metus iš Libijos harabių klajoklių 
mes pasigrobėm penkiolika kupranugarių. Teko pralieti 
kraują. Tada ir netekau savo kairės rankos, — kalba jis 
taip ramiai, lyg pasaką sekdamas.— Šiaip ar taip, grobį 
parsigabenom. Harabiai, aišku, mums nedovanojo ir pri- 
siekė atkeršyti. Prieš mėnesį jie prisidengę tamsa mus ir 
užpuolė, norėdami atsimokėti. Kaip jau žinai, tas jiems 
pavyko. 

Senas dykumų vilkas trumpam nutyla ir užsidega ci- 
garetę, savo viena ranka nepaprastai vikriai brūkštelda- 
mas degtuku per dėžutę. Vėliau pastebėjau, kad tuo savo 
vikrumu jis labai didžiuojasi. 

— Bet kas darbo policijai? — varo jis toliau.— Nėra 
ko pašaliniams kištis į mūsų reikalus. Mes turim savo įsta- 
tymus. Vis dėlto harabiai mus per daug nuskriaudė. Ketu- 
ris vyrus sužeidė ir dar nusivarė dešimt geriausių kupra- 
nugarių. Be to, pavogė aštuonis puikius naujus kilimus, 
kainuojančius po trisdešimt ginėjų. O didžiausia niekšy- 
bė, kad jie pagrobė mano žmonų papuošalus. 

Jutau, kad prisiminimai apie patirtą gėdą veda arabą 
į pasiutimą. 

— Bet tegu jie nemano, kad mes liksim skolingi. 

Dar kiek pasėdim toj dykumų nakties tyloj ir grįžtam 
prie rusenančių laužų. Čia jau prasidėję šventiniai šokiai. 
Būgnų ir fleitų garsai išsklaido kerštingas Senusio mintis. 

Vadinasi, galo dar nematyt, galvoju. Ar susitaikys jie 
kada nors? Kokie savotiški žmonės, tie dykumų klajokliai, 
kurių mintys net šiais kosminės eros laikais vis dar tebe- 
sisuka apie kupranugarių vagystes, žmonės, kuriems pro- 
tėvių įstatymai tebėra aukščiau visko. Ši knyga arčiau 
supažindins skaitytoją su beduinais, padės geriau suprasti 
kupranugarių augintojų ypatumus, 


DYKUMOS UZKARIAVIMAS 


„Centriniuose Arabijos rajonuose paplitu- 
sios klajoklių piemenų gentys, gyvenan- 
čios primityvų ir savitą gyvenimą...“ 

A. Bebelis 


Tikroji dykuma — tai gyvybės priešas, todėl ji gąsdina 
ir kartu vilioja. Vilioja tą, kuris jos didingumu žavisi iš 
saugios vietos. Pavyzdžiui, iš lėktuvo ar pro visureigio 
langą. Turėdamas pakankamai degalų ir geriamo vandens, 
keleivis su pasigėrėjimu stebi gamtovaizdžio įvairovę, atsis- 
kleidžiančią prieš jo akis. Sodriai geltonos pjautuvo formos 
kopos, kurių smėlį be paliovos pusto vėjas; gedulingai 
juodi lavos plotai, slegiantys savo niūrumu; keistos smil- 
tainio uolos, panašios į pasakų mišką; kalnai, išraižyti tar- 
peklių, tartum iš Dantės „Pragaro“; begalinės lygumos, 
nuklotos garankščiuotu žvyru arba tviskančios baltomis 
druskingomis pelkėmis — visa tai ir yra dykuma. Tokių 
dykumų rasi kiekviename žemyne. Tyrinėjimo aistra pa- 
dėjo žmogui atskleisti daugelį jų paslapčių, atrasti jose 
slypinčius turtus, išaiškinti jų kilmę. 

Žmogus, nors kartą pabuvęs dykumoje, niekuomet ne- 
pamirš jos įspūdingo grožio, taip pat neretai patirto šiur- 
paus vienatvės jausmo, kurį sukelia jos begaliniai tušti 
plotai. 

Sveikas žmogus, karštos dienos rytą atsidūręs Sacha- 
roje be apsaugos priemonių, iš pradžių nepajus nieko ypa- 
tinga. Tik pradės prakaituoti, o po valandos organizmas 
jau bus netekęs litro vandens. Negailestingai kaitinant 
saulei ir veikiant kūno vėsinimo mechanizmui, žmogus iki 
vakaro netenka dvylikos svarų. Nakties vėsa kiek atgai- 
vina nusilpusį kūną, ir jame slypinčios gyvybės jė- 
gos įstengia išlaikyti dar vieną dieną, bet paskui ateina 
galas — saulė jį nužudo. 

Vis dėlto žmonės dykumose gyvena. Jau prieš daugelį 
šimtmečių jie sugebėjo prisitaikyti prie rūsčių gyvenimo 
sąlygų dykumos platybėse. Taip yra Australijoje, Pietų 
Afrikos Kalahario dykumoj, Azijos Gobio ir Karakumų 
dykumose. Šioje knygoje mes parodysim, kaip žmonės 

užsikariavo Arabijos ir Šiaurės Afrikos dykumas. Ap- 
žvelgsim jų nueitą kelią nuo pat klajoklinės gyvulininkys- 
tės atsiradimo iki mūsų dienų, kai beduinams į pagalbą 
ateina šiuolaikinė technika, kurios panaudojimą arabų 
valstybės įtraukė į savo programą. 

Žodis „badija“ arabiškai reiškia dykumą arba stepę, 
„Dada“ — gyventi dykumoje, o „badavi“— dykumos gy- 
ventoją beduiną. Norint pavadinti visą beduinų bendruo- 
menę vienu žodžiu, sakoma „badu“, šis terminas tinka 
atskirti piemenis klajoklius nuo sėsliųjų Arabijos gyven- 
tojų felachų ir miestiečių. 

Apytikriais duomenimis arabų kraštuose gyvena 10 mi- 
lijonų beduinų, kurių dauguma pamažu pereina prie“ 
sėslaus gyvenimo. Nemažai beduinų dalyvauja arabų išsi- 
vadavimo judėjime. 

Vokiečių literatūroje savoką „beduinas“ pirmą kartą 
sutinkame 1582 m. Frankiurte prie Maino išleistuose gy- 
dytojo ir vaistininko Leonhardo Rauvolfo kelionės užra- 
šuose. Jis buvo pirmasis europietis, iš arti pažinęs bedui- 
nus ir aprašęs jų kultūros savitumą. Štai ką jis pasakoja 
apie arabus klajoklius, su kuriais susidūrė trejus metus 
keliaudamas po Rytų kraštus: „Dykumose gyvena arabų 
tautelės, vadinamos beduinais, kurie neturi pastovios gy- 
venamos vietos, visą laiką būna dykumoje ir keliauja per 
ją, ieškodami savo galvijams ir kupranugariams gerų ga- 
nyklų.“ 

Taigi Rauvolfas tvirtina, kad beduinams būdingas kla- 
joklinis gyvenimo būdas ir grindžia savo teiginį tuo, kad 
jiems nuolatos reikia ieškoti vis naujų ganyklų bandoms 
ir — papildysim — vandens, be kurio nei žmogus, nei gy- 
vulys sausame klimate išgyventi negali. Vadinasi, klajok- 
linis gyvenimas atsirado ne dėl žmogaus neva įgimto po- 
traukio keliauti, jis padiktuotas aplinkos sąlygų. 

Klimatas Artimųjų Rytų ir Šiaurės Afrikos stepių bei 
dykumų rajonuose labai priklauso nuo metų laikų. Po ilgai 
trunkančios sausros, kai pavėsyje termometras rodo 40— 
50 laipsnių karščio, užeina trumpi lietūs. Šiauriniuose 
arabų gyvenamuose rajonuose lyja žiemos mėnesiais, kar- 
tais būna net sniego, kuris čia tiesiog pražūtingas, o pie- 
tiniuose rajonuose lyja vcsaros mėnesiais. Tų trumpų, bet 

smarkių liūčių, praūžiančių kartais su perkūnijom, visiškai 
pakanka, kad sudrėkinta žemė virstų zydinciu sodu, kurio 
vešlus grožis, deja, toks neilgas. Lietūs lyja labai skirtin- 
gu laiku ir skirtingose vietose, todėl natūralios ganyklos 
suželia čia vienur, čia kitur, ir beduinai su savo bandom 
traukia į tas vietas. Visa beduin ų istorija tai nuolatinės 
kovos už geriausias ganyklas ir šulinius. 


AUGALIJA IR GYVUNIJA. Natūralių ganyklų plotai, 
būtini klajoklinei gyvulininkystei, driekiasi tose srityse, 
kurios yra tarp 50 ir 150 milimetrų izohyetos (,,izohye- 
tos" — linijos geografiniame žemėlapyje, kurios jungia 
taškus su vienodu kiekiu atmosferiniy kritulių). Augme- 
nija šioje juostoje neįtikėtinai įvairi. Botanikai surado dau- 
giau kaip 500 augalų rūšių, kurių paplitimas priklauso nuo 
dirvožemio. Ypač vešli augmenija išdžiūvusių upių vago- 
se — vadinamose „„vadėmis“, kur auga net akacijos, eglū- 
nai, kur ne kur erškėčių krūmai ir aukšta žolė. Druskin- 
gos dirvos išaugina savitą augmeniją — ištvermingus, pa- 
lei žemę besidriekiančius augalus, kuriuos mėgsta kupra- 
nugariai ir kurie dėl to yra labai svarbūs beduinų ūkyje. 
Trumus, žoles su valgomomis sėklomis, laukinius porus, 
augalus su mésingomis šaknimis žmonės valgo patys. Ki- 
tos augalų rūšys naudojamos kaip vaistažolės. Mes dar ne 
kartą su nuostaba įsitikinsime, kaip puikiai dykumų gy- 
ventojai pažista gamtą. 

Nenagrinesime visų dykumos atsiradimo priežasčių, tik 
atkreipsime dėmesį į tai, kad dideli Arabijos ir Afrikos 
plotai pavirto dykyne kaip tik dėl klajoklinio gyvenimo 
būdo. Didžiausią žalą daro gyvulių kaimenės, ypač ožkos, 
kurios viską plikai nugraužia. 

Ten, kur klesti augmenija, rasime ir dykumos gyvūnų: 
vabzdžių, mažų graužikų ir stambių žinduolių, įvairių rū- 
šių paukščių — visi jie per ilgą laiką taip puikiai prisi- 
taikė prie kaitros ir sausros, kad gali apsieiti be gėlo van- 
dens — jiems pakanka to, ką gauna su kietu maistu. Tai 
baikščios greitos gazelės, antilopės, ilgavilnės avys, gyve- 
nančios nuošaliausiose kalnuotos dykumos srityse. Prieš 
kelis dešimtmečius Šiaurės Arabijoj ir Šiaurės Sudane dar 
galėjai pamatyti didokas laukinių asilų bandas. O tokie 

tropinių kačių šeimos atstovai, kaip liūtai, gepardai ir 
kiti Šiaurės Afrikos arabų srityse beveik visai išnaikinti. 
Vietoj jų paplito kiti grobuonys. Stepių vilkai, lapės, ša- 
kalai, fenekai, smėlio spalvos lapės su didžiulėm ausim, 
ir dryžuotosios hienos — tai plėšrūnai, kurie dažnai ima 
duoklę iš smulkių kanopinių bandų. Progai pasitaikius, be- 
duinai šaudo laukinius žvėris, bet medžiotojais jų nepava- 
dinsi. Visą dėmesį jie skiria savo gyvulių bandoms, nuo 
kurių priklauso, ar bus turtingi, ar skurs. Labai neregu- 
liariai lyjant, ganyklos kartais suželia itin toli viena nuo 
kitos. Norėdami jas pasiekti, beduinai priversti keliauti 
tolimą kelią, kartais net po 500 ar 800 kilometrų. Be to, 
ganyklos dažnai plyti toli nuo vandens šaltinių. Norint 
įveikti tą „vandens kelią“, reikia ypatingų sąlygų. Svar- 
biausia reikia turėti kupranugarį — gyvulį, tiesiog nuo- 
stabiai prisitaikiusį prie dykumos gyvenimo. Be šio ,,dy- 
kumos laivo“ beduinų kultūra neįsivaizduojama. 


LAUKINIO KUPRANUGARIO PRIJAUKINIMAS. Tik 
prijaukinęs, o vėliau pradėjęs auginti kupranugarius, 
žmogus galėjo apsigyventi dykumoje. Todėl kalbant apie 
beduinų genčių kilmę, būtina išsiaiškinti, kada žmogus są- 
moningomis pastangomis pavertė pirmuosius laukinius 
kupranugarius naminiais gyvuliais. Deja, tikslaus atsaky- 
mo į šį klausimą kol kas neturime, nors daug garsių moks- 
lininkų intensyviai tyrinėja naminių gyvulių atsiradimo 
problemas. į 

Patys beduinai tvirtai įsitikinę, kad jų kuprys — turi- 
mas galvoje vienakupris kupranugaris (Camelus drome- 
darius) — tai alacho dovana, kurią žmogus gavo iš pat 
pradžių. „Kurdamas žmogų, alachas naudojo minkštą mo- 
lį, kuriam įkvėpė gyvybę. Baigęs darbą, pamatė, kad mo- 
lio šiek tiek liko. Tada jis padalino tą molį į dvi dalis ir 
iš vienos nulipde datulių palmę, iš kitos — kupranugarj. 
Todėl palmė yra žmogaus sesuo, o kupranugaris — brolis." 
Šia legenda klajokliai beduinai tiki ir šiandien. Gerai pri- 
simenu, kaip nepatikliai ir nustebę klausydavo įvairių 
genčių beduinai, kai sustojus nakvynei aš prie laužo pra- 
dėdavau kalbą apie kupranuvar'ų priiaukinimą. Ar galė- 
jo kupranugaris kada nors būti laukinis! Tada parodyk 

mums nors vieną laukinį kupranugarj! Bet kaip tu paro- 
dysi, jei laukiniai kupranugariai seniai išnykę, tiksliau, 
išnaikinti. O kai pasakodavau, kad kituose pasaulio kraš- 
tuose — būtent Vidurinėje Azijoje — yra kupranugarių su 
dviem kuprom, mano draugai manydavo, kad aš juos mul- 
kinu. Jiems tai būdavo per kietas riešutas! 

Apie kupranugarių kilmę zoologas Ingas Krumbigelis 
1952 metais rašė taip: „Mes nežinom nei jų kilmės, nei 
gimtinės, nežinom, net kaip atrodė laukiniai kupranuga- 
riai. Ir vis dėlto mokslininkai turi vilties, kad archeologi- 
niai kasinėjimai Vidurinėje Azijoje arba atrastas gyvas 
laukinis kupranugaris Vidurinėje Arabijoje padės kada 
nors atskleisti šio paslaptingo gyvulio praeitį.“ Štai pra- 
bėgo jau dvidešimt metų, surinkta nemažai naujų žinių, 
bet iki šiol kupranugarių prijaukinimas lieka mįslė. Abe- 
jonių nekelia tik tai, kad kupranugarius prisijaukinti pri- 
reikė palyginti ilgo laiko, lygiai kaip pririšant prie namų 
šunį, avį, ožką, galvijus, asilą, arklį ir kitus gyvulius. Me- 
džiotojai sugaudavo jauniklius, parsigabendavo į gyven- 
vietę, užsiaugindavo ir naudodavo savo reikmėms. Laikui 
bėgant, sugauti gyvuliai ėmė daugintis ir nelaisvėje, nors 
iki planingo kaimenių auginimo dar buvo toli. 

Kai kurios gyvūnų rūšys, tokios kaip gazelės, antilo- 
pės, iš dalies stambūs kačių šeimos plėšrūnai, taip niekuo- 
met ir nebuvo prijaukintos. Žmogus juos -galėjo išlaikyti 
tik nelaisvės sąlygomis. Ant cilindrinių 2900—2700 metų 
pr. m. e. antspaudų, rastų Uruke, gazelės ir antilopės pa- 
vaizduotos kaip šventųjų bandų gyvuliai; panašių pieši- 
nių rasta ir senajame Egipte. 

O vienakuprį žmogui vis dėlto pavyko prijaukinti. 
Perėjimas nuo pirmųjų atsitiktinių bandymų prisijaukinti 
prie sistemingo auginimo įvyko maždaug prieš tris ketu- 
ris tūkstančius metų Arabijos pusiasalyje. Kai kurie tyri- 
nėtojai mėgina įrodinėti, kad pirmieji kupranugarių augin- 
tojai gyveno Nedždo srityje Vidurinėje Arabijoje. Kuo 
gi remiasi šitokie tvirtinimai? Visų pirma archeologiniais 
radiniais — kaulais, molinėmis kupranugarių statulėlėmis, 
kurių identiškumas, tiesa, dar neįrodytas. Kiek vėliau 
buvo rasta piešinių ant uolų, dantiraščio tekstų, reljefinių 
atvaizdų. Visa tai pasakoja apie kupranugarių auginimą, 


14 


o kartu ir apie salygas atsirasti beduinams. Kadangi rimti 
archeologiniai tyrinėjimai Arabijoje dar tik prasideda, 
tai turime vilties, kad ateityje pavyks patikslinti beduinų 
kultūros kilmę. Gal paaiškės, ar pirmieji kupranugariai 
buvo prijaukinti tik vienoje kurioje srityje, ar tas proce- 
sas lygiagrečiai vyko įvairiose vietovėse, 

Dar keli žodžiai apie kupranugarių prijaukinimo laips- 
nį, kuris iki šiol tebėra nevienodas. Tie kupranugariai, 
kurie Nilo ar Eufrato pakrančių kaimuose suka vandens 
ratus arba gabena derlių iš laukų į turgų, daug paklus- 
nesni ir labiau prisirišę prie žmonių negu tie, kurie ganosi 
tūkstantinėmis bandomis bekraštėse arabų stepėse ir dy- 
kumose. Pasitaiko, kad visa kaimenė pabėga ir gyvena 
dykumoje be žmonių priežiūros. Tada piemenims tenka 
parodyti viską, ką gali, kad kupranugariai būtų sugaudyti 
ir grąžinti į buvusio jų šeimininko rankas. 

Tyrinėtojai vieningai sutaria, kad vienakupris Arabijoj 
paplito tose srityse, per kurias keliavo pirmieji šių gy- 
vulių augintojai. O apie mūsų eros pradžią, graikų-romė- 
nų laikais, pirmąkart kupranugaris kaip naminis gyvulys 
minimas Šiaurės Afrikoje. „Pirmąkart“ ne visai tikslu, nes 
kupranugarių kaulų ir statulėlių Egipto kapavietėse rasta 
ir iš III tūkstantmečio pr. m. e. Štai ir nauja mįslė: ar tai 
buvo „naminiai kupranugariai“, kurių vėliau žmonės ne- 
augino, ar sugauti laukiniai, kurie kaip duoklė faraonui 
buvo atvežti į Nilo slėnį iš Arabijos? Gilinantis į šiuos 
dalykus, iškyla vis naujų ir naujų klausimų. Neginčytina 
tėra viena — kupranugarių pavertimas naminiais gyvu- 
liais anais laikais prilygo ekonominei revoliucijai. Su iš- 
tvermingais, atspariais, nereikliais kupranugariais, kurie 
vieninteliai iš naminių gyvulių tenkinosi paprasčiausiu 
pašaru ir kelias dienas galėjo išbūti be vandens, kupra- 
nugarių augintojai pradėjo skverbtis į nuošaliausius, anks- 
čiau neįžengiamus kraštus. Svarbi ir kita šio proceso ap- 
linkybė —,,girbo", odinio vandenmaišio išradimas. Tik tu- 
rėdamas gerą jojamąjį kupranugarį ir pilną vandenmaišį, 
žmogus galėjo įsibrauti toli į dykumą; susidarė visiškai 
naujos sąlygos naudotis tolimesnėmis ganyklomis, varyti 
prekybą, taip pat rengti plėšikiškus antpuolius bei karo 
žygius. 

PASAKOJA DANTIRASCIAI IR RELJEFINIAI AT- 
VAIZDAI. Pirmąsias rašytines žinias apie Arabijos kupra- 
nugarių augintojus mums paliko sėslieji šiandieninės Šiau- 
rės Arabijos gyventojai. Tai dantiraščio tekstai, užrašyti 
Mario karalystėje Eufrato vidupyje XVIII amžiuj pr. m. e. 
ir Mesopotamijoje rastas asirų įrašas obeliske iš Tiglapa- 
lasaro I laikų (XII amžiaus pr. m. e. pabaiga). Iš naujųjų 
asirų laikų, maždaug viešpataujant Asurbanipalui VII am- 
ziuj pr. m. e., rasta spalvotų reljefinių kupranugarių at- 
vaizdų. Senųjų Rytų klajokliai ir jų kontaktai su sėsliais 
gyventojais išsamiai aprašyti neseniai pasirodžiusioje 
dantiraščio tyrinėtojo Horsto Klengelio knygoje „Tarp 
palapinės ir rūmų“. 

Jau pačiuose pirmuosiuose šaltiniuose klajokliai vaiz- 
duojami kaip šiurkštūs, laukiniai žmonės. Tokie jie atro- 
dė sėsliems gyventojams ir, kaip pamatysime vėliau, po- 
žiūris į juos iki šiol beveik nepasikeitė! Štai kaip apie 
amoritus klajoklius kalbama šumerų laikų „Himne Vaka- 
ru dievo garbei": 


Ginklas — jo palydovas... 

Jisai nepažįsta vergijos, 

Jisai minta žalia mėsa, 

Jis niekada neturėjo namų, 

Jis niekada nelaidoja savų artimųjų. 


Sėslieji sąmoningai niekino klajoklius, kurie jiems at- 
rodė pavojingi, ką jau ten, šiurpūs. Senovės babilonie- 
čiams, o vėliau ir faraonų epochos egiptiečiams baimę kėlė 
ne tik dykumų gyventojai, bet ir pati dykuma. Jie vadino 
ją siaubo, nelaimių ir piktų dvasiv šalimi, Ivgino net su 
pragaru. ee 

Pradéje auginti kupranugarius, klajokliai pasidaré pa- 
vojingi „derlingojo pusmėnulio“ ir Mesopotamijos šalims. 
Kaip žinome, Artimuosiuose Rytuose jau prieš penkis 
tūkstančius metų susikūrė pirmieji miestai valstybės, ku- 
rių ūkininkavimo pagrindas buvo drėkinamoji žemdir- 
bystė. Žemdirbius valdė dvasininkai. Šumeras, Uras, Aka- 
das — buvo išsivysčiusios senųjų laikų karalystės, kurių 
vietoje vėliau atsirado Babilonija ir Asirija. Paskutiniame 

tūkstantmetyje pr. m. e. Palestinos teritorijoje susikūrė 
Judėjos ir Izraelio karalystės, kuriose taip pat gyveno 
daugiausia sėslūs valstiečiai ir amatininkai. Istoriniai ty- 
rinėjimai liudija apie intensyvų šių ankstyvųjų kultūrų 
politinį gyvenimą. 

Sausringais metais, kai kupranugarių kaimenėms pri- 
trūkdavo natūralių ganyklų, piemenys gindavo gyvulius 
į civilizuotų šalių pakraščius ir ganydavo juos žemdirbių 
pasėliuose, po to vėl grįždavo į savo valdas. Apie tai kal- 
bama net Senajame testamente. Medianitų ir amalekitų 
antplūdis vaizdžiai aprašomas dažnai cituojamame šešta- 
jame „Teisėtų knygos“ skyriuje. Istorikų nuomone, ten 
aprašyti realūs įvykiai iš XI amžiaus pr. m. e.: ,,...jie pa- 
sirodė su savo gyvuliais ir šėtromis tartum didžiuliai skė- 
rių debesys: nei jų, nei kupranugarių negalima buvo su- 
skaičiuoti, jie traukė per kraštą viską naikindami.“ Kitoje 
tos pačios knygos vietoje kupranugarių skaičius lygina- 
mas su „smėliu ant jūros kranto“. Į beduinus kaip į dievo 
bausmę, tolygią marui arba skėriams, sėslieji žiūrėjo iki 
pat XIX amžiaus. 

Minėtuose bibliniuose pasakojimuose kalbama apie 
žmones, gyvenusius palapinėse ir auginusius kupranuga- 
rius, bet ar tai buvo beduinai? Kai kurie istorikai neabe- 
jodami laiko beduinų gentimis tas biblines klajoklių tau- 
teles, taip pat senuosius amoritus bei Mario tekstuose 
minimus kanaerus, jaminitus, sutaerus ir kitus. Tiesa, juos 
vadina „pusiau klajokliais“, nes jie neaugino kupranuga- 
Iių, tik avis ir ožkas. Antai prancūzų istorikas Dosenas 
net savo knygą pavadino ,,Beduinai Mario tekstuose". Kiti 
senųjų Rytų specialistai, pavyzdžiui, Senojo testamento 
tyrinėtojas prancūzas Rolanas de Vo, nelinkęs daryti 
tokių skubotų išvadų. Jis rašo: ,,...nieko nėra klaidingiau 
už nevykusį perkėlimą ir paprastą Abraomo arba Jokūbo 
sutapatinimą su beduinų šeichais. Juk Sirijos arabai nėra 
paskutiniai senojo padavimo atstovai. Padavimo, kurio 
pradžioje galėtume rasti hebrajų protėvius ir sąjunginin- 
kus. Tos tautos yra atkeliavusios iš Arabijos vėliau, 
XVII amžiuje, ir atsinešusios savo pasaulėžiūrą bei papro- 
čius. O panašūs jie visi tik tuo, kad gyveno kaip klajok- 
liai piemenys.“ 

Ar tie pirmieji kupranugarių piemenys buvo beduinai, 
ar ne, į tai šiandieninis mokslas dar negali tvirtai atsakyti, 
bet neginčytina yra tai, kad, pasirodžius šiems judriems, 
karingai nusiteikusiems kupranugarių augintojams, Senų- 
jų Rytų gyventojams prasidėjo neramios dienos. Ypač 
visus baugino netikėti užpuolimai. Sėsliosios tautos viso- 
kiais būdais stengėsi apsisaugoti nuo jų, statėsi net gyny- 
binius pylimus. Jau 2000 metais pr. m. e. šumerai prie 
Eufrato buvo pasistatę 280 kilometrų ilgio sieną, kuri sau- 
gojo Mesopotamijos drėkinamas žemes nuo Vakarų semitų 
klajoklių. Kiek vėliau dėl tų pačių priežasčių rytiniame 
Nilo slėnyje sieną pasistatė egiptiečiai. Jie turėjo sulai- 
kyti Sinajaus klajoklių antpuolius. Panašus pavyzdys yra 
iki mūsų dienų išlikusi Didžioji kinų siena. Nors ji statyta 
daug vėliau ir yra nepalyginamai didesnė (darbus pradėjo 
imperatorius Cin ši Chvang-di, valdęs nuo 221 iki 210 me- 
tų pr. m. e., tęsė ir tobulino vėlesnės epochos; sienos ilgis 
4800 kilometrų), bet ir jos svarbiausias tikslas buvo už- 
kirsti kelią karingiems raitų klajoklių antpuoliams iš Azi- 
jos stepių. 

Bet palikime ginčytinus antraeilius faktus, labai neaiš- 
kiai perteikiančius istorinių kovų vaizdus tarp ankstyvųjų 
klajoklių ir sėsliųjų arabų, ir trumpai žvilgtelkime į pir- 
minius paminklus, kuriuos mums paliko patys arabai kla- 
jokliai. Tik gaila, kad jų labai maža. Didžiausias keblumas 
tiriant seniai išnykusių klajoklių civilizacijas yra tas, kad 
jie nepaliko materialių įrodymų. Tyrinėdami senąsias Ry- 
tų karalystes, galime remtis gausybe pastatų, keramika, 
įrankiais, papuošalais, ginklais, nekalbant jau apie išsa- 
mius rašytinius paminklus, dėl kurių atsirado nemaža 
naujų mokslo šakų. O klajokliai nepaliko beveik jokių 
pėdsakų. Maža paguoda, kad klajokliai piemenys neturėjo 
iš ko kaupti materialių gėrybių; jų buities reikmenys buvo 
daromi daugiausia iš odos, vilnos arba medžio — iš orga- 
ninių medžiagų, kurios neišsilaiko tūkstantmečius. Mažai 
kas buvo raštingas, nors keletas rašytinių paminklų, laimė, 
išliko. Tai uolų įrašai Šiaurės Arabijoje. Štai ką apie juos 
sako profesorius Verneris Kaskelis, ilgą laiką domėjęsis 
istoriniu beduinų vaidmeniu: „Jie piešia savo aplinkos 
objektus: kupranugarius, arklius, kalnų ožius, antilopes, 

gazeles, stručius, hienas, vilkus, šunis, o kartais ir save. 
Medžiojamų žvėrių piešiniai turėjo magišką galią. ,,Anks- 
tyvuosiuose beduinų piešiniuose klajoklių gyvenimas 
gana taikus, tuo tarpu vėlesniuose piktografuose, rastuose 
Sirijos dykumoje į rytus nuo Damasko, vaizdas visai kitas. 
„Čia matome kovą visų su visais, užpuldinėjimus, kraujo 
kerštą. Čia esama tvirtų bendruomenių. Atskiri jos nariai 
žino savo protėvius iki dešimtos kartos. Jie kartu su savo 
ainiais sudaro gentį." Taip rašo profesorius Kaskelis, Šiuo- 
se įrašuose beduinai pirmą kartą pasakoja patys apie 
save. Jau tuomet būdingiausi beduinų bendruomenės 
bruožai buvo glaudus visų genties narių tarpusavio ryšys, 
kilmės vertinimas ir atskirą individą saugantis kraujo 
keršto įstatymas. 


KĄ REIKIA ŽINOTI APIE BEDUINŲ VISUOMENE. 
Jau ne kartą minėjome žodį „gentis“. Ką reiškia ši sąvo- 
ka beduinų istorijoje? Ieškant atsakymo į šį klausimą, ten- 
ka remtis šiandieniniais etnografiniais požymiais, nes šal- 
tinių, pasakojančių apie visuomeninius beduinų santykius 
dar mažiau negu žinių apie jų ūkinį gyvenimą. Reikia 
manyti, kad ankstyvosios gentinės bendruomenės formavi- 
mosi pagrindas buvo kraujo giminystė. Mažiausias socia- 
linės genties vienetas buvo šeima, gyvenanti atskiroje pa- 
lapinėje. Kelios giminingos šeimos — vyro sūnūs su žmo- 
nomis ir vaikais — sudarė šeimų grupę, kuri gyveno vie- 
noje stovykloje, kartu klajojo ir ūkininkavo. Individuali 
arba šeiminė galvijų nuosavybė tikriausiai atsirado la- 
bai seniai, ir iš to, laikui bėgant, išsivystė turtinė nelygy- 
bė. Bendruomenei vadovavo seniausias ir labiausiai paty- 
ręs vyras. Kelios šeimų grupės jungėsi į gimines, tos gimi- 
nės sudarė genties atšakas, o visos atšakos kartu — gentį. 
Šias formacijas beduinai įvairiose srityse vadina skirtin- 
gais asmenvardžiais. Priklausyti vienai ar kitai genčiai 
reiškia turėti tą patį protėvį, pradėjusį genealogiją ir 
davusį genčiai vardą. Kiekvienas beduinas nepaprastai di- 
dziuojasi grynakraujiškumu. Tik tas, kuris gali išvardyti 
savo protėvius per daugelį kartų, laikomas ,,asil", t. y. 
grynos rasės, kilmingu, tobulu. Kiekvienas beduinas pri- 
valo žinoti savo ir savo genties vado genealoginį medį. 

Sios zinios saugomos atmintyje ir tik retai uzraSomos. 
Gana anksti susiformavusiai patriarchalinei visuomenei 
būdinga tai, kad genealogija seka tik tėvų liniją; moterų 
vardai arabų genealogijoje sutinkami tik išimtiniais atve- 
jais. Tuo pačiu galima paaiškinti ir pirmagimio teisę, t. y. 
pirmagimio sūnaus pranašumą, mat tik jis tampa pavel- 
dėtoju ir genties vado įpėdiniu. Penktajame šios knygos 
skyriuje, taip pat ir kitose vietose rasime daug ryškių pa- 
vyzdžių, leidžiančių geriau suprasti beduinų gentinės vi- 
suomenės struktūrą ir papročius. 

Beduino buitis yra neatskiriama nuo jo giminaičių 
gyvenimo, todėl jiems įgimtas stiprus kraujo ryšio jaus- 
mas, jungiantis visus vienos genties narius. Arabai šį jaus- 
mą vadina „asabija“. Pagal Ibn Chalduną, žymų viduram- 
žių arabų istoriką ir sociologą, „asabija“ kiekvienam be- 
duinui yra svarbiausia apsisaugojimo, apsigynimo ir pasi- 
priešinimo priemonė, padedanti susidūrus su kitagenčiais. 

Akivaizdus „asabijos“ pavyzdys yra atskirų gentinių 
grupių nuosavybės ženklai, kurie išdeginami kupranuga- 
riams ir kuriuos matome iškaltus ant šulinių rentinių, taip 
pat „nachva“— karo šūkis, kuriuo kovos įkarštyje baugi- 
nami priešininkai ir drąsinami sąjungininkai. Kiti ,,asa- 
bijos“ požymiai yra kraujo kerštas, kurio laikomasi se- 
nu papročiu: „akis už akį, dantis už dantį, kraujas už 
kraują“, be to, šiandien dar tebegaliojanti santuokos 
taisyklė, kad beduinas veda tėvo brolio dukterį, ir tai, 
kad žmona atiteka į vyro stovyklą. Šių griežtų elgesio nor- 
mų bei papročių beduinai laikėsi visą laiką, kiek juos me- 
na istorija. 

Kaip paaiškinti tokį ryškų beduinų gyvenimo pastovu- 
mą amžių bėgyje? Buržuaziniai mokslininkai pabrėžia gry- 
nai subjektyvias šio reiškinio priežastis. Štai Maksas fon 
Openheimas, išskiriantis ypatingą beduinų nepriklauso- 
mybės jausmą, rašo: „Jiems nieko nėra šventesnio už gyve- 
nimą dykumoje. Jie nekenčia prievartos, bet kokios vy- 
riausybės, mokesčių, karinės tarnybos, nemėgsta sėslaus 
gyvenimo ir sistemingo darbo.“ Panašiai samprotauja ir 
libaniečių kilmės Amerikos istorikas Filipas K. Hitis, sa- 
kydamas, kad beduinai nesiekia jokių permainų, pažangos 
ir vystymosi. Pagrindinę tokio beduinų atkaklumo prie- 

zastimi Hitis laiko aplinka, kurioje jie gyvena: ,Dykuma 
saugo jų šventas tradicijas, jų kalbos ir kraujo grynumą, 
ji yra ta pirmoji gynybinė linija, atremianti bet kokią iš- 
orinio pasaulio įtaką.“ 

Tačiau tokie aiškinimai neatskleidžia reiškinio esmės. 
Ją galėsim suprasti tik vadovaudamiesi istorinio materia- 
lizmo metodologija, kuri istorijos varomąja jėga laiko 
gamybinių jėgų vystymąsi. O primityvios klajoklinės gy- 
vulininkystės sąlygomis šios jėgos vystosi labai menkai. 
Beduinų gamybos lygis daugelį amžių beveik nesikeitė, 
kokybiškai gamyba tebėra kokia buvusi, nors kiekybiškai 
ir išsiplėtė, intensyviai eksploatuojant ganyklas ir gyvulių 
bandas. Toliau sekdami beduinų raidą, galėsim įsitikinti, 
kokių liūdnų pasekmių turi tas jų ekonomikos sąlygoja- 
mas atkaklumas, su kuriuo susiduria pažangiosios arabų 
šalys, besistengiančios įveikti jų „gentinį mąstymą“. 

Kad būtų aiškiau, priminsime dar vieną dalyką: bedui- 
nai visuomet buvo ūkiškai priklausomi nuo sėsliųjų zem- 
dirbių. Istorinė klajoklinės gyvulininkystės atsiradimo są- 
lyga buvo pirmasis stambus visuomeninis darbo pasidali- 
jimas, palietęs ne tik beduinus, bet ir visas kitas pasaulio 
klajoklių tautas. Kuo pasireiškė šis darbo pasidalijimas 
kupranugarių augintojų ūkyje? Beduinai augina gyvulius, 
visų pirma kupranugarius, taip pat avis ir ožkas. Jie ga- 
mina gyvulininkystės produktus — pieną, sviestą, vilną ir 
odą, — kuriuos parduoda, kad galėtų įsigyti jiems reikalin- 
gų žemdirbystės produktų, visų pirma grūdų ir datulių bei 
įrankių, drabužių, papuošalų ir ginklų. Dėl šių poreikių 
anksti užsimezgė glaudūs ryšiai tarp beduinų ir sėsliųjų 
oazių gyventojų bei derlingų civilizuotų arabų kraštų. Šie 
ryšiai tebėra labai svarbūs ir šiandien. 


TRUMPA ISTORINIŲ TYRINĖJIMŲ APŽVALGA, 
Prieš susipažindami su įvairiais beduinų gyvenimo aspek- 
tais, trumpai apžvelkime istorinius jų tyrinėjimus. Nenuo- 
stabu, kad pirmąsias, mokslinę vertę turinčias žinias apie 
beduinus mums pateikė viduramžių arabų mokslininkai. 
Mat viduramžių Arabijoje mokslas buvo nepalyginamai 
labiau išsivystęs negu to meto Europoje, be to, arabų 
mokslininkai turėjo daug geresnes sąlygas negu jų amži- 

ninkai, gyvene kitose Salyse, pazinti beduinus, kurie kal- 
bejo ta pačia kalba ir gyveno arabų valstybių periferijoje. 

Arabų istorikas ir filosofas Ibn Chaldunas (pilnas var- 
das Abdurachmanas Abu Saidas ibn Muchamedas), kuris 
gimė 1332 metais Tunise, nugyveno audringą amžių, išva- 
žinėjo visus arabų kraštus ir 1406 metais mirė Kaire, yra 
palikęs realistinių ir ypač sociologiniu atžvilgiu vertin- 
gų minčių apie savitą beduinų gyvenimą. Visų pirma jų 
randame garsiame tritomyje ,,„Mukadima“. Tai tarsi moks- 
linis istorinis įvadas į jo „Pasaulio istoriją“ (,,Kitab al 
Ibar"). Būdamas civilizuotas miestietis, ,Mukadimos“ 
autorius jau iš anksto priešiškai nusiteikęs klajojančių be- 
duinų atžvilgiu ir vadina juos „laukiniais padarais“. Jis 
griežtai skiria labai judrius kupranugarių augintojus, 
kurie klajoja po atkampiausius dykumų rajonus, ieškoda- 
mi kupranugarių mėgstamų augalų bei sūrių girdyklų, ir 
aviganius, kurie taip toli nenukeliauja. 

Pastebėjęs, kad tarp sėsliųjų gyventojų yra daug bu- 
vusių klajoklių, jis daro išvadą, kad klajoklinis gyvenimo 
būdas susiformavo anksčiau už sėslųjį. 

Neabejotiną karinį beduinų pranašumą viduramžiais 
prieš sėsliuosius Ibn Chaldunas aiškina tuo, kad natūralios 
gyvenimo sąlygos dykumose žadino ir nuolatos ugdė to- 
kius beduinų bruožus kaip budrumas, drąsa, karingumas, 
o sėslieji gyventojai, anot jo, tinginiai ir dykaduoniai. Jų 
gyvybę bei nuosavybę saugojo valdovas su savo armija, 
todėl jie gyveno be rūpesčių ir nemokėjo valdyti ginklo. 

Ibn Chaldunas nuodugniai aprašė specifinius beduinų 
bruožus: kilmės vertinimą, savo genealoginio medžio ži- 
nojimą, kraujo kerštą ir jo pakeitimą išpirka, kitagenčių 
įsūnijimą, polinkį plėšikauti, amatų niekinimą ir būtinu- 
mą reguliariai prekiauti su sėsliaisiais gyventojais. Jis 
ypač pabrėžė, kad atskiros gentys laikosi tam tikrų gania- 
vos plotų, nes „visos kitos ganyklos priklauso kitiems be- 
duinams, kurias jie irgi yra atėmę iš kitų“. 

Ibn Chalduno sociologinių tyrinėjimų išvada yra ta, kad 
beduinus įmanoma valdyti tik jėga, o reikalui esant, val- 
dovas gali sukelti tarp jų nesantaiką, ir, „turėdamas vie- 
nos pusės paramą, gali susidoroti su likusiais ir priversti 
juos paklusti". Vėliau centrinė arabų valdžia, spręsdama 

beduinų problemas, ne kartą griebėsi šio metodo. Tokių 
išsamių istorinių-sociologinių traktatų veltui ieškotume 
šiandieninėje Vakarų literatūroje. Pirmieji keliautojai 
europiečiai, tyrinėję Artimųjų Rytų istoriją nuo XII am- 
žiaus pabaigos, t. y. nuo kryžiaus žygių, turėjo susidarę 
išankstinę nuomonę apie Rytų šalių gyventojus. Kryžiaus 
žygių metraščiai pasakoja apie kovas su „pagonimis“, ku- 
rie buvo verčiami mokėti duoklę. Patys žygiai buvo grobi- 
kiški, tai ir santykiai su vietiniais negalėjo būti draugiški. 
„Kryžiaus žygiai atnešė užkariautiems kraštams vien ne- 
apsakomas kančias ir niokojimus. Kryžiuočiai žiauriai iš- 
naudojo valstiečius baudžiauninkus, tarp kurių buvo ir 
Arabijos musulmonų, ir Sirijos krikščionių... Vietiniai 
žmonės nekentė užkariautojų." (Pasaulio istorija, 3 tomas, 
230 psl.). 

XV ir XVI amžiuje Vokietijoje buvo labai paplitusios 
taikingos maldininkų kelionės į „šventąją žemę“, ir vis 
dėlto maldininkų santykiai su vietiniais gyventojais buvo 
įtempti ir santūrūs. 

Pavyzdžiui, Bernardas fon Breidenbachas, 1483—1484 
metais keliavęs po Palestiną ir Sinajų, savo knygoje ,,Pe- 
regrinatio in terram sanctam” („Kelionė į šventąją žemę“) 
arabus aprašo kaip „pagonis“, kurie už nugabenimą ka- 
ravanais iš Jeruzalės į šv. Kotrynos vienuolyną Sinajaus 
pusiasalyje iš maldininkų reikalavo „didelių pinigų“. Mal- 
dininkams Breidenbachas pataria su arabais elgtis man- 
dagiai, nes už kiekvieną įžeidimą jie įpratę „keršyti“. 

Kapelionas Feliksas Faberis, 1480 ir 1483 metais lydė- 
jes maldininkus is Pietų Vokietijos į „šventąją žemę", 
1556 metais išleido savo kelionių aprašymą, kuriame mini 
Arabijos klajoklių gentis, nors ir nevadina jų beduinais. 
Jis rašo: „Arabai — tai skurdo genama tauta, panaši į 
čigonus. Jie neturi savo žemių, klaidžioja po dykumą, 
ieškodami ganyklų ir vandens, o suradę — statosi pala- 
pines ir gyvena tol, kol pritrūksta pašaro bei vandens. 
Tada vėl kyla ir traukia kitur ieškoti geresnių vietų.“ 
Faberis su savo maldininkų grupe taip pat keliavo iš Je- 
ruzalės į šv. Kotrynos vienuolyną, kuris tuomet buvo be- 
duinų valdose. Iš jo pasakojimo nesunku suprasti, kokia 
tai buvo valdžia ir kaip maldininkai žiūrėjo į arabus. „Ką 

jie (vienuoliai — auf.) susitaupo mūsų sąskaita, viską iš- 
leidžia pagonims. Kasdien jie turi maitinti aštuoniasdešimt 
ar net šimtą arabų duona ir daržovėmis. Kai mes ten lan- 
kėmės, vienuolynas buvo pilnas pagonių, tų įžūlių sukčių, 
ir, jei tik vienuoliai tučtuojau nepatenkindavo jų norų, 
jie pradėdavo maištauti. Tais metais arabai buvo išviję 
iš vienuolyno visus vienuolius." 

Iš šių pasakojimų tono jaučiama didelė maldininkų 
antipatija ir nepasitikėjimas arabais. Maldininkai iš aukš- 
to ir su panieka žvelgė į „netikėlius pagonis“, todėl nega- 
lėjo blaiviai ir objektyviai vertinti gyvenimo sąlygų Rytų 
šalyse. 

Netrūksta kelionių knygose ir fantastiškiausių prasi- 
manymų, tokių populiarių viduramžiais. Antai riteris Jo- 
hanas de Montevila mėgina įrodyti, kad jam tekę keliauti 
per Amazoniją, esančią anapus Chaldėjos, kurioj ,,gyve- 
nančios vien tik moterys..." 

XVI amžiaus aštuntojo dešimtmečio pradžioje į Rytus 
iškeliauja vyras, nusiteikęs visai kitaip negu jo pirmtakai 
kryžiuočiai ar maldininkai. Tai Leonhartas Rauvolfas, 
„Medicinos daktaras ir gydytojas“ iš Augsburgo, apie 
kurį jau esame užsiminę. Jis keliavo kaip kylančios Pietų 
Vokietijos buržuazijos pasiuntinys. Aistringas tyrinėtojas, 
nevaržomas jokių viduramžiškų dogmų, atvira širdimi 
stebi tą jam naują ir svetimą pasaulį. Jam turime būti dė- 
kingi už pirmąsias tikslias rūpestingai pateiktas žinias 
apie beduinus. Jis daug bendravo su klajokliais, ne kartą 
nakvojo jų palapinėse ir kaip liudininkas atskleidė mums 
nemažai etnografinių detalių ne tik apie beduinus, bet ir 
apie turkus, kurdus, druzus bei maronitus. Kas gi buvo 
šis neeilinis keliautojas? Rauvolias gimė Augsburgo pirk- 
lio šeimoje (gimimo metai nežinomi), namuose samdyti 
mokytojai paruošė jį studijoms. Studijavo Vokietijoje, Ita- 
lijoje ir Prancūzijoje, kur 1562 metais gavo medicinos ir 
botanikos mokslų daktaro laipsnį. Iki 1573 metų vertėsi 
gydytojo praktika Pietų Vokietijos miestuose, po to išvy- 
ko į seniai planuotą kelionę po Rytų kraštus. Šios kelio- 
nės iniciatoriai buvo stambūs Augsburgo pirkliai, kuriems 
jis vėliau dedikavo savo įspūdžių knygą. 

Penkioliktame ir SeSioliktame amziuje Augsburgas 
buvo Vokietijos kapitalo koncentracijos miestas. Tuo me- 
tu vienas po kito iškilo nemaža turtuolių, „visų pirma stam- 
bių prekybinių firmų savininkų, tokių kaip Fugeris, Re- 
lingeris, Paumgartneris, Hochšteteris ir Velzeris, kurie no- 
réjo išplėsti prekybinius ryšius su Levantu ir dėjo dideles 
viltis į tą žvalgybinę ekspediciją po Artimuosius Rytus. 
Tad pinigų Rauvolfui nestigo. O keliavo jis ne kaip pre- 
kybininkas, bet kaip gydytojas ir stebėtojas, turintis spe- 
cialų mokslinį pasiruošimą. Pasekime šios reikšmingos ke- 
lionės maršrutą: 1573 metų gegužės 18 dieną Rauvolfas 
išjojo iš gimtojo Augsburgo Lindau kryptimi, keliavo per 
Churą, Komą, Milaną, Nicą ir birželio pradžioje pasiekė 
Marselį. Čia jis susitiko su savo bendrakeleiviu Ulrichu 
Kraftu ir rugsėjo 1 dieną abu išplaukė „Santa Kročės“ 
fregata į Siriją. Rugsėjo 30 dieną jų laivas atplaukė į Tri- 
polio (dabar Trabluso) uostą. Pabuvęs čia kelias savaites, 
Rauvolfas pradeda išvykas į šalies gilumą. Su kupranu- 
garių vilkstine jis iš Alepo (Chalebo) keliauja link Eufra- 
to. Pasiekęs Biro miestą, laivu leidžiasi Eufrato upe žemyn. 
Ties Feluga (greičiausiai šiandieninė al Faludžia), kur ta- 
resi radęs senojo Babilono griuvėsius, išlipa iš laivo, vėl 
traukia su vilkstine toliau ir 1574 metų spalio 26 dieną 
atvyksta į Bagdadą. Du mėnesius išbuvęs sostinėje ant 
Tigro kranto ir gerai susipažinęs su jos apylinkėmis, Rau- 
volfas vėl leidžiasi į kelią, šįkart į šiaurę, aplanko Kirku- 
ko, Arbilio miestus, o 1575 metų sausio 7 dieną ir Mosulą. 
Iš čia su žydų pirkliais per Nisibiną ir Urfą keliauja atgal 
į Siriją ir vasario 10 dieną grįžta į Tripolį, iš kur buvo pra- 
dėjęs savo keliones. Turkų valdžiai tie žygiai į šalies gi- 
lumą pasirodė įtartini, Rauvolfui grėsė kalėjimas už šni- 
pinėjimą, tad ištisus tris mėnesius jis slapstėsi nuo turkų 
policijos Prancūzijos konsulato sandėliuose Tripolyje. Jo 
bendražygis Ulrichas Kraftas jau buvo anksčiau turkų su- 
imtas ir trejus sunkius metus išsėdėjo Tripolio kalėjime. 

Rauvolias dažnai reiškėsi Rytuose kaip gydytojas. 
Vienas iš jo pacientų buvo Libano maronitų patriarchas. 
Atsidėkodamas už išgydymą, patriarchas pasiėmė Rauvol- 
fą į kalnus, kur jis gerai susipažino su druzų ir maronitų 
gyvenimo sąlygomis. 1575 metais Rauvolfas laivu plaukia 

iš Tripolio į Jafa, paskui toliau į Jeruzalę, kur užtrunka 
visą Mėnesį, mėgindamas kaip nors išvaduoti savo draugą 
Kraftą, bet jam nepavyksta. Vėl grįžta į Tripolį, o lapkri- 
čio 6 dieną „Šv. Mato" laivu išplaukia į tėvynę. Po audrin- 
gos kelionės laivas 1576 metų sausio 15 dieną pasiekia 
Veneciją, o vasario 15 dieną Rauvolias beveik po trejų 
metų grįžta į gimtąjį miestą. 

Knyga apie šią nuostabią kelionę pasirodė tik po šeše- 
rių metų; matyt, Rauvolfas ilgai nesiryžo jos spausdinti. 
O pasisekimą knyga turėjo milžinišką — susilaukė kelių 
laidų, buvo išversta į kitas kalbas. Įdomu pažymėti, kad 
viename 1583 metų laidos egzemplioriuje, kuris saugomas 
Leipcigo universiteto bibliotekoje, tarp daugelio pastabų 
paraštėse randame ir tokį įrašą: „D. Rauvolfas — eretikas 
liuteronas ir amžinai prakeiktas sukčius!“ Aišku, kad tam 
gaiziam priekabiautojui drąsios ir pažangios Rauvolio 
pažiūros buvo tarsi krislas akyje. 

Šioje kelionių knygoje mums įdomiausi autoriaus duo- 
menys apie beduinų gyvenimą. Rauvolfas smulkiai apra- 
šo, kaip beduinai palieka seną stovyklą, kaip moteris ir 
vaikus susodina į didelius krepšius-palankinus, pririštus 
prie kupranugarių kupros. Beduinų pasirodymas įvarąs 
miestiečiams tokią baimę, kad jie keliom dienom — kol 
praeis karavanas — uždaro visus miesto vartus. Skaityto- 
jas sužino apie papildomas beduinų pajamas, kurias jie 
gauna imdami muitą iš karavanų, traukiančių per genties 
teritoriją, ir apie keliaujančių pirklių plėšimus. Atrodo, 
kad iš naminių gyvulių anais laikais klajokliai daugiausia 
laikė kupranugarių. Rauvolfas kelis kartus matė trijų ke- 
turių tūkstančių kupranugarių bandas. Kupranugariai, jo 
žodžiais tariant, „pasižymi jėga ir ištverme, jie per di- 
džiausią kaitrą neša milžiniškas naštas ir gali išbūti ne- 
gėrę net keturias paras“. Beduinų maistą sudaro vien 
tik gyvulininkystės produktai — pienas, sūris ir mėsa, 
o duonos jiems dažnai pritrūksta. Rauvolfas su savo bend- 
rakeleiviais ne kartą keitė grūdus į pieną, kurį klajokliai 
patiekdavo dideliuose žemuose mediniuose induose. 

1806 metais Leipcigo Baumgertnerio knygyne pasiro- 
džiusiame „Azijos žurnale“ rasime nežinomo autoriaus 
straipsnį apie tai, kaip mityba atsiliepia beduinų kūno san- 

darai. Šiandien straipsnio žodžiai galbūt skamba naiviai, 
bet iš esmės viskas teisinga: „Arabai beduinai žemo ūgio, 
smulkaus sudėjimo, smarkiai įdegę saulėje ir kuo toliau 
į dykumą, tuo šie jų bruožai ryškesni. Tai priklauso nuo 
maisto. Valgo jie mažai ir daugiausia vaisius. Šešios—sep- 
tynios tirpytu sviestu užpiltos datulės, šlakelis saldaus 
arba rūgštaus pieno — štai ir visas vyro dienos valgis. O 
jei dar gauna porą saujų rupiai maltų miltų arba saują 
ryžių, tai jau tikra puota. Mėsą dauguma valgo tik per 
didžiąsias šventes, vestuvėms arba laidotuvėms pjauna 
ožką. Tik turtingi šeichai dažnai skerdžia jaunus kupra- 
nugarius ir valgo jų mėsą su virtais ryžiais. Patys netur- 
tingiausieji tenkinasi prasčiausiu maistu. Jie valgo keptus 
skėrius, žiurkes, driežus ir gyvates." | 

Skaitydami Rauvalfo pasakojimus apie XVI amžiaus 
kupranugarių augintojų palapines, namų apyvokos daik- 
tus, drabužius ir papuošalus, nejučiomis aptinkame nuo- 
stabių panašumų su šiandienine jų buitimi. Pasikeitė tik 
ginklai. Rauvolfo laikais labiausiai paplitę ginklai — ietys, 
strėlės su lankais ir lenkti durklai. Šaunamųjų ginklų jie 
nebuvo matę, o kai pirmą kartą su jais susidūrė, tai iš bai- 
mės galvotrūkčiais leidosi bėgti. Dabar beduinai jau turi 
šiuolaikinius šaunamuosius ginklus, o iš tradicinių likę 
tik durklai. 

Iš Rauvolfo aprašymų susidaro įspūdis, kad jam geriau 
pažįstama beduinų materialinė kultūra negu visuomeni- 
niai santykiai. Tai galima paaiškinti menku kalbos mokė- 
jimu, kurio autorius nė pats neslėpė. Tačiau šis trūkumas 
nemenkina Rauvolfo nuopelnų. Jo veikalas užima svar- 
bią vietą beduinų tyrinėjimo istorijoje, o pats autorius 
vokiečių literatūroje yra seniausias šios srities autoritetas, 

Vėliau, Europos valstybėms plečiant savo ekonominę 
bei politinę įtaką Rytuose, žinių apie Osmanų imperijos 
valdomus Arabijos gyventojus vis daugėjo. 

Aštuonioliktame—devynioliktame amžiuje į dar neiš- 
tirtas arabų sritis nukeliauja šveicaras Johanas Liudvikas 
Burkhardas, danas Karstenas Nyburas, vokietis Ulrichas 
Jasparas Zecenas, prancūzas Pašo. Jų sunkių varginančių 
kelionių aprašymuose randame išsamių žinių apie kraštą, 
žmones ir jų gyvenimo būdą. Daugeliui pirmųjų keliau- 

tojų tos drąsios kelionės i nepažįstamą dykumos pasaulį 
kainavo gyvybę. Šitaip sunkiai įgyjamos informacijos apie 
beduinus vis gausėjo, ir 1816 metais prancūzas Maje Pa- 
ryžiuje išleido trijų tomų veikalą apie Egipto ir Šiaurės 
Arabijos beduinų gentis. 

Išsivysčiusios kapitalistinės Europos valstybės — Ang- 
lija, Prancūzija ir Vokietija — lenktyniaudamos ėmė siųs- 
ti vieną keliautoją po kito su specialiomis užduotimis į 
Afriką ir Vakarų Aziją. Šioje trumpoje apžvalgoje neįma- 
noma išvardinti visų tų tyrinėtojų, kurie savo kelionėse 
po Rytus buvo susidūrę su beduinais. Išleista šimtai ke- 
lionių aprašymų, kuriuose gausu žinių apie beduinų isto- 
Tija, ekonomiką ir visuomeninę sandarą. Cituosime tuos 
autorius, kurių tyrinėjimų rezultatai buvo svarbūs rašant 
šią knygą. O su keliomis ryškesnėmis beduinų tyrinėjimo 
istorijos asmenybėmis susipažinsime plačiau. 

Pirmenybę suteiksime moterims ir pradėsime nuo Enės 
Blant, veiklios anglės, kuri kartu su vyru, kilmingu diplo- 
matu ir poetu Vilfredu Blantu, daug metų praleido Ara- 
bijos dykumose ir stepėse, palaikydama glaudžius ryšius 
su įvairiomis beduinų gentimis. Jos plunksnai turime būti 
dėkingi už keturis vertingus tomus apie Mesopotamijos 
ir Vidurinės Arabijos beduinus. Blantų aistra buvo ugnin- 
gi arabų žirgai. Būdami pakankamai turtingi, jie supirki- 
nėjo grynaveislius žirgus ir vėliau netoli Kairo įsteigė 
garsųjį En Šamso žirgyną. Jų duktė ledi Ventvort tęsė 
pelningą tėvų darbą Didžiojoje Britanijoje ir 1850 metais 
Krabet Parke (Sasekse) įkūrė žirgyną, turėjusį nemažą 
įtaką grynakraujų arabiškų arklių auginimui JAV ir dau- 
gelyje Europos valstybių. 

Austras Karlas Razvanas taip pat buvo didelis arklių 
mylėtojas. Antrajame ir trečiajame šio amžiaus dešimt- 
metyje jis daug keliavo po vidinius Arabijos rajonus. Ten 
susidraugavo su keliais ruvalų genties vadais ir ištisus 
mėnesius praleisdavo su kupranugarių augintojais, kurie 
laikė ir grynaveislių žirgų. Razvanas buvo puikiai prisi- 
taikęs prie beduinų gyvenimo: vilkėjo taip pat kaip jie, 
gyveno jų palapinėse ir jodavo kartu su visais į sakalų 
medžiokles. Žodžiu, jis taip įsijautė į jų buitį, mano supra- 

timu, kiek per daug, kad net dalyvaudavo kruvinuose ru- 
valų ir šamarų genčių karuose. Jo knyga „Juodųjų pala- 
pinių šalyje“ vertinga visų pirma dėl puikių nuotraukų, 
na o aprašomi įspūdžiai labai subjektyvūs. Nors į Arabiją 
jis vyko ieškoti nuotykių, tačiau savo hipologijos, geografi- 
jos ir etnografijos srities straipsniais, kuriuos paskelbė įvai- 
riuose moksliniuose žurnaluose, nemažai nusipelnė mokslui. 
Vėliau K. Razvanas gyveno Naujojoje Meksikoje (JAV) 
ir sėkmingai augino žirgus. 

Keista, bet tarp pirmųjų beduinų tyrinėtojų nėra nė 
vieno etnografo. Daugiausia tai buvo geografai, pavyz- 
džiui čekas Aloizas Muzilis, kuris skersai išilgai išvažinėjo 
Arabiją ir parašė šešias vertingas knygas, kurių viena 
vadinasi ,Ruvaly beduinų papročiai ir tradicijos“. Buvo 
archeologų ir istorikų, kaip prancūzas Roberas Mantanis, 
tyrinėjęs Šiaurės Afrikos klajoklių gentis, o vėliau vado- 
vavęs prancūzų kolonijinės vyriausybės institutui Da- 
maske. Dauguma anglų tyrinėtojų, kurie savo etnografi- 
nes žinias sėmėsi iš „pirmųjų šaltinių“, buvo politikai, 
tiksliau aukštieji britų kolonijinės administracijos tarnau- 
tojai. Tai ne atsitiktinumas! Mat Britanijos kolonijinė po- 
litika Azijoje ir Afrikoje buvo pagrįsta „indirect rule“ — 
netiesioginiu priklausomų šalių valdymu, kai valdžioje 
buvo paliekami norinčių bendradarbiauti vietinių vyriau- 
sybių vadovai, o jiems į patarėjus siunčiami anglų diplo- 
matai. Jų uždavinys buvo stebėti, kad visi svarbūs spren- 
dimai būtų daromi kolonijinės vyriausybės naudai. Eidami 
šią tarnybą, politiniai agentai — kaip juos oficialiai vadi- 
no — ilgus metus gyvendavo tose šalyse, taigi turėjo vi- 
sas sąlygas kaupti istorines bei etnografines žinias ir ve- 
liau jas paskelbti. | 

Iš tokių britų kolonializmo atstovų, kurie rimtai do- 
mėjosi klajoklių genčių problemomis, buvo Haris Filbis. 
Daugiausia jis tyrinėjo Saudo Arabiją, pagaliau ten apsi- 
gyveno ir net perėjo į islamo tikėjimą. Britanijos imperi- 
jai atstovavo dar Haroldas Makmichaelis, dirbęs Sudane, 
ir Ričardas Diksonas, dešimtis metų praleidęs Irake ir Ku- 
veite. Šiai tyrinėtojų kategorijai galima priskirti ir gene- 
rola Glaba, veikusį Jordanijoje ir vadovavusį Araby le- 
gionui. Apie jį šioje knygoje mes dar išgirsime. 

Negalime nepaminėti ir barono Makso fon Openheimo, 
kuris daug nuveikė tyrinėdamas Vakarų Azijos archeolo- 
giją bei etnografiją, nors jo politinę veiklą reikia vertinti 
labai kritiškai. Jis gimė 1860 metais įtakingo Kelno banki- 
ninko šeimoje ir galėjo padaryti puikiausią karjerą. Bai- 
gęs Strasburgo universitetą ir tapęs kaizerinės armijos 
karininku, dvidešimt šešerių metų pirmą kartą iškeliauja 
į Rytus. Iš Maroko kartu su etnografu Vilhelmu Jestu jis 
per Šiaurinę Afriką ir Arabiją nusigauna iki Gango upės 
Indijoje, pasižvalgo po Rytų Afriką. Jau tuo metu išryš- 
kėjo Openheimo talentas puikiai derinti asmeninius inte- 
resus su stambių vokiečių finansininkų planais. Baronas 
anksti tampa aktyviu kolonizatoriumi. Grįžęs iš Rytų, jis 
perdavė Reino plantacijų bendrovei Usambaros srityje 
„įsigytas“ žemes. Sakėsi pirkęs iš vado Kipangos neįžen- 
giamo miško dalį Pangani upės pakrantėje, bet neprasi- 
tarė nei kokiomis sąlygomis, nei už kokią kainą. 

Vėliau, keliaudamas po tuos kraštus, jis skersai išilgai 
išvažinėjo Artimuosius Rytus ir gerai susipažino su bedui- 
nų gyvenimu. Kadangi turėjo pakankamai pinigų, galėjo 
samdytis padėjėjus, kurie jo vadovaujami rinko žinias 
apie klajoklių arabų genčių istoriją, kilmę ir paplitimą. 
Vertingomis dovanomis jis užsitikrindavo genčių vadų 
palankumą. 

Ilgai gyvendamas Kaire, Openheimas išmoko arabų kal- 
ba, susipažino su islamu, ir tai jam labai pravertė. ,,Nuo- 
latos leisdamas laiką su beduinais — balne ir palapinėje, 
aš vis geriau perpratau jų papročius. Jie matė, kad aš no- 
riu jiems gero, kad suprantu jų tradicijas, todėl buvo man 
palankūs, noriai atsakinėjo į visus mano klausimus“, vė- 
liau pasakojo Openheimas. 

Keliaudamas jis vis dairėsi, kaip investuoti vokiečių 
bankininkų ir pramonininkų kapitalą Osmanų imperijoje. 
Openheimas sąmoningai dalyvauja kaizerinių diplomatijų 
„naujo pasaulio padalinimo“ planuose ir aktyviai remia 
politiškai svarbaus Bagdado geležinkelio projekto ruoši- 
mą. Nors šis projektas nebuvo įgyvendintas, vis dėlto vo- 
kiečių kapitalistams jis davė milžinišką pelną. 

Pirmaisiais mūsų amžiaus dešimtmečiais Openheimo 
veikla neįtikėtinai išsiplėtė. Jis tampa profesionaliu užsie- 


30 


nio reikaly valdybos VilhelmStraséje diplomatu, 1900 me- 
tais — pasiuntinybės taréju, o 1910 metais pakeliamas 
ministru-rezidentu. 1902 ir 1904 metais vyksta į JAV stu- 
dijuoti didžiųjų geležinkelio koncernų patirties, kad ga- 
lėtų panaudoti ją tiesiant Bagdado geležinkelį. Lankosi 
Alžyre, Kopenhagoje, dažnai ir Vakarų Azijoje. Randa 
laiko išleisti plačius savo kelionių aprašymus, tarp jų ir 
du storus tomus, pavadintus „Nuo Viduržemio jūros iki 
Persų įlankos“. 1911—1913 metais Openheimas vadovauja 
garsiojo Tel Chalafo kasinėjimams Sirijoje. 1927 ir 1929 
metais, pasitelkęs galingą techniką, jis pratęsia tuos darbus 
ir į dienos šviesą iškelia nepaprastai vertingus dingusios kul- 
tūros radinius. O 1930 metais šioms archeologinėms iška- 
senoms eksponuoti įsteigia Berlyne Tel Chalafo muziejų, 
kuris buvo subombarduotas ir sulygintas su žeme. Keletą 
išgelbėtų stambių skulptūrų šiandien dar galime pamatyti 
Berlyno Vakarų Azijos muziejuje. 

Štai kaip pats Openheimas komentuoja paruošiamąsias 
studijas savo būsimam veikalui apie beduinus: „Kelis de- 
šimtmečius rūpestingai rinkau visomis Rytų ir Vakarų 
kalbomis išleistus rašytinius šaltinius apie beduinus. Tai 
istoriniai, geografiniai veikalai, kelionių aprašymai, įvai- 
rios statistinės žinios, krikščionių ir islamo maldininkų 
užrašai ir t. t. Be to, šiam darbui įsigijau svarbių senųjų 
ir dabartinių laikų Rytų rankraščių.“ Literatūra apie be- 
duinus užima garbingą vietą barono Makso fon Openhei- 
mo bibliotekoje, kurios fonduose yra 40 000 tomų. 

Vienam autoriui parengti uzplanuotus penkis ,,Bedui- 
nų" tomus (jie buvo leidžiami dideliais tarpais nuo 1939 
iki 1967 metų) buvo per sunku, todėl Openheimas į pagal- 
bą pasikvietė du gabius jaunus Leipcigo universiteto 
mokslininkus — Erichą Broinlichą ir Vernerį Kaskelį. Bro- 
inlichas žuvo Antrajame pasauliniame kare, o Kaskelis po 
karo vadovavo Rytų katedrai Kelno universitete. Nekro- 
loge Maksui fon Openheimui, kuris mirė 1946 metais 
Landshute (Žemutinė Bavarija) sulaukęs 86 metų, profe- 
sorius Kaskelis rašė: „Antrojoje trečiojo dešimtmečio pu- 
sėje baronas labai pasikeitė. Iki tol visa jo veikla tarnavo 
asmeniniams interesams, o paskui jis visas atsidavė moks- 
lui. 1925 metais perdavė Hubertui Šmitui tvarkyti smul- 

kesnius Tel Chalafo archeologinius radinius. Vėliau Broin- 
lichui ir man leido laisvai tvarkyti medžiagą apie bedui- 
nus, paskyrė dideles pinigų sumas bibliotekos plėtimui ir 
katalogavimui. Niekuomet nesiskundė senatvės nepalio- 
mis. 1939 metais, jau paskutinį kartą keliaudamas po Rytų 
kraštus, septyniasdešimt devynerių metų mokslininkas 
stebėtinai lengvai pakėlė ligą ir kitus sunkumus; po to ke- 
lias laimingas savaites gyveno tarp šamarų, kurių stovyk- 
loje toliau rinko beduinų etnografijos žinias. Savo kelią 
jis pradėjo kaip aukštuomenės žmogus ir diplomatas, o 
baigė jį kaip nenuilstantis darbininkas ir mokslininkas.“ 

Beje, čia paminėtas etnografijos tomas ,,Beduiny kul- 
tūra ir gyvenimas" niekuomet neišvydo dienos šviesos, 
kadangi 1943 metais visi rankraščiai sudegė bombarduo- 
jant Berlyną. 

Tačiau baronas fon Openheimas buvo žmogus, kurio 
nuopelnus mokslui temdo jo reakcingi politiniai įsitikini- 
mai, todėl baigdami pristatysime jums vieną jo amžininką, 
kuris, kaip sakoma, stovėjo kitoje barikadų pusėje. Tai 
Augustas Bebelis — žymiausias socialdemokratų interna- 
cionalistų vadovas. Kartu su Vilhelmu Libknechtu jis pri- 
klausė tiems bebaimiams kovotojams, kurie, nežiūrint 
nuožmios reakcijos, kėlė balsą reichstage prieš grobikišką 
kaizerinės Vokietijos politiką Rytuose. Galbūt ne vienas 
skaitytojas nustebo perskaitęs Bebelio žodžius šio sky- 
riaus pradžioje. Ką Bebelis turi bendro su beduinais? Vis 
dėlto kai ką turi. Žinoma, eiliniam darbininkui apie kelio- 
nę į Rytų kraštus buvo galima tik svajoti, bet būdamas 
publicistas ir plataus akiračio darbininkų vadas jis domė- 
josi ir Rytų problemomis. Borsdorfe prie Leipcigo — o tuo 
metu, galiojant „socialistų įstatymui", jis dažnai buvo po- 
licijos priežiūroj — 1883 metais Bebelis baigė rankraštį, 
kurį pavadino ,Musulmoniskosios arabų kultūros perio- 
das". Šis po metų išleistas, autoriaus žodžiais tariant, ,,po- 
puliarus kūrinys“ polemizuoja su tų laikų šovinistinės 
krikščionių visuomenės dogmomis. Savo darbe Bebelis rė- 
mėsi gausia moksline faktine medžiaga, atitinkančia pa- 
žangų tuometinio mokslo lygį. Nuodugniai išstudijavęs 
arabų visuomeninius, religinius, teisinius bei kultūrinius 
ypatumus, Bebelis prieina išvadą: ,,Musulmoniškasis ara- 

bu kultūros periodas — tai jungiamoji grandis tarp išny- 
kusios graikų-romėnų bei apskritai senosios ir europinės 
kultūros, suklestėjusios po Renesanso. Be šios jungiamo- 
sios grandies Europos kultūra vargu ar būtų pasiekusi 
šiandieninį lygį...“ | 

Analizuodamas arabų kultūros vystymąsi, Bebelis nu- 
rodo ryškų skirtumą tarp sėsliųjų dykumos pakraščių gy- 
ventojų ir sausringųjų rajonų gyvulių augintojų klajok- 
lių. Jis iškelia labai teisingų minčių apie ankstyvą stipres- 
niųjų iškilimą ir tvirtos tradicijos vaidmenį arabų gyve- 
nime. Bebelis taikliai apibūdina daugelį beduinų gyveni- 
mo bruožų, atsako į klausimą, kaip diferencijavosi bedui- 
nų visuomenė: „Pirmumo teisę jie labai gerbia, net ir tie, 
iš kurių ji buvo atimta, nes dažniausiai ji įgyjama kovo- 
jant, ir kova nulemia, kam valdyti, o kam paklusti. Narsu- 
mas laikomas didžiausia dorybe, bet skatinamas ir kilnus 
elgesys su nugalėtais priešais. Svetingumo pareiga yra 
šventa ir nepažeidžiama...“ Sis Bebelio veikalas nusipelnė 
didesnio dėmesio, negu jam šiandien skiriama! 

Dar daug įdomaus rastume beduinų istoriografijoje, ga- 
lima būtų net atskirą knygą apie tai parašyti, bet mūsų 
tikslas susipažinti su pačiais beduinais, pažvelgti į juos iš 
arčiau. 


KUPRANUGARIŲ PIENAS IR DATULĖS 


Tik tas beduinas yra tikrai turtingas, kuris, 
sėdėdamas ant žemės, aplink mato vien 
tik savo kupranugarių papilves. 


Vieno aulad alio genties beduino posakis 


— Gerk į sveikatą! — sako piemuo ir paduoda man se- 
milį — odinį maišelį pilną šilto kupranugarių pieno. Jis 
maloniai saldus ir tučtuojau numalšina troškulį. Milžtuvė 
išorėje šiurkšti ir kieta, o viduje slidi — tai išdirbta kupra- 
nugarių tešmens oda. Mane pavaišinęs vaikinas — smar- 
kuolis gamtos vaikas. Jo rudą, vėjo ir saulės nugairintą 
veidą supa kaip anglis juodos susivėlusios garbanos, nie- 
kuomet nemačiusios šukų. Esame Abagijoje. Tai drusko- 

zemio ganykla stepėje tarp Eufrato ir Tigro. Pavasarį čio- 
nai savo kupranugarių bandas atgena beduinai Samarai. 
Gyvuliams šios vietos labai patinka, ir patelės duoda daug 
pieno. Kas dveji metai kupranugarė atsiveda jauniklį, 
kurį žindo nuo septynių iki devynių mėnesių. Per visą tą 
laiką beduinai iš kiekvienos kumelės kasdien primelžia po 
dešimt litrų maistingo pieno, kurį laiko pačiu sveikiausiu 
maisto produktu. Kupranugarių piene mažiau riebalų 
negu karvės ar avies piene, todėl sviestas iš jo negami- 
namas. 

Pieno skonis priklauso nuo to, ką tuo metu ėda kupra- 
nugariai (panašiai kaip bičių medus nuo jų lankomų žie- 
dų). Jei randa ramunėlių bei šalavijų, pienas stiprus ir 
aromatingas, jei ganosi druskožemio pievose — pienas 
kartokas, o jeigu ėda tik sumedėjusius arba erškėtinius 
augalus — vandeningas ir beskonis. Niekuomet nepamir- 
šiu to skanaus pieno, kuriuo mane vaišino Sudane iš pus- 
apvalių kalebasų — vienas jų buvo keturių litrų talpos. 
Kupranugariai tada ėdė žydinčius akacijų krūmus, kurie 
skleidė saldų medaus kvapą. Ten aš mačiau, kaip tie sma- 
ližiai stojosi ant užpakalinių kojų ir ištempę kaklus sten- 
gėsi pasiekti kvapnius akacijų žiedus, geltonuojančius 
aukštai tarp šakų. 

Netrūksta įrodymų, kad beduinai tikrai labai vertina 
kupranugarių pieną. Juo vaišina svečius, o duodami paro- 
dymus teisme taip sutvirtina savo žodžius: „Prisiekiu kup- 
ranugariu, kuris mus maitina“ arba „Prisiekiu gyvybe tų, 
kurie duoda mums pieną“. Pagerbdami mirusiuosius, be- 
duinai šlaksto kupranugarių pienu jų kapus. 

Kupranugares melžia tik vyrai, ir nežinia, kuo tai pa- 
aiškinti. Kai kas mano, kad melžti moterims draudžia 
šventasis Koranas, kurio šeštoje suroje (140 eilutė) sako- 
ma: „Visa, kas yra šių gyvulių viduriuose, priklauso tik 
mūsų vyrams ir draudžiama moterims.“ 

Kupranugarė duodasi melžiama tik tada, kai netoliese 
yra kupranugariukas. Dažniausiai piemuo nustumia žin- 
dantį kupranugariuką ir tuoj pat melžia. Kad kupranuga- 
riukas nežįstų kada užsinorėjęs, tešmuo užrišamas juosta, 
be to, kupranugariukas ir ganosi atskirai nuo kumelių. O 
kai jis nuo kupranugarės atitraukiamas — dėl ligos arba 

papjaunamas — beduinai gudrybe neleidžia kumelei už- 
trūkti; nudiria kupranugariukui kailį ir prikemša jį žolės. 
Eidami melžti, jie tą iškamšą pakiša pauostyti kumelei. 
Taip kupranugarės dar kelias savaites duoda pieno. Toks 
melžimas su kumeliuko iškamša plačiai praktikuojamas ir 
Afrikos gyvulių augintojų. 

Metų kupranugariukas nujunkomas nuo kupranugarės. 
Jam praduriama nosies pertvara ir įveriama nusmailinta 
lazdelė arba žiedas, tada kumelė, pajutusi skausmą, varo 
jį nuo savęs. 

Valgo beduinai ir kupranugarių mėsą. Tiesa, dabar 
patiekalai iš kupranugarių mėsos jau reti, nes klajokliai 
stengiasi išlaikyti kuo didesnes bandas ir skerdžia tik se- 
nus arba sergančius gyvulius. Skaniausia yra keturių— 
šešių mėnesių kupranugariukų mėsa. Pjaunami tik tie, ku- 
rie netinka veislei. Anksčiau kiekvienas didesnis karava- 
nas vesdavosi po keletą neapkrautų kupranugarių, kurie, 
reikalui esant, būdavo pjaunami. Jų mėsos užtekdavo 
sočiai pamaitinti apie šimtą žmonių. 

Suaugusio kupranugario skerdimas yra sunkus darbas, 
pagal ritualą atliekamas kelių vyrų. Kartą man pačiam 
teko matyti, kaip, norėdami pavaišinti pasienio policijos 
būrį, beduinai skerdė didelę kupranugarę. Tai vyko pasie- 
nyje tarp Sirijos ir Irako, kur savo bandas ganė sendžarai, 
priklausantys vienai šamarų genties pogrupei. Du jauni 
vyrukai atskyrė ją nuo bandos ir už pavadžio atvedė į sto- 
vyklą. Timpčiodami pavadį, jie privertė gerkliniu balsu 
mykiantį gyvulį atsiklaupti. Muniras, vienas iš šeiminin- 
ko sūnų, rūpestingai nusiprausė veidą, rankas ir paėmė 
savo chandžarą — aštrų dviašmenį durklą. Tada penki 
stiprūs vyrai užgulė gailiai kriokiančią kupranugarę: vie- 
nas užlaužė jai galvą, taikydamas, kad kaklas būtų iš- 
temptas į Mekos pusę, kiti visu svoriu laikė užgulę spur- 
dančias kojas. Šaukdamasis alacho, Muniras dūrė savo 
aštriu durklu į kupranugarės kaklą ir perrėžė jį kiaurai. 
Traukdamas durklą į save, jis visai perpjovė gerklę, ir į 
smėlį pliūptelėjo kraujo srovė. Nors kupranugarė smar- 
kiai blaškėsi, jis sugebėjo perkirsti jai stuburą tarp dviejų 
narelių. Tada ištarė ritualinius žodžius: ,,„Tepaverčia ala- 
chas tave tyru maistu visiems, kurie tave valgys!“ 

Po dešimties minučių traukuliai baigėsi, ir vyrai ėmė 
dirti odą, varydami nuo kupros į abi puses. Iš perpjauto 
šono jie plikomis rankomis traukė vidurius, krovė ant di- 
delių apskritų padėklų ir nešė į moterų palapinę. O gys- 
lotą mėsą vikriai sukapoję sumetė į jau paruoštus puo- 
dus, kabančius virš trijų ugniakurų. Kai mėsa išvirė, 
ją kartu su kalnais ryžių sudėjo ant varinių padėklų ir nu- 
nešė svečiams. Ant viršaus kaip delikatesas gulėjo riebūs 
kupros gabalai ir keptos kepenys. Smegenys visuomet pa- 
liekamos moterims, nes esama prietaro, kad vyrai nuo jų 
pasidaro bailiai. 

Kupranugarių kailis rauginamas su akacijų sėklomis, 
o iš odos moterys siuva stiprius maišus datulėms bei ja- 
vams laikyti, taip pat sandalus, pakinktus ir diržus. 

Labai vertinama ir kupranugarių vilna. Ji pavasario 
pabaigoje pešama. Iš storos kupranugarių vilnos moterys 
audžia neperšlampamus apsiaustus piemenims, medžiagą 
palapinėms ir demblius sėdėjimui. Ko nesunaudoja savo 
ūkyje, beduinai surenka į didelius maišus ir parduoda tur- 
guje supirkėjams. Išvalyta ir pramoniniu būdu apdorota 
vilna tinka šiltų antklodžių audimui. 

Bet tai toli gražu ne viskas, ką iš kupranugarių gauna 
jų augintojai. Sunaudojamas net jų mėšlas (dželachas). 
Arabijos stepėse ir pusdykumėse, kur visai nėra medienos, 
sausas kupranugarių mėšlas yra puikiausias kuras. Vaikai 
jį uoliai renka ir džiovina saulėje. Dželachas kaitrumu 
beveik nenusileidžia anglies briketams. Prakuroms bedui- 
nai naudoja šakas, o sausu kupranugarių mėšlu verdasi 
valgį ir karčią arabišką kavą. Leisdamiesi į ilgesnę kelio- 
ne per dykumą, jie visuomet pasiima krepšį su ,,.kupranu- 
garių anglimis", kad sustoję poilsiui galėtų susikurti laužą. 

Patelių šlapimu beduinų moterys plaunasi plaukus, nes 
tiki, kad jis naikina utėles. Senieji papročiai liepia ir nau- 
jagimius maudyti kupranugarių šlapime, nors aš tokio da- 
lyko nemačiau nė vienoje aplankytoje gentyje. 

Tyrinėtojas Karlas Razvanas, dažnai lankęsis ruvalų 
gentyje, aprašo tokį neįprastą „krikštą“: „Jie paėmė tik 
ką gimusį vaiką ir nubėgę prie kupranugario baksnojo jį 
tol, kol tas atsistojo. Tada pakasė ranka dešinį šoną, ir, 

kai kupranugaris ėmė šlapintis, nuprausė rékiantj rubuilį 
kūdikį. Po šitokio krikšto vaikas tapo šventosios dykumos 
bendruomenės nariu.“ 


TIEK PAVADINIMŲ VIENAM GYVULIUI... Nežinia, 
ar Razvanas sąmoningai ar nesąmoningai vartojo Žodį 
„kuprys“ kaip „pars pro toto“, bet jis pataikė kaip pirštu 
į akį, nes arabiškas žodis ,dzemal" reiškia „pilnas su kau- 
pu“, taigi gyvulys su kupra. „,„Džemal“ anaiptol ne vienin- 
telis žodis, kuriuo beduinai vadina savo svarbiausią gy- 
vulį — tų vardų yra daugybė. „Nėra ko stebėtis“, rašo ara- 
bistas Švarclozė, „kad šiam didžiausiam dykumos turtui 
arabai turi gausybę žodžių. Kupranugariai skirtingai va- 
dinami pagal lytį, kilmę, amžių, kūno sandarą, spalvą, 
būdą ir pagal jų teikiamą naudą.“ 

Nesunku būtų čia pateikti išsamų visų kupranugario 
pavadinimų sąrašą, bet manau, kad tai tik nuvargins skai- 
tytoją, todėl apsiribosime keliais pavyzdžiais: ,naga"— 
kupranugario patelė, ,dzemal"— patinas, ,,mirad"— pate- 
lė, bėganti į girdyklą, „adžrafija“— nenuorama patelė, 
kuri jojant iškrypsta iš kelio, ,misbach" — kupranugaris, 
kuris pradeda ėsti tik visai prašvitus, , hur"— greitas, liek- 
nas jojamasis kupranugaris, ,,rahul’— stiprus, dramblotas 
nešulinis kupranugaris ir t. t. 

Įdomu, kad skirtingos, toli viena nuo kitos gyvenan- 
čios arabų gentys, Jordanijos ateibai, Irako šamarai, Su- 
dano šukrijai, Jemeno sajarai ir Libijos bei Egipto Arabų 
respublikos aulad alio gentis juos vadina maždaug taip 
pat. Visų tų kupranugario pavadinimų žinojimas man 
daug kartų padėjo įsigyti beduinų pasitikėjimą, kadangi 
net vietiniai sėslieji arabai retai supranta profesinę be- 
duinų leksiką. 

Iš prijaukintų laukinių kupranugarių atrankos keliu 
buvo išvestos šiandien garsios veislės, kurios iki šiol turi 
didelę paklausą ir kainuoja didelius pinigus. Iš beveik 
dvidešimties grynųjų veislių garsiausios yra šios: 1. alu- 
manija (t. y. Omanų veislė), 2. al hurra, 3. al batinija, 4. al 
artija, 5. al atija. Tai lenktyniniai kupranugariai — liekni, 
su maža galva, didelėmis akimis ir laibomis kojomis. Bėg- 
dami jie „alkūnėmis“ neliečia kūno ir savo judesiais pri- 

mena gazeles. Dauguma beduiny vertina baltus kupranu- 
garius, tik pietinės arabų gentys labiau mėgsta tamsų 
plauką. Apskritai kupranugarių būna baltų, rusvų, smėlio 
spalvos, pilkų, tamsiai rudų ir beveik visai juodų. Pasitai- 
ko ir keršų, nors Alfredo Bremo sudarytoje zoologijos 
enciklopedijoje (žiūrėk 1956 metais Uranijos leidyklos iš- 
leistą knygą „Bremo gyvūnijos pasaulis“, psl. 591) tai ka- 
tegoriškai neigiama. Arabų Sacharoje gyvenanti tuaregų 
gentis iki šiol augina juodmargius ir rudmargius kupra- 
nugarius! 

Garsūs taip pat baltieji lenktyniniai kupranugariai, ku- 
riuos augina šukrijai Butanos stepėje tarp Nilo ir Atbaros 
upių. Jie vadinami „lenktyniniais“, nes gali nubėgti dide- 
lius nuotolius ir naudojami lenktynėse kaip mūsiškiai 
lenktyniniai žirgai. Būdamas Sudane aš kartą paklausiau, 
kokia proga paprastai rengiamos kupranugarių lenktynės. 
Išgirdau šmaikštų atsakymą: „Ogi tada, kai klajoklių sto- 
vykloje pasirodo mokesčių rinkėjas. Tada tepamatysi de- 
besis dulkių, nes kiekvienas skuba kuo greičiau paspruk- 
ti.” Įvairių švenčių proga vyksta sportinės kupranugarių 
lenktynės. Jie startuoja iš vietos, distancijos ilgis penki— 
dešimt kilometrų. Nugalėtojas dažniausiai apdovanojamas 
brangiu ginklu. 

Tokius greitus ir ištvermingus šukrijų lenktyninius 
kupranugarius man prieš keletą metų teko matyti Egipto 
kariuomenės kupranugarių korpuse. Beduinai paprastai 
joja ant patelių, nes patinai poravimosi metu dažnai būna 
pikti. O pateles lengviau valdyti ir jų eisena lygesnė. Ge- 
ras lenktyninis kupranugaris per trisdešimt valandų nubė- 
ga apie du šimtus kilometrų ir net didžiausiam karštyje 
gali penkias dienas išbūti be vandens. Jei kupranugaris 
ganosi sultingoje žolėje, tai geria tik kartą per parą, bet 
tada, tiesa, išgeria labai daug. Jis geria labai racionaliai — 
pirmiausia numalšina troškulį, o kiek palaukes ramiais 
dideliais gurkšniais išgeria aštuoniasdešimt ir daugiau litrų 
atsargai. 

Andre Dumreicheris, XX amžiaus pradžioje vadovavęs 
vienam Egipto kupranugarių korpuso sargybos būriui, ap- 
rašo linksmą nuotykį, liudijantį nuostabų kupranugarių 
sugebėjimą išgerti daug vandens. Kartą Dumreicheris ly- 

dėjo į Sivos oazę anglų kolonijinės administracijos tar- 
nautoją. Tas ponas buvo didelis švareiva ir kasdien mau- 
dėsi vonioje. ,Savo guminę vonią jis pasistatė atviroje 
vietoje, o kad nepiktintų kitų ir nenusižengtų padorumui, 
privertė savo kupranugarį atsiklaupti ant smėlio — vietoj 
širmos. Aš kukliai nusisukau. O kupranugaris ištiesė kaklą 
ir išgrūdo valstybės sekretorių iš vonios. Jo ekscelencija 
stovėjo nuogas ir daužė rankšluosčiu kupranugarį, kuris, 
nekreipdamas į jį dėmesio, išgėrė vonią iki paskutinio 
lašo." 

Esama ir savotiškų rekordų. Antai vienas beduinas 
puikiu lenktyniniu kupranugariu per aštuonias dienas 
įveikė 1 200 kilometrų dykuma. Tiesa, po to kupranugariui 
reikėjo ilgai ilsėtis ganykloje, kad atgautų jėgas. 

Palyginti drambloti nešuliniai gyvuliai, lėtai linguo- 
jantys karavanuose, nueina po keturis kilometrus per va- 
landą, bet jie labai ištvermingi, gali žygiuoti visą dieną ir 
nešti iki šimto penkiasdešimt kilogramų. Ypač stiprūs pa- 
tinai paneša iki aštuonių centnerių; nešulys tolygiai pa- 
skirstomas abipus kupros ir sudedamas ant minkštai pa- 
mušto medinio balno. Jei karavano kelyje pasitaiko upė, 
kupranugariams tai ne kliūtis, tiesa, jie perplaukia ją be 
nešulių ir prilaikomi už apinasrio. 

Belieka pridurti, kad šie prie dykumos sąlygų puikiai 
prisitaikę gyvuliai išplito toli už savo gimtinės — Arabų 
ir Šiaurės Afrikos kraštų. Šiandien vienkupriai jau augi- 
nami Indijos, taip pat Australijos bei Pietų Afrikos dyku- 
mų zonose; jie tarnauja žmogui Tekse ir Arizonoje. ,,Auk- 
siniam krante“ ties Varna dailiai išpuoštas kupranugaris 
tapo mėgstamu poilsiautojų atrakcionu. „Dykumų laivas“ 
palaipsniui užkariavo visus penkis žemynus, nors jo vaid- 
muo atskirų sričių ūkiniame gyvenime labai skirtingas. 

Sprendžiant iš archeologinių radinių, ožkas ir avis 
žmonės prisijaukino anksčiau negu kupranugarius, bet 
beduinų gyvenime jos vaidino tik antraeilį vaidmenį, nes 
yra daug išrankesnės maisto ir vandens atžvilgiu už kup- 
ranugarius. Su avių ir ožkų banda neįmanoma keliauti per 
dykumą. Senose kelionių knygose rašoma, kad iškeliau- 
dami su ištvermingais kupranugariais į dykumą beduiniai 

smulkius galvijus palikdavo sésliems gyventojams ir vals- 
tieciams. 

Bet, Zinoma, visai atsisakyti aviu ir ozky beduinai ne- 
galéjo. Jos teikia jiems pieno produktus, svarbiausia 
sviestą, be to, vilną, mėsą, taukus ir odą — visa, kas svar- 
bu klajoklio gyvenime. Ypač jiems reikalingos juodos 
ilgavilnės ožkos, iš kurių vilnos beduinų moterys audžia 
demblius palapinėms; dykumų arabai nuo seno savo na- 
mus vadina „beit šar“— namais iš vilnos. Tos ilgavilnės 
ožkos ir ožiai yra didelėm atlėpusiom ausim, sraigto pa- 
vidalo ragais ir ilgais gaurais, kurie kerpami vasaros pra- 
džioje. Žinia, ožkos iš prigimties yra kalnų gyventojos, 
tad ir čia, Šiaurės Arabijos lygumose, aš ne kartą mačiau 
smagų vaizdą, kai ožkos pasiduoda laipiojimo aistrai, už- 
šoka ant palapinių ir siūbuojant stogui pliekiasi ragais. 

Nuo to laiko, kai beduinų maršrutai per dykumą su- 
trumpėjo, jų ūkyje atsirado daugiau smulkių galvijų, ir 
šiandien vargu ar rasime genčių, kurios nelaikytų avių ir 
ožkų. Kupranugariais rūpinasi tik vyrai, tuo tarpu avių ir 
ožkų priežiūra — melžimas, pieno, odos ir vilnos perdir- 
bimas yra moterų darbas. Išimtis tik skerdimas: susirgusį 
gyvulį moteris gali papjauti tik iš didžiausios bėdos (jei 
arti nėra nė vieno vyro); tokia mėsa vyrams yra tabu. 

Avių ir ožkų bandas, dažniausiai ganomas kartu, pri- 
žiūri vaikai ir paaugliai, kadangi jos nenuklysta per toli 
nuo stovyklos. Tiesa, pasitaiko, kad maži piemenukai pa- 
simeta nuo šeimų ir pasiklysta stepėje. Kartą Irako Dža- 
ziros stepėje buvau sutikęs du apsiverkusius berniukus 
kokių dešimties ir dvylikos metų, kurie klaidžiojo su savo 
banda, ieškodami žemėje pėdsakų; jų stovykla buvo per- 
sikėlusi kitur ir dabar jiems patiems reikėjo susirasti nau- 
jąją vietą. 

Ir avių, ir ožkų auginimas labai panašus. Jos po- 
ruojasi vasarą; dviem šimtams avelių pakanka keturių 
penkių avinų. Avys ir ožkos atsiveda jauniklius žiemą 
arba pavasario pradžioje. Jei orai šalti, kurį laiką jie būna 
palapinėse, kad nesušaltų. Pirmomis dienomis jaunikliai 
gali žįsti kiek nori, vėliau motinos varomos į ganyklą ir 
mažyliai gauna pažįsti tik po melžimo — anksti rytą ir va- 
kare. Man ne kartą teko suabejoti kalbomis apie „bega- 

line dykumos tylą“, ypač triukšminga tada, kai išalkę 
ožiukai ir ėriukai puola į bandas ieškoti motinų, taip gai- 
liai bliaudami ir mekendami, kad ausys plyšta. Pieną avys ir 
ožkos duoda apie keturis mėnesius, nelygu kokia ganykla. 
Vasaros pradžioje avys ir ožkos nukerpamos, ir jaunikliai 
nebeatpažįsta savo motinų. Pienas retai vartojamas švie- 
žias, dažniausiai raugintas, be to, iš jo slegiami sūriai ir 
mušamas sviestas. 


BEDUINŲ VALGIAI. Kartą svečiavausi pas šeichą 
Fenerį, vieną aslamo genties vadą. Miegojau jo palapinės 
svečių pusėje. Vieną rytą mane pažadino keisti garsai. 
Kol visai nepabudau, negalėjau suprasti, ką jie reiškia. 
Pagaliau išgirdau ritmišką pliaukšėjimą ir teliuskavimą, 
lyg vėjo sukeltos bangos daužytųsi į valties kraštą, bet juk 
čia, stepėje, nėra nei vandens, nei valčių... Išsiropščiau iš 
po avikailio ir atsargiai pažvelgiau per sienelę, kuri skyrė 
moterų pusę — iš ten ir sklido tie keistieji garsai. Pama- 
čiau ant kilimo sėdint dvi moteris, pasidėjusias ant kelių 
didelius išsipūtusius avikailių maišus ir judinančias juos 
visą laiką į Sonus: jos mušė sviestą. Šitoks sviesto muši- 
mo būdas judinant pieną oro pripūstuose odiniuose induo- 
se, žinomas visiems beduinams, taip pat Vidurinės bei 
Centrinės Azijos gyvulių augintojams ir Kaukazo kalnie- 
čiams. Šitaip mušdavo sviestą ir senovės šumerai. Po va- 
landos ar dviejų — priklausomai nuo oro temperatūros — 
sviestas sušoka į mažus gumulėlius, kurie ranka išgrie- 
biami iš pasukų ir laikomi odiniame maiše. Jei sviestas 
ruošiamas atsargai arba pardavimui, tai jis išlydomas ir 
pasūdomas, nes lydytas sviestas geriau išsilaiko. Melžimo 
mėnesiais moterys ir merginos sviestą muša kasdien ir 
pradeda šį darbą dar prieš patekant saulei. Aš greit pri- 
pratau prie tų rytinių garsų ir atsibudęs tik apsiversda- 
vau ant kito šono ir vėl saldžiai miegodavau iki saulės 
patekėjimo. 

Pasukos kaip gaivinantis gėrimas kasdien geriamos 
per pusryčius, užkandant keptomis datulėmis ir karštu 
sviestu užpiltais duonos paplotėliais. Tai tikrai labai ska- 
nu. Kad nepritrūktų baltymų tuo metų laiku, kai gyvu- 
liai pieno neduoda, beduinai išrado būdą pasigaminti pie- 

no konservų. Imamas rūgštus pienas, supilamas į lininį 
sūrmaišį ir sunkiamas. Gauta varškė pasūdoma, suspau- 
džiama į kiaušinio formos gabalus ir džiovinama saulės 
atokaitoje. Pavasarį dažnai pamatysi palapinių pastoges 
nukabinėtas tokiais sūriais, jie vadinami ,,bakl" arba 
„Kišk“. Tuos kietus sūrius sausoj vietoj galima išlaikyti 
labai ilgai. ,,Bakli" daugelis pasiima į kelionę arba darosi 
iš jo pienišką gėrimą. Pirmiausia jį, žinoma, reikia susmul- 
kinti grūstuvėje arba išmirkyti vandenyje — tik tada jis 
tinka maistui. 

Mėgstamiausias beduinų šventinis patiekalas yra avie- 
na ir ožkiena. Vestuvių, apipjaustymo ar šermenų proga 
pjaunamas vienas, o dažnai ir keli gyvuliai. Garbingus 
svečius palapinės šeimininkas taip pat vaišina ėriena arba 
aviena. Pagauti gyvulį ganykloje ir paruošti iš jo valgį 
beduinui reikia maždaug dviejų valandų. 

Paskerdžiamas gyvulys neįtikėtinai greitai. Vos tik nu- 
stoja bėgti kraujas, diriamas kailis, prieš tai pripūtus po 
oda oro, kad kailis lengviau atsiskirtų. Skerdikas įgudusia 
ranka supjausto mėsą tam tikro dydžio gabalais ir tuoj 
pat sudeda į katilą virti. Didžiausiu skanėstu beduinai 
laiko kepenis, širdį ir inkstus, taip pat riebią uodegą, nes 
riebalai jų racione yra didelė retenybė. Kiauliena, kaip 
žinome, visiems musulmonams yra „haram“— draudžia- 
mas valgis. ,„Haram“ yra dar ir šuniena, asiliena, arklie- 
na, bet koks kraujas ir visi gyvuliai, paskersti nesilai- 
kant ritualo; „haram“ yra ir alkoholis. 


IŠTVERMINGI IR GRAŽŪS ARABŲ ARKLIAI. Jau 
nuo senų senovės kai kurios arabų gentys augino arklius, 
nors ekonominiu požiūriu jie neprilygsta kupranugariams 
ar smulkiesiems galvijams. Turėti grynaveislį žirgą — tai 
didžiausia kiekvieno beduino svajonė, nors jie nevartoja 
nei arklienos, nei kumelių pieno kaip Centrinės Azijos 
gyventojai (pavyzdžiui, mongolai). Arklys beduinui rei- 
kalingas jodinėjimui ir liudija jo savininko turtingumą. 
Beduinų kultūros klestėjimo metais arkliai lėmė grobikiš- 
kų žygių sėkmę prieš kitas gentis, o Osmanų imperijos 
laikais gražiu arkliu nesunku buvo papirkti turkų tarnau- 
tojus, nes, kaip rašo XIX amžiaus keliautojas Eduardas 

Zachau, „grynaveisliai dykumų arkliai buvo didžiausias 
ir labiausiai trokštamas tų kraštų turtas“. 

Vargu ar rasime gyvūnijos pasaulyje kitą tokį gyvulį, 
kuris elegantiškumu ir judesių grakštumu, kūno grožiu ir 
proporcijomis, ištverme ir prieraiSumu prilygtų arabų gry- 
naveisliui žirgui. Ši veislė atrankos keliu buvo išvesta 
Arabijos pusiasalyje. Praėjo šimtmečiai, kol buvo gautos 
trys grynos veislės: kuchailan, saklavi ir muniki, kurios 
vėliau susiskaidė į vienuolika „genčių“ ir daugiau kaip 
du šimtus „šeimų“. 

Jau XVIII ir XIX amžiuje Vidurinės Arabijos gryna- 
veisliais arkliais susidomėjo Europa ir, žinoma, Egiptas. 
Kunigaikščiai ir valstybių vadovai siuntė pas beduinus 
savo patikėtinius pirkti veislinių arabų žirgų. Tais laikais 
atsirado tradicija arklio pirkėjui įteikti garantinį raštą 
apie įsigyto gyvulio kilmę, kurį pasirašydavo keli liudi- 
ninkai. Anksčiau genealogija būdavo perduodama tik zo- 
džiu. Nors už arklius beduinai gaudavo didžiulius pinigus, 
bet skirdavosi su jais labai nenorom. Dažniau parduodavo 
eržilus, nebetinkančius veislei, nes jojimui laikė kumeles, 
kurių ramesnis žingsnis ir didesnė ištvermė, lygiai kaip 
kupranugarių patelių. Be to, jos veda kumeliukus ir tuo 
būdu praturtina savininką. Jei žmogus vis dėlto ryždavosi 
parduoti kumelę, tai dažnai tik su sąlyga, kad pirkėjas 
jam grąžins du pirmuosius kumeliukus. Be to, eržilai savo 
žvengimu lengvai galėjo išduoti į svetimą teritoriją besi- 
veržiantį užpuolikų būrį. Istorikai rašo, kad senovėje, pri- 
trūkę ganyklų, beduinai net pjaudavę eržiliukus. 

Arabų auginami arkliai dieną naktį ganosi laisvėje, jie 
patys susiranda maisto tarp laukinių žolių, o kai ganiava 
prasta, šeimininkas priduria pašaro ir duoda ką turėda- 
mas: duonos paplotėlių, miežinių miltų, datulių, kartais 
net sausos mėsos ir džiovintų skėrių, o pajūryje arkliai 
ėda ir džiovintas žuvis. Jie mėgsta kupranugarių ir avių 
pieną, nors šiaip, žinoma, geria vandenį. Kai nori gerti, 
prieina prie palapinės durų ir kapsto kanopa žemę arba 
garsiai prunkščia. Beduinai taip myli savo arklius, kad net 
geria iš tų pačių indų. 

Šie arkliai nereikalauja daug maisto ir vandens, be to, 
jie labai greitai atgauna jėgas po didžiausių krūvių. Anks- 

čiau grobikiškų žygių metu arkliams tekdavo nubėgti po 
šimtą penkiasdešimt kilometrų per dieną, vidutiniškai po 
aštuoniolika kilometrų per valandą, ir tai nė kiek jiems 
nepakenkdavo. Kiekvienas arabas savo žirgui duoda var- 
dą, kuriuo jį prisišaukia, jei per toli nuklysta nuo stovyk- 
los. Ne kartą man teko matyti, kaip, šeimininkui pašaukus 
ir pamojus skarele, kumelė paklusniai eina prie palapinės. 
Kad gyvuliai per daug nenutoltų nuo stovyklos, jų prie- 
kinės kojas supančiojamos grandine, tada jie gali judėti 
tik mažais žingsneliais arba šokčioti. Apskritai arabų ark- 
liai labai ramūs ir patiklūs, nes visi juos labai myli. Užėjus 
pavasarinėms liūtims, mes labiau susispausdavom pala- 
pinėje, kad ir kumelė su kumeliuku galėtų pasislėpti po 
stogu. 

1962 metais svečiuodamasis pas šamarų beduinus Šiau- 
rés Irake iš šeicho Misano al Fesalo gavau dovanų berg 
grynaveislį eržilą. Puikiai atsimenu, kaip pakiliai jaučiau- 
si, kai po ilgo jojimo pasiekėme draugiškos genties sto- 
vyklą, pririšom ilgais pavadžiais savo žirgus prie pala- 
pinės, paskui susėdom apie laužą, gėrėm kavą ir šneku- 
čiavomės apie arklius. Beduinui nieko nėra maloniau, 
kaip girdėti giriant jo žirgo grožį ir eikluma. 

Beduinai jodinėja be kamanų ir balnakilpių, arklį val- 
do pavadziu, sėdėdami ant lengvo, kailiu aptraukto odi- 
nio balno, po kuriuo tiesiama vilnonė gūnia. Smėlėtose ir 
molingose vietovėse arkliai net nekaustomi, o ten, kur 
gruntas akmenuotas, kalamos įvairiausių formų pasagos. 
Arabų arklininkai žino visokių gudrybių, kaip suteikti 
arkliams kuo puikesnę išvaizdą. Vos tik atsivestiems ku- 
meliukams porai mėnesių susiuvami ausų galiukai, kad 
ausys būtų stačios, be to, delnu pakeliama uodega, kad 
užaugęs arklys kuo stačiau ją laikytų, kaip ir dera „gryna- 
kraujui arabų žirgui". Štai kaip savo kumelę aprašo vie- 
nas žymiausių senųjų arabų poetų Imru al Kaisas: 


Kokios puikios jos kulkšnys, kokie sąnariai lankstūs, 
Kokios lieknos jos priekinės kojos, 

O strėnos — tarytum galingi kriokliai, 

Kurie krinta žemyn nuo uolų. 

Uodega jos — kaip nuotakos šleifas, 

Kiauryme pridengia jis dailiai. 
Užpakaliniosios kojos — kalnai raumenų, 
Jos tarytum panteros, sustingusios šuoliui. 
O karčiai — kaip moters plaukai, 

Kuriuos švilpiantys vėjai istarse. 

Jos šnervės panašios į šnerves hienos, 
Kai orą jinai įsitempusi uodžia. 

Plonutės ir švelnios jos ausys — 

Dvi tuščios laukinių vijoklių taurelės. 

O akys įdėmios ir didelės, 

Viską suprantantis žvilgsnis. 

Kaip gazelė ji bėga, kai gresia pavojus, 
Net labiausiai patyręs medžioklis jos nepavys. 


Beduinai skiria penkis arklio žingsnius: 1. temši — žin- 
ginę, lėtą žingsnį, 2. tugud — risčią, ji retai praktikuoja- 
ma, 3. tahandžil — greitą riscia, 4. tahdub — šuoliavimą, 
5. taghir — greitą šuoliavimą. 

Norint pavaryti veislinį žirgą, pakanka spustelėti jį 
šlaunimis ir šūktelėti. Rimbą ir skaudžius pentinus bedui- 
nai niekina, be to, jie dažniausiai jodinėja basi: Arabiškų 
arklių augintojai pripažįsta, kad šios veislės arkliai la- 
biausiai tinka lygumų vietovėms, šokinėti per kliūtis jie 
nemoka. 

Šiaip beduinai savamoksliai raiteliai, jokia dresūra ne- 
užsiima. Jų jodinėjimo meno viršūnė — tai „fantazija“, kai 
du raitelių pulkai kiek įkabindami lekia vienas prieš kitą, 
šaudydami iš įvairiausių padėčių. Vieni šuoliuoja stati, 
kiti nusvyra į šoną ir šaudo pasislėpę, laikydamiesi už bal- 
no, arba raitelis, lėkdamas ant žirgo, išmeta šautuvą aukš- 
tyn ir vėl jį pagauna. 

Daugelis įvykių beduinų žirgų kaimenes gerokai ap- 
karpė. Jau XIX amžiaus pradžioje, kovodama su sukilu- 
siais vahabitais, Egipto kariuomenė Nedžde paėmė tūks- 
tančius grynakraujų žirgų ir išsivarė į Nilo slėnį. Naujojo 
Egipto įkūrėjas Muchamedas Alijus savo iStaigincose 
arklidėse Rodos saloje prie Kairo laikė apie 1 100 puikiau- 
sių arabiškų ristūnų. Nuožmios genčių kovos pirmaisiais 
mūsų amžiaus dešimtmečiais, kuriose jau buvo naudojami 
šaunamieji ginklai, smarkiai nuniokojo kraštą ir išnaikino 

daug žirgų. Pavyzdžiui, per vienas kautynes tarp dviejų 
anezo genčių — ruvalos ir sba — buvo nušauta daugiau 
kaip du šimtai kumelių; kita anezo gentis — fedana — 
vieną 1927 metų spalio mėnesio dieną mūšyje neteko net 
135 veislinių kumelių. 1958 metais kilus kontrrevoliuciniam 
šamarų maistui prieš Abdulo Kerimo Kasemo vadovauja- 
mą Irako vyriausybę beveik visi genties arkliai žuvo mais- 
tininkams bėgant per Sirijos sieną. Neužmirškime ir epi- 
demiju. Nuo arklių maro, (Pestis eguorum), atėjusio iš Af- 
rikos į Vakarų Azijos šalis, SNO duomenimis 1963 me- 
tais Pietvakarių Azijoje krito 300 000 arklių. 

Nesuklysim pasakę, kad šiandien daug daugiau gry- 
naveislių arabų žirgų yra Europos, Indijos, Australijos, 
JAV ir Pietų Afrikos arklidėse negu jų gimtinėje. Bet tai 
dar nereiškia, kad grynakraujai žirgai arabų šalyse pa- 
smerkti išnykimui. Jų auginimu ir veislės grynumu inten- 
syviai rūpinasi valstybiniai arabų šalių žirgynai. Kas sa- 
vaitę vykstančios arklių lenktynės arabų didmiesčių hipo- 
dromuose tebėra ne mažiau populiarios kaip mūsų kraš- 
tuose. 

Kartą man filmuojant šamarų raitelių grupę, į kadrą 
netyčia pateko palaidas asilas. Arabai tuoj pat davė ženk- 
lą nutraukti filmavimą. Nors man tas ilgaausis nė kiek ne- 
trukdė, kaip svečias turėjau paklusti. Mat beduinų akimis 
žiūrint, asilas yra nešvarus gyvulys ir filmuoti jį kartu su 
veisliniais žirgais yra „aib“— teršimas, kurio jokiu būdu 
negalima pakęsti. Bet šiaip asilų rasime beveik kiekvie- 
noje beduinų gyvenvietėje, jie laikomi kaip nešuliniai gy- 
vuliai, ir jų auginimui skiriamas daug mažesnis dėmesys 
negu kitų gyvulių. Yra žinomas niekinamas arabų posakis 

apie asilą: „Kipšas verčia asilą issizioti ir bliauti." ~ 

Nė vienam tikram beduinui nešaus į galvą mintis joti 
ant asilo; nebent vaikai žaisdami užsiropščia ant jų arba 
mergaitės atsisėda šonu, kai keliauja parnešti vandens. 
Asilas kantriai gabena į stovyklą vandens maišus. Pasta- 
ruoju metu pusiau sėslūs beduinai asilais aria žemę. Bet 
ypač daug asilai pasitarnauja Šiaurės Afrikos klajokliams, 
nes Šiaurinė Afrika ir yra naminio asilo gimtinė. Zoologas 
Cezaris Betgeris jj vadina ,,paciu seniausiu ir ūkyje svar- 
biausiu naminiu gyvuliu, kilusiu iš afrikietiškos faunos... Jo 

kaulų kartu su kitų naminių gyvulių kaulais rasta Egipte 
jau pirmojo Negados laikotarpio kultūriniuose sluoksniuo- 
se (Amros kultūra, maždaug IV tūkstantmečio pr. m. e. vi- 
durys). Reikia manyti, kad tie kaulai jau prijaukintų asilų.” 

Manoma, kad naminis asilas kilo iš laukinio Nubijos 
asilo, mat jų išorė labai panaši, pavyzdžiui, tamsi juosta, 
einanti per nugarą ir kryžius ant pečių. Ilgą laiką, kol žmo- 
nės dar neturėjo kupranugarių, karavanų nešulius tempė 
asilai, kurie nuo seno buvo plačiai paplitę ir Šiaurinėje 
Afrikoje ir Vakarų Azijoje. Kai kurie tyrinėtojai net mini 
klajoklius, auginusius asilus Artimuosiuose Rytuose dar 
„priešbeduininiame periode“. Pilkiai gabendavo palapines, 
namų ūkio rakandus, taip pat mažus vaikus ir ligonius — 
taigi apie jodinėjimą tikrąja to žodžio prasme nė kalbos 
nebuvo. Rytų šalių kaimo vietovėse asilas be abejonės dar 
ilgai bus reikalingas žmonėms. 


TRUMAI IR SKERIAI — BADMEČIO MAISTAS. Iki šiol 
kalbėjome apie pačią svarbiausią dykumos arabų ūkio ša- 
ką — gyvulininkystę. Bet juk nė viena tauta negali ilgesnį 
laiką išsiversti vien gyvulininkystės produktais; žmogui bū- 
tinas ir augalinis maistas. Tuos augalinius produktus be- 
duinai gauna įvairiai: mainais turguje už gyvus galvijus, 
vilną ir pieno produktus, o dabar jau ir patys auginasi, kur 
tik galima. Senovėje žemės ūkio produktais jie imdavo 
duoklę iš pavergtų genčių. 

Eilinių beduinų gyvenime nepriteklius, alkis ir badas — 
kasdieniniai reiškiniai, todėl šie žmonės valgo viską, ką 
tik randa valgoma savo skurdžioje aplinkoje. 

Puikiai pažindami juos supančią gamtą, beduinai ran- 
da maisto ten, kur pašalietis jo nė nepastebėtų. Štai, pa- 
vyzdžiui, gardūs trumai (Tuber). Šie skanėstai auga po 
žeme, ir tik smulkiai sutrūkinėjęs žemės paviršius išduoda 
jų buvimo vietą. Aštriais kastuvais arba dideliais peiliais 
beduinai papurena žemę ir išsikasa rausvų arba baltų 
grybų, labai panašių į bulves. Kartais pasiseka aptikti 
penkių šešių grybų lizdus. Rinkdamas su beduinais stepėje 
trumus, jaučiausi baisus nevėkšla. Net maži vaikai kaip 
vijurkai lakstė nuo vienos vietos prie kitos ir kaipmat pri- 
sirinkdavo pilnus maišelius, o aš suraukęs kaktą slankio- 

jau aplink, beviltiškai ieškodamas akimis nors vieno grybo. 
Nepralenkiamos čia gazelės. Jos tiesiog užuodžia tuos po- 
žeminius grybus ir nuostabiai vikriai išsikasa kanopomis. 
Po gausių žiemos liūčių arabų stepėse, taip pat Šiaurės 
Afrikos pakraštyje trumų priauga tiek, kad per dieną gry- 
bautojas surenka po dvidešimt—trisdešimt svarų. Damas- 
ko Alepo, Mozulio ir Bagdado turguose jie pardavinėjami 
dėžėmis. Prie judresnių kelių piemenys dažnai stovi atkišę 
pravažiuojantiems skareles pilnas trumų; pas mus panašiai 
grybingais metais pakelėse siūlomos voveraitės. 

Kai trumų uždera daug, stepių arabai ištisom savaitėm 
maitinasi šiais grybais. Paskrudinti ant ugnies ir pasudyti, 
jie yra tikras delikatesas. Arba išvirti sūriame vandenyje ir 
patiekti su švelnia gazelės mėsa — skanesnio valgio bedui- 
nai neįsivaizduoja. Svarbi maisto atsarga yra trumų kon- 
servai. Nuplautus trumus supjausto riekutėmis ir džiovina 
ant demblių saulėje. Šitaip sudžiovinti, jie ilgai išsilaiko. 
Sirijos Arabų Respublika eksportuoja konservuotus tru- 
mus, kurie turi didžiulę paklausą tarptautinėje rinkoje. 

Be šių grybų, maistui beduinai naudoja įvairių laukinių 
žolių sėklas (iš jų badmečiu net kepama duona), kai kurių 
daginių augalų šaknis ir česnakinių grupės augalus, jų 
vamzdelinius lapus susmulkina, pasūdo ir pasitaiso iš jų 
negendančių sausų prieskonių. 

Beduinų virtuvę paįvairina maisto produktai ir iš gy- 
vūnijos pasaulio. Visų pirma čia reikia paminėti skėrius, 
kurie kartkartėmis užplūsta Rytų kraštus, padarydami daug 
nuostolių žemdirbiams. Viename spiečiuje būna iki pen- 
kiasdešimties milijardų skėrių, kurių bendras svoris siekia 
šimtą tūkstančių tonų. O tona skėrių per dieną suėda tiek, 
kiek dešimt dramblių Viena šeimininkė siaubo apimta 
matė, kaip keliaujančių skėrių pulkas per kelias sekundes 
suėdė jos džiūstančius baltinius su visa virve. 

Tų nedidelių, vos septynių centimetrų ilgio, ėdrių vabz- 
džių antskrydžiai jau faraonų laikais buvo laikomi baisia 
rykšte. Senieji metraščiai pasakoja, kad žmonės išsikraus- 
tydavo iš tų sričių, kur skėriai nusiaubdavo laukus. Nuo 
to laiko, kai žmogų užgriuvo ši neganda, jis savotiškai 
keršija skėriams juos valgydamas įvairiausiai paruoštus: 
džiovintus, keptus ir virtus. Skėriai visuomet atskrenda 

dideliais pulkais, todėl ruošiamos jy atsargos, nes šiaip 
ilgesnį laiką kasdien valgant darosi bloga. Šviežiai paskru- 
dinti skėriai vieniems primena keptus kaštonus, kitiems 
netgi vištieną. „Virti skėriai man nelabai patiko, — 
rašo Karlas Razvanas,— lyg kopūstas, lyg kokios kitos be- 
skonės daržovės. Ir nė kiek nepanašu į mėsą. Jau geriau 
paskrudinti. Tada jie traškūs, o viduje tartum minkštas 
Spinatas." 

Skėrių organizme yra keturiasdešimt šeši procentai bal- 
tymų, keturi su puse procento riebalų ir tokių mineralinių 
medžiagų kaip kalcis, fosforas, soda ir kitos. Pastaraisiais 
dešimtmečiais atsirado įvairių tyrimo institutų (pavyzdžiui, 
Kovos su skėriais centras Londone), sistemingai moksliniais 
metodais kovojančių su skėriais. Jų dėka skėrių labai su- 
mažėjo. Tas darbas pasitarnavo ir beduinams, nes šie ėdrū- 
nai neaplenkdavo ir Arabijos ganyklų. Ir vis dėlto man 
ne kartą palapinėse teko girdėti nusiskundimų, kad ,,dzirad 
jabis"— skėrių konservai — dabar jau retas patiekalas ant 
beduinų stalo. Beduinai užsiima skėrių džiovinimu tik tada, 
kai netoli stovyklos pasirodo didelis jų debesis. Pamatę 
artėjant tokį saulę temdantį debesį, visi stovyklos žmonės 
pasiruošia darbui. Geriausias laikas rinkti vabzdžius yra 
nusileidus saulei, nes naktį jie ilsisi. Skėriai renkami į mai- 
šus ir kupranugariais gabenami į stovyklą. Čia katiluose 
jau kunkuliuoja pasūdytas vanduo, į kurį skėriai supilami 
ir verdami. Kitą dieną surinkti kalnai skėrių džiovinami 
saulėje. Džiūstant nukrinta nevalgomos chitininės dalys, — 
sparneliai ir kojos vėliau atskiriamos vėtant. Išdžiovinti 
skėrių kūneliai pasūdomi ir laikomi odiniuose maišuose. 
Reikalui esant, jie valgomi užgeriant rūgusiu pienu. Šunys, 
arkliai ir kupranugariai taip pat ėda džiovintus skėrius. 
Pasitaikydavo, kad ir žmonės, ir gyvuliai ištisas savaites 
misdavo skėriais ir būtent tuomet. kai tie besočiai sunai- 
kindavo aplink visą augmeniją. 

Savo racioną beduinai dar papildo stepių paukščių — 
einių ir vištų — kiaušiniais bei tų paukščių jauniklių mėsa, 
jeigu, žinoma, jų pasigauna! Viduržemio jūros pakrantės 
stepes Šiaurės Afrikoje pavasarį užplūsta viena sraigių 
rūšis (Helix desertorum). Jas beduinai taip pat renka, ver- 
da pasūdytam vandeny ir valgo. Piemenukai, suradę driežo 

ar salamandros urvą, išvilioja juos laukan ir, užmušę laz- 
domis, kepa karštuose pelenuose. 

Kartą vienoje Libijos dykumos oazėje man pavyko 
pamatyti vieną įdomų gyvūnėlį, kuris dėl savo baikštumo 
pasirodo itin retai. Tai plėšrusis varanas, vienas iš didžiau- 
sių driežų mūsų planetoje. Varanas, netoli manęs šliaužęs 
į kalvelę, buvo maždaug 120 cm ilgio. Jo spalva idealiai 
pritaikyta prie pilkai gelsvos aplinkos. Atsargiai prisėlinęs 
ėmiau iš arti apžiūrinėti driežą. Tvirtas kūnas, padengtas 
stambiais žvynais, ritmiškai judėjo jam kvėpuojant. Ilga 
galva buvo pasukta mano pusėn. Roplys „priešistorin:o 
drakono“ žvilgsniu spoksojo į mane ir kartkartėm trumpam 
kyšteldavo savo skeltą liežuvėlį. Tuo momentu, kai jau 
ruošiausi jį fotografuoti, varanas abejingai šmurkštelėjo į 
savo urvą, tik jo suplota uodega kurį laiką dar kyšojo. 
Man labai knietėjo ištraukti tą mažą baidyklę už uodegos 
lauk, bet gerai žinojau, kokie pavojingi jo stiprūs lenkti 
dantys ir aštrūs nagai. Žemdirbiai globoja varanus, mat šie 
prieSistorinia! „slibinai“ minta nuodingomis gyvatėmis ir 
pelėmis, tuo labai pasitarnaudami žmonėms. Tačiau yra 
išsimiklinusių gaudytojų, kurie galabija didelius driežus ir 
varanus dėl jų vertingos odos, iš kurios siuva gražius ran- 
kinukus ir pinigines. 

Daug sudėtingiau medžioti einius, stručius, gazeles, 
antilopes ir plėšriuosius žvėris — tokiai medžioklei reikia 
specialiai pasiruošti. 


MEDŽIOKLĖ SU SAKALAIS. Iš visų medžioklės rūšių 
beduinai labiausiai mėgsta medžioklę su dresuotais saka- 
lais ir kurtais. Nuo senų laikų medžioklinių sakalų laiky- 
mas ir dresavimas yra turtingųjų privilegija, nes tik jie 
galėjo sau leisti tokią brangią pramogą. Medžioklė su sa- 
kalais visuomet buvo laikoma reprezentacine sporto šaka 
ir net arabų kalifų dvaras jai skyrė didelį dėmesį. Iš VIII— 
XIII amžiaus išliko nemažai literatūros apie arabų sakalus. 

Patyrę medžiotojai išima sakalų jauniklius iš lizdų arba 
klasta įvilioja suaugusius paukščius į tinklus. Norint iš- 
mokyti sakalus, reikia daug kantrybės ir įgudimo; tuo ypač 
garsios raSaidos, al muros ir ruvalos gentys. Dresuoti sa- 
kalai paprastai tupi palapinės vyrų pusėje ant specialiai 

į žemę įkastų karčių pririšti odiniais dirželiais. Kiekvienas 
paukštis turi vardą. Kelias savaites kasdien treniruojami, 
šie plėšrūnai pagaliau išmoksta šeimininkui paliepus stai- 
giai kristi iš dangaus ant kiškių, einių ar gazelių, parversti 
juos ant žemės ir laikyti prispaustus tol, kol ateis medžio- 
tojas ir pribaigs laimikį. 

Prieš medžioklę sakalas tupi ant pirštine apmautos me- 
džiotojo rankos, o jo galva būna pridengta odiniu gaubtu- 
vėliu. Pamatęs kokį vertą žvėrelį, medžiotojas nuima sa- 
kalui gaubtuvėlį bei kilpą nuo kojos ir pamėtėja jį į tą puse, 
padrąsindamas šūksniu. Paukštis apsuka kelis ratus ore 
virš savo aukos ir suglaudęs sparnus krinta kaip akmuo 
ant sprunkančio žvėrelio. Jei „nepataiko“, vėl kyla į viršų 
ir kartoja šią procedūrą, kol pagaliau sučiumpa grobį savo 
aštriais nagais. Geras sakalas per vieną rytą gali sugauti iki 
dešimties einių ar kiškių. Razvano knygoje yra pasakoji- 
mas apie vieną didelę medžioklę su sakalais ir kurtais, ku- 
rios laimikis buvo trisdešimt viena gazelė. Pasibaigus me- 
džioklei, šeimininkas garsiai šaukdamas „ho-ho-ho“ susi- 
grąžina sparnuotąjį pagalbininką ir, davęs jam dalį gro- 
bio, vėl patupdo ant savo pirštinės. Ankstyvą pavasarį, kai 
pats paukščių poravimasis, prijaukinti sakalai pasidaro ne- 
ramūs, ir kartais net patikimiausios patelės, išgirdusios lau- 
kinio sakalo šauksmą, dingsta dangaus platybėse ir nebe- 
grįžta. 

Medžiodami pavieniui su strėlėmis, o vėliau su šautu- 
vais, beduinai tykodavo žvėrių anksti rytą prie girdyklų. 
Pataikyti buvo garbės dalykas, net viename senųjų arabų 
eilėraštyje apie tai sakoma: „Jei žvėries jis neįveiks, tai 
save pribaigs...“ 

Beje, šis posakis netinka beduinams, šaudžiusiems iš 
šautuvų, nes vėlesniųjų laikų raštuose dažnai tvirtinama, 
kad devyni jų šūviai iš dešimties lėkdavo pro šalį. Mat 
ginklai būdavo dažniausiai seni, daugelio vartoti ir įvai- 
riausiais aplinkiniais keliais patekę į beduinų rankas, be 
to, jie neturėjo pakankamai šovinių, kad galėtų lavinti 
taiklumą. Pasak Razvano, ,,beduinas po netaiklaus šūvio 
kelias dienas graužiasi dėl veltui išeikvoto šovinio". 

Mūsų laikais medžioklė beduinų gyvenime nebevaidina 
svarbaus vaidmens. Visų pirma todėl, kad nuo XIX am- 

Ziaus smarkiai sumazéjo laukinés faunos. Ten, kur pries 
kokį šimtą metų ganėsi tūkstančiai gazelių, šiandien su- 
tiksime būrelius po tris keturias. Nemažai žalos pridarė 
ir barbariškas žvėrelių vaikymasis automobiliais. Šiaurės 
Afrikoje man teko girdėti daug pasakojimų apie tokias 
gazelių medžiokles. Sprukdamos nuo pašėlusiu greičiu le- 
kiančio automobilio, gazelės po penkiolikos—dvidešimt mi- 
nučių mirtinai išsenka ir tampa lengvu vairuotojų grobiu. 
Palapinėse galima pamatyti ir prijaukintų gazelių. Tai daž- 
niausiai medžioklėje motinų netekę jaunikliai, kuriuos la- 
bai myli vaikai. 

Rudenį Šiaurinės Afrikos pakrantėse beduinai be dides- 
nių pastangų pasigauna paukščių keliauninkų, kurie, per- 
skridę Viduržemio jūrą, nutupia pailsėti ant krūmų, me- 
džių ir papuola į tinklus. Sugauti paukščiai gyvi pardavi- 
nėjami turguje. 

Iš to, kas buvo pasakyta, aiškiai matyti, kad ūkinis 
beduinų gyvenimas labai priklauso nuo metų laikų. Pats 
įkarštis būna pavasario mėnesiais. Tada gaminami pieno 
produktai, auginamas prieauglis, kaupiamos maisto atsar- 
gos. Gamta šiuo metu teikia beduinų stalui įvairiausių 
augalinių bei gyvulinių produktų. Šis laikas vadinamas 
„rabija“— tai pertekliaus ir gero gyvenimo savaitės. Pra- 
sidėjus vasarai, kerpamos avys ir ožkos, ateina kaitros ir 
nepriteklių metas. Dabar didžiausias ir vienintelis gyvulių 
augintojų rūpestis — kur gauti vandens. Rudenį, kuris pra- 
sideda rugsėjo pabaigoj—spalio pradžioj, beduinai trau- 
kia su savo karavanais į artimiausius turgus pasipildyti 
augalinio maisto atsargų ir apsirūpinti kitomis prekėmis: 
įrankiais, drabužiais ir papuošalais. Neatsitiktinai šios ke- 
lionės rengiamos rudenį, mat tuo metu oazėse bei kitose 
derlingose srityse nunoksta datulės, kurios beduinų mity- 
boje ypač svarbios. Pirmieji lietaus debesys pranašauja 
žiemą — jos beduinai ir laukia, ir bijo. Lietus jiems reika- 
lingas, kad suželtų ganyklos ir ateinantys metai būtų sotūs. 
Bet nuo šalčio jie labai kenčia savo vėjo perpučiamuose 
namuose. Šiaurės Arabijos stepėse, Sirijoje ir Šiaurės Ireke 
kartais net pasninga, ir nuo to dažnai žūsta daug galvijų. 

Ypač atšiauri žiema Irako al Džeziroje buvo 1879 — 
1280 metais. Eduardas Zachau šitaip aprašo savo įspūdžius: 

„Trejus metus iš eilės buvo mažai lietaus ir viskas išdžiū- 
vo, Maisto atsargos pasibaigė. Tada užėjo tose srityse ne- 
matyti šalčiai, sniegas, ir gyvuliai neteko to paskutinio 
pašaro, kurį stepė net žiemą teikdavo avims, ožkoms, kup- 
ranugariams ir arabiškiems arkliams, tokiems neišrankiems 
maistui. Tūkstančiai išbadėjusių gyvulių tada krito nuo 
šalčio...“ 

Panašių žiemų buvo ir vėliau. 1970 metų gruodžio me- 
nesj mus pasiekė pranešimai apie tai, kad daug sniego is- 
krito Sirijos dykumoje. Beduinai atsidūrė dideliame varge, 
bet sąlygos jau buvo kitos negu Zachau laikais. „Sirijos 
vyriausybė nusiuntė į tą sritį malunsparniy su maistu ir 
kitokia paspirtim. 


BEDUINŲ PALAPINĖSE 


Jeigu ant stalo valgis, pakviesk ir svečią man, 
„Vienatvėje nė kąsnis juk nelenda burnon, 
"kaimyną ar keleivį vidur ilgos nakties. 

Manęs kad neburnotų piktai nieks po mirties. 

Esu aš svečio vergas ir jam aklai vergauju, 

Nors neturiu nė lašo širdy aš vergo kraujo. 


Hatimas al Tal 


Dvylika kupranugarių, aukštai apkrauti susuktom pa- 
lapinėm, spalvingais dembliais, odiniais maišais ir kitokia 
manta, ramiu žingsniu traukia per stepę. Karavaną veda 
vyras, užsimetęs ant peties avikailį. Retkarčiais jis pasi- 
lenkia, išsirauna vieną kitą žolę, nušiurusiais kuokštais 
augančią smėlyje, įdėmiai apžiūri ją ir papurtęs galvą 
numeta į šalį. Senis puikiai orientuojasi vietovėje, nors 
stepėje nėra nei kelių, nei rodyklių. Jam pažįstamas kiek- 
vienas kalnelis, kiekviena įlomė, kiekviena įgriuvus kapa- 
vietė. Savo „dirą“— genties ganyklų teritoriją jis yra iš- 
vaikščiojęs skersai išilgai. Tvirti pasišiaušę aviganiai, 
kurie iki šiol linksmai laigė aplink karavaną, staiga pastatė 
ausis ir kimiai lodami puolė pirmyn. Horizonte, apsuptas 
dulkių debesio, pasirodė raitelis. Ant rusvo kupranugario 
jis smagia risčia artėjo prie karavano, lydimas skalijančių 
šunų. Prijojęs artyn, raitelis skubiai nušoko nuo aukšto 
balno ir linksmai pasveikino vedlį: 

— Saliam aleikum! Ramybė jums, tėve! Štai ką radau: 
gero pašaro ir gėlo vandens, nebus ir trijų valandų kelio 
nuo čial 

Tai sakydamas jis atkišo glėbį žolių, kiek apvytusių po 
ilgo jojimo svilinančioj saulėj. 

— Garbė alachui! — burbteli senis ir atidžiai apžiūri- 
nėja žoles.— Šunramunė, liucerna, rezeta ir gyslotis, net 
laukinių miežių yra! Puikią žinią atnešei, sūnau. Mūsų 
kupriai užsiaugins ten riebias kupras, o mes iki soties atsi- 
gersime pieno! 

Kol vado kupranugaris rankiojo nukritusias žolytes, 
aplink juos susispietė visi karavano keliauninkai ir vie- 
nas per kitą ėmė klausinėti. Būrys sustojo. Moterys, sėdė- 
jusios aukštai ant kupranugarių savo krepšiuose, skardžiais 
balsais suklego: 

— Hamidas rado puikią ganyklą, ačiū alachui! Turė- 
sim ten ir lietaus vandens kūdrą, galėsim jau šiandien pa- 
ragauti to dieviško vandens. Garbė alachui! 

Tuo tarpu pasirodė ir basakojai piemenukai su savo 
bliaunančiom bandom, kurios buvo kiek atsilikusios nuo 
karavano. Ir jie smalsiai klausinėjo raitelį, kuris dar prieš 
aušrą buvo išjojęs ieškoti saviškiams naujos stovyklavie- 
tės ir vešlios ganyklos. Pakiliai nusiteikusi vilkstinė sku- 
bėjo pirmyn. Net ir rambūs nešuliniai kupranugariai, ro- 
dos, užmiršę savo įgimtą neranguma, žvaliai žengė tik ką 
atjojusio raitelio pėdomis. 

Šešėliai jau buvo gerokai ištįsę, kai karavanas atėjo į 
numatytą vietą. Aplink iki pat horizonto plytėjo raudonai 
žydinti stepė. Nedidelės kalvelės teikė užuovėją palapi- 
nėms, o ten, kur baigėsi kalvų grandinė, viliojamai spin- 
dėjo vanduo. Tai buvo susikaupęs lietaus vanduo, ir ištroš- 
kusios avys galvotrūkčiais puolė prie kranto ir ėmė godžiai 
jį šliurpti. 

Po ilgų šūkaliojimų pagaliau paklupdomi nešuliniai 
kupranugariai, ir keturi penki žmonės pradeda nuiminėti 
jų naštą. Karavano vadas Abu Hamidas paskiria palapinių 
savininkams vietas, kur jiems statytis savo vilnonius na- 
mus. Sukaitę beduinai velka sunkias ozkavilnes palapines 
į nurodytą vietą, vynioja jas ir tvarko virves. Jaunos mer- 
gaitės mediniais plaktukais kala į žemę trumpus kuolelius. 

Vyrai neša sunkius stulpus ir deda juos reikiamoje vietoje. 
Prasideda sunkiausias beduino namų statybos momentas — 
kėlimas stulpų, kurie didelėse palapinėse būna dviejų trijų 
metrų aukščio. Vyrai ant kelių šliaužia į vidų ir vieną po 
kito kelia stulpus po besitempiančiu stogu. Per valandą 
tuščioj stepėj išdygsta klajoklių gyvenvietė. Aišku, dar 
daug tenka padaryti, kol viskas stoja į vietas. Moterys per 
palapinės vidurį ištempia rankų darbo vilnonį kilimą, iš- 
austą geometriniais raštais, ir juo perskiria palapinę į dvi 
dalis. Moterų pusėje pasieniais sukraunami maišai su mais- 
to atsargom, drabužių skrynios, miegamieji dembliai. Vie- 
nos tuoj pat skuba su maišais ir skardiniais indais prisi- 
nešti vandens iš kūdros, o kitos tuo tarpu šeicho palapinės 
vyrų pusėj iškasa negilią duobę, kurioje netrukus užkuria 
uznį. Kvapnūs dūmai pripildo palapinę, ir beduinai vėl pa- 
sijunta jaukioje namų aplinkoje. O kai vakarus nurausvina 
besileidžiančios saulės žara, variniame aprūkusiame kavi- 
nuke virš ugniakuro jau kunkuliuoja vanduo kavai. Ant 
kilimų, patiestų aplink laužavietę, parietę po savim kojas 
susėda vyrai pailsėti po ilgos dienos darbų. Moterims apie 
poilsį dar anksti galvoti. Reikia sužiūrėti vaikus, pamelžti 
avis ir ožkas, pataisyti vakarienę. Tik apie vidurnaktį, kai 
mėnulio pjautuvas tartum gondola išnyra žvaigždėtame 
danguje, palapinėse užgęsta žibalinės lempos, ir žmonės 
suminga. 

Tokios vilnonės beduiniškos palapinės plačiai paplitu- 
sios. Jas pamatysime ritkabilų ir berberų gyvenamose sri- 
tyse Alžyre, Maroke, Tunise, Libijoje, net Egipte ir visame 
Nilo slėnyje. Per Sinajaus pusiasalį jos išplito Šiaurės bei 
Centrinėje Arabijoje; tokias pat palapines turi kurdų kal- 
niečiai Turkijoje, Irane ir Irake, taip pat Centrinio Irano 
aukštikalnių lurai bei bachtiarai. Afganistane jose gyvena 
paštunai ir beludžiai, taip pat ir Tibeto aukštikalnių klajo- 
kliai piemenys, tik jų palapinės ne iš ožkų, bet iš jakų vil- 
nos. 

Palapinių konstrukcija visur panaši, skiriasi tik forma. 
Magrebe jos dažniausiai kvadratinės ir kiek žemesnės už 
arabų beduinų, o Tibete mėgstamos palapinės su smailais 
stogais. Kurdai palapinių sienas sutvirtina akmenimis; to- 
kie namai juos šiek tiek apsaugo ir nuo sniego. Pavėjinė 

visų tų palapinių pusė paliekama atvira, o karštomis die- 
nomis atidaroma ir antroji pusė, kad galėtų prapūsti vė- 
jas. Kai užeina smėlio pūgos, palapinės stulpai pakreipiami 
į šalį, virvės prie žemės prispaudžiamos akmenimis. Tokiu 
būdu palapinė įgauna banguotą formą, ir net stiprūs vėjo 
gūsiai neturi kur užkliūti. Uraganiniai vėjai labai retai su- 
griauna palapines. 

Šiaurės Afrikos aulad alio klajokliai turi dviejų rūšių 
palapines. Jos vienodos savo forma, skiriasi tik medžiaga: 
vasarą beduinai gyvena lengvose šviesios drobės palapi- 
nese, o nuo žiemos liūčių slepiasi juodose ožkų vilnos 
šėtrose. Nenaudojama palapinė visuomet laikoma švari ir 
suvyniota. Šie namai tarnauja beduinams dešimt—dvylika 
metų, po to juos reikia atnaujinti. Iš palapinės dydžio ir 
būklės galima spręsti apie jos savininko turtą. Pinigingi 
anezių ir šamarų genčių vadai pasistato tokias milžiniškas 
palapines, kad jų neįmanoma vežiotis su savim, ir jos kaip 
reprezentaciniai rūmai stovi nejudinamos vienoje vietoje. 
Tose ištaigingose, brangiais kailiais išklotose palapinėse, 
kurių aukštis siekia aštuonis, o ilgis penkiasdešimt metrų, 
galima lengvai priimti šimtus svečių. 

Palapinė yra idealiausias būstas klajojantiems bedu- 
inams, ir rakandų joje nedaug, tik patys būtiniausi. Daž- 
niausiai tai odiniai, mediniai arba metaliniai nedūžtantys 
daiktai, nes nei molis, nei stiklas neatlaikytų nuolatinio 
kraustymosi. Neieškokime beduinų palapinėje lovų, stalų, 
kėdžių ar spintų — visa tai jiems atstoja universalus bal- 
das — kilimas: ant jo žmonės sėdi, ilsisi, o naktį miega, 
taigi kilimas yra ir fotelis, ir stalas, ir lova. Spintos vietoje 
stovi medinės arba metalinės skrynios, kuriose laikomi 
drabužiai ir papuošalai. Jos paprastai užrakinamos spyna, 
o raktus nešiojasi moterys prie diržo arba įrištus į skareles. 


ŠEIMININKĖS PAREIGOS. Visi virtuvės rykai laikomi 
tik moterų pusėje, kuri yra ir virtuvė, ir maisto sandėlys, 
ir vaikų bei gyvenamasis kambarys, o kai reikia, čia atsi- 
randa kampas ir ėriukams. Valgį moterys verda dideliuose 
cinkuotuose variniuose katiluose, nors pastaruoju metu vis 
dažniau naudojami lengvesni ir pigesni aliumininiai puo- 
dai. Paruošti patiekalai sudedami ant metalinių, dažnai gra- 

žiais ornamentais išpuoštų padėklų, kurių plotis kartais 
siekia visą metrą. Be to, kiekvienoj beduinų palapinéj ra- 
sime girnas: viršutinė girnapusė medine rankena sukama 
ratu, ir tokiu būdu kviečiai ir miežiai sumalami į kruopas. 

Prie įėjimo į „haremą“ sustatomi jojimo krepšiai iš 
lenktų medinių kartelių, užklotų ryškiaspalvėmis gūniomis. 
Tarp palapinės ramsčių moterų pusėje kabinamas odinis 
lopšys mažiausiam vaikui; Šiaurės Arabijoje man teko 
matyti ir medinių supamų lopšių, kuriuos keliaujant gali- 
ma išardyti. Iš lauko pusės, pasienyje, bet dar po stogu 
laikomi odiniai vandens maišai virtuvės reikalams, taip 
pat kuro atsargos — šiaudai ir žagarai. Kai moterys prisi- 
verpia daug avių vilnos, savo pusėj prie įėjimo pasistato 
„Natu“— labai paprastas horizontalias stakles. Jomis darbš- 
čios beduinės audžia diržus, užvalkalus pagalvėlėms, 
demblius sėdėjimui, o reikalui esant, ir medžiagą palapi- 
nėms. Jos plotis vos metras, tokios palos paskui susiuva- 
mos krūvon. 

Du tris kartus per savaitę moterys kepa duoną. Tada iš 
palapinių kyla tiršti melsvi dūmai, skleisdami aplink ape- 
titą žadinančius kvapus. Mediniame kubile iš miltų, van- 
dens ir druskos užmaišoma tiršta tešla. Šeimininkė ima po 
gabalą tos tešlos ir greitais judesiais mėto ją iš rankos į 
ranką, kol padaro blyną. Tada tą blyną kloja ant išgaubtos 
skardos, po kuria dega ugnis, tešla netrukus išsipučia pūs- 
lėmis ir gelsvai apskrunda. Tokie paplotėliai dar šilti val- 
gomi per pusryčius su datulėmis arba datulių sirupu ir už- 
geriami pienu. Beje, moterys niekuomet nevalgo kartu su 
vyrais, nes valgyti vyro akyse beduinėms gėda. Jos taip 
pat žino, kad negalima nei šukuotis, nei juoda antimonų 
pudra pudruotis akių vokų, jei netoli yra vyrų. Visa tai 
atliekama niekam nematant moterų pusėje. 

Žindomus kūdikius ir mažus vaikus prižiūri motinos 
arba vyresnieji vaikai. Mergaitės jau nuo penkerių šeše- 
rių metukų pratinamos prie darbo. Jos padeda malti gri- 
dus, mušti sviestą, virti. Ilgainiui jos išmokomos audimo 
paslapčių, tradicinių audimo raštų, perduodamų iš kartos 
į kartą. Dešimtmetės—dvylikametės mergaitės renka ap- 
link stovyklą kurą, neša geriamą vandenį, nors kartais jo 
eiti tenka labai toli. 


57 


Prie Saltinio mergaités susitinka su jaunais piemenimis, 
kurie atgena Cia girdyti savo bandas. Daznai kaip tik Cia 
tarp jaunuolių užsimezga švelnūs ryšiai, nes stovykloje, 
kur visuomet daug žmonių, jie sunkiai įmanomi. Prie šal- 
tinio jaunimas pesivaržo: čia juokaujama, kvatojama ir 
dainuojama: 


O, rože šaltinio, leisk atsigerti 
iš tavo rankų. 

Aš geriu ne iš troškulio, 

aš noriu su tavim pakalbėti. 


MUSA PERŠASI. Pagaliau ateina diena, kai jaunuolis 
ryžtasi pasakyti tėvui, jog pamilęs merginą. Tuomet šeima 
apsvarsto, ar išrinktoji tinka į nuotakas, nes paprastai 
beduinai veda savo pusseseres iš tėvo pusės. Vedybos iš 
meilės galimos tik tuomet, kai nėra teisėto pretendento 
arba jis atsisako savo teisių. Tada lieka viena sąlyga: jau- 
nųjų šeimos turi būti lygios kilme. Nė vienas beduinas 
neleis savo sūnui vesti žemesnės kilmės merginos, nes jie 
labai rūpinasi palikuonių „grynumu“. Šeicho sūnus visuo- 
met stengsis parvesti marčią iš šeicho šeimos. Beduinų 
merginoms griežtai draudžiama tekėti už sėsliųjų arabų 
ir už svetimos genties vyrų. Jei tokių vedybų ir pasitaiko, 
tai tik dėl labai svarbių priežasčių. 

Kartą apie tokį atvejį girdėjau Sivos oazėje. Aulad alio 
genties beduinai išleido gražią merginą už turtingo plan- 
tacijos savininko. Jis turėjo nuotakos šeimai sumokėti di- 
delę išpirką ir dar leisti žmonos giminėms ganyti bandas 
savo laukuose. Šių vedybų paskatos buvo grynai ekono- 
minės, mat tose vietose trejus metus iš eilės nebuvo lie- 
Ir vis tiek jaunosios giminaičiai jautėsi nekaip. Tą supra- 
tau iš jų elgesio, kai mes aptarinėjom šių nelygių vedybų 
aplinkybes. Kaip paslaptį, gudriai mirktelėjęs, vienas man 
pašnibždėjo, kad plantatorius jau senas ir tikru vyru mer- 
ginai negalįs būti... 

Garsaus senovės arabų poeto Labido raštuose yra toks 
eilėraštis apie nelaimingą beduinų merginą, ištekintą už 

turtingo Damasko kunigaikščio, kuris turėjo puikius 
rūmus. 


Vilnonés drapanos ir siela be kančių 

Man meilesni už aprédus Silky skaisčių. 

Ir šėtra, plaikstoma dykynės vėjų, 

Meilesnė man, nei rūmai su puikiais šokėjais. 
Vienkupris, nešantis per dykumas mane, 
Meilesnis, negu mulas, einantis patogia žingine. 
Šuo, sutinkantis keleivį lojimu, 

Meilesnis man, negu gležni katyčiai prie namų. 
Ir kriaukšlė duonos menkoje pirkelėj 
Skanesnė man nei tortai ar bandelės. 

Žvalus, grakštus žemietis jaunikaitis 
Meilesnis daug, nei pusgalvis koksai įkaitęs. 


1969 metais buvau kitokio įvykio liudininkas. Turtin- 
gas Sivos oazės ūkininkas atkakliai piršosi beduinų mer- 
ginai, bet šeima įsimylėjėlį taip šiurkščiai atstūmė, kad 
tas ilgai vaikščiojo paniuręs, nesitverdamas pykčiu. Ta- 
čiau tai nieko negelbėjo. Šehibatai — taip vadinosi ta 
gentis — ištekino mergaitę už savo, nors ir neturtingo jau- 
nikio. 

Arabų klajoklių merginos išleidžiamos už vyrų labai 
jaunos — vos tik subręsta lytiškai. Šeimos stengiasi turėti 
kuo daugiau vaikų. Dažnai dvidešimtmetės motinos jau 
žindo antrą ar trečią vaiką, nes išteka keturiolikos metų. 
Vyrai pirmą kartą veda aštuoniolikos—dvidešimties metų, 
ir reikia pasakyti, kad man nė karto neteko sutikti tarp 
beduinų nei senbernio, nei senmergės. 

Vestuvės įvairiuose klajoklių arabų gyvenamuose ra- 
jonuose švenčiamos labai įvairiai, bet iš esmės apeigos 
visur tos pačios. Tai išpirkos įteikimas merginos šeimai, 
viešas nuotakos nekaltybės įrodymas, galutinai patvirti- 
nantis sutartį, pirmosios Korano suros skaitymas, įteisi- 
nantis santuoką, ir liudininkų patvirtinimas. 

Aš ne kartą kaip svečias dalyvavau beduinų vestuvė- 
se. Papasakosiu apie vienas vedybas aulad alio gentyje, 
kadangi man žinoma ir visa piršimosi istorija. 

Aulad alio gentis yra viena iš didžiausių beduinų gen- 
čių Egipte. Šie beduinai gyvena Sahel al Šimalyje — Vi- 
duržemio jūros pakrantėje tarp Aleksandrijos, žymiausio 
Egipto uosto, ir Salumo Libijos pasienyje. Jų skaičius sie- 
kia šimtą penkiolika tūkstančių žmonių, susiskirsčiusių į 
daugelį gentinių grupių. Kadaise genties žmonės garsėjo 
kaip kupranugarių augintojai ir karavanų vedliai. Nuo 
amžių jie pirkdavosi Sivos oazėje datules. Dabar jie jau 
beveik visi sėslūs gyventojai, laiko avis ir ožkas, augina 
vaismedžių sodus, kuriuose dera figos, alyvos, migdolai, 
o kai gerai palyja, sėja miežius, kurių dalį parduoda tur- 
guje. Pastaruoju metu Egipto vyriausybės rūpesčiu jų gy- 
venimas pagerėjo. Pagal geležinkelį Aleksandrija—Salu- 
mas buvo pastatyta daug mokyklų, ligoninių, įsteigta ze- 
mės ūkio kooperatyvų. Kas savaitę tuose centruose vyksta 
gyvulių turgūs. Už mėsai parduotus gyvulius žmonės įsi- 
gyja prekių, kurių patys negamina. 

Į vieną tokį turgų geležinkelio stotelėje netoli Salumo 
Musa ibn Harunas tėvo siųstas atginė nedidelę bandą kur- 
diukinių avių. Po atkaklių derybų su egiptiečiais supirkė- 
jais avys buvo parduotos. Susikišęs nemažą pluoštą nu- 
čiupinėtų banknotų į vidinę galabijos kišenę, jis persi- 
metė per petį dailų baltą vilnonį apsiaustą ir nutarė dar 
kiek pasižvalgyti po turgų, pilną pirkėjų ir šiaip žioplių. 
Ir štai prie medvilnės bei šilko rietimais nukrauto preky- 
stalio, mirgančio visom vaivorykštės spalvom, jį pervėrė 
„gazelės akių“ strėlė, jaunos beduinės žvilgsnis sudrumstė 
jo ramybę. Musa įsimaišė į minią, bet nuo prekystalio ne- 
sitraukė, kol gražuolė išsirinko medžiagą ir kartu su mo- 
tina pasuko į turgaus pakraštį, kur atvykėliai pririša kup- 
ranugarius ir asilus. Ten abiejų moterų jau laukė būrelis 
beduinų, tos pačios šeimos narių, besiruošiančių grįžti 
namo. Nors Musa ibn Harunas nebuvo čia palikęs jokio 
gyvulio, vis tiek sukinėjosi netoliese, norėdamas sužinoti, 
iš kokios šeimos yra jo gražuolė. Nepažįstamoji vilkėjo 
ilga citrinų spalvos suknele, grakštus liemuo buvo perriš- 
tas plačia mėlyno šilko juosta. Tai suteikė Musai vilties, 
mat jo genties ištekėjusios moterys visuomet nešiojo rau- 
donas juostas, tuo pabrėždamos savo šeimyninę padėtį. 
Tuo tarpu merginos bendrakeleiviai baigė kaišioti pirki- 


60 


nius į krepšius, uzsédo ant kuprių ir išjojo iš turgavietės 
į rytų pusę. Musą apėmė neviltis, nusiminęs traukė keliu 
paskui tolstantį karavaną, kol prie jo sustojo gerokai ap- 
daužytas džipas. Prie vairo sėdėjo jam pažįstamas šeichas 
Raslanas ibn Habunis. Jis buvo to paties sinanų genties ara- 
vų pogrupio vadas, kuriam priklausė ir Musos giminė. 
Šeichas Raslanas, maloniai atsakęs į pagarbų jau- 
nuolio pasveikinimą, ėmė klausinėti apie Musos šeimą, 
apie tėvo sveikatą, apie gyvulius, ką veikia tas, kaip se- 
kasi anam... Musa kantriai atsakinėjo ir tik po kurio laiko 
lyg tarp kitko paklausė šeicho, ar jis nepažįstąs tų žmonių, 
kuriuos pravažiuodamas turėjęs susitikti. 

— Ar turi galvoj tą mažą karavaną, du vyrus ir ha- 
remą? 

— Taip, ta,— įsitempęs atsakė Musa. 

— Žinoma, pažistu. Tai Šukrijas Slimanas su sūnumi 
Nasralachu. Jie priklauso sinano genties ait agabatų po- 
grupiui. 

To Musai ir reikėjo. Iš džiaugsmo jis pabučiavo šeichui 
ranką ir atsisveikino su visomis privalomomis ceremoni- 
jomis. 

— Saliam aleikum, šeiche,—ir nuoširdžiai pridūrė,— 
duok dieve tau ilgai gyventi! 

Smagiai nusiteikęs, jis patraukė per stepę namo. Užsi- 
svajojęs apie ateitį, galvojo tik viena: Šukrijo Slimano du- 
ktė turi tapti jo žmona! Plačioji stepė skambėjo nuo jo 
aistringos dainos: 


Kas toji gražuolė, kur po turgų grakščiai vaikštinė jo? 
Kokios švelnios jos strėnos, o juosta ploniausio kašmyro. 
Tu pavergei širdį, o nuotaka — sese, 

Vienu vieninteliu žvilgsniu pavergei širdį. 


Kitą rytą Musa papasakojo tėvui apie susitikimą tur- 
guje. Senasis Harunas ibn Zabras pirmiausia pasitarė su 
broliu, vakare pasiklausė ir žmonos nuomonės. Pasirodė, 
kad tarp giminaičių šiuo metu nuotakos, tinkančios Musai 
pagal amžių, nėra, ir antra, kad agabatų gentinė grupė 
savo kilme lygi jų — zamaluzų grupei. Šeima nutarė ap- 
silankyti Šukrijo Slimano palapinėje su oficialiu vizitu. 

Pasakyta, padaryta. Seimininkai kaip pridera priémé 
svečius, ir po ilgų, bet nereikšmingų kalbų moterų pusėje 
bei kilimais išklotoje vyrų pusėje buvo susitarta dėl atsa- 
komojo vizito. Apie reikalą niekas neužsiminė nė vienu 
žodeliu, bet tikrąjį apsilankymo tikslą visi suprato iš to, 
kad Musos motina ypač domėjosi šeimininko dukterimis. 
Per sveikinimosi ceremoniją Musa akimis parodė motinai 
savo išrinktąją ir labai nudžiugo, kad motina pritarė jo 
pasirinkimui ir net pasakė jam tos šešiolikmetės vardą — 
Mabsuta, kas išvertus reiškia „laimingąją“. Su atsakomuo- 
ju vizitu nuotakos šeima atvyko po poros savaičių. Musos 
tėvas ta proga papjovė aviną, o tai pagal senovės bedu- 
inų papročius reiškė ypatingą pagarbą svečiams. Po vai- 
šių, kai visi puikiai nusiteikę gurkšnojo kvapnią arbatą, 
šeimos galva prabilo apie reikalą. Po kiek laiko senasis 
Šukrijas sunkiai atsikėlė, pasišaukė dukterį ir išėjo su ja 
pasivaikščioti. Stepėje jis rimtai paklausė Mabsutos, ar ji 
sutiktų tekėti už Musos ibn Haruno. 

— Taip, tėve, aš norėčiau būti jo zmona,— atsakė 
mergina. 

Tai išgirdęs, tėvas patenkintas grįžo į vyrų palapinę. 
Toliau gerdami arbatą, jie sutarė dėl išpirkos dydžio ir 
vestuvių datos. Jungtuviu sutarties proga Musos motina 
įteikė nuotakai auksinį papuošalą nosiai su laimę nešančiu 
turkio akmenėliu. Vestuves sutarė iškelti nuėmus derlių, 
tad jaunikiui reikėjo pakentėti dar tris mėnesius. 

Tokia buvo šių vedybų priešistorė, kurią man papasa- 
kojo pats Musa ibn Harunas, mums sėdint ant uolos ste- 
pėje. Leidosi saulė, aplink driekėsi sinanų ganyklos. O 
1969 metų vasarą man teko dalyvauti tų vestuvių iškil- 
mėse. Tai buvo tikra „fantazija“. 

Pokšint šūviams ir aidint linksmiems pasipuošusių 
beduinų šūkavimams, penki šventiškai apkaišyti sunkve- 
žimiai rieda jaukaus Mersa Matrucho kurorto gatvelėmis. 
Šis miestelis yra dykumos vakarinės dalies sostinė. Maši- 
nos pravažiuoja turgaus aikštę, pasuka pro švariai nuda- 
žytą Sidi Avamo mečetę ir šaižiai signalizuodamos rieda 
Kornišu — pakrantės promenada, lygiagrečia su Vidurže- 
mio jūros paplūdimiu. Jos kelia dulkių debesis, miesto 
transportas priverstas sustoti. Bet niekas nepyksta. Pirk- 

liai, poilsiautojai, asilų važnyčiotojai, net eismo reguliuo- 
tojas su savo tropikų šalmu — visi su šypsena palydi tą 
triukšmingą procesiją, tolstančią pagrindine gatve į pie- 
tus. Tai praūžė aulad alio genties vestuvinė procesija, ly- 
dinti žaviąją Mabsutą į jaunikio stovyklą. Nutolusios ke- 
letą kilometrų nuo uostamiesčio, mašinos išsuka iš asfal- 
tuoto plento ir prastu keliuku darda į Vadi Taviją — pla- 
čiai išsidriekusią lomą, kurioje gyvena mūsų draugai. 
Besiganantys kupranugariai nustebę tempia savo ilgus 
kaklus, o išgirdę kurtinantį šūvių trenksmą, juokingai 
šuoliuodami leidžiasi bėgti. Atvykusią vestuvinę svitą 
beduinišku papročiu sveikina šeimininkai. 

Vestuvėms išrikiuotos šešios baltos vasarinės šėtros ir 
šviesia plytų plytų tvorele atskirtas kiemas pilnas smagaus 
šventinio šurmulio. Pasišiaušę basi berniūkščiai nenustygsta 
vietoje. Oriu žingsniu prie palapinių artinasi barzdoti vy- 
rai, apsitaisę plačiais plevėsuojančiais drabužiais, su rau- 
donom fetrinėm kepurėlėm, dvivamzdžiais medžiokliniais 
šautuvais ant peties ir pilnom šovininėm, sukryžiuotom 
per krūtinę. Musos tėvas Harunas kiekvienam širdingai 
spaudžia ranką, visi bučiuojasi, šmaikščios replikos laido- 
mos mergaitėms, kurios dainuodamos ir plodamos ranko- 
mis sveikina atvykusią nuotaką. Musos motina ir būrys 
giminės moterų nuveda Mabsutą į šventinę palapinę, kur 
jų jau laukia gal šešiasdešimt moterų ir merginų. Jos sėdi 
ant kilimų, parietę po savim kojas, visos išsipusčiusios, 
akis pasiryškinusios antimono pudra, o plaštakas ir pėdas 
nusidažiusios rausva chna. Garbingiausioj palapinės vie- 
toj, išklotoj pagalvėlėm ir margais dembliais, sodina 
Mabsutą. Kol ji ilsisi po varginančios kelionės per įkai- 
tusią lygumą, draugės grožisi jos naujais auksiniais pa- 
puošalais ant krūtinės ir apyrankėmis, kurias Musa jai 
įteikė kaip rytinę dovaną. O lauke toliau ruošiamasi po- 
kyliui. Šios dienos garbei papjauta pustuzinis avinų, kurių 
mėsa dabar kartu su ryžiais verda dideliuose katiluose. 

Vienoje palapinėje susirinko žilabarzdžiai seneliai. 
Ten jie rūko suktines ir pasigardžiuodami gurkšnoja 
kvapnią, smarkiai pasaldintą arbatą. Kai kurie smėlyje 
žaidžia lyg ir šaškėmis: pirštu išsibraižę langelius, stumdo 
baltas kriauklytes ir juodus gabalėlius sudžiūvusio kupra- 

nugarių mėšlo. Juos apgulę būriai sirgalių. O Musos ibn 
Haruno niekur nematyti... 

— Bismilah, al Rahman, al Rahim...,— sonoriniu balsu 
užtraukia orus dvasininkas, kviesdamas vyrus iš palapinės. 
Prasideda pagrindinė ceremonija, kuriai vadovauja „fe- 
kis“ — garsus savo pamaldumu vyras, mokantis atmintinai 
visas Korano eilutes. Jis pradeda oficialiąją beduiniškų 
jungtuvių dalį pirmąja Korano sura, vadinama fata: 


Šlovė alachui, gailestingajam, mielaširdingajam. 

Šlovė alachui, viso pasaulio valdovui. 

Gailestingajam, mielaširdinga jam, 

Viešpačiui paskutiniąją teismo dieną. Tau vienam mes 
tarnaujam, vien Tavęs mes meldziam pagalbos. 

Tiesų kelią parodyki mums. 

Kelią tų, kuriems suteikei savo malonę, bet ne tų, kurie 
nusipelnę Tavosios rūstybės klystkeliais klysta. 


Prie įėjimo į palapinę — trys svarbiausi asmenys, ap- 
supti būrio Žmonių, uoliai stebinčių šventinę ceremoniją. 
Bet jaunavedžių nėra! Jaunosios vietoj sėdi jos vyriau- 
s as brolis Nasralachas, nes tėvas sirguliuoja, o jaunikiui 
atstovauja jo tėvas. Visiems girdint fekis paskelbia vedy- 
binę sutartį: 

— Musa ibn Harunas privalo sumokėti jaunosios tėvui 
Šukrijui ibn Slimanui šešiasdešimt Egipto ginėjų, kad 
gautų į žmonas Mabsutą: trisdešimt ginėjų grynais iš kar- 
to, o likusią dalį tuo atveju, jei reikės skirtis. 

— Abu Musa, ar jaunojo vardu sutinki su tokiom są- 
lygom? 

— Sutinku, alachas tebus liudininkas. 

— Mabsutos broli, ar sutinki jaunosios vardu? 

— Prisiekiu alachu, taip! — atsako Nasralachas. 

Po tų žodžių jaunųjų atstovai tvirtai paspaudžia vie- 
nas kitam ranką, tuo sutvirtindami vedybų sutartį. Vėl 
nuaidi šūvių salvė, ir skardūs moterų balsai paskelbia, 
kad formalumai atlikti. Be to, tai ženklas šventės kalti- 
ninkui Musai, kuris iki šiol slapstėsi atokioje alyvų gi- 
raitėje. Ant dailaus kaštoninio eržilo jis dabar šuoliuoja 
į stovyklą, grakščiai nušoka nuo balno ir nieko nelaukda- 
mas įeina į palapinę, kur jo nekantriai laukia mylimoji. 


64 


NEKALTYBES ĮRODYMAS. Vos tik jaunieji užsidaro, 
į vidinį kiemelį ima rinktis susijaudinę šventės dalyviai. 
Pašėlusiu ritmu mušami būgnai, moterys dainuoja diskan- 
tu, vyrai krapštinėja šovinines ir vėl užtaiso šautuvus. 
Visi nekantriai žvalgosi į uždarytas vestuvinio kambario 
duris... 

Po kokių penkiolikos minučių tarpduryje pasirodo jau- 
nasis. Jis išdidžiai mojuoja iškėlęs virš galvos baltą pa- 
klodę su kraujo dėme viduryje. Minia pratrūksta nesu- 
valdomai džiūgauti. Ir vėl pliekia į orą šautuvai, ausis 
spengia nuo moterų kartojamo alacho vardo, šunys ska- 
lija lyg pašėlę. O jaunavedžių giminės puola glėbesčiuotis, 
nes senu beduinų papročiu santuoka įsigalioja tik po vie- 
šo jaunosios nekaltybės įrodymo. Tartum garbės vėliava 
ši paklodė iškeliama virš šventinės palapinės, kur ji ir po 
iškilmių plėvesuoja dar kelias dienas. 

Visi skuba pasveikinti jaunąjį ir palinkėti laimės: 

— Didelės šeimynos! Svarbiausia daug sūnų! Alif 
mabruk!! — Artimiausi giminės ir draugės, pasveikine 
Mabsutą, vėl nulydi ją į šventinę palapinę. Jauni vyrukai 
pradeda „hagalą“— temperamentingą šokį su erotinėmis 
užuominomis. Po to įkaitę ir pailsę nuo šokimo vyrai 
kviečiami prie šventinio stalo. Vėliau šį šokį man dar 
kartą teko matyti Kaire, kur jį šoko etnografinis ansamb- 
lis. Šokio choreografija buvo gerokai pakeista ir, mano 
nuomone, netekusi aštrumo, 

Vakare Musa ibn Harunas ir Mabsuta — jau ištekėjusi 
mergina — sėdi kartu garbingiausioj šventinės palapinės 
vietoj. Svečiai juos iš visų pusių apžiūrinėja ir šlaksto 
rožių vandeniu. Tada, nešinas gailiai mekenančiu, juodu 
kaip derva oziuku, pasirodo pagal rangą vyriausias bedu- 
inas, šeichas Raslanas Habunas. Jis iškilmingų žingsniu 
septynis kartus apeina jaunąją porą, stengdamasis nepa- 
leisti iš rankų spurdančio gyvulio. Tuoj po šio magiško 
ritualo juodasis ožys su ceremonijom paaukojamas. Se- 
nųjų aulad alio beduinų prietarai skelbia, kad „atpirkimo 
ožys“ nusineša su savim kitan pasaulin visas piktas pa- 
gundas, kurios galėtų tykoti jaunos šeimos. Per vakarienę 

jaunavedžiai valgo to ožio mėsą. O linksmybės tęsiasi, 
palapinėse pats įkarštis. 

Kai pirmieji svečiai ima skirstytis, jie palydimi daina. 
Jaunosios motina rauda: 


Mano dukrelė, mano balandėlė, 
Palieka jau namus, išskrenda savo keliais. 


Mabsuta lieka gyventi vyro namuose, ši tradicija išli- 
kusi iki pat mūsų dienų. Tą paprotį, kai po vedybų jaunoji 
pasilieka pas vyrą, mes, etnografai, vadiname patriloka- 
lumu. Pas vyrą jaunoji lieka visose Arabijos beduinų gen- 
tyse. O vestuvinės puotos trukmė, šventiniai šokiai ir dai- 
nos įvairiuose regionuose labai skiriasi. Šukrijų klajoklių 
gentyje, gyvenančioje Sudano Demokratinės Respublikos 
Butanos stepėje, per vestuves šokamas „raks al sotas"— 
jaunų vyrų ištvermės išbandymo šokis. Šokančius ir dai- 
nuojančius vyrus vestuvių dalyviai taip smarkiai plaka 
odiniais rimbais, kad plyšta oda, per nugarą teka kraujas, 
bet jie kenčia ir su šypsena ištveria tą kankinimą iki galo. 
Kai semdami iš šulinių vandenį vyrai nusirengia iki pusės, 
tai matai jų nugaras išvagotas randų, liudijančių, kad 
beveik visi jie kadaise šoko tą vestuvinį šokį, įrodydami 
savo ištvermę. 


PABĖGIMAS IS HAREMO. Po paskaitų ar ekskursijų, 
kurias man tenka vesti Leipcigo etnografiniame muzie- 
juje, dažnai esu klausiamas: „Ar tiesa, kad kiekvienas 
beduinas turi po kelias žmonas?“ Tokie klausimai dar 
kartą patvirtina, kaip klaidingai žmonės įsivaizduoja Rytų 
šalių poligamiją. Tikrovėje viskas kitaip. Fridrichas 
Engelsas savo knygoje „Šeimos, privatinės nuosavybės ir 
valstybės kilmė“ nuodugniai išanalizavo šeimyninių san- 
tykių raidą. Štai ką jis rašo apie Rytus: „Patriarchalinėje 
semitų šeimoje poligamijoje gyveno tik pats patriarchas 
ir dar gal pora jo sūnų. Visi kiti turėjo po vieną žmoną. 
Ir šiandien Rytuose padėtis ta pati, poligamija tebėra tur- 
tingųjų ir kilmingųjų privilegija... Masės gyvena mono- 
gamijoj.“ 

Irako Samaru gentyje aš statistiškai ištyriau per du 
šimtus šeimų. Ir štai kokie rezultatai: 87% vyrų gyvena su 
viena žmona, 109 — su dviem, tik 2,595 turi tris žmonas 
ir vos 0,5% — keturias. Išlaikyti tris ar keturias žmonas 
gali tik vadai. 

Vedybos susiję su nemažom išlaidom, ir nors islamas 
leidžia vyrui vesti vieną po kitos keturias žmonas, šia 
teise pasinaudoja tik patys turtingiausi. 

Anksčiau išleistose laisvalaikio skaitinių knygose ir 
dabartiniuose Vakaruose milžiniškais tiražais einančiuose 
žurnaluose patikliam skaitytojui peršamas neva objekty- 
vus romantiško ir suvulgarinto Rytų haremo vaizdas, kuris 
su tikrove neturi nieko bendra. Vienas toks skaitalas buvo 
išleistas Vakarų Vokietijoje 1958 metais. Knygos autorius 
kviečia skaitytoją „žvilgtelėti, kas šiandien dedasi už ha- 
remo sienų“. Kartą jam, atseit, pasisekė pamatyti, „kaip 
maudosi princo Machmudo Kerimo žmonos — keturiasde- 
šimt viena moteris, rytiečio akimis žiūrint, viena gražesnė 
už kitą. Vidury marmuru iškloto kiemo buvo įrengtas ne- 
didelis baseinas, papuoštas mėlyna mozaika. Prie mau- 
dyklės sėdėjo vyriausioji vonių prižiūrėtoja ir pylė į van- 
denį kvapniuosius aliejus bei kvepalus, kurių aromatas 
pasiekė ir mane. Vandens į tą didelę mėlyną vonią buvo 
prinešusios vergės negrės. Pasijutau tartum skinčiau už- 
draustus vaisius... Bet negalėjau atitraukti akių nuo to 
svaiginančio reginio, slenkančio prieš mano akis tarsi fil- 
mas. Dauguma merginų neturėjo nė dvidešimties metų, jų 
nuostabios formos rodė nežymų polinkį į tukimą, jų kak- 
tas ir šlaunis ženklino stepių dukterų tatuiruotės...“ 

Tokiu stiliumi parašyti visi keturi šimtai puslapių. 
Skaitytoją užgriūva lavina prasimanymų, nežabotos fan- 
tazijos, peršamos kaip tikri faktai. Mes jau išsiaiškinom, 
kad į svetimas gentis beduinai savo dukteris išleidžia tik 
išimtiniais atvejais. Antra vertus, niekas neabejoja, kad 
ir mūsų dienomis dar yra didelių haremų. Jų rasime kai 
kuriose reakcingų feodalų valdomose arabų srityse. Antai 
Saudo Arabijoje ne vienas karališkos šeimos narys laiko 
didžiulius haremus. Vakarų Vokietijos žurnalistas Bret- 
holcas savo reportažų knygoje rašo, kad gyvenimas ha- 
reme toli gražu ne rožėmis klotas ir kad už mėginimą 

bégti moterys Ziauriai baudziamos. Jis lankesi Dzidoje — 
didžiausiame Saudo Arabijos uoste, turinčiame du šimtus 
penkiasdešimt tūkstančių gyventojų. „Vieną rytą — tai 
buvo netrukus po mano atvykimo — atsibudau nuo triukš- 
mo ir riksmų. Išėjęs į smėlėtą kiemą, pamačiau, kad du 
ginkluoti negrai stengiasi išlaužti gretimo namelio duris, 
visai nekreipdami dėmesio į maldaujantį viešbučio švei- 
corių. Keliais kojų spyriais negrai išlaužė duris, įpuolė į 
kambarį, kuriame miegojo dvi moterys, ištempė jas iš 
lovų, užmetė ant galvų maišus ir, toms spiegiant bei rė- 
kiant, nutempė per sodą į laukiantį automobilį. Viešbučio 
svečiai pasibaisėję stebėjo šį „spektaklį“. Kas gi įvyko? 
Pasirodo, kad tos moterys buvo pabėgusios iš vieno prin- 
co, karaliaus brolėno, haremo ir kurį laiką slapstėsi vieš- 
butyje. Kai jas surado ir pargabeno į haremą, jos buvo 
žiauriai išplaktos princo akivaizdoje. Pasikeisdami jas 
plakė vergai negrai, o kartais revolverio rankena stuktel- 
davo ir pats princas, kuriam buvo ne daugiau kaip aštuo- 
niolika. Kai vienas dvariškis, turėjęs stebėti tą kankinimą, 
išdrįso princui tiesiai pasakyti savo nuomonę apie moterų 
pirkimą, plakimą ir haremus, kur moterys laikomos kaip 
kalėjime, jis netruko iš princo rūmų atsidurti tiesiai ligo- 
ninėje su sulaužytais šonkauliais ir sunkiai sužeista galva." 

Gana smagų turkų haremo papročių aprašymą mums 
paliko protestantų pamokslininkas Stefanas Gerlachas, 
kuris 1573 ir 1578 metais lydėjo vokiečių maldininkus, 
keliaujančius į Rytų kraštus: „Kai turkų imperatorių su- 
ima geiduliai, jis eina į haremą, apžiūri prieš jį išsirikia- 
vusias suguloves ir tai, kuri jam labiausiai patinka, nu- 
meta savo nosine. Ši jau žino, ką jai daryti — eina pas 
sultonienę, parodo nosinę, sultonienė ją gražiai išpuošia 
ir nusiunčia imperatoriui.“ Baigdamas pastorius naiviai 
priduria: „Mūsų moterys to nepadarytų." 

Dar keli žodžiai apie antrąją vedybų medalio pusę — 
skyrybas. Kaip ir anksčiau, tai dažnas reiškinys beduinų 
gentyse. Jie skiriasi be jokių formalumų, nes nėra nei 
teisėjų, nei įstaigų, kurios tuo užsiimtų. Iš to matyti, kiek 
mažai teisių turi jų moterys. Pareikšti, jog skiriasi, gali tik 
vyras. Jam pakanka prie liudininko tris kartus pasakyti 
moteriai: „Tu išvaryta!“ Jei beduinas, nepatenkintas savo 

žmona, ją išvaro, tai privalo grąžinti pusę išpirkos, sude- 
rėtos prieš vestuves. Išsiskyrusi moteris susirenka savo 
daiktus — tai dažniausiai tik drabužiai bei papuošalai — 
ir grįžta į tėvo arba vyresniojo brolio palapinę. Jei šeima 
turėjo mažų vaikų, tai jie tenka motinai. Jos buvęs vyras 
gali bet kada pareikšti savo teises į savo sūnus. Išsiskyrusi 
moteris gali vėl ištekėti ir neretai gražios beduinės teka 
po šešis ir daugiau kartų. Tik išpirka už išsiskyrusią moterį 
ar našlę jau šiek tiek mažesnė negu už merginą. 

Beduinai žiauriai baudžia moterį už neištikimybę. Jei 
vyras įrodo, kad žmona jam neištikima ir praneša apie tai 
jos giminėms, tai moters tėvas arba brolis privalo ją nu- 
žudyti, kad nuplautų nuo jos „sutepto veido“ gėdos dėmę. 
Tokia pat dalia laukia ir merginos, kuri pastoja prieš ve- 
dybas. Tiesa, artimiausi giminės slepia jos padėtį ir sten- 
giasi nutraukti nėštumą, bet kai viskas iškyla aikštėn, 
mergina turi mirti, jei nesuspėja pabėgti. Pabėgusi mer- 
gina priversta gyventi toli nuo savo genties, dažnai tokia 
nelaimingoji tampa prostitute tolimame mieste. Griežtai 
baudžiamas ir suvedžiotojas, jeigu pavyksta jį nutverti. 
Vyras, užtikęs žmoną su meilužiu nusikaltimo vietoje, pa- 
gal nerašytus beduinų įstatymus, turi teisę nužudyti abu. 

Kartą šamarų genties beduinai papasakojo man apie 
vieną keliautoją, kuris svečiavosi vienoje palapinėje ir 
naktį mėgino išprievartauti šeimininko dukterį. Mergina 
pakėlė triukšmą, ir supykę šeimininkai sučiupo niekšą, 
nurengė jį, surišo rankas ir kojas, o lyties organus virve 
pririšo prie kuolo. Tokioj skausmingoj padėty jis gulėjo 
kelias dienas visų pajuokai ir patyčioms. Po to jį gėdin- 
gai išvarė. Bet tokie atsitikimai labai reti. Dar rečiau apie 
juos sužino pašaliečiai. 

Atrodo, kad prieš islamo įsigalėjimą arabų moralė dar 
nebuvo tokia griežta. Toks įspūdis susidaro perskaičius 
Imru al Kaiso eilėraštį „Žili plaukai": 


Mano plaukus žilus paglosčius, 
Bisbasa koketiškai tarė: 

„Nudažė šerkšnas tavo garbanas, 
Ir man atrodo, ak, 

Kad jėgos jau tave apleidžia, 

Jau senka meilės šulinys, 

Nors savo pergalėm šauniom 

Tu gyreisi ne vieną kartą.“ 

„Manding, juokauji tu,— as alsakiau.— 
Tu neZinai, kiek moteru zaviy 

Mane myluoja savo Sétrose. 

Ir daugel vyrų širsta ant manęs.“ 


Neretai aistringas įsimylėjėlis pagrobia merginą tai 
nesipriešinant, ir jeigu jiems pasiseka pabėgti, abi šeimos 
po kurio laiko susitaiko. Vienu tokiu konkrečiu atveju 
grobikas, atsiteisdamas merginos šeimai, turėjo duoti še- 
šiasdešimt kupranugarių ir skirti tekamojo amžiaus Merging 
iš savo giminės be jokios išpirkos. 

Sako, kad Hadramauto srityje Pietų Arabijoje buvęs 
bandomųjų vedybų paprotys. Po kelių bendro gyvenimo 
mėnesių vyras galėjo grąžinti nepatikusią jam žmoną į tė- 
vų namus. Bet greičiausiai tokių atvejų buvo reta. Man- 
ding tipiška pažiūra į moterį galima laikyti vieno ruvalų 
genties beduino pasakymą: 

— Moterys mums reikalingos tam, kad gimdytų vaikus 
ir rūpintųsi tvarka palapinėse. Mes jų neskriaudžiam, bet 
moteris neturi pamiršti, kad jos šeimininkas yra vyras. 
Tokia alacho valia; taip gyveno mūsų protėviai, ir mes 
elgiamės taip pat. Tokie mūsų įpročiai, papročiai ir įsta- 
tymai. 


KAI GIMSTA VAIKAS... Aptarę kai kuriuos beduinų 
santuokos bruožus, grįžkime į jų palapines ir pasekime 
svarbiausius jų gyvenimo įvykius. 

Prasidėjus gimdymui į , mahrama" padėti gimdyvei atei- 
na kelios patyrusios moterys. Vyriausioji pabūna už pribu- 
vėją: priima vaiką, kuris paprastai gimsta moteriai tupint, 
sutvarko virkštelę. Naujagimis prausiamas kupranugario 
šlapimu arba šarminiu žolių nuoviru. Muzilis mini, jog kū- 
dikis dar gali būti aptrintas druska. Moteris po gimdymo 
taip pat apiplaunama. Tačiau gimdyvių ir naujagimių mir- 
tingumas labai didelis, nes nėra elementariausios higienos 
ir jokios medicininės pagalbos. Mano surinktais duomenimis 
miršta apie 30% naujagimių. Iš 1194 gimusių vaikų 345 

mirė pirmaisiais mėnesiais; kiti autoriai tvirtina, kad mir- 
tingumas dar didesnis. 

Neretai pasitaiko, kad sąrėmiai moteriai prasideda ke- 
lionės metu. Tuomet ji parklupdo savo kupranugarį ir nu- 
lipa žemėn. Su ja pasilieka dar kelios moterys, o karava- 
nas traukia toliau. Pagimdžiusi po atviru dangumi moteris 
su kūdikiu atsargiai įkeliama į balnakrepšį, ir grupelė 
tučtuojau iškeliauja, kad spėtų pasivyti karavaną. Kiek- 
vienoje beduinų šeimoje gimsta vidutiniškai šeši—aštuo- 
ni vaikai. Vaikus arabai vadina bendru vardu „aulad“, 
pažodžiui tai būtų berniukai, mat pagal tradiciją berniuku 
labiau džiaugiamasi negu mergaite, nes berniukai susti- 
prina gentį, o mergaitės ištekėjusios ją palieka. Apie tėvą, 
susilaukusį tik dukterų, sakoma, jog jis neturi vaikų. Gi- 
mimo diena neregistruojama, todėl ji greit užsimiršta, ir 
beduinai niekuomet nešvenčia gimtadienio. 

Senovėje, dar prieš pranašą Mahometą (571—632), 
arabų gentys turėjo žiaurų paprotį naujagimes mergytes 
laidoti gyvas. Mahometas pats stojęs prieš šį paprotį. Ko- 
rane sakoma: „Nežudykit vaikų iš skurdo baimės. Mes 
pasirūpinsim jais ir jumis. Juos žudyti tikrai didelė nuo- 
dėmė.“ Dvynukų gimimas taip pat buvo nepageidaujamas, 
bloga lemiantis ženklas, ir jie kartais būdavo žudomi. Dar 
ir šiandien tai primena senas arabų posakis: ,,„Dvynukų 
motina rytoj bus bevaikė.“ Praėjus kelioms dienoms po 
gimimo, kūdikiui išrenkamas vardas, kartais gana keistas, 
susijęs su gimimo aplinkybėmis. Pavyzdžiui, vardas Muh- 
dicas reiškia „tas, su kuriuo bus rūpesčių“, vadinasi, prieš 
gimdymą vyras išvarė žmoną, ir vaiko ateitis neaiški; o 
Mataras reiškia „lietus“, vadinasi kūdikis gimė per smar- 
kią liūtį. Yra vardų, reiškiančių palinkėjimus vaikui, pa- 
vyzdžiui: Fahadas reiškia ,,gepardas", taigi tebus greitas 
ir vikrus kaip gepardas, Raja — teikianti malonę“, ir taip 
toliau. Be to, beduinai duoda religinius vardus, paplitusius 
islamo tikybos kraštuose, bet ne vien tik juos. Vaikas 
krikštijamas su tam tikrom ceremonijom, aukojant avį 
arba ožką, kurių mėsą paskui suvalgo artimieji giminės. 

Beduinės stengiasi kiek galima ilgiau maitinti kūdikį 
savo pienu, kartais net iki trejų metų, jei tik nesutrukdo 
naujas nėštumas, Jos nesilaiko jokio maitinimo režimo — 

kai tik kūdikis pravirksta, jam tuoj pat duodama krūtis. 
Dažnai teko matyti, kaip jau ūgtelėję vaikai pribėga prie 
maitinančios kūdikį motinos ir kuo ramiausiai siekia kru- 
ties. Jeigu beduinė maitina ir savo, ir svetimą vaiką, ku- 
ric motinai baigiasi pienas, tai tokie vaikai visam gyve- 
nimui tampa pieno broliais, ir arabai laiko tai artima gi- 
minyste; vienos motinos pienu išmaitinti ` vaikai negali 
vestis. Pereinant nuo motinos pieno prie bendro maisto, 
maždaug vienerių metų vaikams verdama kvietinė, sorų 
košė arba duodami piene išmirkyti duonos paplotėliai. 

Kūdikių ir mažų vaikų apranga priklauso nuo klimati- 
nių sąlygų. Per karščius jie laksto lengvai aprengti arba 
visai nuogi. Orams atvėsus, jiems užvelkami marškinėliai, 
o kūdikiai suvystomi į skepetas. Vystyklų, tokių kaip 
mūsų, bedu'nai neturi. Vietoj jų vartoja minkštą odą, pa- 
barstytą kupranugarių išmatų milteliais, kurie gerai su- 
geria drėgmę. Apie tai, kad kūdikiai guldomi į odinį lopšį 
arba medines loveles išklotas fetru, mes jau minėjome ap- 
rašinėdami moterų pusę. Jodama ant kupranugario, mo- 
tina laiko kūdikį rankose; trejų ketverių metų berniukai 
dažnai susodinami į medžiaginius maišus, kabančius abi- 
pus kupranugario,— tiesiog gražu žiūrėti, kaip jie ten tupi! 
Kai kelias trumpesnis, pavyzdžiui, reikia nueiti iš vienos 
palapinės į kitą, vaikai nešami labai įvairiai: „kiauru puo- 
du“, sėdom ant vieno peties arba pasodinti „raitomis“ ant 
vieno klubo. Pastarąjį būdą labiausiai mėgsta paauglės 
mergaitės, kai joms tenka prižiūrėti mažesniuosius brolius 
ir sesutes. Vos atsistoję ant kojų, vaikai laisvai vaikšto 
po palapinę ir stovyklą: bėgioja basi, aprengti vienais 
marškinėliais. Apatinių drabužių jokių nenešioja, todėl 
„Savo reikalus“ lengvai susitvarko patys. Manau, neverta 
aiškinti, kad gyvenant gamtoje tamtyč skirtų tualetų ne- 
reikia, nors vieną dalyką įsidėmėti būtina. Norint atlikti 
savo gamtinius reikalus, reikia šiek tiek paeiti tam tikra 
kryptimi: visada į šoną nuo palapinės, jokiu būdu ne į 
priekį, ir ne į užpakalį. Mat priekinė ir užpakalinė pala- 
pinės pusės dažnai atidarinėjamos priklausomai nuo vėjo 
krypties. Tas, kuris „eina į stepę" (specialus išsireiškimas), 
žino, kad reikia mažiausiai per kelis šimtus žingsnių ati- 
tolti nuo stovyklos. 

Per kaitrą berniukai laksto Adomo kostiumais, o mer- 
gaitės dėvi bent jau diržus papuoštus odiniais kutais. Vi- 
sur, kur man teko būti, mačiau labai nešvarius, tiesiog 
apleistus vaikus. Nosies jiems niekuomet niekas nenu- 
šluosto, veideliai murzini ir dažnai aplipti musių. Bet keis- 
čiausia štai kas: tėvai tyčia nesirūpina vaikų išvaizda, nes 
mano, kad tai apsaugos juos nuo „blogos akies“, kuri, ži- 
noma, pirmiausia pamato švarius ir tvarkingus vaikus. Tas 
tikėjimas paplitęs visuose Rytuose. Atseit, nuo kai kurių 
žmonių žvilgsnio gali susirgti ir net numirti vaikai, nėš- 
čios moterys ir gyvuliai. Todėl beduinai saugosi tokių nu- 
žiūrėjimų, nešioja amuletus, melsvus karolius arba kauri 
sraigių kriaukles, gelbstinčias nuo piktų žvilgsnių. Aš pats 
mačiau šeimą, kurioje buvo mirę du maži berniukai, todėl 
tėvai, norėdami apsaugoti trečiąjį, rengė ir augino jį kaip 
mergytę, kad tik suklaidintų piktas dvasias. Jo lopšys 
buvo visas nukabinėtas amuletais ir mėlynais stikliniais 
karoliais. Šiaip beduinai labai jautrūs ir švelnūs savo vai- 
kams. Niekas nevaržo jų laisvės, todėl kartais berniukai 
net per daug sau leidžia. Vaikų žaidimai labai įvairūs; 
mergaitės mėgsta statyti mažas palapines ir lipdyti iš mo- 
lio gyvulių bandas. 


ĮSIMINTINAS ĮVYKIS. Įsimintinas įvykis beduinų 
vaikų gyvenime yra „tahura“— berniukų apipjaustymo 
šventė. Paprastai apipjaustomi dvejų septynerių metų 
berniukai, tik Pietų Arabijoje ši procedūra atliekama pa- 
augliams. Mokslas iki šiol negali atsakyti į klausimą, kokią 
prasmę turi šis senas semitų paprotys šalinti berniukams 
apyvarpę ir tik po to laikyti juos pilnaverčiais bendruo- 
menės nariais. Aišku viena, kad šis paprotys turi labai 
gilias ir iki šiol gajas šaknis ir kad tai nėra vien religinė 
ceremonija. Net islamiškose Vidurinės Azijos respubli- 
kose, įeinančiose į Tarybų Sąjungos sudėtį, apipjaustymą 
senieji gyventojai iki šiol praktikuoja. 

Pateikiame šveicarų arabisto Žano Žako Heso užrašytą 
Muhdiko ibn Hadžiadžo pasakojimą kaip vyksta apipjaus- 
tymo šventės Centrinės Arabijos ateibų gentyje: „Vasarą, 
kai beduinai stovyklauja prie šulinių, šeimos ruošiasi api- 

pjaustymo ceremonijai. Ji vyksta ketvirtadienj arba pirma- 
dienį. Vidurdienj prie centrinio palapinės stulpo pririšama 
raudona pala — gabalas kupranugario gūnios. Berniuko, 
kuris bus apipjaustomas, motina ir kitos moterys joja ant 
kupranugarių malkų prakuroms. Jos sukraunamos prie- 
šais palapinę, ir nusileidus saulei, šūviais paskelbiama, kad 
šioje palapinėje vyksta apipjaustymo šventė. 

Parginę į stovyklą gyvulius, prie kavos puoduko susė- 
da vyrai, įsiliepsnoja laužas sulig žmogaus ūgiu. Kai su- 
eina visi vyrai, susėda ir moterys, o vyrai sustoja dviem 
eilėm vienas prieš kitą, ir dainininkai paeiliui dainuoja vis 
naujus posmus. Pirmasis būna šitoks: „O jūs, susirinku- 
sieji į apipjaustymo šventę, telaimina jus dievas. Mes at- 
ėjome į šventę ir linkime jums sveikatos." 

Tuomet pasirodo gražios merginos, jos vienplaukės 
stoja tarp vyrų. Apsirengusios būna tik marškiniais. Mer- 
ginos ima linguoti, šokti tarp vyrų, ir kai tik viena nueina, 
į jos vietą stoja kita. Šokis tęsiasi iki vidurnakčio. Tada 
žmonės išsiskirsto. 

Išaušus rytui, tėvas atsiveda apipjaustytoją. Dvejų tre- 
jų metų vaikas pasodinamas ant apversto medinio dubens. 
Tada apipjaustytojas paima monetos dydžio odos gaba- 
lėlį su skylute viduryje ir, per šią skylutę ištraukęs ber- 
niuko apyvarpe, užriša ją siūlu sakydamas: „„Pakelk .galvą 
į dangų ir pamatysi mazute gazelę.“ Kaire ranka vyras 
ištempia apyvarpę, nupjauna ją skutimosi peiliuku, o pjū- 
vio vietą pabarsto pelenais ir druska. Tuomet berniuko 
tėvas kelis kartus iššauna išėjęs į lauką ir papjauna du gy- 
vulėlius, o jo pusbroliai atneša jam kiekvienas po avį do- 
vanų, kol jų susidaro dvidešimt ar trisdešimt. Kai visus 
tuos gyvulius papjauna ir išverda, tėvas siunčia žmogų 
kviesti vyrų. Susirinkę vyrai pavalgo ir keliasi nuo stalo. 
Tada prie dubenų puola berniukai, kurie čiumpa viską, 
kas liko. Šauliai pasistato kokio paskersto gyvulio galvą 
ir šaudo į ją. Kas ją nuverčia, pripažįstamas taikliausiu 
šauliu. 

Kai ateina vakaras ir padvelkia vėsa, susirenka mote- 
rys ir pradeda žaidimus. Gražuolės apsivelka raudonus 
marškinius, paleidžia kasas ir šoka. Kitą vakarą, kai grįž- 

ta bandos, vél susirenka vyrai ir zaidzia kaip ir pirmaja 
naktį. Tas pats kartojasi dar vieną naktį.“ 

Šiuo detaliu aprašymu norėjau ne tik pavaizduoti 
šventės eigą, bet ir pademonstruoti tipišką stepių arabo 
pasakojimo manierą. 

Jei berniukas apipjaustymo metu laikėsi narsiai, gimi- 
nės jį giria ir apdovanoja. Už darbą atlyginamas ir api- 
pjaustytojas, kaip sakoma šioje Palestinos dainoje: 


Tepalaimins alachas tave, o žavesingasai! 
Pagaląsk savo peilį aštriai, tenesudreba tavo ranka. 
Jeigu juoksis Isa, brangią dovaną tau dovanosiu, 
Garbingą apsiaustą, kad papuoštų jis tavo pečius. 
O jeigu pravirkty Isa, aš tave apipilsiu 
Keiksmažodžių paplavom, jas tu turėsi nešioti... 


„Isa“ — arabiškai Jėzus. ,„Uharas'— taip vadinamas 
apipjaustytojas — arabų vaikų vaizduotėje siejasi su bau- 
bu, „juodu vyriškiu“, kuriuo gąsdinami nepaklusnūs 
vaikai 

Kai kuriose arabų srityse apipjaustomos ir mergaitės. 
Joms tuoj po gimimo pašalinamas klitoris. Šią operaciją 
tyliai atlieka kokia patyrusi moteris. Šiuo atveju apsiei- 
nama be jokių iškilmių. 


GROŽIS REIKALAUJA AUKŲ. Dar viena, tiesa, daug 
lengvesnė operacija laukia nesubrendusių, penkerių dvy- 
likos metų mergaičių. Tai tatuiravimas, turintis ir magiš- 
ką, ir dekoratyvinį tikslą. Skruostus, smakrą, kaktą ir lū- 
pas, taip pat rankas, krūtinę ir kojas beduinai išmargina 
įvairiausiais raštais. Tą darbą už tam tikrą atlyginimą at- 
lieka išmanančios moterys. Čia kaip niekur kitur tinka pa- 
sakymas: „Grožis reikalauja aukų.“ Brūkšnelių ir taškų 
raštai išbadomi adata, prieš tai odą įtrynus suodžių ir 
seilių košele. Tatuiruojant didesnį plotą, imamas visas 
ryšelis adatų ir ant puošiamos vietos nuolat tepama suo- 
džių košelė. Nuo badymo ištrykšta kraujo lašeliai, o stip- 
rus erzinimas dažnai sukelia nedidelį odos uždegimą. Tada 
tatuiruotas vietas reikia saugoti nuo vandens. Nukritus 
šašams, išryškėja melsvas arba žalsvas piešinys, kuris iš- 

lieka visa gyvenima. Reikia pasakyti, kad musy laikais 
tatuiruojama vis maziau. Vienas kitas piešinėlis — štai ir 
viskas, kuo gali pasigirti šiuolaikinė beduinų mergina, o 
jų senelių kūnai dar gausiai išmarginti tradiciniais orna- 
mentais. 

Švenčių proga kai kuriose Pietų Arabijos gentyse mo- 
terų veidai išpiešiami mėlynais, raudonais ir žaliais dažais, 
bet šiuos piešinius lengva nuplauti. Daugelyje Šiaurės 
Sudano klajoklių genčių mergaitėms prieš vestuves tam- 
siai mėlynai ištatuiruojama apatinė lūpa. Be to, šiame ra- 
jone populiarus randų tatuiravimas. Ir moterims, ir vy- 
rams aštriu peiliu abi veido pusės simetriškai išraižomos 
įvairiais linijiniais ornamentais. Anksčiau tie ornamentai 
tikriausiai buvo genties ženklai, bet jau seniai tos reikš- 
mės nebeturi. Šiandien toje pačioje gentyje sutiksime be- 
duinų, kurie puošiasi skirtingais randais. Sudano vyriau- 
sybė jau geras dešimtmetis kovoja su šiom nevykusiom 
tradicijom. Štai Omdurmano radijo laidose kaimui dažnai 
skamba daina, kurioje yra tokie žodžiai: 


O mylimoji, kokia tu graži. 
Tavo veide nėra randų. 


Beduinės kasdien akių vokus dažosi juodu ,,koholiu"— 
ko gero, pačia garsiausia Rytų kosmetikos priemone. Tai 
milteliai, į kurių sudėtį įeina antimono pudra, miglodų 
žievės suodžiai, smulkioji siera ir kitkas. Milteliai laikomi 
alijošiaus medžio inde arba gazelės rage ir tepami plony- 
te lazdele. Nuo koholio akys pasidaro išraiškingesnės, ir 
juo gražinasi net paauglės mergaitės. 

Apie kitus beduinų papuošalus jau kalbėjome. Minė- 
jome juos kaip dalį išpirkos už nuotaką ir girdėjome, kad 
žiedus bei nosies papuošalus gamina ne patys beduinai, o 
profesionalai auksakaliai savo dirbtuvėse prie turgų. Jų 
miklios rankos sukuria tikrus filigraninio meno šedev- 
rus — karolius, žiedus, sages. 

Labai vaizdžiai beduinų papuošalus aprašė keliautojas 
Leonhartas Rauvolias iš Pietų Vokietijos. Grakščia šešio- 
likto amžiaus kalba jis pasakoja: „Kai nori pasipuošti, jos 
užsikabina savo brangenybes, — tai marmuriniai ir gelsvi 

gintaro karoliukai, suverti ant siūlo ir kabantys žemiau 
smilkinio per gerą sprindį. Kur turtingesnės ir dar pra- 
šmatniau pasipuošusios, nešioja nosyje sidabrinį arba 
auksinį žiedelį su įstatytu granato, turkio, rubino, berilo 
ar kitokiu akmenėliu. Taip pat nešioja žiedus ant rankų 
ir kojų, ir kartais daugelį vienu metu. Joms einant ar dir- 
bant, žiedai taip juda ant rankų ir kojų, kad girdėti skamb- 
čiojant.“ 

Šioje ištraukoje pasakyta visa, kas svarbiausia apie 
beduinų moterų papuošalus. Ir šiandien arabų moterys 
dabinasi panašiai. Žinoma, ne kiekviena beduinė gali pa- 
sipuikuoti tokiom brangenybėm. Tik turtingų vadų žmo- 
nos gali sau leisti daugiau. Šį skyrių baigsime jausmingu 
posmu, kuriame apdainuojami mylimosios papuošalai: 


Mano žvilgsnis vis krypsta į tą, 

Kurios kasos nusvirusios ant apkūnių pečių, 
Kurios akys sudrėkę nuo ašarų, 

Kurios ausys žėri papuošalais išdabintos, 

O žvilgsnis prilygsta sakalo žvilgsniui. 

O alache, palengvinki mano likimą! 

Baltos yra josios strėnos, 

Puoštos išpuoštos kojos! 

Žvilgsnis lekia į tave 

Nelyginant sakalas, puolantis auką iš aukšto. 


„AUKSO AMŽIUS“ 


Mes kovėmės tarp jų palankinų, 
Žybčiojo kardai, tekėjo kraujo upės.:; 


Iš palestiniečių dainos 


Sunku pasakyti, kada beduinams buvo „aukso amžius". 
Nežinome nei jo pradžios, nei pabaigos (nors ne kartą buvo 
mėginta nustatyti). Šis amžius gyvas tik beduinų vaizduo- 
tės pasaulyje, tai pagrąžintas praėjusių laikų atspindys, 
išlikęs pasakose ir poezijoje. Kaip tik poezijoje atsisklei- 
džia visa arabų klajoklių meninės išraiškos priemonių 
įvairovė. Beduinai neturi nei tapybos, nei skulptūros, net 

ir jų šokiai labai paprasti, tad šalia tų kelių ornamentu, 
kuriuos moterys audžia kilimuose, pagrindinė beduinų 
meninė veikla yra žodinė kūryba, pasakos ir poezija. 

„Kartą, labai seniai... prieš daugelį metų gyveno nar- 
sus šeichas...“ Šitaip dažniausiai sėdėdami prie stovyklos 
laužo savo pasakojimus pradeda beduinai. Istorijos apie 
garsių vadų žygdarbius, apie stepių plėšikų narsą ir klas- 
tą — tai neišsenkantis pokalbių šaltinis juodose beduinų 
palapinėse. 

Didžiausios poetinės įtaigos beduinai pasiekė savo ka- 
sidose, tam tikruose baladiniuose eilėraščiuose, turinčiuo- 
se griežtą metrą. Kasidos jau nuo senų senovės yra žo- 
džiu perduodamos iš kartos į kartą. Kai kurių kasidų 
autoriai mums žinomi, jų kūriniai buvo gana anksti užra- 
šyti ir įtraukti į poezijos rinkinius, vadinamus divanais. 

Labai platus yra beduinų poezijos temų ratas: tai gam- 
tos aprašymai, šlovinimai (net ir paties savęs), meilės dai- 
nos, priešų išjuokimas ir niekinimas, draugo ar giminaičio 
apraudojimai. Be to, esama daug improvizuotų eilėraščių, 
sukurtų poetų varžybose arba kokio garbingo svečio aki- 
vaizdoje. Juos ir šiandien gali išgirsti beduinų palapinėse. 
Poetas dainuoja pritardamas ,,rababa"— primityviu viena- 
stygiu instrumentu, kurio strykas gaminamas iš arklio 
uodegos ašutų. Muzilis vaizdžiai aprašo, kaip beduinai at- 
lieka savo kasidas: „Dainininkas dainuoja atskiras eilutes, 
daugelio skiemenų beveik neištardamas, išrėkia tik svar- 
biausius vardus ir pabrėžia paskutiniuosius žodžius, 
traukdamas juos falcetu ir labai tęsdamas, ir visam tam 
pritaria savo instrumento garsais. Klausytojai dažniausiai 
pakartoja paskutinįjį žodį.“ Pažintį su beduinų poezija 
pradėsime priešislamiškos epochos poeto Al Šanfaros ka- 
sida, kurioje jis tartum prisistato skaitytojui. Turiniui 
jokie komentarai nereikalingi. 


Ne, aš ne tas piemuo, kurį kamuoja troškulys, 

Kuris galvijų bandą į išsekusią oazę nuvarys. 

Kurs atskiria nuo motinos mažytį, 

Nes iš godumo vaikui tešmenio pavydi. 

Ne, aš ne tas kvailys, kurs apkabinęs moterį lipšniai, 

Savus planus jai dėsto patikliai. 

Ne kavalierius aš, kurs liutniom meiliai groja, 

Kurs plaukus laižo tepalais ir skruostus sau pudruoja. 
Nakties aš nebijau, kai žvaigždės danguje nemirga, 
Kada per nykią stepę neša greitas žirgas. 

Galiu aš daug dienų išbūt be valgio, 

Pamiršti net maisto poreikį, visai nejausti alkio. 
Verčiau jau žemės dulkes aš laižysiu, 

Negu išpuikusiam valdovui priklausysiu. 

Įkaitus dykuma ne vieną kartą matė, 

Kada iš karščio riečias kamuolin gyvatė, 

Menkai tepridengtą nuo saulės mano galvą, 

Tvirtos krūtinės tamsią vario spalvą. 

Po mano išdraikytus plaukus vaikšto vėjai, 

Šukų tie kuokštai niekad neregėjo. 

Viršūnėn pakilau, ten ožkos baltos 

Sau dairos, šokinėja tarsi nuotakos nekaltos, 

O vakarais jos sukasi ratu aplink mane, 

Tarytum apie ožį su sunkiais ragais ir aukšta krūtine. 


Kad geriau suprastume klasikinės arabų poezijos prin- 
cipus, pasitelksime literatūros teoretiko Ibn Kutaibos ko- 
mentarą: ,,Kasidy autorius pirmiausiai pamini apleistas 
vietoves, senus laikus ir ankstesniųjų gyventojų pėdsakus. 
Tada jis pravirksta, reikalauja iš draugų tylos ir rimties, 
kad galėtų pakalbėti apie tuos, kurie apleido anas vietas, 
nes palapinių žmonės, nuolat klajodami, gyvena kitaip 
negu sėslieji. Jie priversti ieškoti geresnių ganyklų, van- 
dens, lietingų vietų. Po to poetas pradeda erotinę dalį, 
aprauda meilės kančias, didį išsiskyrimo skausmą. Tuo 
nori sujaudinti klausytoją, atkreipti į save dėmesį ir suža- 
dinti smalsumą, juk meilės kančios suprantamos kiekvie- 
nam, taip jau dievas sukūrė savo tarnus, kad jie trokšta 
meilės džiaugsmų ir moterų, ir nerasi nė vieno, kuriam tai 
nerūpėtų ir kuris vienaip ar kitaip — leistinu ar neleistinu 
būdu — to nesiektų. Jei poetas pajunta, kad publika jo 
įdėmiai klausosi, daro užuominą, jog laukia atlyginimo: 
skundžiasi nuovargiu, neiSsimiegojimu, sunkia naktine 
kelione, arklio ar kupranugario nusilpimu. Įsitikinęs, kad 
jau pakankamai aiškiai išdėstė savo viltis ir lūkesčius ir 

nuSvietes kelionés negandas, poetas pereina prie pagiria- 
mosios dalies: ragina klausytoją būti svetingu ir dosniu, 
iškeldamas jį virš visų jam lygių ir sumenkindamas kitų 
didžiūnų dorybes.“ 

Čia pristatytas poetas kaip įmanydamas stengiasi pa- 
lenkti savo pusėn įtakingą ir turtingą genties vadą, tikė- 
damasis jo malonės. Poetui rūpi ne vien materiali nauda, 
dažnai jis turi ir politinių siekių, pavyzdžiui, sutaikyti 
priešiškai nusiteikusias gentis, išlaisvinti kokį kalinį ar 
panašiai. 

Tie keliaujantys senųjų laikų arabų dainiai daug kuo 
primena viduramžių trubadūrus. Jų eilėse dažnai skamba 
atviras mégavimasis savimi. Štai ką rašo Abidas al Abra- 
sas: „Paklausk poetų, ar jie poezijos jūroj taip sugeba 
plaukioti, kaip aš plaukioju, arba nardyti taip, kaip aš 
nardau! Mano liežuvis daug geriau moka šlovinti, pole- 
mizuoti ir eiliuoti, negu žuvis nardyti marių gelmėj po 
bangomis...“ 

Kitas poetas savo talentą šlovina tokiais žodžiais: „Aš 
taip valdau rimus, kaip drąsus vaikinas grynaveislį ris- 
ting.” 

Aštuntojo amžiaus poetas Al Tirimas žiauriai išjuokia 
savo priešus taminus: ,,Net ir blusa, raita ant utėlės, su- 
gebėtų išardyti taminų kovinę rikiuotę ir priverstų juos 
bėgti!" 

Arba labai vaizdingai šaipomasi iš priešo atsitrauki- 
mo: „Tada jie atsitraukė, mano priešai, lėtu žingsniu kaip 
kupranugariai su vandens maišais ant kupros, brendantys 
purvynu palei kanalą.“ 

Ypač iškalbingi ir įtaigūs arabų meilės dainų kūrėjai. 
Jau minėtas poetas Imru al Kaisas, gyvenęs apie 500—540 
metus, paliko mums vieną iš gražiausių arabų literatūroje 
meilės dainų. Iš pikantiškai papasakoto meilės nuotykio 
(kaip kitas buvo apgautas) aiškiai matyti, kad tais laikais 
buvo dar labai toli iki vėliau atsiradusio islamo griežtos 
moralės. Šiandien beduinui net ir užsiminti apie vyro ir 
moters santykius nepadoru, o senose arabų kasidose mei- 
lės nuotykių prisiminimai yra savaime suprantamas da- 
lykas. Tad perskaitykime Imru al Kaiso eilėraštį: 

O, kaip daznai buvau 

„Ir dieną, ir nakčia 

Su moterim švelnia, 

Lyg statula grakščia. 

Kas šalia jos gulėjo, 

Tam veidas lyg šviesa 
Kaitria ugnim žėrėjo, 
Švytėjo ji visa. 

Lyg židinys įskriejus vėjui 
Krūtinė buvo jos karšta. 
O mūsų marškiniai ilsėjos 
Ant žemės numesti greta. 
Minkštutė tarsi smėlis, 
Lyg samana švelni 

Ji buvo, kai numirdavom 
Glamonių svaiguly. 
Siūbuodavo jos šlaunys, 
Kai ji tolyn nueidavo, 

O kai atgal sugrįždavo, 
Kvapų kvapus paskleisdavo. 
Kada aš ją nurengdavau, 
Visa nuoga išsyk 

Ji prie manęs palinkdavo 
Kaip kekė. Tik raškyk. 

Į jos gentainius Jatribe 
Nuo Adraato kalno 

Ilgai žvelgiau su meile, 
Jie buvo lyg ant delno. 
Pro mirgančius žvaigždynus, 
Kurie keleiviui kelią 
Parodo į tėvynę, 

Regėjau jos ugnelę. 

O kai visi sumigo, 

Be garso lyg šešėlis 

Prie jos slapta prisėlinau 
Ant pirštų tylutėliai. 
Sušuko ji: „Išny ki, 

Tuoj pasitrauk į šalį. 
Žmonių pikti liežuviai 
Mane apšmeižti gali.“ 

„Tavęs aš nepaliksiu,— 
Tariau jai. — Dievas mato, 
Čia galvą aš priglausiu, 
Atgausiu čia sveikatą.“ 
Aš alachu prisiekiau, 

Jai melavau kaip moku: 
„Visi prie laužo miega, 
Nėra pavojaus jokio.“ 
Taip pakaitom kalbėjom, 
O mylima mana 

Prisirpus tarsi uoga 
Stovėjo alkana. 

Karštai užspaudžiau lūpom 
Jos degančias akis. 

Ir ji visa sutirpo. 
Palaiminta naktis! 

Kada iš meilės patalo 
Laimingas rytą kėliaus, 
Išvydau vyrą jos 

Iš įniršio net mėlyną. 
Kaip sužeistas vienkupris 
Jisai siaubingai bliovė. 
Užmušt mane norėjo, 
Sumindžioti nukovęs. 

Aš jo nepabijojau, 

Ak, būtų tik pabandęs, 
Šalia gulėjo strėles 

Tarsi drakono dantys. 
Kaip kautis jis galėjo? 
Nei kardo, nei strėlių, 
Nei ieties neturėjo 

Su antgaliu smailiu. 
Greitai mielą nuramino 
Mano švelnūs plepalai, 

O raguotą kuprių gydė 
Jie kaip žaizdą tepalai. 
Juk ir Selma puikiai žino, 
Kad jos vyras — ne karys, 
Tiktai žodžiais jis grasina, 
Kautis — niekad neišdrįs, 


O poetas Mutaminas įsivaizduoja savo mirtį bekraštė- 
je dykumoje. Įdomu tai, kad net niūrios mintys apie mirtį 
baigiamos beduinų poetams būdingu savęs išaukštinimu: 


O varge, štai ilgakartė hiena, apaugusi 
gaurais ir šlubčiodama trim kojomis 
jau artinasi prie mano lavono. Ilgai ji 
mane stebėjo ir dairėsi, nes gąsdino ją 
mano dejonės, o kartu ir traukė. 

Ilgai Ji vilko mane ir miško tankmėje 
atidavė suėsti savo jaunikliams, ir niekas 
gyvas jos nenuvijo. 

O kad turėčiau rankoje kardą, tai gin- 
čiau ją tolyn, neleisčiau savęs beginklio 
sudraskyti. Juk taip mokėjau kirsti, taip 
karžygiams rankas kapojau, kaip vaisius nuo 
stebuklingo medžio. 


Originalo tekstas parašytas griežtais rimais, mūsų pa- 
žodinis vertimas originalo eilėdaros neatspindi. Vertimo 
darbas susijęs su nemažom problemom. Albertas Zocinas, 
kuris išvertė 1900 metais pasirodžiusį divaną, taikliai pa- 
stebėjo: „„Arabistas, versdamas arabų poeziją, labai rizi- 
kuoja ir visuomet susilaukia priekaištų. Be klaidų nė vie- 
nas neapsieina, o perteikti tokiam vertime dar ir visą 
poeziją stačiai neįmanoma." Antra vertus, reikia pažy- 
mėti, kad kai kurie orientalistai yra palikę gražių verti- 
mų, ir ypač daug nuveikė Fridrichas Riukertas. 

Kasidų kūrimo tradicijos gyvos ir šiandien. Beduinai 
mėgsta poeziją, daugelis puikiai deklamuoja kasidas, bet 
nedaug kas sugeba kurti naujas. Savo turiniu šiandieninės 
kasidos mažai kuo skiriasi nuo klasikinių pavyzdžių. Kaip 
ir anksčiau, apdainuojamas heroizmas, kilnumas ir dos- 
numas; nuolat kartojasi meilės ir iš to kylančios kančios 
motyvai; dažnos grobikiškų antpuolių, karų, žūtbūtinių 
kovų temos. Pasikeitė tik išorinė kasidos forma. Pirmiau- 
sia, tarsi įrėmindamas eiliuotą tekstą, eina proza parašytas 
įvadas. O toliau — eilės (,,bujut"), tai labai būdinga nau- 
jajai poezijai. 

Beduinų tyrinėtojus ypač stebina realus šios literatū- 
ros pagrindas, eilėse aprašomų įvykių istoriškumas. Pa- 
cituosime vieną Centrinės Arabijos beduinų pasakojimą: 
„Kadaise beni chalidai kariavo su beni džašamais. Kai be- 
ni džašamai kartą pareikalavo duoklės, beni chalidų va- 
dai atsisakė ją mokėti. Pasitarę jie pranešė savo spren- 
dimą. Gavę tokią žinią anie labai supyko. Vadas įsakė 
mušti būgnus ir balnoti žirgus. Raiteliai išjojo į mūšį ir 
pirmiausia užpuolė kupranugarių kaimenes. Tuomet be- 
ni chalidai ir beni džašamai taip susirėmė, kad ištisas 
tris dienas blykčiojo kardai ir liejosi kraujas. Beni dža- 
šamai nužudė chalidų emyra ir nusiaubė palapines; zmo- 
nės klykė ir raudojo. Pagaliau jie išpjovė visus raitelius, 
visus narsuolius ir net mažus vaikus. Štai kas atsitiko, 
ir apie tai al Obadis iš beni džašamų genties sudėjo eiles.“ 

Toliau seka septyniolika eiliuotų posmų apie tą iš 
tikrųjų vykusį genčių karą. Iš visos tos literatūros, gerai 
pasistengus, būtų galima lyg iš mozaikos gabalėlių atkurti 
istorinį beduinų praeities paveikslą. 

Savaime aišku, kad tyrinėtojai turi būti labai atidūs, 
nes autoriai linkę pervertinti savo asmeninius nuopelnus; 
ypač atsargiai reikia vertinti nurodomą priešų skaičių, 
jų persvarą, sunaikintų kaimenių dydį ir gautą duoklę. 
Daugeliu atvejų faktai tėra simboliniai. y 


ŠEICHŲ VAIDMENS KITIMAS. Atėjo laikas pristaty- 
ti skaitytojui žmones, vadovaujančius beduinų visuome- 
nės gyvenimui, dažnai minimus pasakojimuose ir kasido- 
se. Tai šeichai, karo vadai ir teisėjai. Be to, laikas supa- 
žindinti su tokiais arabų klajoklių papročiais, kaip gro- 
bikiški antpuoliai, kraujo kerštas, svečio teisė ir globa. 

Svarbiausias asmuo beduinų visuomenėje yra šeichas, 
kurio tinkamumą bendruomenės vado pareigoms nulemia 
jo asmeninės savybės. Šeichu gali tapti tik narsus, dos- 
nus, teisingas ir iškalbingas žmogus; jis turi išmanyti vis- 
ką apie ganyklas, šulinius ir santykius su kaimyninėmis 
gentimis. Jis privalo rūpintis savo vadovaujamos bend- 
ruomenės gerove ir vienybe. Šios savybės suteikia šei- 
chui autoritetą, kuris būtinas, norint vadovauti genčiai. 
Be to, šeichas privalo atstovauti savo gentį svetur. Turi- 

me pagrindo manyti, kad pradiniame beduinų visuomenės 
vystymosi etape vado rinkimas ir rėmėsi vien tik jo as- 
meninėmis savybėmis, kitaip tariant, beduinai išsirinkdavo 
patį gabiausią ir tinkamiausią. Bet vėliau iš didelės be- 
duinų pagarbos kilmės grynumui ir didžiavimosi protė- 
viais atsirado paprotys vadą rinkti iš tam tikrų „namų“, 
tai yra, iš tam tikros giminės. Taigi šeicho pareigos tapo 
paveldimos, o kiekvienoje gentyje atsirado šeichų šeimos, 
kurios nariai ir tapdavo vadais. Tačiau tai nereiškia, 
kad šeicho pareigas automatiškai paveldi vyresnysis sū- 
nus. Kaip rodo praktika, šeichu išrenkamas bet kuris tin- 
kamas kandidatas: mirusiojo vado jaunesnysis sūnus, dė- 
dė, sūnėnas, brolis arba pusbrolis — svarbu tik, kad būtų 
iš valdančios šeichų šeimos. 

Lemiamą žodį, renkant šeichą, turi genties taryba 
(madžlis), kurią sudaro seniausi ir labiausiai prityrę bend- 
ruomenės vyrai; jie tam tikra prasme išreiškia viešąją 
nuomonę. 

Tiesa, yra buvę, kad energingi kandidatai valdžią už- 
grobdavo jėga ir tik vėliau gaudavo genties daugumos 
pritarimą. Senovėje, kovojant dėl valdžios, ir tarp šeicho 
šeimos narių pasitaikydavo kruvinų susirėmimų. 

Buržuaziniai istorikai šeichą dažnai vertina kaip pri- 
mus inter pares (pirmą tarp lygių), bet iš tikrųjų padėtis 
kiek kitokia. Šeichas yra vienas iš turtingiausių genties 
narių, kitaip jis negalėtų atlikti savo pareigų — iš ko būsi 
dosnus, jei pats nieko neturi? Be to, vykdydamas savo 
pareigas, šeichas naudojasi privilegijomis, kurios stiprina 
jo ekonominę galią. Jam moka duoklę pavergtos gentys 
ir kaimai, moka muitą karavanai, keliaujantys per gen- 
ties teritoriją, jam atitenka dalis grobio po kiekvieno 
grobikiško antpuolio. Savo žinioje jis turi vergų, dirban- 
čių jam be atlyginimo, pagaliau jis gali pareikalauti iš 
savo gentainių duoklės garbingo svečio priėmimui. Taigi 
negalima sakyti, kad jis yra primus inter pares. 

Šeicho įtakingumas priklauso nuo jo genties didumo 
ir politinės jėgos. Supažindinsime skaitytoją su keletu va- 
dy, kurie rangu smarkiai skiriasi vienas nuo kito, nors 
visi tituluojami šeichais. Šeichai neturi jokių ypatingų 
ženklų, skiriančių juos nuo kitų gentainių, neturi jie ir 

oficialių titulų. Tik turkai, norėdami palenkti į savo pusę 
beduinų vadus, suteikdavo jiems „bėjaus“ arba „pašos“ 
titulą. Į šeichą paprastai kreipiamasi vardu, kartais — 
reiškiant deramą pagarbą — žodžiais tauril al umr (,,ilga- 
amzis"). Šeichui palapinės vyrų pusėje visuomet skiria- 
ma garbingiausia vieta. 

Vienas iš žymiausių beduinų vadų buvo šeichas Hati- 
mas al Tai, šeštajame amžiuje valdęs seną Tai gentį, dar 
ir šiandien tebeklajojančią Sirijoje. Kadaise ši gentis 
buvo tokia garsi, kad jos vardu svetimtaučiai vadino ap- 
skritai visus arabus. O Hatimas al Tai visuose Rytuose 
buvo žinomas kaip labai svetingas žmogus. Tai buvo ir 
gabus poetas (jo plunksnai priklauso moto šios knygos 
ketvirtajam skyriui), kurio vardą Europoj išgarsino Getės 
„Vakarų-rytų divanas“. Apie šį beduinų valdovą arabai 
pasakoja įvairiausių legendų. Štai viena iš jų: „Kartą 
Hatimo al Tai stovyklą užpuolė svetima gentis. Laimė 
nusigręžė nuo genties, ir išsigandę žmonės išsibėgiojo 
kas sau. Ir pats Hatimas buvo priverstas bėgti. Bet vos 
tik jis pasiekė saugią vietą ir pasistatė palapinę, pas jj 
atvyko imperatoriaus Heraklijaus pasiuntiniai iš Bizanti- 
jos. Jie norėjo pirkti jo plačiai išgarsėjusią kumelę. Pir- 
miausia derėjo svečius tinkamai pavaišinti. Kadangi jis 
nieko valgomo neturėjo ir bėgdamas nespėjo išsivesti nė 
vieno gyvulio, tik tą kumelę, tai papjovė ją svečiams. 
Po kurio laiko, kaip ir tinka pagal dykumos papročius, 
pasiuntiniai išdėstė reikalą. Hatimas ramiai atsakė, kad 
kumelė neparduodama. Svečiams toks atsakymas nepati- 
ko, ir jie, remdamiesi svečio teise, pareikalavo jos kaip 
dovanos. Tuomet Hatimui al Tai teko prisipažinti, kad 
kaip tik šios kumelės mėsa jis pavaišino gerbiamus sve- 
čius." 

O dabar pakalbėkime apie ruvalų genties valdovą šei- 
chą Nurį ibn Šalaną. Pirmaisiais mūsų amžiaus dešimt- 
mečiais jis valdė šią galingą 35 000 žmonių gentį, turėjusią 
350 000 kupranugarių. Tai buvo kareiva par excellen- 
ce. Šeicho valdžią jis užgrobė jėga ir vadovavo daugybei 
plėšikiškų žygių prieš šamarus. Jo žmonos pagimdė jam 
aštuoniasdešimt du vaikus, iš kurių trisdešimt septyni bu- 
vo sūnūs. Karlas Razvanas susipažino su juo trečiajame 


dešimtmetyje ir nutapė jo portretą. Iš paveikslo į mus 
žvelgia barzdotas vyras raukšlėtu veidu, skvarbiomis gi- 
liomis akimis ir plėšraus paukščio profiliu. 

Kovodamas dėl valdžios, Nuris 1902 metais nušovė 
savo pusbrolį Mišalį ibn Satamą, o 1905 metais, įsakęs 
nužudyti tikrą brolį Fahadą, užgrobė visą jo turtą — tris 
tūkstančius ku; -anugariu ir „otfą“, stručio plunksnom pa- 
puoštą genties herbą, kuris imamas į mūšius. Abiejų nu- 
žudytųjų vyrų sūnūs ne kartą mėgino atkeršyti Nuriui 
ibn Šalanui, bet nieko negalėjo padaryti. Openheimas ra- 
šo, kad dėl kraujo keršto jis buvo persekiojamas visą 
gyvenimą ir net ramiai negalėdavęs pavalgyti. Iš visų 
jo sūnų tik vienam pavyko išvengti kraujo keršto. 1910 
metais tarp Nurio ibn Šalano ir Damasko turkų pašos ki- 
lo konfliktas, kadangi ruvalų gentis pagrobė iš druzų 
gausias bandas. Nuris buvo suimtas ir iki 1912 metų ka- 
linamas. Atleistas nuo bausmės, jis vėl stojo vadovauti 
ruvalams. Pirmojo pasaulinio karo metais su savo kariais 
kovojo anglų pusėje su turkais ir 1918 metų spalio pir- 
mąją kartu su anglais įžengė į Damaską. Aloizas Muzilis 
savo kelionės aprašymuose tvirtina, kad Nuris ibn Šala- 
nas valdė didelius turtus, turėjo žemių įvairiose oazėse, 
kelis automobilius ir didelius namus Damaske. Senatvėje 
jis paliko savo- gentį, apsigyveno mieste, kur ir mirė ket- 
virtojo dešimtmečio pradžioje. 

Tarp arabų gyvulių augintojų būta ir moterų, turėju- 
sių nemažą autoritetą visuomenėje. Viena iš jų buvo 
Turkijė, Nurio ibn Šalano teta ir buvusio ruvalų vado So- 
tamo ibn Hamado našlė. Po vyro mirties ji sumaniai prie- 
šinosi sūnėno Nurio valdžios siekimui ir keletą metų laikė 
ruvalus savo rankose. „Jos žodis buvo įstatymas“, rašo 
Muzilis apie šią moterį. Ji garsėjo vaišingumu, jos pa- 
lapinė visuomet buvo pilna svečių. Panašiai kalbama ir 
apie Abtą, šamarų šeicho Benėjo dukterį, kuri ne pras- 
čiau už vyrą vadovavusi genties pasitarimams. 

Kalbant apie mūsų dienų beduinų šeichus, reikia trum- 
pai pasakyti, kaip labai pasikeitė genties vadų padėtis 
šiuolaikinės civilizacijos įtakoje. Jau XIX amžiuje turkai 
stengėsi kai kuriuos beduinų vadus papirkti titulais, 
algomis ir paversti juos tartum savo valdininkais. Antai 

senieji Samary vadai Ferhanas ir Fesalas, taip pat ruvalu 
vadas Sotamas ibn Hamadas gavo pašų titulus, nors drau- 
giškesni turkams dėl to nepasidarė. Turkams net jėga ne- 
pavyko priversti beduinus atsisakyti klajoklinio gyve- 
nimo. 

Pirmasis pasaulinis karas Artimuosiuose Rytuose bai- 
gėsi Osmanų imperijos sutriuškinimu. Prancūzija ir Di- 
džioji Britanija buvo pažadėjusios arabams už pagalbą 
politinę nepriklausomybę, bet tuoj po karo ėmė rengti 
ir netrukus įgyvendino šių kraštų kolonijinio pavergimo 
planus. San Remo konferencijoje Prancūzija gavo teisę 
valdyti Siriją ir Libiją, o Didžioji Britanija įsitvirtino 
Transjordanijoje, Irake ir Egipte, nors valdžioje visur 
liko vietiniai monarchai. 

Naujieji šeimininkai ėmėsi energingų veiksmų, siek- 
dami susilpninti beduinų gentis ir jas kontroliuoti. Su 
vadais jie elgėsi daug atsargiau negu turkai, ir jiems pa- 
vyko patraukti į savo pusę keletą įtakingų šeichų. Neap- 
siejo, žinoma, ir be rimto spaudimo: buvo panaikintos 
paveldimos privilegijos, uždrausti grobikiški antpuoliai, 
vergų laikymas, duoklės ėmimas. Be to, vadus viliojo vi- 
sokiais pelningais sandėriais. Užtekdavo vieno plunksnos 
brūkštelėjimo, kad vadas taptų stambiu žemvaldžių — jam 
užrašydavo dalį buvusių genties žemių su sąlyga, kad 
vykdys vyriausybės reikalavimus. Jau tuomet kai kurių 
genčių vadus turėjo patvirtinti vyriausybė. Taigi tradi- 
cija buvo galutinai paminta — šeichas tapo administraci- 
jos valdininku! Visa tai palietė tik įtakingiausius didelių 
genčių ir genčių sąjungų, turinčių dešimtis, net šimtus 
tūkstančių narių, vadus. Vyriausias tokių sąjungų, pavyz- 
džiui, šamarų — keturių genčių federacijos — vadas buvo 
tituluojamas „vadų vadu“. Vienas iš jų buvo Adžilas al 
Javeras — šamarų vadas iš al Džerbų šeimos. Nuo 1922 
metų jis vadovavo šamarų gentims ir puikiai jautė laiko 
dvasią. Openheimo žiniomis, Irako vyriausybė jam buvo 
pavedusi saugoti naftos šaltinius ir naftotiekio trasą Mo- 
sulo srityje, be to, parūpinti darbo jėgos, tiesiant gele- 
žinkelį tarp Mosulo ir Bagdado. „Iš to jis, žinoma, gražiai 
pasipelnė, ir vyriausybė kas mėnesį jam dar mokėjo 150 
dinarų (apie 1500 markių) subsidiją.“ Vadinasi, šeichui 

buvo atlyginta už prarastas pajamas, ir jo padėtis pasi- 
darė visiškai kitokia negu tradicinė beduinų vado padė- 
tis. Anglams jis taip mokėjo įtikti, kad 1937 metais net 
buvo pakviestas į Londoną dalyvauti karūnavimo iškil- 
mėse. Keliaudamas per Europą, jis aplankė ir Vokietiją, 
porą savaičių praleido Berlyne. Vokietijoje tuo metu jau 
ketveri metai viešpatavo fašistai, ir, deja, man nežinoma, 
ar nacistai nemėgino kokiu nors būdu palenkti šamarų 
vado į savo pusę. 

Po Adžilo mirties vadu tapo jo sūnus Achmedas, gimęs 
1925 metais. Achmedas al Adžilas aktyviai dalyvavo kontr- 
revoliuciniam maište Mosulyje 1959 metų pradžioje. Maiš- 
tininkai, vadovaujami pulkininko Sauvafo, siekė nuvers- 
ti Kasemo vyriausybę. Kaip žinia, 1958 metų liepos 14 
dieną buvo nuversta reakcinė proangliškoji karaliaus Fe- 
salo II ir jo nekenčiamo dėdės Nurio Saido vyriausybė 
ir paskelbta nepriklausoma Irako respublika, kurios pir- 
muoju ministru pirmininku buvo generolas majoras Ab- 
delis Kerimas Kasemas. Maištą Mosulyje nuslopino armi- 
ja ir pažangiosios liaudies masės, pulkininkas Sauvafas bu- 
vo paimtas į nelaisvę ir nubaustas mirtimi. Žuvo daug kau- 
tynėse dalyvavusių šamarų, o šeichui Achmedui al Adži- 
lui ir tūkstančiams jo patikėtinių pavyko pabėgti į Siriją. 
Karinis tribunolas paskelbė pabėgėliui šamarų vadui mir- 
ties nuosprendį. Šeicho vietą užėmė jo pusbrolis Mišanas 
al Fesalas, kurio paskyrimą į naująjį postą patvirtino Bag- 
dado vyriausybė. Jis gerai sutarė su Irako valdžia, ne 
kartą svečiavosi ministro pirmininko rezidencijoje. Vy- 
riausiojo šeicho pareigas Fesalas ėjo iki pat mirties, kuri 
ji ištiko 1968 metais. Tuo tarpu situacija šalyje taip pa- 
kito, kad buvęs nemalonėje Achmedas al Adžilas sugrįžo 
iš Sirijos ir vėl stojo vadovauti šamarų gentims. 


SVECIUOSE PAS „VADŲ VADĄ". Pasisvečiuokime 
pas šeichą Mišaną al Fesalą, su kuriuo aš susipažinau 
1962 metais. Buvo kaip tik didžiojo pasninko metas, kai 
atvykau į žymiausią Šiaurės Irako miestą Mosulą. Keliau- 
damas iš Bagdado, buvau užsukęs į šeicho Mišano rezi- 
denciją Gejaroj. Tai erdvus, iš molio pastatytas dvaras, 
apsuptas neaprėpiamų plantacijų, kurias drėkina siurblių 

varomas Tigro vanduo. Atvykęs sužinojau, kad Samary 
šeichas išvažiavęs su reikalais į Mosulą ir apsistojęs ten 
Rafidanio viešbutyje. Taigi sėdžiu ant minkštos odinės 
viešbučio sofos ir laukiu, kol tam aukštam pareigūnui 
bus įteiktas mano rekomendacinis laiškas. Žvalgausi ap- 
link. Šalia tamsiai nubeicuoto administracijos langelio — 
stiklinės durys su įstrižu užrašu „American bar“, kilimais 
iškloti laiptai, greta jų dvivėrės durys į restoraną. Tačiau 
viešbučio svečių nepasiekia nei virtuvės kvapai, nei pei- 
lių žvangėjimas. Ramadanas, pasninko mėnuo — valgyti 
ir gerti bus galima tik po saulės laidos! 

Laiptais nusileidžia lieknas guvus vyrukas, vilkintis 
arabiškais drabužiais. Aš atsistoju, jis mandagiai pasi- 
sveikina: 

— Esu Abdalachas Jahija, šamarų šeicho sekretorius. 
Jis laukia jūsų viršuje, prašau eiti su manimi. 

Sekretorius palydi mane į saulėtą antrojo aukšto te- 
rasą, iš kurios durys veda į daugelį kambarių. Pro viduri- 
nes duris įžengia šeichas Mišanas al Fesalas — stambus 
milžinas beduino drabužiais, su vešliais juodais ūsais, ran- 
du skersai kaktos — ir pasveikina mane sodriu bosu. Su- 
sėdam į fotelius aplink žemą staliuką. Aš atsiduriu tarp 
šešiasdešimtmečio šamarų vado ir tamsiaodžio beduino, 
pc kurio apsiaustu aiškiai matyti pistoleto dėklas. Aha, 
asmens sargybinis, dingteli man. Priešais mus sėdi sim- 
patiškas sekretorius, su kuriuo vėliau nuoširdžiai susi- 
draugavome. 

Po trumpos mandagios tylos aš perduodu šeichui svei- 
kinimus nuo Bagdado fakulteto dekano, pas kurį aš stu- 
dijuoju, ir primenu savo rekomendacinį laišką. Matyt, 
kad Šeichas Mišanas nemoka skaityti, nes laišką perduo- 
da sekretoriui. Mums atidžiai klausantis, į terasą ateina 
dar trys beduinai ir prisėda prie mūsų. 

— Vadinasi, nori kurį laiką pagyventi pas mus, ste- 
pėje,— kreipėsi į mane Mišanas.— Mielai tave priimsiu, 
galėsi gyventi su šamarais kiek patiks. Pamatysi mūsų 
bandas, pajodinėsi kupranugariais, fotografuosi ką norėsi. 
Tik... — staiga jis nutilo ir mane apėmė nerimas, — tik lai- 
kas dabar netinkamas. Dabar pas mus ramadanas — pas- 
ninko mėnuo. Beduinai negalės tinkamai priimti svečio, 

Visi mes nusilpe nuo pasninkavimo ir ne tokie linksmi, 
kaip visada. Žodžiu, dabar ne laikas svečiuotis. 

Visi beduinai pritariamai linksi galvomis. Pamatęs 
mano nusivylusį veidą, šeichas Mišanas skuba padrą- 
sinti: 

— Atvažiuok, kai pasibaigs pasninkas, ir būk kiek šir- 
dis geidžia! Kartą pas mus jau svečiavosi vokietis, toks 
baronas Maksas — jiedu su mano tėvu buvo geri bičiuliai. 

Skaitytojas tikriausiai suprato, kad „baronu Maksu“ 
šeichas pavadino Maksą fon Openheimą, kuris ne kartą 
lankėsi pas šamarus. Baigiantis audiencijai, vyriausias ša- 
marų vadas padiktavo išsamų atsakymą į dekano laišką, 
įteikė jį man, ir aš atsisveikinau. 

O toliau įvykiai klostėsi taip, kaip sakė šeichas: su- 
tartu laiku aš vėl atvykau ir keletą savaičių buvau ša- 
marų svečias. Pavasario mėnesius šeichas Mišanas leidžia 
Džeziros stepėje. Čia, apie aštuoniasdešimt kilometrų į 
vakarus nuo Tigro, netoli Hatros griuvėsių stovi jo mil- 
žiniška palapinė. Stovyklą sudaro keliolika mažesnių pa- 
lapinių ir molinis namelis šalia didžiosios palapinės, ku- 
riame gyvena Mišano jaunesnioji žmona Minifa su savo 
vaikais. Šeichas atsivežė savo virėją — amžinai apšepusį 
turką — ir būrį tarnų. Jo pirmoji žmona su vaikais gy- 
vena kaime į šiaurę nuo Sindžaro kalnų, o antroji — Ge- 
jaroje prie Tigro. Man jau išvykus, šeichas vedė ketvirtą 
žmoną — aštuoniolikmetę gražuolę iš Sirijos beduinų. Ša- 
marų valdovas veda politiniais sumetimais! 

Didžiojoje šeicho palapinėje nuolat kas nors svečiuo- 
jasi — dažniausiai, žinoma, genties nariai, bet apsilanko 
ir kitų Irako genčių atstovų pareikšti pagarbos vyriau- 
siajam šamarų vadui, kuris juos visada karališkai vaišina. 
Susipažinęs su įvairių šamarų genčių vadais, gaunu ver- 
tingų žinių apie jų gyvenamas sritis, gyventojų skaičių. 
Esu kviečiamas į jų stovyklas, išsibarsčiusias neaprėpia- 
muose al Džeziros plotuose. 

Istorija, kaip šamarų vadas mane po kurio laiko įsū- 
nijo, aprašyta 1964 metais išėjusioje mano knygoje ,,Ab- 
dalachas pas beduinus“. Dabar aš norėčiau tik nupiešti 
jums šeicho Mišano portretą. 

Šeichas dažnai savo ryškiai raudonu Sevroletu su di- 
dele palyda išvyksta į Mosulą ar Bagdadą, kur veda de- 
rybas su valdžios atstovais ir verslininkais. Jis yra vienas 
turtingiausių Irako žemvaldžių: jam priklauso apie ke- 
turiasdešimt tūkstančių hektarų -žemės. Pats jis, aišku, 
žemės nedirba, ji išnuomojama verslininkams, kurie pa- 
gal sutartį atiduoda jam dalį derliaus. Šeicho turtai ban- 
kuose skaičiuojami milijonais, tiesa, jo išorė to nerodo. 
Rengiasi jis kukliai, avi pigiais suklypusiais batais, kojinių 
visai nenešioja. Bet jis gurmanas, mėgsta skaniai ir sočiai 
pavalgyti! Todėl virėjas turkas — pats svarbiausias as- 
muo jo svitoje. Apsistojęs viešbutyje, jis reikalauja, kad 
maistas jam būtų specialiai paruoštas. 

Kartą man teko su juo pietauti viename geriausių 
sostinės viešbučių. Aplinkinių žvilgsniai tartum strėlės 
šaudė į mūsų staliuką, mat šeichas valgydamas nesinau- 
doja nei peiliu, nei šakute, nei kitais kokiais įrankiais. 
Nuo besaikio valgymo jis labai nutukęs — sveria apie 
tris centnerius — pasidaręs nerangus, jį vargina trombozė, 
o mėgstamiausia jo poza — pusiau gulom drybsoti ant ki- 
limo. Jis nerūko kaip daugelis beduinų, bet kavą geria 
pasigardžiuodamas ir visada energingai dalyvauja po- 
kalbiuose, kai mes vakare sėdime prie laužo. Rytais mums 
prausiantis, tarnas juodžiausiai nudažo šeichui ūsus ir pli- 
kai nuskuta galvą. 


ARABIŠKA KAVA. Šeichas Mišanas leidžia sau pra- 
bangą laikyti specialų virėją kavai, kurio vienintelis darbas 
nuo ryto iki vakaro virti vyrų palapinėje tą kartų arabišką 
gėrimą. Šio „ceremonmeistrio“ vardas Madžidas. Jis ne 
šamaras, kilęs iš Vidurinio Irako beduinų muntefikų. Kiek- 
vieno save gerbiančio beduinų šeicho prestižas reikalauja 
pavaišinti svečią šviežiai užplikyta kava. Jai paruošti 
reikia daugybės įvairiausių indų, kurie labai brangūs, ir 
juos įsigyti gali tik pasiturintys žmonės. „Jo kavinukas 
visada pilnas kavos“, sakoma dykumoje apie žmogų, no- 
rint pabrėžti jo vaišingumą. 

Kavos ruošimo ceremonija prasideda žalių pupelių de- 
ginimu. Nemažos jų atsargos laikomos kiekvienoje pa- 
lapinėje. Geležinis puodas su žaliom pupelėm tol laikomas 

ant kaitrių žarijų, kol pupelės paruduoja. Kad nesudegtu, 
pupelės maišomos metaliniu šaukštu, rankinėmis dump- 
lėmis reguliuojant ugnies karštį. Kai pupelės gražiai ap- 
skrunda, jos supilamos į žalvarinę grūstuvę ir smulkiai 
sutrinamos. Melodingas grūstuvės skambesys lyg varpo 
garsas sklinda į tolimiausius stovyklos kampelius, ir kiek- 
vienas, kas nori kavos, šiuos garsus laiko pakvietimu. 
Bet kava mėgaujasi tik vyrai, moterys tenkinasi stipria 
saldžia arbata. 

Kol grūstuvėje trinamos pupelės, didžiuliame ilgakak- 
liame vario kavinuke užverda vanduo. Tada virėjas su- 
pila į vandenį kavos miltelius ir tučtuojau virš indo kraštų 
iškyla tamsi putos karūna. Šiek tiek šnypščiančio skysčio 
nutyška į ugnį, ir palapinėje pasklinda nuostabus aroma- 
tas. Po to kava perpylinėjama iš vieno varinio indo į 
kitą — kaskart vis į mažesnį. Tai daroma ramiai, nesku- 
bant, kad kiekviename kavinuke vis liktų truputį nuosėdų. 
Sieteliu beduinai nesinaudoja. Galiausiai gėrimas patenka 
į mažą sidabrinį su prailginta ąsele kavinuką, iš kurio la- 
bai patogu pilstyti kavą į puodelius. Dabar į kavą įme- 
tami keli kardamono grūdeliai — šis tropikų prieskonis 
suteikia karčiai kavai arabų mėgstamo kvapnumo. 

Pagaliau kava paruošta, ir virėjas pirmasis jos para- 
gauja. Senovėje tuo, matyt, būdavo įrodoma, kad kava 
neužnuodyta. Po to elegantišku mostu kava pilstoma į 
puodelius, ir ilga plonos juodų juodžiausios kavos srovelė 
tartum pakimba akimirką ore. Pirmasis plonyčio porce- 
liano puodelis, vos trečdalį pripildytas, paduodamas gar- 
bingiausiam svečiui. Kai jis, garsiai šliurpdamas, išgeria 
karštą gėrimą, tuojau gauna antrą puodelį ir tai kartoja- 
ma tol, kol jis ranka brėždamas lanką grąžina puodelį ir 
išreiškia savo pasitenkinimą beduinisku padėkos žodžiu 
„Išt“ (gyvuok). Tuomet kava paduodama šalia jo sėdin- 
čiam ir kitiems iš eilės, kol visi paragauja to gaivinančio 
gėrimo. Ši nežmoniškai karti kava, kai prie jos pripranti, 
gaivina ir per didžiausią kaitrą. 

Kai norima skaudžiai nubausti žmogų, pamynusį ne- 
rašytus dykumos įstatymus, jam vietoj kavos paduodama 
vandens. Tai didžiausias pažeminimas ir ženklas, kad čia 
jis nepageidaujamas. Seicho Misano palapinėje, bent kol 

aš ten buvau, vandens niekam nebuvo paduota, nors va- 
karais prie laužo dažnai kildavo smarkūs barniai. 

Mat šeichas Mišanas buvo vyriausybės įpareigotas 
pasirūpinti, kad grįžtų iš Sirijos į Iraką 1959 metais pa- 
bėgę šamarai. Irako vyriausybė sutiko grįžtantiems ša- 
marams išmokėti piniginę kompensaciją už prarastą tur- 
tą, kad jie galėtų pasistatyti naujas palapines su reikalin- 
gais rakandais bei įsigyti pradžiai gyvulių. Planas buvo ge- 
ras, ir tūkstančiai žmonių grįžo, bet kompensacijos dydį 
kiekvienam nustatinėjo pats šeichas Mišanas! Ir dėl to daž- 
nai užvirdavo kraujas tų, kurie jausdavosi nuskriausti. 
Kiauras naktis vykdavo ginčai, o kai beduinų temperamen- 
tas imdavo lietis per kraštus, šeichas griausmingu bosu pri- 
versdavo visus nutilti. Buvo aišku, kad vyriausybė su- 
teikusi šeichui tokią valdžią, apie kurią ankstesni šamarų 
vadai nė svajoti nesvajojo. Kiekvieno beduino parody- 
mus, kiek prarado turto, turėdavo patvirtinti arba paneig- 
ti liudininkai. Derybose dalyvaudavo ir genties teisėjai, 
kurie pasverdavo visus faktus, bet paskutinis žodis pri- 
klausė šeichui Mišanui. Kas pritarė Bagdado vyriausybės 
politikai, gaudavo iš raštininko čekį išsiderėtai sumai, 
kurią jam išmokėdavo Mosule. Ta proga visi grįžtantieji 
buvo suregistruoti, jie gavo asmens pažymėjimus ir tapo 
Irako Respublikos piliečiais. Šamarų vyriausybė suteikė 
Hiems kai kurių privilegijų: jų nešaukė į armiją, nebent 
patys eidavo savanoriais; jiems buvo leista nešiotis gink- 
lą, o ieškodami ganyklų, jie galėjo ir be vizos peržengti 
sieną. 

Savo gentainių švelniai vadinamas Abu Fahadu (pa- 
gal vyriausiąjį sūnų), šeichas mėgo apsigaubti geraširdžio 
patriarcho nimbu, vis dėlto tarp jo ir paprastų beduinų 
buvo aiškiai juntama distancija. Beduinai suprato, kad 
jis yra valdžios atstovas, nors ir gerai žinąs jų problemas, 
bet neginąs jų senųjų tradicijų. Man šeichas Mišanas 
stengėsi rodyti tik gerąsias savo valdinių gyvenimo puses. 
Skurdas, nepriteklius, kivirčai ir socialiniai nesutarimai 
gentyje buvo nutylimi. Netrukus pastebėjau, kad papras- 
ti beduinai daug laisviau jaučiasi, kai šeichas išvyksta į 
keliones. Labiausiai stebino jų palankumas man, nors bu- 
vau žinomas kaip Abdalachas Mišanas al Fesalas — šei- 

cho jstinis. Bet jie, matyt, jauté, kad Sirdy aS esu jy pu- 
sėje. 

Tapęs genties nariu, aš automatiškai įsigijau devynis 
brolius. Su šešiais iš jų teko susipažinti. Tikslaus savo 
beduinių seserų skaičiaus iki šiol nežinau. Vyriausias ma- 
no brolis Fahadas buvo kartą atvykęs į svečius iš Rabijos 
kaimo Sirijos pasienyje. Jis buvo labai kuklus, nerangus 
ir tėvo akivaizdoje nedrįso nė prasižioti. Antrasis — Mo- 
hamedas — mokėsi kariniam koledže Bagdade, ir aš jj tik 
kartą mačiau Mosule. Jis aiškiai didžiavosi pranokęs sa- 
vo brolius. Trečiasis Mišano sūnus Sfukas padarė man 
nemalonų įspūdį. Klubo sąnario liga jam neleido vaikš- 
čioti, todėl kiauras dienas jis sėdėjo moterų pusėje dykinė- 
damas ir vaikydamas tarnus. Vos mokėdamas skaityti ir 
rašyti, jis gyveno kaip tranas, iš prigimties turįs privile- 
gijuotą padėtį. Labiausiai man patiko Daris ir Mucahemas. 
Pirmasis, kokių dvylikos metų guvus berniukas, mokėsi 
internatinėje mokykloje ir siausdavo su beduinų vaikais 
kaip kumeliukas pievoje. Mucahemas — vyriausias tre- 
čios Mišano žmonos sūnus buvo kokių šešerių septynerių 
metų berniūkštis, su spindinčiom juodom akim ir vešliu 
kuodu. Jis puikiai žinojo, kad yra tėvo numylėtinis ir 
rodė tai visu savo elgesiu. Abdelis Kerimas, jauniausias 
iš jų visų — vos kelių mėnesių amžiaus — buvo dar mo- 
tinos žindomas. 

Žinodamas, kad penkiolika šeicho Mišano brolių turė- 
jo po kelias žmonas, kurių kiekviena susilaukė būrio vai- 
kų, skaitytojas maždaug įsivaizduos, kokio didumo buvo 
šeicho šeima. 

Visi artimieji šeicho giminaičiai turėjo teisę pirktis 
prekes kreditan aplinkinėse prekyvietėse. Skolos buvo 
užrašomos į knygą, o metų gale nuėmus derlių, pinigus 
pirkliai gaudavo per banką. Deja, tarnams, šeicho sek- 
retoriui, virėjui, vairuotojui, asmens sargybiniui ir ki- 
tiems toli gražu nemokama taip tvarkingai kaip pirkliams. 
Kai kurie iš jų metų metais negauna užmokesčio grynais. 
Tiesa, jie maitinami, per didžiąsias šventes gauna kokį 
drabužį, maisto produktų, bet pastovios algos už darbą 
darbdavys jiems nemoka. Apie tai jis nė negalvoja. Be- 
duinai man kartais padejuodavo dėl tokio šeicho elgesio, 

VERGU ISVADAVIMAS. Šeicho tarnų būryje man 
krito į akis tamsiaodziai beduinai — buvę vergai, kurių 
protėvius arabai atsigabeno iš Afrikos. Nuo tada jie ir 
tarnauja šamarų vyriausiajam vadui. Štai, pavyzdžiui, 
Chamudas — šeicho asmens sargybinis. Tai lieknas, spor- 
tiškas, kokių keturiasdešimties metų vyras tamsiai rudu 
veidu ir gražiai apkirpta barzdele, kuri jo liesam veidui 
teikė griežto orumo, o kartais ir rūstumo. Jo protėviai, 
kilę iš Etiopijos, pateko į vergiją ir buvo parduoti į Ara- 
bijos pusiasalį. Su savo afrikiete žmona ir vaikais jis gy- 
veno mažoje palapinėje, stovinčioje šeicho palapinės pa- 
šonėje. Jis niekur nesitraukė nuo Abu Fahado, lydėjo jį 
kelionėse, visas apsikarstęs ginklais. 

Vergus beduinų vadai laikė nuo neatmenamų laikų. 
Bet tai buvo vadinama „patriarchalinė namų vergija“, ku- 
rios negalima lyginti su klasikinės senovės vergijos for- 
momis. Pirmiausia, vergai beduinų visuomenėje sudarė 
mažumą, jie dažniausiai ėjo vadų asmens sargybinių pa- 
reigas, lydėdavo vadus į grobikiskus ir karo žygius, pa- 
tarnaudavo prie stalo, jų žmonos ir dukterys tarnaudavo 
moterų palapinėje. Maksas fon Openheimas, XIX amžiaus 
pabaigoje keliavęs per Mesopotamiją, rašo: „Šeimininkai 
gerai elgiasi su vergais, duoda jiems arklių ir ginklų. Jy 
ištikimybė ir drąsa yra tapę priežodžiu.“ Literatūroje daž- 
nai minimi faktai, kad vergams patikėdavo surinkti mo- 
kesčius ir duoklę. Šitokios pareigos iškeldavo vergus virš 
laisvųjų beduinų. Kitaip tariant, šiek tiek ponų garbės ir 
šlovės trupinių nubyrėdavo ir privilegijuotiems vergams. 
Kaip senųjų laikų vergais buvo pasitikima, rodo ir tas 
faktas, kad visiems valdantiems ginklą vyrams išvykus į 
karo žygį, moterys ir vaikai likdavo vergų globoje. 

Žinoma, griežtai buvo žiūrima, kad vergas nevestų 
laisvos beduinės, o beduinas nepaimtų už teisėtą žmoną 
vergės. Vergai žmonų ieškojo tarpe savų, o jų vaikai 
paveldėdavo iš tėvų tarnybą prie to paties šeimininko. 

Pasibaigus Pirmajam pasauliniam karui vergija kai ku- 
riose arabų šalyse buvo panaikinta, nors faktiškai nuoša- 
lesnėse vietovėse išliko iki mūsų dienų. Bet vergų pre- 
kyba baigėsi. Tik retai kada išgirsi ir apie neteisėtus ver- 
gų turgus, kurių dar pasitaiko Saudo Arabijoj. Šioje ša- 

1. Sidabrinis skritulys Sivoje nuo seno laikomas mergystés zenklu 

9. Sacharos viduryje — didingos formos ir nė lašo drėgmės 


10. Aulad alio genties mergina 

13. Klajokliy stovykla Kordofane 

15. Šamarų teisėjai pasitarimo metu 


16. Per kaitrą beduinų pala- 

18. Veislinė arabiška kumelė 


19. Be raitelių pasirodymo neįsivaizduojama jokia rimta beduinų šventė 


20. Rudenį vyksta dideli bagarų imtynininkų iurnyrai 


23. Baltas kupranugaris su Samary Seicho palankinu 


24, 25. Grįžimas nuo šulinio 

28. Verpstė nenustoja suktis net keliaujant 


29. Avis tiekia beduinams vilną, pieną, mėsą, taukus ir odą 


30. Demblio apmatai 


> 


31. Jaunikis Musa 


32. Iškilmingai pasirašoma 
vedyby sutartis 

33. Beduinai su medzZiokli- 
niais sakalais 


34. Laimingoji nuotaka Mabsuta 


35. Samary aviganis 


36. Kababišų genties berniukas cha- 
rakteringa šukuosena 


37. Irako beduiné, pasidabinusi sidabru 


38. Šamarų šeicho saugotojas Hamudas 


39. Kordofano dykumos nuotaka 

40. Klajokliy stovykla Kordofane 


41. Avinai prie girdyklos 


42. 


43. 


44. 


45. 


Šeichas Miziris (dešinėje) su sa- 
vo gentainiais 

Šamarų šeichas Adžilas al Ja- 
veras su sūnumi Achmedu 


Šeichas Mišanas al Fesalas, ilga- 
Metis šamarų vadas 


Sunkiai vargsta piemenys, sem- 
dami vandenį iš gilaus šulinio 


46. Po lietaus susidaro natūralūs tvenkiniai. Jy vanduo taip pat ge- 
riamas 


lyje įstatymas dėl vergijos panaikinimo buvo išleistas 
tik 1962 metais! 

Senųjų vergų ainiai nebent tik išvaizda skiriasi nuo 
šiandieninių beduinų. Jie vilki tokiais pačiais drabužiais, 
kalba ta pačia kalba, laikosi tų pačių gentinių papročių 
bei tradicijų. Jie yra lygiateisiai beduinų genties nariai, 
nors kaip ir anksčiau tebesilaiko endogamijos. Ne kartą 
man teko įsitikinti, kad kai kurie buvusieji šamarų ver- 
gai yra daug turtingesni ir įtakingesni už daugumą lais- 
vu beduinų. Antai Dzijabas,— panaikinus vergiją, jis iku- 
ré su broliais transporto kontorą, turi nemažai sunkve- 
žimių ir tik retkarčiais aplanko savo buvusį šeimininką. 
Jų verslui daug padėjo tos pažintys, kurias jie buvo už- 
mezgę su įstaigom, prekybininkais ir kitokiais žmonėmis, 
tarnaudami vyriausiajam šamarų vadui. Be to, man pa- 
sirodė, kad Džijabas daug geriau prisitaikė prie naujų 
gyvenimo sąlygų negu kiti beduinai. Jis stengiasi visus 
savo vaikus leisti į mokyklą, o mažame kaimelyje prie 
Tigro pradėjo auginti galvijus. Beduinui tokie užmojai 
būtų tikra revoliucija. Per keletą metų šis buvęs vergas 
tapo verslovininku, nes jo nevaržė tradicinė klajoklių 
pasaulėžiūra. 


KAI GROBTI GALVIJUS DAR BUVO GARBINGA. Ka- 
daise labai svarbus asmuo beduinų visuomenėje buvo 
akidas — grobikiškų žygių vadas, literatūroje dar vadi- 
namas karo vadu. Dabartinėje arabų kalboje žodis „akid“ 
reiškia armijos pulkininką. Ir dar vieno žodžio mums rei- 
kės —,,ghacu", kuris reiškia užpuolimą arba grobikišką žy- 
gj. Tas, kuris dalyvauja grobikiskame žygyje, vadinamas 
„ghaciu“. Šis žodis Arabijoje taip pat populiarus kaip 
asmenvardis. Jau iš to darosi aišku, kad „ghacu“, beduinų 
akimis žiūrint, buvo visiškai teisėtas ir garbingas žygis. 
O kariauti su priešiškomis gentimis, klasta grobti iš jų 
gyvulius — sena kiekvieno beduino teisė. 

Tokia dvasia jie auklėjo ir savo vaikus. Paauglius ir 
vaikus skatino sumaniai vogti gyvulius, ir jei berniukas 
neįkliūdavo vogdamas, jis buvo giriamas ir apdovanoja- 
mas. Bagdado universitete aš studijavau su vienu bedui- 
nų jaunuoliu, tokiu Abdeliu Latifu Šalanu, kuris vaikystę 

praleido stepėje. Jis man papasakojo, kaip kartą su drau- 
gais pavogė iš kitos genties avį. Ta proga tėvai iškėlė jų 
garbei puotą, gyrė juos kaip didvyrius, o po to visi su- 
sėdę valgė pagrobtąją avį. 

Buvo paplitę trys „ghacu“ tipai: 

1. Grobikiški žygiai, dalyvaujant nedidelei grupelei 
vyrų — pėsčių arba raitų, kurie ieškodavo grobio kur 
nors netoliese esančioje svetimos genties stovykloje. 

2. Žygiai liūčių metu žiemą, kai daug raitų beduinų 
išjodavo grobti kupranugarių ir smulkių galvijų. 

3. Tolimi žygiai kupranugariais sausros metu, pagrin- 
dinis jų tikslas — parsivaryti kupranugarių. 

Kiekvienam tokiam žygiui vadovavo akidas — ener- 
gingas, narsus vyras, gerai žinantis kelią, mokantis tei- 
singai padalinti grobį ir turintis „laimingą ranką“. Aki- 
das ir šeichas — tai ne tas pats asmuo. Akidas ragindavo 
jaunus genties vyrus dėtis prie žygio, aptardavo su jais 
veikimo planą. Dažniausiai į žygius traukdavo jaunimas, 
siekiantis pripažinimo, kuris buvo įgyjamas tik per sėk- 
mingus grobikiškus antpuolius. Pasisekusi galvijų vagys- 
tė buvo geriausia rekomendacija jaunikiui, o kai kuriose 
gentyse jaunoji tik tuomet pripažindavo jaunikį, kai tas 
atvesdavo jai pavogta kupranugarį. 

Bet svarbiausias šių rizikingų žygių tikslas buvo, ži- 
noma, įsigyti kuo daugiau kupranugarių ir smulkių gal- 
vijų. Tik tokiu būdu jauni vyrai įstengdavo sumokėti iš- 
pirką už nuotaką, pavaišinti svečius ir pakelti savo auto- 
ritetą. Vadinasi, grobti skatino visų pirma ekonominės 
priežastys, o ne nuotykių ieškojimas ar sportinė aistra, 
kaip teigia daugelis buržuazinių istorikų. Antai Filipas 
Hitis savo „Arabų istorijoje“ senovės grobikiškus žygius 
taip ir vadina beduinų „nacionaliniu sportu“. 

Žmogus, einantis akido pareigas, jokių visuomeninių 
privilegijų neturėjo. Žygio metu jis buvo vienvaldis dik- 
tatorius, o jam pasibaigus, vėl tapdavo eiliniu genties 
nariu. Tiesa, kartais po sėkmingų žygių akido autoritetas 
taip išaugdavo, kad jis galėdavo tapti net šeichu. 

Vadas nustatydavo išvykimo laiką, kad po žygio ne- 
kiltų ginčų, paskelbdavo būsimo grobio dalinimo taisyk- 
les. Dalyvių skaičius galėjo svyruoti nuo trijų keturių 

vyry iki keliy Simty. Tai priklausé nuo planuojamo zygio. 
Ypač didelės ištvermės ir drąsos reikėjo antpuoliams va- 
sarą. Štai kaip šių grobimų aplinkybes apibūdina fon 
Openheimas: ,,Badmiriaudami, kankinami troškulio, jie 
sėlindavo prie svetimos stovyklos, žinodami, kad gaus 
atkirtį, bus persekiojami, gal net apsupti ir sumušti..." 

Kai ghacių būrys pasiekia numatytą vietovę, išsiun- 
čiami raiti žvalgai, mokantys skaityti pėdsakus, nustaty- 
ti, kur ganosi kaimenės, ar toli jos nuo stovyklos. Gavęs 
tokias žinias, būrys priartėja prie pat puolamos stovyklos 
arba prie nusižiūrėtos kaimenės ir pasislepia patogioje 
vietoje. Dabar žvalgai kuo atsargiausiai sėlina sužinoti, 
kiek piemenų saugo gyvulius arba kiek vyrų yra stovyk- 
loje. Labai svarbu prieš pat puolimą patylomis išvilioti 
iš stovyklos piktus šunis. Kai viskas pagaliau paruošta, 
prasideda puolimas — naktį arba prieš pat aušrą, retai 
kada dieną. Kiekvienas skuba nusivaryti kiek galima dau- 
giau kupranugarių. Ateibos genties beduinai kiekvieną 
pagrobtą kupranugarį paliesdavo savo ietim ir sušukda- 
vo: „Būkit liudininkai, šis kuprys— mano nuosavybė!“ 
Apie anezius sakoma, jog jie niekuomet nepuldavę naktį, 
kad kovos sumaištyje netyčia nepadarytų žalos moterims 
ir vaikams. Jei užpultos kaimenės piemenys nespėja pa- 
bėgti, jie sulaikomi, iš jų atimami ginklai ir drabužiai, 
kad negalėtų pranešti savo gentainiams apie užpuolimą. 
Tada grobikai skubiai pervaro kaimenę į savo ganyklas 
ir išsidalina gyvulius. Apie tai, kaip beduinai pasiskirsto 
grobį, man papasakojo šamarų teisėjas Nešmis ibn Talas, 
kuris jaunystėje pats dalyvavo ne viename grobikiškame 
žygyje. 

Pirmasis būdas: visi žygio dalyviai grobį pasidalina po 
lygiai; akidas iš kiekvieno dar gauna po vieną kupranu- 
garį. Pavyzdžiui, jeigu dešimt beduinų pasigrobia šešias- 
dešimties gyvulių kaimenę, tai kiekvienam iš jų tenka po 
penkis kupranugarius, o akidui — penkiolika. 

Antrasis būdas: kiekvienas dalyvis gauna tiek kupra- 
nugarių, kiek pats nusivaro. Akidui kiekvienas atiduoda 
po vieną gyvulį, tuo pripažindamas jo, kaip vado, teisę. 

Trečiasis būdas: pagal susitarimą nariams tenka po du 
kupranugarius, o visi likusieji — akidui. 

Man, deja, nepavyko suzinoti, ar dalybu metu atsi- 
žvelgiama į gyvulių kokybę, t. y. jų amžių, lytį, riebumą, 
ar kupranugaris jojamas, ar nešulinis. 

Tolimų vasaros žygių metu smulkių galvijų beduinai 
nevogdavo, nes su avimis ar ožkomis toli nepabėgsi. Tuo 
tarpu žiemą, puldinėdami artimesnes stovyklas, jie grob- 
davo viską — ir avis, ir ožkas. Pasidalindavo jas šitaip: 
trečdalis gyvulių akidui, kiti du trečdaliai — po lygiai vi- 
siems antpuolio dalyviams. Tokiu pat principu beduinai da- 
lindavosi ir drabužius, rykus, ginklus ir kitokį grobį. 

Žinoma, ne kiekvienas antpuolis pavykdavo, kitas 
baigdavosi ir visai liūdnai. Lengviausiai plėšikai išsisuk- 
davo tada, kai būdavo beveik tikri, kad priešas žino jų 
kėslus. Bausmės išvengdavo, kaip sako Openheimas, „jei 
laisva valia ateidavo į palapinę to, kurį norėjo apiplėšti, 
atvirai prisipažindavo ir pareikšdavo, kad taip nebedarys. 
Tuomet pagal seną paprotį jie buvo vaišinami ir galėjo 
grįžti namo. Žinia, kad jie buvo svetingai priimti vienoje 
palapinėje, saugojo juos nuo visų kitų genties narių.“ 

Dažnai tarp grobikų ir užpultųjų įsiliepsnodavo nuož- 
mios kovos. Mano bičiulis iš šamarų genties pasakojo, 
kaip vyksta tos kovos. Patys narsiausi ir geriausiai gink- 
luoti ghaciai sudaro vadinamą keminą (ariergardą), kurio 
uždavinys pasalose tykoti persekiotojų ir neleisti jiems 
vytis grobikus. Ta pusė, kuri pajusdavo priešininko pra- 
našumą, paprastai atsitraukdavo ir stengdavosi pabėgti 
su kiek galima mažesniais nuostoliais. Jei apiplėštųjų 
būdavo daugiau, jie atkakliai persekiodavo užpuolėjus, 
atsiimdavo grobį, o neretai ir jų jojamuosius gyvulius, 
drabužius bei ginklus. Kautynės greitai pavirsdavo kova 
vieno prieš vieną, kuri, sprendžiant iš senųjų aprašymų, 
baigdavosi be didesnio kraujo praliejimo. Nuginkluotas 
priešininkas tapdavo neliečiamu; belaisvių nekankindavo 
ir nepaversdavo vergais, tik atimdavo jų turtą. Labai re- 
tais atvejais būdavo suvedamos asmeninės sąskaitos. Štai 
ką apie tai rašo fon Openheimas: „Bijodami kraujo kerš- 
to, jie plėšikų nežudo, bet kartais smarkiai išplaka, su- 
riša kaip belaisvius virve, įmeta į aukštą duobę ir duoda 
taip Mažai valgyti, kad nusilpę jie negalėtų pabėgti. To- 

kioje sunkioje būklėje buna tol, kol juos išlaisvina gen- 
tainiai.” 

Kiekviena gentis ir net atskira gentinė grupė tokioms 
kautynėms turi savo kovinį šūksnį — „nachvą“. Tai žo- 
džiai, kuriais beduinai kovos metu drąsina vienas kitą ir 
gąsdina priešus. Jie taip pat yra sąjungininkų ženklas. 
Man pavyko užsirašyti kai kurių šamarų grupių šūksnius. 
Štai jie: 

dzerbu: ,,HerSa va ana ibn Mišal!“ ir ,,Sijaf!" 

abdėjų: „Senais!“ 

amudų: ,,Asla!" 

sindžarų: ,,Belha!" 

aslamų: „Ibn Hasan!" 

Iš grobikiškų žygių aprašymų matyti, kad dvidešim- 
tojo amžiaus pradžioje kovos formos tarp genčių smarkiai 
paaštrėjo. Tuo metu beduinai kaip tik įsigijo šaunamuo- 
sius ginklus. Tradiciniai beduinų ginklai — ietys, kardai 
ir kuokos — buvo grėsmingi, bet anaiptol ne tokie pavo- 
jingi gyvybei kaip šaunamieji. Jau devyniolikto amžiaus 
pirmoje pusėje beduinai turėjo dagtinių ir titnaginių 
šautuvų, taip pat revolverių. Mūsų amžiaus pradžioje, 
ypač Pirmojo pasaulinio karo metais, į jų rankas pateko 
europietiškos gamybos ginklai. Šautuvai greitai išstūmė 
iš apyvartos senuosius ginklus, ir šiandien net muziejams 
jau beveik neįmanoma rasti nei iečių, nei lenktų kardų. 

Apsiginklavę šaunamaisiais ginklais, grobikai kovojo 
labai žiauriai. Štai trečiajame dešimtmetyje ateibų gentis 
užpuolė Samarus, bet su grobiu sprunkančius užpuolikus 
pasivijo ir apsupo raiti šamarai. Jie šaudėsi, kol nebeliko 
nė vieno gyvo. 

Priešams užpuolus stovyklą, į kovą stodavo ir moterys, 
štai ką rašo apie šamarų grobikišką žygį prieš ruvalus 
Muzilis: „Kai priešai užpuolė ir palapines, moterys davė 
jiems atkirtį. Nustvėrusios palapinių kartis, jos gyne sa- 
vo namus ir išguldė daug šamarų.“ Tuo pačiu metu ru- 
valų beduinai pirmieji pradėjo apkalinėti savo lengvuo- 
sius automobilius skardos lakštais ir statyti ant jų kul- 
kosvaidžius. Jų pavyzdžiu pasekė kitos gentys ir tada 
tarpusavio kovose su tokiais šarvuočiais ėmė žūti daug 
daugiau žmonių negu anksčiau. Kai kurios gentys kraujo 

keršto sąskaitų turėdavo nuolatos. Ypač pablogėjo san- 
tykiai tarp galingiausių Šiaurės Arabijos genčių — šamarų 
ir anezių. Senieji grobikiski antpuoliai dabar virto tik- 
rais karo žygiais. 

Paminėsiu ir vieną komišką nutikimą. Septintojo de- 
šimtmečio viduryje aulad alio gentis surengė „augalų 
žygį" į Egipto valstybinę fermą Viduržemio jūros pakran- 
tėje. Apie šį įvykį man papasakojo botanikos daktaras 
Sidkis Bulusas, kuris dirba Kairo dykumų institute. No- 
rėdami vėl atgaivinti augaliją negyvame pakrantės ruo- 
že, kuris prieš du tūkstančius metų buvo Romos imperijos 
aruodu, botanikai bandomajam sklype pasodino šimtus 
figų ir alyvmedžių ir rūpestingai juos augino. Bet vieną 
gražią dieną auginti nebebuvo ko — per naktį sodinukai 
dingo! Apylinkių beduinai, kurie kaip ir anksčiau ban- 
dymų sklypą laikė savo genties teritorija, prisidengę nak- 
ties tamsa išsikasė visus medelius ir pasisodino kažkur 
už baltų kopų. Dabar tie medžiai jau seniai veda vaisius, 
kuriuos skina beduinai. 

Tik nuo to laiko, kai Dykumų institutas pasisamdė 
sargų iš tos pačios aulad alio genties ir gerai jiems moka, 
moksliniam tiriamajam darbui niekas nebetrukdo. 


AKIS UŽ AKĮ, DANTIS UŽ DANTĮ. Senų senovėje 
beduinai stengėsi kovose priešininko nežudyti, nes, kaip 
jie patys sako, „kraujo kerštas — sunki našta“. Pagal se- 
ną kraujo keršto įstatymą (thar) penkios nužudytojo kar- 
tos privalo keršyti bet kuriam žudiko šeimos nariui per 
penkias kartas. Vadinasi, tai liečia "beveik visus gyvus 
gimines — nuo mažiausio iki vyriausio. Tiesa, daugelis 
genčių griežtai laikėsi vienos sąlygos — keršyti tik tokiam, 
kuris sugeba valdyti ginklą. Be to, buvo negarbinga žu- 
dyti iš pasalų arba miegantį priešininką. Orumas reika- 
lavo įspėti auką ir atvirai jai pranešti: ,,AS keršiju už N.!" 

Aloizas Muzilis aprašo keistą metodą, kuriuo beduinai 
galėjo nustatyti, ar įtariamąjį liečia kraujo keršto įsta- 
tymas, ar ne. „Jei keršytojai sutinka žmogų iš žudiko 
giminės ir nežino jo giminystės laipsnio, tai šis turi duoti 
priesaiką. Sugniaužęs rankoje peilį, jis vardija savo gi- 
mines, ir vis atlenkia po vieną pirštą, kol ištarus penktą 


102 


vardą peilis nukrinta ant žemės. Jei vienas pirštas lieka 
neatlenktas, keršytojai nužudo jį tuo peiliu.“ 

Šveicarų arabistas Žanas Žakas Hesas labai tiksliai 
apibūdino šį beduinų paprotį: „Kraujo kerštas tai tarsi 
galinga jėga, pristabdanti tarpusavio vaidus, kovas ir ka- 
rus. Kadangi šis žiaurus paprotys užtraukia dideles ne- 
laimes ištisoms kartoms ir paliečia plačiausius visuomenės 
sluoksnius, tai beduinai stengiasi save ir savo šeimas ap- 
saugoti nuo tokio keršto. Dėl to jie grobikiškų žygių 
ir antpuolių metu priešininkų nežudo, o jei vis dėlto pra- 
lieja kraują, tai mėgina kaip nors atsiteisti. Tuomet bylą 
svarsto šeichas, po to — teisėjas, kuris priteisia sumokėti 
išpirką. Jei nuteistasis atsisako mokėti išpirką, tai visa 
šeima kaip įmanydama verčia jį tai padaryti, antraip ne 
vien jis taps keršto auka, bet ir visi jo giminės vyrai, o 
kiekviena nauja žmogžudystė reikalaus naujo keršto ir 
išpirkos.“ 

Jeigu beduinai sako „tarp mūsų — kraujas“, tai reiš- 
kia, kad visiems susivaidijusių šeimų nariams gresia mir- 
tinas pavojus. Dažnai keršto grėsmė priverčia žmones 
bėgti iš savo genties. 

Vieną 1962 metų kovo mėnesio naktį į šamarų sto- 
vyklą prie Zomano atklydo senas vyriškis. Mums jis pa- 
sirodė labai prislėgtas ir visą laiką sėdėjo susigūžęs pa- 
lapinės kampe. Žodis po žodžio Vetbanas Džaralachas 
papasakojo savo istoriją: jo sūnus valydamas šautuvą 
netyčia, kaip jis tikino, iššovė ir sunkiai sužeidė savo 
gentainį, kuris po kelių valandų pasimirė. Mūsų akimis 
žiūrint, tai buvo tragiškas atsitikimas, ir bausti žmogų 
reikėjo kaip už netyčinį nužudymą. O beduinams tai bu- 
vo gryniausia žmogžudystė! Buvo pralietas kraujas, ir 
žudikas nieko nelaukdamas pabėgo į Siriją. Jo broliai 
pasislėpė atkampiausiose srityse, o senasis tėvas rado 
prieglobstį šeicho Mišano stovykloje. Čia jis praleido 
daug dienų, bijodamas net koją iš palapinės iškelti, nu- 
siraminimo ieškodamas ilgose maldose. Tuo tarpu ėjo de- 
rybos su žuvusiojo šeima dėl atlyginimo pinigais. Tarpi- 
ninkaujant šamarų teisėjui, buvo sutarta, kad „žudiko“ 
šeima velionio artimiesiems sumokės 400 Irako dinarų 
(apie 4 tūkstančius markių). Jei nusikaltęs būtų buvęs iš 

svetimos genties, tai būtų turėjęs mokėti 550 dinarų. Ma- 
tome, kad pinigų suma už nužudymą — arabiškai „hak 
al dam" arba „dija“ — priklauso nuo to, ar nužudytas tos 
pačios genties narys, ar svetimos. Kadaise buvo atsilygi- 
nama galvijais (vidutiniškai po 50 kupranugarių), prie 
išpirkos turėdavo prisidėti ir nuteistojo giminės. Dalį kom- 
pensacijos paprastai sudarydavo šautuvas, žirgas ir, tie- 
sa, ne visose gentyse, mergina, kurią atiduodavo uz zmo- 
ną nužudytojo broliui arba sūnui, neimdami išpirkos. 

Galbūt tas paprotys — atiduoti merginą — iš pirmo 
žvilgsnio pasirodys laukinis, bet pažvelgę giliau pamaty- 
sime, kad ir čia esama logikos. Juk atitekėjusi mergina 
mainais už žuvusįjį duoda šeimai naują gyvybę ir prates- 
dama giminę padeda greičiau pamiršti nesantaiką. Šito- 
kia „atiduota“ mergina tampa lyg ir genčių taikytoja. Kaip 
susitaikymo ženklas virš nusikaltusiojo šeimos palapinės 
iškeliama balta vėliava. Bet reikia pasakyti, kad toks susi- 
taikymas toli gražu nebuvo laikomas tokiu garbingu atsi- 
teisimo būdu kaip kraujo kerštas. 


Kas nekeršys, kas pinigus ims, 
Tas bus kaip strutis nupjauta ausim! 


Taip dainuoja beduinai, o „nupjauta ausis“ — tai gė- 
dos ir pažeminimo simbolis. Pirmąsias tris dienas po nu- 
žudymo beduinai vadina „faurat al dam“ (kraujo užviri- 
mu). Štai ką apie tai pasakoja arabų rašytojas Bulusas 
Sajuras: „Vos tik šeima sužino, jog nužudytas saviškis, vi- 
si tuojau skuba į nusikaltimo vietą palaidoti mirusiojo. 
Paskui puola ieškoti žudiko, kad kuo greičiausiai ir jam 
atimtų gyvybę. Suradę čia pat nužudo jj, ir jokia bausmė 
už tai negresia. Tada lieka prie jo palapinės ir degina vis- 
ką, nepalikdami nei pinigų, nei brangių daiktų, jo kup- 
ranugariams perpjauna užpakalinių kojų sausgysles, iš- 
pjauna smulkiuosius gyvulius, arklius ir pasigrobia jo 
ginklus. O moterims liepia bėgti. Tai „verda kraujas“, 
sako beduinai. Tris dienas keršytojams leidžiama daryti, 
ką tik nori, keršyti, kaip nori.“ 

„Jei toks šėlimas dar nepatenkina keršytojų, jie ker- 
Sija ir vėliau. Beduinai kraujo kerštą prisimena ir ,,po 

keturiasdesimties metų“ — šitaip jie išreiškia labai ilgą 
laiką. Fon Openheimas atkreipė dėmesį į vieną kraujo 
keršto poveikį. Nepaprastai didelis beduinų įtarumas ir 
uždarumas aiškintinas baime, kad bet koks nepažįstamas 
žmogus gali būti iš keršytojų šeimos. Todėl ir beduinų 
vaikai mokomi niekam nesakyti nei savo, nei savo gen- 
ties vardo. Gal dėl to beduinai dažnai duoda melagingus 
parodymus, nors kai kas šį faktą ir neigia. 

Žinoma, šiandien kraujo kerštas nėra taip plačiai pa- 
plitęs arabų kraštuose kaip prieš kokius kelis dešimtme- 
čius, bet dar nevisai išnykęs. Juk niekas taip tvirtai ne- 
įsišaknija žmogaus sąmonėje, kaip paveldėti tautos pa- 
pročiai, ypač kai jie susiję su tautos garbės ir orumo 
supratimu. Šio papročio, kaip žinome, buvo laikomasi ir 
kitose pasaulio tautose. Antai Kaukaze atskirų kraujo 
keršto atvejų pasitaikydavo net ir pirmaisiais tarybinės 
santvarkos dešimtmečiais. 


NERAŠYTI ĮSTATYMAI. Kalbėdami apie tokius arabų 
papročius kaip galvijų grobimas, žudynės ir atpildas, su- 
siduriame su per eilę šimtmečių susiformavusiais teisiniais 
principais, kurie tokie tvirti, kad galima kalbėti apie ,,be- 
duinų teisėtvarką“. Ta papročių teisė yra žodžiu perduo- 
dama iš kartos į kartą. 

Kiekvienoje didesnėje beduinų gentyje rasime po ke- 
letą teisėjų, kilusių iš šias pareigas paveldinčių šeimų. 
Tie žmonės mintinai žino visus tradicinius dykumos įsta- 
tymus ir kilus ginčui prašomi teisingai išspręsti bylą. Daž- 
niausiai bylos keliamos dėl kėsinimosi į asmeninę nuosa- 
vybę ir kūno sužalojimo. Už ginčo išsprendimą teisėjas 
gauna honorarą iš laimėjusiojo arba pralaimėjusiojo, o 
kartais ir iš abiejų — nelygu kokia byla. „Teismo išlai- 
dos“ paprastai būdavo apmokamos galvijais. Teisėjo pa- 
jamos buvo nemažos, jos sudarė ketvirtadalį arba treč- 
dalį „ginčo objekto“ vertės ir turtiniu požiūriu iškeldavo 
teisėją aukščiau eilinių gentainių masės. 

Teisėjo nuosprendis niekuomet neginčijamas, o kaip 
jis vykdomas kontroliuoja visuomenė. Nuteistajam daž- 
niausiai tekdavo mokėti galvijais, nors pasitaikydavo ir 
fizinių bausmių. Tik laisvės atėmimo beduinai nežinojo. 

Kaipgi įkalinsi žmogų ilgesniam laikui palapinėje?! Iš 
daugelio beduiniškų teisės normų plačiau apžvelgsime 
dvi pačias ryškiausias: prieglobsčio arba apsaugos teisę 
(dachil) ir svečio teisę (vadjh). Abi šias teises arabai kla- 
jokliai iki šiol pripažįsta ir gerbia. 

Dachil — tai kiekvieno persekiojamo arba šiaip į keb- 
lią padėtį patekusio žmogaus teisė prašyti kito, stipres- 
niojo, užtarimo. Atėjus į to Žmogaus palapinę tereikia 
pasakyti: „ana dachil“ — išvertus: aš ateinu pas tave, 
kas reiškia: aš atsiduodu tavo globai. Tokiam žmogui rei- 
kia padėti, nesvarbu iš kokios jis genties — savos ar sve- 
timos. | 

Arabų teisininkas Salmanas Bulusas vaizdžiai aprašo, 
kaip prašoma globos. ,,...dachilas — tai žmogus, kuris bi- 
jodamas jam gresiančio pavojaus prašo globos. Jis ateina 
pas vyriausiąjį šeichą ir sako jam: „Aš tavo dachilas, 
apgink ir pasigailėk manęs!“ Silpnesnis ieško pagalbos 
pas stipresnįjį, ir šis jam atsako: „Žinoma, pas mane tau 
niekas negrės ir turėsi saugią pastogę.“ Dachilas įpuola 
šeicho palapinėn, maldaudamas išgelbėti ir apginti jį. O 
naktį jis krenta į vaikų guolį ir gailiu balsu skundžiasi: 
„Aš stoviu priešais tave, prie tavo židinio, apgink mane 
nuo kardo, nuo apiplėšimo ir nuo N., pamintos teisės 
šeimininko.“ Palapinės šeimininkas atsako jam tokiais žo- 
dziais: „Naudokis mano jėga, turtais ir gerumu!“ Paskui 
dachilas papasakoja, kodėl jis prašo globos, ir šeichas 
taria jam: „Gyvenk pas mus, sveikas atvykęs!“ Nusiėmęs 
savo kufiją (skarelę), šeimininkas užgobia ją svečiui ir 
sako: „„Alachai ir alacho pasiuntiny! Nė vienas plaukelis 
nenukris nuo tavo galvos...“ Ir dar priduria: „Tu palen- 
kei mano širdį, aš supratau tavo bylą. Pasilik ant mano 
kilimo ramus ir be rūpesčio, kol viešpats atsiųs tau trokš- 
tamą palaimą.“ Šiais maloniais žodžiais jis priima nelai- 
mingąjį pas save kaip dachila..." 

Man taip pat teko kartą būti vieno gerai pažįstamo 
šamaro globėju. Jis stačiai priėjo prie manęs, iškilmingu 
mostu suėmęs mano gobtuvo kraštelį užrišo mazgą, rim- 
tai pažvelgė man į akis ir ištarė tradicinę formulę: ,,Ana 
dachilb' 

Pirmą akimirką taip suglumau, kad nežinojau nė ką 

daryti. Emiau kalbinti jj, klausinéti, kas jj slegia. Pasi- 
rode, kad Khidras Mohamedas gavo per savo vada Sau- 
kimą į Bagdado teismą. Atsakomybėn jį patraukė vienas 
felachas, į kurio laukus buvo užklydusi Khidro avių ban- 
da ir padariusi nemaža nuostolių. Gavęs oficialų raštą 
stoti prieš teismą, Khidras nejuokais išsigando. Štai kaip 
jis tapo mano dachilu. Bet kaip gi aš, užsienietis, galė- 
jau jam padėti Irako teisme? 

Mes kelis kartus aptarėm jo reikalą, ir man pavyko 
ji šiek tiek apraminti bei įtikinti, kad už jo nusikaltimą 
anaiptol negresia labai didelė bausmė. Išaiškinau jam, kad 
ganymas svetimoje teritorijoje dabar jau dažnas reiški- 
nys ir laikomas palyginti nedideliu nusikaltimu. Tik būtina 
įtikinti teisėją, kad jis savo bandą ne tyčia nuginė į sve- 
timus pasėlius. Be to, taip jau laimingai sutapo, kad tuo 
metu ir aš turėjau reikalų mieste ir galėjau pasirūpinti 
savo globotiniu. Man pavyko sušvelninti tą bauginantį 
įspūdį, kurį patiria kiekvienas dykumos gyventojas, pir- 
mą kartą patekęs į triukšmingą didmiestį. Pasiūliau Khid- 
rui apsigyventi pas mane ir nieko nebijoti. Taip ir atsi- 
tiko; mano globotinis įgavo drąsos, ir aš džiaugiausi, kad 
galėjau jam bent tiek padėti. Teismas mano draugo per 
daug irgi nenuskriaudė — jis gavo sumokėti menką pini- 
ginę baudą. 


Tačiau labiausiai įsišaknijusi beduino sąmonėje yra 
svečio teisė. Ji remiasi žmonių tarpusavio pagalba ir ele- 
mentariausia apsauga pilname pavojų dykumos gyvenime. 
Žmogus, keliaujantis per dykumą, bematant pražūtų, jei 
nesusilauktų kitų globos ir paramos. Todėl nuo senų se- 
novės kiekvienas keliautojas turi teisę užeiti į bet kurią 
beduino palapinę, būti svetingai priimtas ir pavaišintas. 
Tačiau tai dar ne viskas: ši teisė apima svečio gyvybės 
bei turto apsaugą ir tada, kai jis jau yra išvykęs iš šei- 
mininko palapinės. Kad įsigalėtų svečio teisė, būtina są- 
lyga yra pasisveikinti, broliškai pasibučiuoti arba paspaus- 
ti ranką; be to, svečias privalo šeimininko valapinėje ką 
nors suvalgyti. Pateikiame arabisto Salmano autentišką 
pasakojimą: „Jeigu į palapinę užklysta koks svečias, šei- 
mininkas skuba gerai jį pavaišinti. Pamylėtas svečias ke- 

liauja toliau. Jei pakeliui jį užpuola plėšikas ir atima 
visą turtą, jis grįžta į tq palapinę ir sako šeimininkui: 
„Matai, šeiche N., aš ragavau tavo druskos ir valgio. Iki 
šiol dar tavo valgis nesusimaišė su kitu valgiu. Padėk 
man atsiteisti su tuo plėšiku.“ Į tai šeimininkas atsako: 
„Taip, tu ragavai mano druskos ir valgio, tad esi vertas 
globos.“ 

Keista, bet kaip tik valgis, ypač druska, įtvirtina sve- 
čio teisę. Jei pakeleivis tik atsigeria ko nors — vandens 
ar pieno, tai jam išvykus svečio teisė nebegalioja. Todėl 
kai kuriose gentyse ši teisė ir vadinama „milha“ — drus- 
kine. 

Pasak kai kurių autorių, svečio teisė kartais perdeda- 
ma. Dykumų tyrinėtojas anglas Vilfredas Tesidžeris ap- 
rašo tokią istoriją: „Gyveno kartą šeichas, pramintas vilkų 
globėju, nes kaskart, kai išgirsdavo netoli palapinės 
staugiant vilką, liepdavo sūnui nuvesti į stepę ožką, sa- 
kydamas, kad valgio nė vienam prašančiam nepagailės.“ 

Apie savo svečio neliečiamumą šeimininkas kartais 
praneša kitiems genties nariams tokiu būdu: vaišėms 
paskersto gyvulio krauju jis paženklina svečio žirgo ar 
kupranugario kaklą arba šlaunį. Tais sutartiniais ženklais 
(arabiškai ,,vasm", daugiskaita ,,vusum") naudojasi visa 
gentis, ir jais visų pirma žymimi kupranugariai, taip pat 
šuliniai, kur šie ženklai iškalami ant rentinio akmenų. 
Jais ženklinamas ir kelias, kuriuo stepę perėjo karavanas. 
Tai ypač svarbu beduinui vedliui (rafik), kuris už tam 
tikrą atlyginimą sutinka palydėti svetimus žmones per 
savo genties teritoriją. Jis privalo juos saugoti nuo gen- 
tainių užpuolimo. Apie tai mums pasakoja Ervinas Gre- 
fas: „Rafikas atsako už pavogtus gyvulius ir daiktus — 
privalo juos grąžinti arba atlyginti nuostolius, be to, kom- 
pensuoti bet kokią kelionės metu patirtą skriaudą. Kad 
gentainiai per klaidą neužpultų jo vedamo karavano, jis, 
traukdamas per stepę ar sustojęs nakčiai, šūkčioja su- 
tartinius žodžius (apie juos skaitytojas jau girdėjo), 
iškeliaudamas iš stovyklavietės palieka smėlyje genties 
vasmą.“ 

Šie beduinų nuosavybės ženklai įdomūs dar ir tuo, kad 
yra susiję su rašto vystymosi istorija. Žymusis arabistas 

Enas Litmanas pirmasis iškėlė mintį, kad vusumai labai 
panašūs į senosios pietinių arabų abėcėlės rašmenis. De- 
ja, šis įdomus teiginys tebėra hipotezė. 

Kaip jau buvo minėta, vusumai naudojami visų pirma 
nuozavybei žymėti. Šie ženklai įkaitinta geležimi išdegi- 
nami odoje dvimečiams kupranugariams, nes tokio am- 
žiaus gyvuliai jau yra pakankamai stiprūs, kad iškęstų 
tą skausmingą operaciją. Kupranugaris surišamas virve, 
parverčiamas ant žemės, ir keli stiprūs vyrai laiko besi- 
spardantį gyvulį tol, kol jam ant šlaunies, kaklo arba 
galvos išdeginamas nuosavybės ženklas. Ženklinamą vie- 
tą kiekviena gentis pasirenka pati. Paprastai vieno po- 
grupio beduinai turi tokį patį ženklą; tik šeicho gyvuliai 
kartais ženklinami papildomai, išskiriant jo asmeninę 
nuosavybę. 


DEMONAI IR BLOGA AKIS. Jau aptarėme kai kuriuos 
beduinų visuomeninius, meninius, teisinius bei politinius 
reiškinius. Pabaigoje dar žvilgtelkime į dykumos arabų 
ideologiją. Visi beduinai išpažįsta islamą. Dauguma jų 
yra sunitai, t. y. laikosi ortodoksinio islamo tikėjimo. Vie- 
na kita gentis priklauso tokioms religinėms islamo sek- 
toms kaip vahabitų — Saudo Arabijoj, saiditų — Jemene, 
senusitų — Šiaurinėje Afrikoje. Bet tarp beduinų islamas 
nėra taip įsigalėjęs kaip, pavyzdžiui, tarp sėsliųjų gy- 
ventojų. Išimtį sudaro nebent fanatikai. Šiaip jau klajok- 
liai ne per uoliausiai laikosi islamo priesakų: meldžiasi 
retai, dauguma nugyvena savo amžių nė karto nebuvę 
mečetėje. Dar rečiau sutiksi beduinų gentyje chadžį — 
žmogų atlikusį privalomą kelionę į Meką. Ne visuomet jie 
laikosi ir ramadano pasninko; ir nieko čia stebėtina, tu- 
rint galvoje nelengvą jų gyvenimą stepėje. Pasak Razva- 
no, beduinai pasninkauja tik tada, kai stovyklauja arti 
gyvenviečių, kad nebūtų apšaukti pagonimis. 

Apie islamą rašė ir žymus klajoklių gyvenimo tyrinė- 
tojas Rolfas Hercogas: „Labai klysta tie, kurie VII amžiaus 
pradžioje Mahometo įkurto islamo ištakų ieško beduinų 
pasaulėžiūroje arba įžiūri joje pagrindinius klajoklinio 
gyvenimo bruožus. Mums atrodo priešingai, juk Maho- 
metas pazal kilmę ir gyvenimo būdą buvo miestietis, be- 

duinais jis mažai domėjosi, o atskirais atvejais net kriti- 
kavo klajoklius. Pranašo bendraminčiai taip pat buvo 
miestiečiai, beduinai prisijungė prie jų daug vėliau.“ 

Viena iš priežasčių, dėl kurios dykumos arabai leidosi 
į sėkmingus šventojo karo (,,dzichad") žygius, „ugnimi ir 
kalaviju“ nešusius naująjį tikėjimą į plačias Azijos ir Af- 
rikos sritis, tikriausiai buvo grobio troškimas. 

Čia aprašytas paviršutiniškas beduinų religingumas 
paaiškinamas tuo, kad jie iki šiol tiki įvairiais animisti- 
niais ir magiškais „pagoniškojo laikotarpio“ reiškiniais. 
Jau esam minėję jų magiškas priemones, saugančias nuo 
blogos akies. Paplitęs tarp jų ir tikėjimas dvasiomis bei 
demonais: beduinai skiria gerus ir piktus džinus, gyve- 
nančius nuošaliuose uolynuose. Pavyzdžiui, dažnai stepė- 
se kylantį sūkuriuojantį viesulą jie laiko piktuoju džinu, 
kuris iš tikrųjų kaip kokia milžiniška dvasia praūžia ste- 
pe, nešdamas nelaimę, kartais sugriaudamas net beduinų 
palapines. 

Tikėjimą alachu ir jo pranašu kupranugarių augintojai 
išreiškia tam tikromis religinėmis frazėmis, kurias jie 
nuolat kartoja valgydami ir gerdami, sėsdami ant arklio 
ar kupranugario, pjaudami pagal ritualą gyvulius. Šiaip 
jie labai pakantūs religijos atžvilgiu. Niekada neuž- 
miršiu vyriausiojo šamarų vado Mišano al Fesalio posa- 
kio: „Religija, Abdala, tai tartum šulinys dykumoje, jo 
vanduo reikalingas visiems — ir krikščionims, ir žydams, 
ir Musulmonams, nes jie renkasi prie jo atsigerti.“ 


ATKAKLI KOVA UŽ ŠULINIUS 


Lyk, debesie, išsilyki, 
Pagirdyki medžių šaknis, 


Iš palestiniečių dainos 


1968 metų pavasaris Sudano Butanos stepėje tarp At- 
baros upės ir mėlynojo Nilo. Rusvu stepių smėliu, pla- 
čiais dvimetriniais žingsniais risnoja Huras, stiprus baltas 
kupranugaris. Išdžiūvusios al Sufros upės vagoje šen bei 
ten stirkso aukšti išblukusios stepių žolės kuokštai, skė- 


110 


tinės akacijos kaip milžiniški grybai auga monotoniskoje 
platybėje. Iš giedro mėlyno dangaus kepina saulė, pavė- 
syje turbūt kokie 35° karščio, bet pučiant vėjeliui tas 
karštis nelabai vargina. Aš keliauju, lankydamas aplin- 
kines klajoklių stovyklas. Žilabarzdis hasanijų genties 
vadas šeichas Achmedas el Dalis maloniai sutiko pasko- 
linti man, kol būsiu šiose apylinkėse, savo geriausią jo- 
jamą kupranugarj. O į palydovus davė paauglį sūnų 
Jusufa, kurio juodos akys žibsi it velniūkščio. Jusufas 
kaip tikras vadovas vikriai užšoka ant kupranugario, ir 
mes keliaujame iš stovyklos į stovyklą, kurios dažnai 
nutolusios viena nuo kitos per daugelį kilometrų. 

Šiandien prieš pietus mes nutarėme aplankyti Bir Ban 
Nakvą — didžiausią vandenvietę apylinkėj, kuri yra gy- 
vybiškai svarbus visų klajojančių stepės gyventojų cent- 
ras. Jie šimtais traukia čionai pagirdyti savo bandų ir 
prisipildyti geriamo vandens maišų. Mums belinguojant 
ir besižvalgant po Butanos stepę, mano palydovas į taktą 
kupranugario žingsniams užtraukia žygio dainą. Vėjas 
neša žodžius į šoną, o man būtų įdomu sužinoti, ką jis 
dainuoja. Prašau Jusufo pakartoti žodžius. Į tai mažasis 
nenaudėlis atsako: 

— Duok dešimt piastrų, tada padainuosiu nuo pra- 
džios! 

Toks honoraras man pasirodo per didelis — mes juk 
draugai, — ir toliau jojam tylėdami. Po kurio laiko, vei- 
kiamas vienodos kupranugario riščios, ir aš pradedu niū- 
niuoti dainą, tada mano Jusufui parūpsta sužinoti, apie 
ką ji. Aš, žinoma, sakau: 

— Mokėk pinigus, tai sužinosi! 

Mažasis padauža tučtuojau pajunta humorą, ir mes 
taip kvatojamės, kad vos nenusiritame nuo aukštos kup- 
ros. Bet netrukus mums praeina noras juoktis... 

Prijojame šulinį. Aplinkui knibžda avių, ožkų, kupra- 
nugarių ir kitokių galvijų. Koks šimtas žmonių susirinkę 
prie šulinio, bet kol kas odiniai kibirai ir diržai numesti 
ant žemės; visų piemenų rankose kirviai ir storos kuo- 
kos — prie šulinio muštynės! Man kraujas sustingo iš 
siaubo, kai supratau, kas čia darosi. Įtūžę priešininkų bal- 
sai skardėjo ore, girdėjosi duslus lazdų trinksėjimas į pli- 

kai nuskustus pakaušius. Kovėsi apie trisdešimt vyrų iš 
hasanijų ir tiek pat iš šaigijų genties. Kai kurie mušeikos 
kruvini voliojosi ant žemės — jų niekas nebelietė. Kiti 
lakstė aplinkui, norėdami sutaikinti priešininkus, bet vel- 
tui! Mušeikos vis puolė ir puolė vieni kitus, stengdamiesi 
kuo skaudžiau užvožti. Pamačiau, kaip vienas beduinas 
gindamasis pakėlė virš galvos ranką ir ją tučtuojau su- 
knežino kirvis. Ranka nenatūraliai pakibo, o vyras vaito- 
damas griuvo ant žemės. Aš prijojau kiek galėdamas 
arčiau (Jusufas išsigandęs glaudėsi man už nugaros) ir 
iš visų jėgų sušukau: 

— Chalas, chalas! Haram aleikum, ija beni el-arab! 
Haram aleikum! (Liaukitės, nustokit, arabų sūnūs, gėda 
jums!) 

Bet jie įniršę nieko neklausė ir tik po kokių dešimties 
minučių kautynių įkarštis atslūgo. Devyni vyrai gulėjo 
sunkiai sužeisti smėlyje ir smarkiai kraujavo, o vienam 
buvo sulaužyta ranka. Vėliau išgirdau jį sakant: 

— Na, ačiū dievui, tik ranka nukentėjo. Galva sveika. 
Garbė alachui! 

Aš skubiai išjojau pagalbos į ekspedicijos stovyklą 
Musavarate. Ten jau keli mėnesiai darbavosi profesoriaus 
Hincės iš Berlyno Humboltų universiteto ekspedicija, 
kuri Sudane kasinėjo senosios Merojės karalystės griu- 
vėsius. Archeologai buvo ką tik susėdę pictauti. Aš kuo 
trumpiausiai apsakiau jiems, kas atsitiko, ir netrukus 
lendroveris su vaistais ir tvarsčiais jau rūko link šulinio. 
Antroji mašina išvyko į artimiausią srities centrą Shendį 
pranešti apie įvykį Sudano valdžiai. 

Gydytoja ponia Hincė apšlakstė kraujuojančias žaiz- 
das jodu ir kaip reikiant sutvarstė sužeistuosius. Nė vie- 
nas vyras nė necyptelėjo procedūrų metu. Net beduinas 
su sulaužyta ranka stoiškai viską iškentė, dedant ranką į 
įtvarą. Bet kai aš norėjau nufotografuoti sužeistuosius, 
visi ryžtingai užprotestavo! 

Mums atvykus, genčių šeichai jau sėdėjo patogiai įsi- 
taisę akacijų šešėlyje ir vedė taikos derybas. Laimė, nu- 
kentėjusių abiejose pusėse buvo maždaug po lygiai, tad 
kerštas niekam negrėsė. 

Kas sukėlė šitas aistras? Pasirodo, gentys nepasidalino 
kelių tuščių benzino bakų, kuriuos ekspedicija paliko są- 
vartyne. Taigi niekniekis. Tikrosios priežasties reikėjo 
ieškoti kitur. Septyniasdesimt šešių metrų gylio Bir Bar 
Nakvos šulinyje ėmė sekti vanduo. Šiuo šuliniu kaip tik 
ir naudojosi abi gentys su savo daugiatūkstantinėmis ban- 
domis. Užėjo sausros, vanduo vis labiau seko ir atrodė, 
kad katastrofa nebeišvengiama. 

Šaigijų ir hasanijų gentys nuo seno taikiai naudojosi 
šiuo šuliniu, kurio rusvas vanduo reiškė gyvybę ir zmo- 
nėms, ir gyvuliams. Gyvulių bandos augo, o vandens vis 
mažėjo. Abi pusės nebegalėjo susitarti dėl vandens nau- 
dojimo terminų, žmones apėmė rūpesčiai ir baimė dėl 
ateities; tarp genčių kilo neapykanta. Kibirkštėlė, sukėlu- 
si gaisrą, buvo tie du bakai: kraujas užvirė. Panašių ki- 
virčų, neretai daug tragiškesnių, pasitaiko ir kituose saus- 
ringuose Sudano rajonuose. 


KOVA UŽ VANDENĮ. Vandens labai trūksta Šiaurės 
ir Vakarų Sudane — milžiniškoje teritorijoje, esančioje 
toli nuo išganingojo „tėvo Nilo“. Vandens ūkio specia- 
listai apskaičiavo, kad šiame rajone žmonėms ir gyvuliams 
kasmet reikia 240 milijonų kubinių metrų vandens, o jie 
turi tik ketvirtadalį šio kiekio! Sudano Demokratinės Res- 
publikos vyriausybė ėmėsi priemonių kovai su šiuo ne- 
pritekliumi ir 1970 metų vasario mėnesį paskelbė kam- 
paniją už šalies aprūpinimą vandeniu. Mokslininkai 
parengė projektą, pagal kurį per dvylika metų turi būti 
išspręsta ši pagrindinė šalies problema. Atsirado ir už- 
sienio valstybių, kurios pareiškė norą dalyvauti šioje 
kampanijoje. Taigi, norint laimėti „kovą už vandenį“, 
reikia ir tarptautinio solidarumo, ir visos Sudano liaudies 
Iankų. 

Panašios bėdos vargina beduinus ir kitose sausringose 
vietovėse. Dėl sunkiu darbu įrengtų šulinių nuo seno bu- 
vo įnirtingai kovojama, nes vanduo čia reiškia gyvybę. 

Dykumoje švarus geriamas vanduo labiau vertinamas 
už pieną, o troškulio kamuojamas žmogus neniekina ir 
drumzlino vandens. Aloizas Muzilis aprašo, kaip kartą jis 
su beduinais keliavo iš Damasko į Hitą prie Eufrato ir 

malšino troškulį čiulpdamas per naktį nuo rasos sudrė- 
kusį palapinės audeklą. 

Jau senovėje arabai žinojo paprastą ir protingą būdą, 
kaip taupyti turimas vandens atsargas: į gertuvę pildavo 
tik tiek vandens, kad apsemtų tenai įmestą akmenėlį. Ši- 
to saiko turėdavo užtekti iki sekančio šulinio. O kiek 
žmonių žūdavo tose kelionėse nuo troškulio? 

Kova dėl šulinių vyksta nuo senų senovės, tai žinome 
iš dantiraščių. Štai daugiau kaip prieš du tūkstančius pen- 
kis šimtus metų asirų karalius Ašurbanipalas privertė 
pasiduoti arabų gentis, užvertęs klajoklių šulinius. Tai 
įvyko 641 metais pr. m. e. Toliau Ašurbanipalo tekste 
skaitome: „Savo būrius, kurie buvo jo (turimas galvoje 
Aribi šalies karalius — L. S.) teritorijoje, aš pasiunčiau 
prieš jį. Aribi šalies gyventojai stojo gintis, bet maniškiai 
išžudė juos savo ginklais. Palapines, kuriose jie gyveno, 
kariai padegė ir sudegino. Galvijų, avių, asilų, kupranu- 
garių ir vergų prisigrobė be skaičiaus.“ 

Šiaurės Afrikoje yra buvę atsitikimų, kai klajoklių 
šulinius tyčia sunaikindavo centrinė valdžia, norėdama 
pavergti tą ar kitą sritį, Dėl to XIX amžiaus pradžioje 
karavanai nebegalėjo traukti senuoju keliu, jungiančiu 
centrinio Sudano Bornu sultonatą su Egipto oaze Dachla, 
nes, pasak Gerhardo Rolfso, ,„Dachlos oazę dažnai puldi- 
nėdavo viena klajoklių gentis, atkeliaudavusi toli iš piet- 
vakarių“, ir Kaire viešpataujančios mameliukų vyriausy- 
bės kareiviai sunaikino visus priešininkų naudojamus 
šulinius, kurie buvo nutolę nuo oazės per septynias aštuo- 
nias dienas kelio. 

Anglų keliautojas Vilfredas Tesidžeris, kuris pirmasis 
perėjo pavojingąją Rut Al Chalijaus (pažodžiui: tuš- 
čias rajonas) dykumą, vieną iš savo apybraižų pavadino 
„Dykumos vilkai — saarų gentis prie šulinio“; Tesidžeris 
tuo norėjo pabrėžti, kad beduinai kaip pikčiausi vilkai 
gina savo vandenį. 

Klajokliams šulinio vanduo yra toks brangus, kad jie 
labai nenorom duoda jo pašaliečiams. XVIII-XIX am- 
žiaus Afrikos tyrinėtojai savo kelionių aprašymuose skun- 
džiasi, kad už gurkšnį geriamo vandens tekdavo mokėti 
negirdėtą kainą. 

Tiesą sakant, šuliniai nėra vieninteliai vandens tieke- 
jai dykumos gyventojams. Reikia paminėti dar pastoviai 
arba laikinai („epizodiškai“) tekančias upes bei upelius 
ir lietaus vandens kūdras, atsirandančias liūčių metu. 
Kartais jos padidinamos dirbtiniais pylimais, taip atsiran- 
da vadinami „hafirai“ — miniatiūriniai lietaus vandens 
tvenkinėliai. Be to, kai kur lietaus vanduo surenkamas į 
požemines cisternas. Ypatinga požeminio vandens telkinių 
forma yra Šiaurės Afrikos „fogaros“ — požeminėmis galeri- 
jomis sujungtų šulinių tinklas. 

Išsekus šuliniams, piemenims gyvybiškai svarbu laiku 
išvykti prie kito šaltinio arba upės. Karlas Razvanas vaiz- 
dingai aprašo vieną tokį sunkų „troškulio žygį“, į kurį 
leidosi ruvalai, išdžiūvus jų Suliniams: ,,GurgianCciais pil- 
vais, prislėgti žmonės vilkosi paskui savo dvesiančias 
bandas vis tolyn į šiaurę, tenai, kur plyti jų priešų ga- 
nyklos. Kasdien krisdavo šimtai kupranugarių ir daugybė 
žmonių, o išlikę gyvi dar atkakliau veržėsi prie Abu Rij- 
meno kalvų. Silpnieji krito ir nebesikėlė. 

Pamatę nusilpusį ir jau svirduliuojantį kupranugarį, ša- 
lia einantys žmonės prišokę tuoj pat papjaudavo jį. Kol 
kiti nesustodami traukė tolyn, atsilikę vyrai sukapodavo 
mėsą, ir ant sutryptos žemės likdavo tik viduriai, galva 
ir kojos. 

Diena po dienos kupranugarių vis mažėjo. Pradžioje 
gyvuliai dvėsdavo šimtais, o paskutinėmis dienomis šis 
skaičius pasibaisėtinai išaugo. Kasdien būdavo iki dviejų 
tūkstančių kritusių arba papjautų kupranugarių...“ 

O koks džiaugsmas klajokliams, kai dangų užtraukia 
lietaus debesys, ir žemėn pasipila vanduo! Vaikai bėga iš 
palapinių, šokinėja kaip pamise, murkdosi iš džiaugsmo 
klampiose balose, kol kiaurai peršlampa. Moterys skuba 
pripildyti lietaus vandens odinius maišus ir tempia juos 
į palapines. Žodžiu, lietus nė vienam beduinui nuotaikos 
negadina. 

Beduinai daug labiau mėgsta „saldų“ lietaus negu 
druskingą šulinių vandenį Mane net pykindavo nuo 
mineralų prisodrinto šulinio vandens, tuo tarpu beduinai 
prie tokio sūrymo pripratę. 

Tartum didžiausią įdomybę man kartą papasakojo, kaip 
vienas paprastas beduinas gavo paragauti šventojo Zem- 
zem šulinio vandens, kurio buvo parsinešęs kažkoks mal- 
dininkas, grįžęs iš Mekos. Vanduo buvo sūrus, ir be- 
duinas išsigandęs sušuko: ,,Tesaugo mus alachas nuo 
Kautharos!" (Kauthara pagal Koraną yra viena iš dviejų 
rojaus upių, kurių vandenį geria mirusieji.) 

O klajoklių galvijai, ypač kupranugariai, labai mėgsta 
druskingą šaltinių vandenį. Normaliam jų vystymuisi tie- 
siog būtini tie vandenyje ištirpę mineralai ir druskos. 
Apie tai rašo Gustavas Nachtigalis: ,Sykiu su druskingu 
vandeniu kupranugariai gauna vertingų kraują valančių 
medžiagų, nuo kurių labai pagerėja apetitas, jie tampa 
žvalesni ir fiziškai stipresni.“ Kai kurios klajoklių gen- 
tys, gyvenančios prie Raudonosios jūros, savo kupranu- 
garius yra pripratinusios gerti net jūros vandenį. 


ŠULINYS — DYKUMOS GYVENIMO CENTRAS. Saus- 
ros metu arabai stengiasi būti netoli vandens telkinių. 
Keliaudamas aš ne kartą mačiau, kaip vargsta prie šuli- 
nio piemenys, kol pasemia vandenį. Nelengva buvo su- 
žinoti, kaip tie šuliniai atsirado. Kas juos įrengė ir kokiais 
įrankiais? Kaip aptinkamos vietos, kuriose verta ieškoti 
vandens? Hesas rašo: „Vandens ieškotojas lyg koks bur- 
tininkas dieną po lietaus ieško vandens, baksnodamas 
lazdele žemę ir atidžiai klausydamasis. Pasak mano pa- 
zistamo etebio, tą moka vienas iš šimto. 50—100 metrų 
gylyje esantys šuliniai, pro kuriuos eina karavanų keliai, 
yra labai senos cisternos.“ 

Ne kartą girdėjau, kad tas ar kitas šulinys, esantis 
kurios nors genties teritorijoje, buvo atkovotas iš anks- 
čiau ten gyvenusių klajoklių. Patogiausia naudotis dvie- 
jų— penkių metrų gylio šuliniu. Iš labai gilių šulinių van- 
duo keliamas virve, nes jeigu šachta siaura, gili ir su 
specialiai sutvirtintom sienelėm, kitaip semti ir negalima. 
Vandenį tenka traukti iš dešimties, aštuoniasdešimties, o 
kartais net iš šimto metrų gylio. Šachtos gylį nustatyti 
nesunku — pakanka žinoti, kokio ilgio yra virvė, kurią 
leidžiamas į šulinį semtuvas. Vandens lygis šulinyje pri- 
klauso nuo hidrologinių, klimatinių sąlygų ir nuo jo eks- 

ploatavimo intensyvumo. Butanos stepéje stebéjau, kaip 
jauną picmcnuka virvėmis nuleido į septyniasdešimt še- 
šių metrų gylio šulinį paimti įkritusio semtuvo. Kai vai- 
kinuką ištraukė, jis ne visas buvo šlapias, nors kojomis 
buvo pasiekęs dugną. Šulinius nuolat papildo gruntinis 
vanduo. 

Kiek mačiau, visose arabų srityse beduinai vandenį se- 
mia panešiai. Visur naudojamas pusapvalis maždaug ke- 
turiasdešimties litrų talpos odinis indas, vadinamas „delu“. 
Kad jis nesusiplotų, viršuje įtveriami du sukryžiuoti pa- 
galiukai ir prie jų galų pririšamos virvės. Virvės suriša- 
mos į vieną mazgą, prie kurio tvirtinama dažniausiai iš 
odos nuvyta virvė. Kartais ji daroma ir iš palmės karnų, 
nors jos greičiau susitrina. Į šulinį tokia virvė leidžiama 
geležiniu skridiniu. 

Per šulinio angą permetamas rąstas, prie kurio pri- 
tvirtinami skridiniai, tad vandenį vienu metu galima 
semti aštuoniais ar net dešimčia indų. Jei geležinių skri- 
dinių nėra, virvė leidžiama tiesiai rąstu. Ilgainiui medyje 
įsirėžia grioveliai, ir jis įgauna savotišką išvaizdą. Galų 
gale per keletą dešimtmečių tą stepėje brangų rąstą vir- 
vės visai perpjauna. | 

Vandens sėmimas — sunkus fizinis darbas, kurį bedui- 
nai dirba kiekvieną mielą dieną. Pagirdyti didelę kup- 
ranugarių bandą dažnai trunka kelias dienas, nes ištroškęs 
kupranugaris išgeria po šešiasdešimt ir daugiau litrų. Rei- 
kia pačiam pamatyti išsipūtusius pagirdytų kupranugarių 
pilvus, kad įsivaizduotum, kiek jiems telpa. Bet jie geria 
tik kas trys keturios dienos, o avis, ožkas, galvijus ir, 
žinoma, arklius reikia girdyti kasdien. 

Norėdamas geriau pažinti klajoklius, aš dažnai padė- 
davau jiems semti vandenį ir savo kailiu patyriau, ką 
reiškia ištraukti iš šulinio pilną delų. Virvė užtrina nuo- 
spaudas, rankos nušerpetoja. Net mergaičių rankos jau 
kietos kaip siksna. 

Bet gražuolės dažnai ateina prie šulinių, nes čia verda 
gyvenimas, čia galima pasidairyti į vaikinus. Kad darbas 
smagiau eitų, beduinai kartais užtraukia dainą. Vieną to- 
kią dainą išgirdau Centrinėje Arabijoje: 

Širdis manoji veržiasi 

Tarsi grandinė šulinio, 

Kada į vandenį ji krinta iš aukštai, 
Kaip ritinys, kurs greitai sukasi, 
Kai ta grandinė juo vyniojasi. 
Širdis taip verzias prie tavęs. 


O Šiaurės Afrikoje piemenys, girdydami kupranuga- 
rius, dainuoja tokią dialoginę dainą: 

Vedantysis: „Gerkit į sveikatą..." 

Choras: ,,...bet su saiku.“ 

Vedantysis: „O neskubėkit!“ 

Choras: „Viskas čia mūsų.“ 

Vedantysis: „Gerkit ramiai..." 

Choras: „ir iki soties“. 


Sausrymečiu prie šulinių nuo ryto iki vėlaus vakaro 
kas gyvas juda kruta. Kiekviena šeima vyresniųjų pagal 
saulę nustatytą valandą atvaro savo bandas prie gir- 
dyklų. Vieni semia vandenį ir girdo gyvulius, o kiti, pa- 
baigę darbą, ilsisi prie šulinio aptvaro. Ateina moterys 
„plevėsuojančiais drabužiais, ant galvų nešdamos indus su 
maistu dirbantiems vyrams ir sūnums. Akacijų šešėlyje 
jaunos mamos žindo kūdikius; nuolat barami paaugliai 
laksto aplink. Čia sėdi žilas senelis ir rūpestingai kerpa 
švelniavilnę ožką, tenai piemuo melžia kupranugarę ir 
čia pat malšindamas troškulį geria jos šiltą pieną. Ori 
matrona smarkiai daužo į girdyklos akmenis šlapią pilkš- 
va savo vyro drabužį, norėdama jį šiek tiek paSviesinti. 
Jaunos mergaitės sumaniai pilsto geriamą vandenį į pla- 
čius maišus iš avikailių, kurie po du kabinami ant kant- 
rių asiliukų nugaros. Kai maišai prisipildo sklidini, tos 
rebekos gena ilgaausius į stovyklą. Viena kita užšoka 
asiliukui ant nugaros, įsitaiso šonu ir baksėdama kulnais 
priverčia pasileisti risčia. 

Mane visuomet stebino, kaip gyvuliai klauso savo ma- 
žųjų varovų ir kaip kantriai įkinkyti traukia iš šulinio 
pilnus maišus vandens. Didžiuliai kupranugariai ir net 
stambūs jaučiai klauso šešiamečių vaikų. 

Iki šiol negaliu pamiršti Halimos, mažos šukrijų gen- 
ties mergaitės su daugybe kasyčių, ir milžiniško šėmo 
jaučio. Ta porelė man buvo panaši į Dovydą ir Galijotą. 
Mačiau. kaip kartą, baigusi savo „,„pamainą“ prie šulinio, 
Halima griežtai barė jautį, kad tas po darbo nenori vie- 
nas grįžti į stovyklą. Ji stovėjo ir mažais kumštukais tol 
bakino jam į šonus, kol gyvulys nenorom pajudėjo iš 
vietos. Nueidamas jis vis grezési atgal, lyg norėdamas 
pasakyti savo šeimininkei: „Eime kartu namo!“ Net Ha- 
lima tik grasė jam pakėlusi mažas rankelės, ir gyvulys 
turėjo nusileisti — Dovydas vėl nugalėjo. 

Taip prie šulinio žiūrovui atsiskleidžia visa klajokliš- 
ko gyvenimo įvairovė; vandenvietė — tai ašis, apie kurią 
sukasi beduinų gyvenimas. 


KOVA SU DYKUMA. Šimtai tūkstančių, net milijonai 
klajoklių iki šiol vargsta semdami vandenį iš senųjų 
šulinių. Nors po truputį jų „biblinis gyvenimas“ jau kei- 
čiasi. Daugelio arabų valstybių vyriausybės šiuolaikinės 
technikos priemonėmis stengiasi aprūpinti vandeniu ir tas 
sritis, kuriose gyvena klajokliai. Naujieji arteziniai Suli- 
niai teikia švarų higienišką geriamą vandenį. Stepėje 
vandenį dažnai aptinka naftos ieškotojai. Be to, daug 
šulinių iškasama ten, kur iš dykumos atkariaujami plėši- 
nių plotai. Jau kelinti metai dykumos įsisavinimo progra- 
ma planingai vykdoma Alžyre, Sirijoj, Irake, Sudane ir 
Egipte. 

1968—69 metais, gavęs Egipto vyriausybės mokslinę 
stipendiją, galėjau vietoje įsitikinti, ką yra padariusi 
Egipto Arabų Respublika, siekdama paversti Libijos dy- 
kumą derlinga žeme. Savo akimis mačiau, kaip didžiulė 
inžinierių, geologų, šulinių statytojų, agronomų ir gyvu- 
lių augintojų armija bendromis jėgomis kovoja su Sacha- 
ros smėlynais ir ruošia dirvą žaliesiems plotams; ir visa 
tai ten, kur ilgus šimtmečius nebuvo nė ženklo gyvybės! 
Dykumos įsavinimo organizacija Egipte ėmėsi įgyvendin- 
ti didžiausią pasaulyje požeminio vandens tiekimo pro- 
jektą ir už tūkstančio kilometrų į pietvakarius nuo Kairo 
duoti naujų žemių siauro ir per tirštai gyvenamo Nilo 
slėnio Žmonėms, 

Prisiminsime, kad 96% egiptieciu gyvena teritorijoje, 
kuri sudaro tik 3% viso Salies ploto, nes 97%, tai yra 
1002000 km? Egipto, yra negyvenama dykuma. Be to, 
kasmet prie 34 milijonų Egipto gyventojų prisideda ly- 
giai vienas milijonas. Šią itin svarbią šalies vidaus prob- 
lemą ne kartą kėlė jau prezidentas Naseras. Naujuosius 
plotus egiptiečiai vadina Vadi al Dzadidu — Naujuoju 
slėniu, skirdami jį nuo senojo slėnio prie Nilo. Į Naująjį 
slėnį Egipto liaudis deda daug vilčių nuo 1959 metų, kai 
tuometinis prezidentas Gamalis Abdelis Naseras paskelbė 
vyriausybės nutarimą padaryti viską, kad milijonai ma- 
žažemių Nilo slėnio felachų galėtų persikelti į mažai ap- 
gyventas nuošalias Libijos dykumos oazes. 

Toliau pateikiame aprašymą, kaip prasidėjo ta daug 
žadanti plėšinių užkariavimo kampanija, kuri dabar, žiū- 
rint iš aštuntojo dešimtmečio perspektyvos, jau yra ta- 
pus istorija. Daugelis pradžioje iškeltų uždavinių liko ne- 
įgyvendinti dėl politinių bei ekonominių kliūčių, kurios 
stabdė planingą taip sunkiai atkovotų plėšinių eksploata- 
vimą. Vis dėlto dykumą paversti dirbama žeme Egiptui 
yra gyvybinis klausimas. 

Atvykęs į Vadi al Džadidą, aš apsistojau modernia- 
me viešbutyje Chargos miesto pakraštyje, kur įsikūręs 
Egipto dykumos įsisavinimo organizacijos centras. Iš mano 
balkono ketvirtame aukšte atsiveria nuostabi panorama į 
banguotus slenkančius kopų smėlynus, kurie prasideda 
čia pat už palmių giraitės ir tęsiasi iki horizonto. Stiprus 
šiaurės vėjas neša šias kopas į pietus, ir per metus jos 
pasistumia per septynis aštuonis metrus į priekį. Šios 
slenkančios „smėlio masės, negailestingai užpilančios visa, 
ką sutinka kelyje, yra labai pavojingos oazių gyvento- 
jams, jų šuliniams ir plantacijoms. Vienas svarbiausių 
Dykumos įsisavinimo organizacijos uždavinių ir yra pa- 
žaboti tas keliaujančias kopas. 

Pakeliui iš aerouosto į al Chargą mūsų džipui teko galą 
kelio važiuoti smėliu, nes naująjį asfaltuotą plentą kaip 
tik buvo užpylusi tokia slenkanti kopa. Iš smulkaus kaip 
miltai smėlio kauburių kyšojo tik telegrafo stulpų vir- 
šūnės. Matant, kaip buldozeris plūkiasi su smėlio masėm, 
atrodė, tartum kažkas šaukšteliu norėtų nukasti kalną! 

Senovėje oazių valstiečiai, saugodamiesi tos viską naiki- 
nančios smėlio jūros, savo gyvenvietes statydavosi ant 
kalvos arba kalno užuovėjoje. Tylus vėjo švilpesys kaip 
ir visuomet žydras dangus yra neatskiriama stepės peiza- 
žo dalis. 

Jau išlipę iš lėktuvo po tris valandas trukusio skridi- 
mo iš Kairo per pliką išdžiūvusi dykumą pajutome tą 
pustomą smėlį, kuris tarsi adatėlėm badė mums veidus. 
Mažoje al Chargos aerouosto terasoje mus bežiūrint ap- 
supo būrelis įdegusių jaunuolių chaki spalvos drabužiais, 
mat mokslų daktarė panelė Aleja Hasan, lydinti mane 
šioje kelionėje, buvo dvejus metus išdirbusi sociologe 
Naujajam slėnyje ir pažinojo daug Organizacijos bendra- 
darbių. Mus pasitikę žmonės buvo inžinieriai. Oazių kai- 
meliuose, kurie žiūrint iš lėktuvo atrodė kaip tamsūs lo- 
pai ant geltono leopardo kailio, Aleja taip pat turėjo daug 
pažįstamų. Visa tai padėjo man suartėti su uždarais oazių 
gyventojais, nes mano kelionės tikslas buvo pačiam įsi- 
tikinti, kokios staigios permainos įvyko jų buityje ir 
kultūroje. Ištisus dešimtmečius tie nuošalūs dykumos kai- 
meliai buvo izoliuoti nuo pasaulio. Jų gyvenimas tekėjo 
monotoniška, tradicijų nužymėta vaga. O pastaruoju me- 
tu į oazes ėmė skverbtis nauji technikos amžiaus vėjai, 
kurie palaipsniui įtraukė jų gyventojus į visuomeninį ky- 
lančio Egipto gyvenimą. 

Prieš dešimtis tūkstančių metų Sacharos klimatas bu- 
vo vėsesnis ir drėgnesnis. Į savaną panašiuose plotuose 
ganėsi ištisos bandos antilopių, žirafų, stručių, buivolų ir 
dramblių, kuriuos akmens amžiaus medžiotojai įamžino 
spalvotuose uolų paveiksluose ir raižiniuose. Iki šiol dau- 
gelyje dabar jau negyvenamų dykumos vietovių randami 
ankstyvųjų Sacharos gyventojų įrankiai ir ginklai — meist- 
riškai padaryti akmeniniai strėlių antgaliai, kirvukai, 
gremžtukai, durklai. Istoriniu laikotarpiu šiose platumose 
beveik nebūdavo lietaus, o jei ir išlydavo kur netyčia 
koks debesis, tai tokį gamtos stebuklą žmonės prisiminda- 
vo ištisus dešimtmečius. Bet įvairiame gylyje po smėlio 
jūra esančiuose žemės sluoksniuose yra milžiniškų van- 
dens resursų. Jie slypi šimtų metrų storio Nubijos smil- 
tainyje, kurio poros tartum primirkusi kempinė turi apie 

tris procentus vandens. Geologiškai palankiose vietose, 
pavyzdžiui Sivos oazėje, vandeningas sluoksnis yra ar- 
čiau žemės paviršiaus, ir vanduo pats trykšta natūraliais 
šaltiniais. Kitur žmogus turi gręžti šulinius, norėdamas pa- 
siekti tą išganingą drėgmę. Geriausios vietos šulinių grę- 
žimui yra Sacharos plokštikalnio įlomėse. Tokiose trijų 
šimtų metrų gylio daubose ir yra visos Libijos dykumos 
oazės: Charga, Dachla, Farafra, Bacharija ir Siva. Jų už- 
imama teritorija — apie devyniasdešimt tūkstančių kvad- 
ratinių kilometrų — ir sudaro Naująjį slėnį. 

Prieš du tris tūkstantmečius oazėse klestėjo aukštos 
kultūros civilizacija, kurios paminklai — šventyklos, rū- 
mai ir kapavietės — palaidoti po dykumos smėliu. Vergai 
sunkiai plušėdami ilgus metus klojo smiltainio masyve 
šachtas, ieškodami vandeningų sluoksnių. Kai kurie iš tų 
artezinių šulinių yra šimto dvidešimties metrų gylio. Dau- 
gybe jų ir dabar dar galima rasti senesniuose oazių kai- 
meliuose, tik drėgmės juose nedaug likę. Ilgainiui šuli- 
niai nuseko, juos užvertė smėlis, kai kurie ir visai išdžiū- 
vo. Juo mažiau vandens tekėjo kanalais, tuo sunkesnis 
darėsi valstiečių gyvenimas. Palmių giraitės išnyko, laukų 
niekas nebedirbo. Tada valstiečiai susikrovė savo mantą 
ant asilų bei kupranugarių ir nepramintais keliais bei per- 
ėjom patraukė tiesiai į rytus, į Nilo slėnį. pradėti gyve- 
nimą iš naujo. Bet labai nedaug kam pavyko ten įsikurti... 

Šiandien daug anų išeivių palikuonių grįžta į savo 
senąją tėvynę dykumoje. Dabar jie jau važiuoja autobu- 
sais ir daiktų prikrautais sunkvežimiais, kurie rieda lygiu 
šešių šimtų kilometrų ilgio asfaltuotu plentu, nutiestu 
1960 metais. Kelionė, kuri anksčiau truko septynias arba 
dešimt dienų, dabar trunka tiek pat valandų. 

Daugiau kaip prieš dešimtį metų Dykumos įsisavinimo 
organizacijos pionieriai su buldozeriais, traktoriais ir mo- 
derniausiais gręžimo prietaisais atkeliavo į dykumą. Pra- 
džioje darbininkai ir technikai labai vargo, gyvendami 
vėjo perpučiamose palapinėse, kentė troškulį ir kovojo 
su daugybe įvairiausių sunkumų. Dabar jie jau persi- 
kraustė į naujus namus al Chargoje, turi dirbtuves ir 
laboratorijas su visa reikalinga aparatūra. Dabar jie dir- 
ba eksperimentinėse žemės ūkio fermose, gyvulininkystės 


122 


centruose, mechaninése dirbtuvése, ligoninése ir mokyk- 
lose. 

Gręžimo vietose pamainomis dirbama ištisą parą. Grąž- 
tai įsiskverbia iki dviejų tūkstančių metrų į uolienas. Ir 
nėra didesnio džiaugsmo žmonėms, kai iš žemės ištrykšta 
vandens fontanas. Iki šiol Naujajame slėnyje jau įrengta 
per tris šimtus giluminių šulinių. Kai kurie iš jų duoda 
po penkiolika tūkstančių kubinių metrų vandens per die- 
ną. Prityrę specialistai tokius šulinius įrengia per ketu- 
rias—šešias savaites. O pagrindinis viso projekto tiks- 
las — atkariauti iš dykumos 12 500 km? dirbamos žemės. 

Bet ar ilgam užteks požeminio vandens? Štai į kokį 
klausimą turi pirmiausia atsakyti mokslininkai, prieš kel- 
dami žmones į Naująjį slėnį. Geologai ir hidrologai tiria 
požeminio vandens amžių ir kilmę. Gal jų rastas vanduo iš- 
silaikęs iš kokio nors praėjusio lietingojo laikotarpio? Šiuo 
atveju jo ištekliai būtų riboti. O gal jis po truputį sunkiasi 
iš Vidurio Afrikos miškų? Arba iš Viduržemio jūros? Gal 
jis skverbiasi iš Nilo slėnio į vakarus? 

Oazių senbuviai įsitikinę, kad jų šaltinius požeminiais 
kanalais maitina „tėvas Nilas“. Apie tai Bario kaime, 
esančiame pietinėje al Chargos oazės dalyje, man teko 
girdėti gražią istoriją: kartą vienas pirklys ruošėsi ke- 
lionei per dykumą ir pildėsi prie Nilo savo vandenmai- 
šius. Čia jam nuo galvos nukrito graži raudona feska, ir 
vanduo ją nusinešė. Po savaitės pirklys laimingai pasiekė 
a) Charga; apie savo pamestą kepurę buvo jau seniai 
pamiršęs. Tad kaip jis nustebo, kai pasilenkęs prie vieno 
šaltinio, pamatė savo pamestąją feską. Istorija gal ir pra- 
manyta, bet idėja nebloga. Remiantis specialistų apskai- 
čiavimais, truktų ne mažiau kaip vienuolika tūkstančių me- 
tų, kol vanduo smiltainiu atitekėtų iš Nilo į al Chargą. 

O dabar susipažinkime su žmonėmis, kurie dalį gyve- 
nimo praleidžia tuose atkampiuose „neišsivysčiusiuose“ 
šalies rajonuose ir triūsia savo tautiečių labui. 

Vienas iš Naujojo slėnio pionierių yra inžinierius Ab- 
delis Muneimas Hasaneinas. Jis dirba čia nuo pat pradžių 
ir kaip niekas kitas puikiai nusimano apie negyvenamų 
žemių užkariavimą. Penki telefonai ant darbo stalo Dach- 
loje jungia jį su tolimiausiais Naujojo slėnio kampeliais, 

Vienas kuris tų aparatų skamba beveik be perstojo, o 
kartais jam tenka kalbėti iš karto keliais. Inžinierius kant- 
riai aiškina, patarinėja ir visuomet randa progą įterpti 
kokį pokštą vaizdinga rytiečių kalba. Nors jam jau pen- 
kiasdešimt metų, bet savo energija užkrečia visus. Jam 
juokiantis, o juokiasi jis dažnai, žybsi nuostabiai gražūs 
dantys ir spindi juodos akys. Ištisą dieną pas jį pilna 
lankytojų. Jauni inžinieriai ir agronomai raportuoja apie 
savo darbą, aplinkinių kaimų felachai ieško patarimo. Ab- 
delis Muneimas niekuomet neatsisako padėti, todėl yra 
labai mėgstamas visoje Dachloje. 

Ne kartą per dieną jis skubiai išeina iš kabineto, sėda 
į laukiantį prie durų lendroverį ir važiuoja ten, kur rei- 
kalinga pagalba. Šiandien aš kartu su juo važiuoju ins- 
pektuoti ir jaučiu, kaip jis didžiuojasi banguojančiais ja- 
vu laukais, jmitusiy galvijų bandomis, tarp kurių oriai 
žingsniuoja balti ibiai. 

— Kai atvykau į šias vietas prieš keturiolika metų, 
čia buvo vien smėlio ir vėjo karalystė,— sako jis ir rodo 
į apsaugines greitai augančių kazuarinų ir eukaliptų miš- 
ko juostas, kurios ištisus kilometrus tęsiasi abipus plento. 
Iškasus šulinius, žemė atgijo, ir susidarė platus žalias ma- 
syvas, toks malonus akiai. 

Kai kur Abdelis Muneimas sustabdo automobilį. Ap- 
lankome karštlige susirgusį inžinierių. Važiuojant toliau, 
mums pamoja kažkoks valstietis ir pakviečia į savo su- 
naus vestuves. Užeinam ir į beduinų palapinę, kur mus 
pavaišina stipria arbata ir traškiais paplotėliais. 

Bili arabų genčių grupės šeichas bendradarbiauja su 
Organizacija. Inžinierius paveda jam pakrantės ruože ne- 
brangiai nupirkti ėriukų bandą ir nugabenti ją penėjimui 
į Dachlą. Vienoje abrikosų plantacijoje sugedo motorinis 
siurblys. Abdelis Muneimas pats jį sutaiso. Grįžę prie 
mašinos, ant sėdynės randam pilną krepšį šviežių abriko- 
su. Keletą jų suvalgom, o kitus, sustojęs prie mažos kai- 
mo mokyklėlės, inžinierius išdalina vaikams, išbėgusiems 
per pertrauką palakstyti. 

Dar kiek pavažiavę sutinkame būrį žemės ūkio dar- 
bininkų iš Nilo slėnio. Jie jau pažįsta automobilį ir iš tolo 

energingai mojuoja. Abdelis Muneimas sustabdo lendro- 
verį ir, iškišęs galvą pro langą, klausia: 

— Kas atsitiko, vyrai? 

Vienas iš jų, toks milžinas su ilgais nukarusiais ūsais, 
iš kurių nesunku pažinti saidį (Aukštutinio Egipto gyven- 
toją), atsako už visus: 

— Mes einam pas tave, ija bašmuhandi! (Tai reiškia, 
vyriausias inžinieriau). Iš Sohadžio atvažiavo mano svai- 
nis, ir mes norim paklausti, ar neatsirastų jam darbo. 

— Čia tai bent! Tam, kad priimčiau vieną žmogų į 
darbą, jūs visi dvylika metat viską! 

Ir piktai užrinka: 

— Tučtuojau grįžkit prie darbo. O naujokas tegu už- 
eina pas mane į kontorą. Darbo visiems užteks. Aleikum 
saliam! 

Jis įjungia motorą, ir mes lekiam toliau. 


KAS KLIUDO PLANUOTI ŠEIMĄ? Su savo palydove 
egiptiete Aleja apsidairau ir naujose gyvenvietėse. Ka- 
dangi dažniausiai ateinam netikėtai, tai namuose randam 
tik moteris. Jos visada mus svetingai sutinka, vaišina ar- 
bata ir paskrudintais riešutais, o paskui su pasididžiavimu 
aprodo savo sodybą, galvijus tvartuose, pilnus podėlius 
ir, žinoma, nemažą pulkelį vaikų. Man susidarė įspūdis, 
kad daugelio tų jaunų moterų, dar tebežindančių kūdikį, 
jau vėl įtartinai suapvalėjęs liemuo. 

Egiptiečių šeimos augina po šešis—dešimt vaikų. Egip- 
to vyriausybė, įveikusi islamo dvasininkijos pasipriešini- 
mą, jau daugelį metų propaguoja šeimos planavimą arba 
gimimų reguliavimą, bet rezultatai iki šiol dar labai men- 
ki. Kodėl taip yra, man paaiškėjo iš pokalbio su Madžidu 
al Dervišu. Šis trisdešimtmetis valstietis turi jau septynis 
vaikus. Du berniukai ir mergaitė gimė Revoliucijos kai- 
me, į kurį jie atsikėlė 1964 metais. Mažieji vaikai sėdi ant 
kelių, o kiti stovi jį aplipę. 

— Vaikai, — sako jis, — tai didžiausias mūsų gyvenimo 
džiaugsmas ir parama senatvėje. Persikėlęs čionai, aš už- 
dirbu dvigubai daugiau, negu būdamas žemės ūkio dar- 

bininku Nilo slėnyje. Tad kodėl negaliu turėti didelės 
šeimos, jeigu pajėgiu ją išmaitinti? Visi esame sotūs, šva- 
riai apsirengę, vyresnieji vaikai lanko mokyklą. Gal kiek 
vėliau vesiu ir antrą žmoną. Ar jums neatrodo, pone, kad 
žmogus, kuris gerai dirba, turi teisę ir iš gyvenimo šį tą 
gauti 

Taip galvojančių yra daug. Sociologai kartu su gydy- 
tojais kantriai aiškina felachams ir beduinams, kad šei- 
mos dydis ir bendra šalies ekonominė padėtis glaudžiai 
susiję. Gyventojams nemokamai dalinamos kontrasepti- 
nės priemonės, plakatai ant namų sienų agituoja auginti 
tik po du arba tris vaikus. Išleistas įstatymas, draudžian- 
tis tuoktis jaunuoliams iki šešiolikos metų, tai taip pat 
turėtų sumažinti gimimų skaičių. 

Kartą mane labai nustebino vaizdas vieno buvusio 
klajoklio sodyboje. Viduryje erdvaus aukšta betono tvo- 
ra aptverto kiemo stovėjo dvi juodos palapinės. Jose 
jaukiai įsikūrusi gyveno didelė šeima, o moderniame, pa- 
gal visus higienos reikalavimus įrengtame name straksė- 
jo ėriukai ir ožiukai. Šitoks vaizdas ne išimtis. Šitaip 
laipsniškai pereinama prie sėslaus gyvenimo. Vakarykš- 
čiams klajokliams nelengva staiga atsisakyti įprasto gy- 
venimo būdo, todėl kol kas jie dar gyvena palapinėse. 
Praeis metai, kiti, tada jie tikriausiai išvarys gyvulius 
laukan, o patys susikraustys į namus. 

Kita vertus, man neteko matyti palapinės ar žemdir- 
bio namų, kur negrotų radijas. Vadinasi, Naujojo slėnio 
žmonės domisi pasaulio ir ypač arabų kraštų įvykiais. 


„TEBUNIE TAVO RYTAS KAIP GRIETINELE!" Šiuo- 
laikinio vandentiekio įrengimas toli gražu neišsprendžia 
visų problemų. Tai mes su žmona patyrėme 1969 metų 
vasarą gyvendami Marsa Matruche. Šiame nuostabiame 
mieste prie Viduržemio jūros mums maloniai padėjo ap- 
sigyventi Dykumos įsisavinimo organizacija. Iš čia mes 
važinėjome po aplinkinius aulad alio genties kaimus. Mū- 
sų butas naujame name turėjo vonią ir vandentiekį — dy- 
kumų provincijoje tai didelė prabanga. Iš kranų pagal 

grafiką bėgo arba sūrokas vanduo iš vietinių cisternų, 
arba gėlas vanduo, atitekantis trijų šimtų kilometrų ilgio 
vandentiekiu iš Aleksandrijos. Turbūt nereikia aiškinti, 
kuris iš jų vertesnis. Arbata ar kava iš druskingo van- 
dens yra neapsakomai bjauraus skonio! Filtruoto geriamojo 
vandens tiekimas iš Nilo dažnai sutrinka dėl dviejų prie- 
žasčių. Pirma, esamas vamzdžių tinklas nepajėgia aptar- 
nauti viso uostamiesčio, o antra, dykumose beduinai sa- 
vavališkai prisijungia prie vandentiekio ir neteisėtai 
naudojasi gėlu vandeniu. Tuojau už mūsų namo praside- 
dančiame rajone gyveno dešimtys tūkstančių aulad alio 
genties beduinų, perėjusių prie sėslaus gyvenimo. Siau- 
rose gatvelėse tarp namų buvo pilna avių ir ožkų. Dėl jų 
nepaprasto ėdrumo čia nereikalingas gatvių šlavėjas, nes 
visas atliekas ir net išmestus laikraščius jos kaipmat su- 
ryja. Akmeniniuose beduinų nameliuose dar nebuvo van- 
dentiekio, todėl mergaitės ir moterys iš kiekvienų namų 
kasdien traukdavo su indais prie centrinės vandens ko- 
lonėlės ir, atstovėjusios ilgą eilę, už vieną obolą gaudavo 
vandens. Buvę klajokliai gerai supranta, kad geriamas 
vanduo brangus. 

Netrukus mieste pasklido kalbos, kad mudu su žmona 
kaip specialistai domimės sėsliųjų beduinų gyvenimu. Po 
kiek laiko jų pasiuntiniai jau stovėjo prie mūsų durų. 
Tai buvo mergaitės ryškiais ,maksi" apdarais. Jos nedrą- 
siai pasibeldė ir, įbedę į mus savo kerinčias akutes, pa- 
klausė, ar nesutiktų „madam“ arba „bėjus“ (taip jos krei- 
pėsi į mane!) leisti joms pasisemti mūsų vonioje vandens 
į atsineštus indus. Kaip gi nesutiksi taip gražiai praSomas! 
Mes kuo meiliausiai jas priėmėme, kalbinome, vaišinome 
mažuosius vaikus šokoladu ir saldainiais, gėrėjomės jų 
sidabriniais papuošalais ir kopijavome tatuiruočių raštus. 
Juk ne kasdien etnografiniai eksponatai patys ateina į 
namus! Žodžiu, abi pusės buvo patenkintos. Man dar teko 
džentelmeniška pareiga padėti mergaitėms užsikelti ant 
galvos sunkius indus su vandeniu, kuriuos jos, grakščiai 
linguodamos, išsinešė. 

Bet, deja, po kelių dienų viskas pasikeitė. Arabų mer- 
gaičių kuklumo kaip nebūta, o jų pačių vis daugėjo. 
Mergaitės ilga eile stovėdavo prie mūsų buto ir orien- 

tuodavosi jame geriau negu mes patys. Nebereikejo mums 
ir žadintuvo: jau prieš saulės tekėjimą jos imdavo kums- 
čiais belsti į duris, ragindamos keltis. Pusiau miegodamas, 
aš su pižama atslinkdavau prie durų, atrakindavau jas ir 
suleisdavau mergaites. 

— Tebūnie tavo rytas grietinėlė, ija béjau,— linksmai 
sveikindavo jos mane ir sugužėdavo su savo didžiuliais in- 
dais į mūsų vonią. 

— Tebūnie šviesus jūsų rytas, — sumurmėdavau aš ap- 
siblausęs ir vėl griūdavau į lovą, nes nei praustis, nei 
atlikti kito rytinio tualeto vonioje negalėdavau. 

Mergaitės išnešdavo šimtus litrų per valandą, neuž- 
miršdamos retkarčiais paragauti, ar dar nepaleistas sūrus 
vanduo. Mano žmona kasryt tik per didžiausią vargą 
įstengdavo prisileisti puodžiuką vandens kavai. 

Kokios nuostabios būdavo valandos, kai bėgdavo sūrus 
vanduo! Tada mes vėl tapdavom savo namų šeimininkais. 
Bet kažkokiu mums nežinomu būdu beduinai sužinodavo, 
kada iš krano vėl teka gėlas Nilo vanduo. Ir vėl visa 
armija išsirikiuodavo prie durų. Ilgainiui moteriškės oku- 
pavo ir mūsų virtuvę, kai kurios ateidavo po dešimt kar- 
tų per dieną. Negalėjom suprasti, kam joms reikia tiek 
daug vandens. Kai mums reikėdavo išeiti į miestą, ne- 
lengva būdavo šias vandens nešėjas išprašyti pro duris. 
Jos šaudydavo į mus priekaištingais žvilgsniais. 

Vieną vakarą mus su oficialiu vizitu aplankė Marsa 
Matrucho namų valdybos pasiuntinys ir pasiteiravo, kaip 
gyvuojam. Po trečio puodelio arbatos jis užsiminė, kad 
mūsų dviejų asmenų šeima sunaudoja neįtikėtinai daug 
vandens. Mes, žinoma, esam mieli miesto svečiai, pa- 
brėžė jis, ir pagirtina, kad gerai sutariam su beduir.ų 
kvartalo gyventojais, bet vargu ar vietinė valdžia pritars 
tai konkurencijai, kurią mes jai sudarom, teikdami van- 
denį miesto gyventojams. 

Štai ir atsidūrėme tarp kūjo ir priekalo. Laimė, netru- 
kus gavome laišką, kviečiantį grįžti į Aleksandriją. Gaila, 
kad nesužinojome, kaip sekėsi kitiems šio buto gyvento- 
jams susidoroti su ta netyčia mūsų sukurta tradicija. 

GELEZINKELIS KONKURUOJA SU 
KUPRANUGARIU 


Prie oazės nukeliausiu 

Ir su piemenim draugausiu. 
Kavą, muskusą gabensiu 
Karavanais, kol pasensiu. 
Sužinosiu aš kelius 

Į šalies miestus visus. 


Getės ,, Vakary—ryty divanas“ 


Traukinys dardėdamas rieda bekrašte stepe iš Mo- 
sulo į Bagdadą. Nuleistos ant vagono langų užuolaidėlės 
gina nuo dulkių ir akinančios šviesos. Keleiviai pusbalsiu 
šnekučiuojasi, aš knapsiu savo kampe. Staiga sudžeržgia 
stabdžiai, sušnypščia išleidžiamas garas, ir ant mūsų gal- 
vų jau krenta daiktai, žmonės išsigandę graibstosi už 
vienas kito. Kažkas atplėšia langą — kas atsitiko? Nieko 
ypatinga, kupranugarių kaimenė neskubėdama eina per 
bėgius. Gyvuliai nekreipia jokio dėmesio nei į šaižius 
garvežio švilpukus, nei į mašinistų keiksmus. Traukinys 
nepajuda iš vietos, kol paskutinis kupranugariukas ne- 
rangiai strykčiodamas nepersirita per bėgius. Panašių sce- 
nų man daug teko matyti keliaujant traukiniu per arabų 
kraštus. Žmonės ten jau apsipratę, kad kupranugariai kar- 
tais sustabdo judėjimą. Tokių dalykų mačiau ir autostra- 
dose, ir net Kairo aerouoste. Kartais atrodydavo, kad tie 
„prieštvaniniai“ vienakupriai savotiškai keršija už tai, 
kad modernus transportas per neįtikėtinai trumpą laiką 
juos nurungė. Kadangi anksčiau vienintelis keleivinis ir 
krovininis transportas tarp Rytų prekybos centrų buvo 
kupranugarių karavanas. 

Nuotolį, kurį karavanas nueidavo tik per kelias sa- 
vaites, sunkvežimis su kroviniu dabar įveikia per vieną 
dieną. Traukiniai ir lėktuvai dar greitesni, o viską ap- 
skaičiavus, ir ekonomiškesni. Šitoks transporto vystyma- 
sis, prasidėjęs pirmaisiais mūsų amžiaus dešimtmečiais, 
atėmė iš beduinų pagrindinį pajamų šaltinį — prekybą 
veisliniais kupranugariais, kurie tūkstančiais užtvindyda- 
vo karavanų kelius. 

Prityrę vedliai lydėdavo vilkstines per dykumą sun- 
kiais ir pavojingais keliais. Vieną tokį „dykumos laivų 
kapitoną“ aprašė priešislamiškojo periodo poetas Abidas 
al Abras: 


Per dykumą plačią, bekraštę, visai be kelių 

Karavaną šiai veda vedlys. 

Jisai būdo ramaus, visada susikaupęs, 

Skylėtas, sulopytas drapanas jis susijuosęs aukštai. 

Jis rūstus, nekalbus ir valdingas, plaukais garbanotais. 
Po vidudienio karščių 

Sparčiai bėgančioms savo dvikuprėms 

Nešulius lygiai visoms padalina 

Ir nepailsdamas veda pirmyn karavaną. 


Anuometinis karavanų greitis tikrai nebuvo kvapą 
gniaužiantis. Gustavas Nachtigalis, daug keliavęs po Šiau- 
rės Afriką, rašo: „Mūsų karavanas tiksliais apskaičiavi- 
mais per valandą nueidavo tris su puse kilometro. Kiek 
greičiau karavanai judėjo tose srityse, kur buvo papro- 
tys rišti kiekvieno kupranugario galvą už priekyje zen- 
giančio uodegos. Šitaip gyvuliai negalėdavo nė per žings- 
nį nukrypti nuo tiesaus kelio." 

Karavanai būna prekybiniai, gabenantys tik prekes, ir 
keleiviniai, iš kurių pirmiausia reikia išskirti maldininkų 
karavanus į Meką ir kitus islamo religijos centrus. Beje, 
žodis „karavanas“ nėra arabų kilmės — arabiškai jis va- 
dinasi „kvafila“. Jis kilęs iš sanskrito ir per persų kalba 
pateko į Europos kalbas. Žodį „karavanas“ reikėtų versti 
„kupranugarių vora“ arba „kelionės draugija“, kas reiš- 
kia grupę pirklių arba maldininkų, kurie keliauja drau- 
ge, kad būtų saugiau ir prireikus galėtų vieni kitiems pa- 
dėti. Karavanai būna labai nevienodo dydžio. Keleivių 
gali būti nedaug, su šešiais—dvylika kupranugarių, — bet 
būna ir tokių, kur tūkstantinės vilkstinės nusitęsia kelis 
kilometrus, lydimos atitinkamo skaičiaus sargybinių, daž- 
niausiai jojančių žirgais. Paprastai laikomasi tokios tai- 
syklės — kuo daugiau žmonių keliauja, tuo didesnė turi 
būti apsauga nuo užpuolikų. 

Kai kurie arabiški vietovardžiai — Bab al Mande — 
bas („ašarų vartai“), ,.Hadramautas" („mirties akivaizda") 
arba „Piratų pakrantė“ — primena pavojus, kurie kadaise 
tykojo keleivių. 

Tarp kita ko priminsime, kad viduramžiais arabų kraš- 
tai ypač prekiavo sausuma ir jūromis su tolimomis Euro- 
pos valstybėmis. Pabaltijo respublikose ir net Skandinavi- 
joje archeologai randa daug sidabrinių arabiškų monetų. 
Viduramžių autorius Makdesis yra palikęs rankraštį, ku- 
riame išskaičiuoja prekes, gabenamas iš Rusijos per Vi- 
durinę Aziją į Arabiją: ,,..sabaly, voverių, šermuonėlių..., 
kiaunių, lapių, bebrų kailiai, margos ‘kiskenos, ožkenos, 
vaškas, strėlės, beržų zieve..., gintaras, gruoblėtos odos, 
medus, riešutai, vanagai, kardai, šarvai, klevo mediena, 
vergai slavai, smulkūs ir stambūs raguočiai...“ 

Senieji prekybiniai keliai, kuriais iš lėto traukdavo ka- 
ravanai, ėjo pro oazes, vandens šulinius ir užeigas, kad 
keleiviai galėtų pailsėti, pasipildyti maisto bei vandens 
atsargas. Tos užeigos, kuriose apsistodavo žmonės su sa- 
vo gyvuliais, taip pat turi persišką pavadinimą — kara- 
vansarajai. Tai keturkampės sodybos su dideliu vidiniu 
kiemu, kuriame telpa nešuliniai gyvuliai ir prekės. Vi- 
dinį kiemą supa žemi arba keliaaukščiai pastatai, kuriuo- 
se nakvoja keleiviai. 

Jei karavane yra moterų, jos keliauja erdviuose kup- 
rių nešamuose palankinuose, o užeigoje gauna specialius 
haremo kambarius. Man visaip yra tekę gyventi tokiose 
užeigose. Pavyzdžiui, Nedzefe ir Kerbeloje — Irako šijitų 
maldininkų centruose — yra atskiri kambariai to ar kito 
miesto gyventojams. Kambariai ten nieko nekainuoja, 
„užeigos tėvui“ mokama tik už valgius ir gėrimus. 

Senovėje beveik visus didžiuosius Rytų miestus ir 
prekybos centrus jungė karavanų keliai. Tų kelių paskir- 
tį nusako jų pavadinimai: Maldininkų kelias, Smilkalų 
kelias, Šilko kelias ir kiti. Iš Centrinės Arabijos ėjo, pa- 
vyzdžiui, sviesto karavanai, kurie šiais vertingais rieba- 
lais aprūpindavo Meką ir Mediną, iš Šiaurės Arabijos ir 
Pietų Sacharos — druskos karavanai arba kupranugarių 
karavanai, kurie specialiai vedė nešulinius, taip pat bran- 

gius lenktyninius kupranugarius iš arabiškųjų veislinin- 
kystės centrų į karavanų telkimosi punktus. 

Vienas iš pačių seniausių prekybinių kelių pasaulyje 
yra jau minėtas Smilkalų kelias, kuris jungė Pietų Ara- 
biją su Mesopotamija ir Viduržemio jūros šalimis. Šiuo 
karavanų keliu kupranugariais buvo gabenama taip trokš- 
tama prekė. Tai dabartinio Omano sultonato miškuose au- 
gančių medžių (bosvelijų) sakai. Įgudę sakų rinkėjai per 
varginančią gegužės—spalio mėnesių kaitrą surenka gels- 
vuosius sakus, kuriuos perparduodami pirkliai gauna daug 
gražaus pelno. 

Jau senovėje Babilone ir Egipte smilkalai buvo nau- 
dojami kulto reikalams, ir jų aromatas simbolizavo „die- 
viškąjį gyvenimą“. Vėliau Romos imperijoje smilkalus 
imta naudoti mirusiųjų kulto apeigose. Romos istorikas 
Plinijus rašė, kad imperatorius Neronas savo žmonos Po- 
pėjos laidotuvėms įsakė paaukoti visą Arabijos metinį 
sakų derlių. Nuo V m. e. amžiaus smilkalai paplito kata- 
likų bei pravoslavų religijose ir iki šiol neprarado reikš- 
mes. 

Patys niūriausi ir gedingiausi dykumų prekybos isto- 
rijoje yra vergų karavanai, kurie nuo seniausių iki pat 
mūsų laikų pristatydavo „gyvąją prekę“ iš Centrinės Af- 
rikos į pajūrio sritis, Nilo slėnį ir Arabijos pusiasalį. Vie- 
šuose vergų turguose grobikai parduodavo savo aukas 
už auksą, gaudami milžinišką pelną. 


STRUČIO PLUNKSNOS UŽ DEGTINĘ. Būdingas kara- 
vanų prekybos bruožas buvo tai, kad jie į vieną ar kitą 
pusę gabeno įvairiausias prekes. Sename žinyne apie pre- 
kybą Sacharoje randame tokių prekių sąrašus: iš pietų 
gabenami „javai, vaisiai, aliejai, senesas, siera, gyvuliai 
skerdimui; sviestas, odos, vilna, stručių plunksnos, vaš- 
kas, aukso dulkės, kilimai, dembliai". Iš šiaurės — ,,med- 
vilniniai, vilnoniai ir šilkiniai audiniai, galanterijos pre- 
kės, stiklo gaminiai, karoliai, moliniai indai, vynas ir deg- 
tinė, statybinė mediena, laikrodžiai, paprasta bižuterija, 
batai, popierius ir kartonas, oda, tabakas, parfumerija, 
cukrus, kava ir vario laužas...“ 

Oazėse' susikerta įvairių karavanų keliai, vyksta pa- 
stovūs Rytų prekių turgūs. Centrinėje Sacharoje toks 
transporto centras yra Gadamesas. Čionai veda net šeši 
karavanų keliai: 

1. iš šiaurės — šiaurės vakarų (nuo vakarų Alžyro pa- 
krantės, 27 kelionės dienos); 

2. iš Mažosios Sirtos šiaurėje (Tuniso datulių augini- 
mo centro); 

3. iš Libijos sostinės Tripolio šiaurės rytuose; 

4. iš pietryčių — Murcuko, Vadajo, Borko, Borno mies- 
tų prie Čado ežero; 

5. iš pietų— pietryčių — Gato, Kano (110 dienų kelio) 
ir Airo kalnyno; 

6. iš pietvakarių — Tuvato ir Timbukto (60 dienų ke- 
lio). 

Kai 1981 metų rudenį aš apsilankiau garsioje Gada- 
meso oazėje, ten buvo jau labai daug kas pasikeitę nuo 
to laiko, kai ją aprašė pirmieji keliautojai. Prekybiniai 
keliai per Sacharos dykumą išnyko dar XIX amžiaus pa- 
baigoje, o dauguma gyventojų paliko tą savitos archi- 
tektūros gyvenvietę ir persikėlė į didesnius miestus Vi- 
duržemio jūros pakrantėje. Kai aštuntojo dešimtmečio 
pradžioje išdžiūvo didžiausias vandens šaltinis, garsusis 
Ain Faras (Kumelių šaltinis), buvo apleisti ir palmių so- 
dai, kurių beveik niekas nebežiūrėjo. 

Nugalėjus Libijos revoliucijai, smarkiai pagerėjo gy- 
venimo sąlygos visoje šalyje, nuo to laiko pagausėjo gy- 
ventojų ir Gadamese. Dauguma žmonių gyvena patogiuo- 
se šiuolaikiniuose namuose, o vietinė valdžia rūpinasi, 
kad neišnyktų tokie tradiciniai amatai kaip keramika, 
dirbiniai iš spalvotos odos ir pynimas iš palmių lapų. 

Daug panašių pavyzdžių rastume ir Rytų Sacharoje, 
Sudane bei kituose Afrikos rajonuose. Arabų pusiasalį 
taip pat raižė karavanų kelių tinklas, jungiantis tolimąjį 
Jemeną su Persijos įlankos uostais ir Levantu. 

Beduinai vienaip ar kitaip buvo susiję su karavanų 
transportu. Visų pirma jie teikė šiam transportui nešu- 
linius kupranugarius. Antra, jie buvo patyrę vadovai ir 
be kelių mokantys vesti karavaną. Trečia, tos gentys, per 

kurių teritoriją ėjo karavanų keliai, imdavo is pirklių 
muitą ir už tai garantuodavo jų saugumą. Ir ketvirta, už- 
puldinėdavo prekybinius karavanus, jei vieta ir aplinky- 
bės (pavyzdžiui, jei nebūdavo sudaryta globos sutartis) 
leido patogiai pasipelnyti. Atsitiktinai susitikusios keliau- 
tojų grupės mokėjo jau iš tolo tam tikra raitelių rikiuote 
parodyti savo taikingumą. Negavę tokio signalo, kara- 
vanai turėdavo tučtuojau ruoštis gynybai arba puolimui. 
Pagaliau karavanai ir beduinams pristatydavo būtinų pro- 
duktų, kurių jie patys negamino. Visų pirma tai buvo da- 
tulės ir javai, be to, ginklai, amunicija, drabužiai, pa- 
puošalai ir skanėstai. Vadinasi, karavanų prekyta dar 
kartą įrodo, kad be mainų su sėsliaisiais gyventojais kla- 
jokliai ilgesnį laiką išsiversti negalėjo. 

Mažai žinomais maršrutais keliaujančiam karavanui 
labai svarbu geras vadovas, kuris net sunkiausiose vie- 
tovėse neišklysta iš kelio. Gerhardas Rolfsas, nužygiavęs 
Afrikoje tūkstančius kilometrų su karavanais, rašo: ,,Vi- 
sa laimė, kad net pustomame smėlyne, kur vėjas bema- 
tant užneša žmonių ir gyvulių pėdsakus ir nesilaiko jo- 
kie kelio ženklai, galima rasti požymių, rodančių net 
mažiau naudojamą kelią. Visi lengvi daiktai, kuriuos pa- 
meta arba tyčia palieka karavanas, išsilaiko smėlio pa- 
viršiuje. Gabalėlis virvės, demblio atplaiša, o dažniausiai 
kupranugarių ir asilų išmatos jau iš tolo skelbia, kad eina- 
ma teisingu keliu“. 

Jei kupranugaris pakeliui suserga arba susižeidžia, jis 
tučtuojau papjaunamas ir suvalgomas, o jo krovinys pa- 
liekamas šalikelėje — pagal dykumų nuostatus į jį niekas 
nesikėsins. Apie tai turime daugybę liudijimų. Viename 
oficialiame raporte prancūzų kapitonas Bonemenas, prieš 
šimtą metų tyrinėjęs Sacharą, rašo: „Dauguma karavanų, 
atvykę į Gurdą, esantį pusiaukelėj iš El Uedo į Gada- 
mesą, palieka po atviru dangum dalį maisto produktų 
(kurių jiems prireiks tik grįžtant), nes žino, kad niekas jų 
nelies. Diuverje 1860 metais šiame kelyje matė daug daik- 
tų, paliktų alacho globai.“ Taigi, kai tik toks kupranuga- 
ris negalėdavo toliau eiti, vadovas įsakydavo nuimti nuo 
jo krovinį ir padėti ant žemės, nes būdavo tikras, kad 


134 


ras jį toje pačioje vietoje net po kelerių metų. Tiesa, 
kapitonas priduria: „Žinoma, taip saugu yra tik tuose 
keliuose, už kuriuos klajokliai ima muitą, kitur net pa- 
tys karavanai turi saugotis smėlio jūros korsarų.“ 

Kiekvienas karavanas judėjo pagal griežtą, beveik 
karišką grafiką. Kelionės metu absoliučią valdžią turėjo 
karavano vadovas. Jis nustatinėjo, kada išvykti, kada 
sustoti poilsiui. Per dykumą dažniausiai buvo keliaujama 
vėsiomis ryto valandomis, nusileidus saulei ar net švie- 
sią mėnesienos naktį. O poilsiui buvo skiriamos karščiau- 
sios vidurdienio valandos. Tada karavanai slėpėsi kur 
pavėsyje. Komandos išvykti keleiviai klausė nedelsdami, 
nes atsilikti nuo karavano reiškė pasmerkti save pra- 
žūčiai. 


KUPRANUGARIS GELBSTI KARAVANĄ. Niekas gra- 
žiau neaprašė kelionės per dykumą kaip egiptietis Sa- 
charos tyrinėtojas Achmedas Mochamedas Hasaneinas. Jo 
užrašus 1926 metais išleido Brokhauzo leidykla Leipcige. 
Autorius perėjo Sacharą iš šiaurės į pietus beveik ne- 
naudojamais arba seniai pamirštais dykumos keliais, ir 
štai vienas iš jo įspūdžių: ,,AS kasdien vis su didesne 
pagarba žiūriu į mūsų vadovą Bu Helegasą. Tai maža- 
kalbis vyras, kilnios dvasios ir dosnios širdies. Visi gerbia 
jo amžių ir žilą galvą, nes dykumoje išmintis įgyjama tik 
kartu su ilgamete patirtim. Mes su Serualiu dažnai krei- 
piamės į jį patarimų. Savo nuomonę jis reiškia kukliai 
ir santūriai, bet aš visados jaučiu, kad jo reikia klausyti. 

Jis labai rūpinasi savo kupranugariais. Mes dažnai 
girdime jo gražų balsą, kai jis kalba su žmonėmis ar su 
kupranugariais. Vergui Ibrahimui jis kartą pasakė: 

— Baltasis kupranugaris visai nusivarė. Rytoj jo kro- 
vinį perkelsime ant senojo rudžio. 

— Kalbėkite su jais, žmonės, kalbékite,— ragina jis 
tarnus, nes žino, kad girdėdami padrąsinančius žmonių 
balsus gyvuliai darosi daug zvalesni. 

— Padainuok jiems ką nors, Ibrahimai, padainuok! 

— Ženkit paskui vadą, mano gražuoliai — kalbina jis 
savo gyvulius. 

— Pažiūrėk, Chamadai, anam nusmuko balnas, nu- 
trins nugarą. 

Pradėjus temti, jis sušunka: 

— Uždekit žibintus, kupranugariams bus smagiau. 

Norint pamatyti, ko vertas kupranugaris, trumpos pa- 
žinties neužtenka. Jis toks pat protingas kaip ir arklys, 
o gal net protingesnis. Visų pirma jis panašesnis į zmo- 
gu. ,Kantrus kaip kupranugaris“, sako arabai, ir tai labai 
tikslus palyginimas. Skriaudžiamas kupranugaris nesigina 
tuojau, bet skriaudos nepamiršta. Tiesiog laukia, kol iš- 
muš jo valanda. Jeigu su juo ir toliau žiauriai elgiamasi, 
jis pradeda keršyti ir keršija tikrai kaip žmogus. Pasiren- 
ka momentą, kai nieko nėra arti. Štai jūs pagaliau vieni, 
ir jis puola: kandžioja arba parverčia ant žemės, spardo 
ir trypia. Kartą įsiutęs kupranugaris užpuolė vieną vyrą, 
užgulęs ėmė spardyti jį ir nesitraukė net mušamas zmo- 
nių, kurie atskubėjo gelbėti nelaimingojo. Jis buvo pa- 
siryžęs nugalabyti savo priešą, ir tai jam pavyko. 

Gal kai kas mano, kad kupranugarį reikia už pavadėlio 
vesti per dykumą — ir norėdamas jo neatskirsi nuo kara- 
vano, jis puikiai žino, kokie pavojai gresia atsilikusiam, 
todėl visados laikosi būrio. Graudu matyti atsiliekant nuo 
karavano susirgusį kupranugarį! Jis primena sužeistą ka- 
rj, kuris iš paskutiniųjų stengiasi pasivyti besitraukiančią 
armiją. Niekas jo negali panešti, o pargriuvusio laukia 
mirtis. 

Kupranugaris gerai orientuojasi vietovėje, kai iš oazės 
išgenamas į bevandenę dykumą. Net po trijų keturių die- 
nų kelionės jis naktį mėgina grįžti į ganyklas. Yra buvę 
ir tokių tragiškų nutikimų dykumoje, kai kupriai pabėg- 
davo naktį nuo savo bandų, nors eiti iki vandens likdavo 
kelios dienos. Arba, sakykim, karavaną ištiko nelaimė, 
ir liko tik keli kupranugariai. Jeigu jie bent dešimt ar 
penkiolika metų būna vaikščioję tais pačiais keliais, tai 
ir vieni sugeba baigti kelionę. 

Kai mes jau buvome netoli Džalo (Libijos oazės už 
keturių šimtų kilometrų į pietus nuo Bengazio — L. Š.) ir 
liko tik trys dienos kelio iki beduinų stovyklos, kurioje 
nucmojome kupranugarius, sunkiai susirgo vienas kuprys. 
Jo krovinį beduinai paskirstė kitiems, o jį patį tiesiog 

paliko. Veltui prašiau beduinų, kad nušautų vargšą gy- 
vulį ir išvaduotų nuo lėtos mirties kančių... Jie nesutiko, 
sakydami, kad tai veislinis kupranugaris su garsia ge- 
nealogija: jis tik pavargęs, kai pailsės, pamazu pareis 
namo. Ir tikrai, po kiek laiko jis laimingai parėjo į sto- 
vyklą ir ėmė sveikti. 

Kupranugariai tartum supranta, kad karavanas turi va- 
dovą. Vos tik žmonės dykumoje sušneka apie to- 
lesnį kelią, kupranugariai tuojau susispiečia aplink va- 
dovą. Jam pajudėjus, jie seka iš paskos, nekreipdami jo- 
kio dėmesio į kitus keleivius. Jie nė per žingsnį neatsi- 
lieka nuo vadovo, bet ir neaplenkia jo. O jei kuris ir 
išsiveržia į priekį, tai paskui jį galima drąsiai sekti, nes 
jis tikrai žino, kur reikia eiti. 

Beduinai tvirtina, kad kupranugaris net iš labai toli 
sugeba rasti kelią į kiekvieną oazę, kurioje nors kartą 
yra ganęsis. Klajokliai turi tokią pasakėlę apie kupranu- 
garj ir stepių vištą. Stepių višta sako: „Aš padedu kiau- 
šinius į smėlį, leidžiuosi kelių dienų kelionėn, o po to 
grįžtu jų perėti.“ Kupranugaris atsako: „Jei mano motina, 
man dar tebesant jos pilve, gėrė iš kokio šulinio, tai aš 
lengvai galiu jį susirasti ir atsigerti." 

Aš savo akimis mačiau kupranugarį, kuris mėgino nu- 
vesti karavaną prie šulinio, iš kurio pats buvo gėręs prieš 
ketverius metus, nors iki šulinio dar buvo keturios dienos 
kelio. Labai populiari yra istorija apie kupranugarį, kuris 
pakeliui iš Dachlos į al Uveinatą išgelbėjo visą karavaną. 
Šio karavano vadovas, pats niekuomet nebuvęs al Uvei- 
nate, rėmėsi tik beduinų nuorodomis ir išklydo iš kelio. 
Dvylika dienų karavanas beviltiškai klaidžiojo po dyku- 
mą. Baigėsi vanduo, ir atrodė, kad nebėra jokio išsigel- 
bėjimo. Ir tuomet karavanui ėmė vadovauti kupranugaris. 
Visi nusekė paskui jį. Al Uveinate jis buvo buvęs prieš 
dvejus metus ir dabar „užuodė“ jį, nors keliauti dar rei- 
kėjo dvi dienas. Jis laimingai atvedė karavaną prie 
šulinio.“ 

Galbūt kai kurios Hasaneino istorijos skaitytojui pa- 
sirodys išgalvotos ar perdėtos, bet visos jos kalba apie 
nepaprastai artimą karavano žmonių ryšį su „dykumos 
laivais“. 

OAZIŲ PREKYBA. Apie tai, kokie glaudūs prekybiniai 
ryšiai sieja oazių gyventojus su klajokliais, rašoma dau- 
gelyje knygų. Man šią simbiozę praktiškai teko patirti 
septintojo dešimtmečio pabaigoje. Tuomet aš gyvenau 
įvairiose Libijos dykumos oazėse ir savo akimis stebėjau 
oazių žemdirbių ir beduinų kontaktus. Viena iš tokių 
oazių yra Siva. 

Į Sivą, kaip skelbia senieji kelionių aprašymai, kas- 
met iš visų pasaulio kraštų atvykdavo po du šimtus pen- 
kiasdešimt karavanų, kurie atgabendavo įvairiausių pre- 
kių ir varė pelningą prekybą su vietiniais žemdirbiais. 
Siva — tai Sacharos smėlynų uostas. Jame susikerta de- 
šimtys karavanų kelių. Oazė yra trys šimtai kilometrų į 
pietus nuo Viduržemio jūros ir plyti milžiniškame slėny- 
je apie trisdešimt metrų žemiau jūros lygio. Aulad alio 
genties karavanai kasmet keliaudavo į Sivą pirkti datu- 
lių ir pasiekdavo oaze per septynias—dešimt dienų. Kas 
nors kartą pabuvojo Sacharoje, supras tą entuziazmą, ku- 
ris apima žmogų po ilgos kovos su karščiu, smėliu ir 
troškuliu, kai prieš akis visu savo grožiu iškyla žaliuo- 
janti oazė. 

Vokiečių orientalistas Heinrichas Minutolis XIX am- 
žiaus pradžioje aprašė karavano atvykimą prie Sivos var- 
tų: „Kai arabai pamatė oazę ir jos sodus, jų džiaugsmas 
buvo neapsakomas. Jie šokinėjo, rėkavo, dainavo, šoko ir 
šaudė taip nieko nežiūrėdami, kad kulkos švilpė man pro 
pat ausis. Beduinai džiūgavo, kad išvengė bado, priešų 
užpuolimo, ir niekas negalėjo sutramdyti jų šėlstančios 
linksmybės." 

Džiaugdavosi atvykusiais karavanais ir siviečiai. Žy- 
mus egiptologas iš Leipcigo Georgas Šteindorfas 1900 me- 
tais lankėsi oazėje ir aprašė, kaip į karavanų pasirodymą 
reaguodavo siviečiai: „Moterys ir vaikai kasdien žval- 
gėsi nuo savo namų stogų, ar dar nesirodo žiemos kara- 
vanai. Jie audringai sveikindavo savo „smėlio brolius“ 
beduinus, o šie, atvykę į oazę, dėl suprantamų priežas- 
čių turėdavo laikinai atiduoti savo ginklus.“ Mat kartais 
atvykusių pirklių ir beduinų oazėje būdavo daugiau negų 
vietinių gyventojų! 

SMELIO JUROS UOSTAS. Sivos gyventojai néra ara- 
bai. Tai berberai su Sudano negroidų rasės priemaiša. 
Nuo seno čia kalbama berberų dialektu, kuris dar ir da- 
bar paplitęs kai kuriose Tuniso ir Maroko vietovėse. Tai 
pačiai grupei priklauso ir tuaregų kalba. Savo rašto Siva 
neturi, naudojasi arabiškais rašmenimis. 

Siviečiai vadina save „cilan n isivan"; oazės gyven- 
tojai skirstomi į dvi dideles grupes: „tachseb“, arba ry- 
tinę ir „lifaja“, arba vakarinę, šios savo ruožtu suskilusios 
į gentis, kurioms vadovauja gausios vadų šeimos. Sivie- 
čių skaičius XIX amžiaus pabaigoje nuostabiai vienodai 
svyruoja tarp penkių ir šešių tūkstančių. Jie gyvena ke- 
liose viena nuo kitos gerokai nutolusiose gyvenvietėse, 
kurių svarbiausios yra Agurmis, Maragis, al Zeitunas, 
Abu Surufas, Mušendidas ir Sivos miestas. 1962 metais 
šiai didžiausiai oazei, turinčiai 3800 gyventojų, buvo su- 
teiktos miesto teisės. 1966 metų gyventojų surašymo duo- 
menimis, Sivoje gyveno 5169 žmonės, iš jų 2467 moterys. 

Pirmą kartą vykdamas į Sivą nerimavau dėl kalbos, 
nes neturėjau nei laiko, nei sąlygų išmokti Sivos berberų 
dialekto. Bet atvykęs pamačiau, kad arabų kalba Sivoje 
plačiai paplitusi kaip antroji kalba, ir aš visai gerai ga- 
lėjau susikalbėti. Vaikai mokyklose mokomi arabų kalba, 
o suaugusieji taip pat gana gerai susikalba arabiškai. 
Mūsų amžiaus pradžioje, kaip liudija senieji aprašymai, 
siviečiams prekiaujant su beduinais dar tekdavo ieškotis 
vertėjo. 

Permainingos oazės istorijos žinios siekia daugiau kaip 
tris tūkstančius metų. Pirmą kartą ji paminėta hierogli- 
finiame faraono Ramzio III laikų įraše (apie 1175 m. pr. m. 
e.). Tuomet oazė vadinosi ,,Sokset am(i)", tai būtų maždaug 
„palmių miškas“. Pavadinimas visai pagrįstas, nes ir šian- 
dien atvykėlis dar dažnai pasiklysta dideliuose Sivos pal- 
mių miškuose. 

Senovėje oazė buvo plačiai išgarsėjus kaip egiptiečių 
dievo Amono orakulas. Egiptologų žiniomis 1385 metais 
pr. m. e. šiam dievui čia buvo pastatyta šventykla, į ku- 
ria maldininkai traukė ištisą tūkstantmetį. 

Kaip tikina antikos istorikai, 331 metais pr. m. e. Sivą 
su didžiule palyda aplankė Aleksandras Makedonietis, 

Didysis užkariautojas jau buvo pasiekes savo šlovės vir- 
šūnę ir atvyko į Sivą iš dievo Amono sužinoti savo at- 
eities. Matyt, dievo atsakymas Aleksandrui patiko, nes 
apsukrūs šventyklos tarnai gavo brangių dovanų. Ka- 
dangi jie jaunąjį karžygį ir šiaip sutiko kaip Amono sū- 
nų, tai pelnė visišką aukštojo svečio palankumą. Pranašo 
balsas skambėjęs tartum „paukščio čiulbesys“. Amonas 
Ra — orakulo dievas — buvo pavaizduotas kaip didelis 
avinas, todėl amžininkai šaipėsi, kad Amono aisakymai į 
klausimus esą tokie pat vinguriuoti kaip avino ragai. 

Apie tolesnį oazės likimą turime labai nedaug duo 
menų. Žinome, kad apie keturiasdešimtuosius metus Sivo- 
je paplito krikščionybė, buvo įsteigti koptų vienuolynai 
ir bažnyčios. Kai kurie šaltiniai nurodo, kad į Sivos oazę 
buvo tremiami nemalonėn patekę valstybės tarnautojai. 
1100 metais arabų pulkai ėmė skverbtis į oazes, ir dėl to 
Sivos gyventojai ilgainiui priėmė islamą. Senieji romėnai 
Sivos oazę vadino „„Amoniumu“, o viduramžiais arabų 
aprašymuose pasirodo pavadinimas ,,Santarija". Bet pa- 
sakojimai apie Santariją tokie fantastiški, kad greičiausiai 
bus užrašyti iš kitų pasakojimų. Ten sakoma, kad oaze 
juosia aukštas pylimas su geležiniais vartais, kuriuos sau- 
go paukščiai grifai. Žmonės gyvenantys marmuriniuose 
rūmuose. Al Makricis, pavyzdžiui, rašo: „Vidury miesto 
įrengtas cirkas su septyniomis aukštyn kylančiomis žiūro- 
vų eilėmis. Jį dengia lakuoto medžio kupolas, kurį laiko 
puošnios marmurinės kolonos. Kupolo viršuje kabančios 
figūrėlės švilpauja ir kalba įvairiomis kalbomis...“ Ir to- 
liau panašiu stiliumi dėsto toks, rodos, rimtas autorius 
kaip Al Makricis. Ten pat rašoma ir apie vieną Sivos 
apelsinmedį, ant kurio kasmet nunoksta po keturiolika 
tūkstančių vaisių!.. 


SIVOS PAVERGIMAS. Žinios apie „Sibahą“ vėl pa- 
siekė Europą tik 1664 metais, kai humanistas ir Afrikos 
tyrinėtojas vokietis Michaelis Vanslebas savo dienoraš- 
tyje aprašė Sivos prekybą datulėmis su aulad alio genti- 
mi. Naujaisiais laikais pirmajam pamatyti oazę buvo lemta 
anglui Braunui. Su prekybiniu karavanu jis 1792 metais 
atvyko į Sivą, išbuvo ten keletą dienų ir, žinoma, nedaug 

ką sužinojo apie kraštą ir jo žmones. Po penkerių metų 
oazę aplankė Sacharos tyrinėtojas vokietis Fridrichas 
Hornemanas. Dvidešimt penkerių metų jaunuolis savo 
dienoraštyje rašė: „Siva— tai maža savarankiška vals- 
tybėlė, pripažįstanti didžiojo turkų sultono valdžią, bet 
nemokanti jam duoklės. Jos viduryje stovi uola, kurią iš 
visų pusių supa miestas. Padavimai pasakoja, kad žmonės 
kadaise gyvenę tos masyvios uolos urvuose. Ir šiandie- 
niniai jų namai šiek tiek panašūs į urvus, be to, jie sta- 
tomi taip arti vienas kito, kad net šviesiausią dieną dau- 
gelyje gatvelių tamsu, nors į akį durk..." 

Bet neilgai siviečiai džiaugėsi tuo, kad nemoka duok- 
lės, kaip minėjo Hornemanas. Valdant Muchamedui Alijui, 
turkų vicekaraliui ir šiandieninio Egipto įkūrėjui, Siva 
pateko Kairo vyriausybės įtakon. Nušalinęs mameliukų 
dinastiją, Egipto valdovas 1819 metų pabaigoje pasiuntė 
savo karvedį Huseiną Šamaširgį su 1 200 kareivių bei arti- 
lerija į Sivą, siekdamas pavergti iki šiol nepriklausomus 
oazės gyventojus. Po trijų valandų kovos blogai gink- 
luoti siviečiai turėjo pasiduoti vyriausybės kariaunai. 
Nuo šiol oazei buvo nustatyta 400 Egipto svarų metinė 
duoklė, ir kareiviai grįžo atgal į Nilo slėnį. Bet pasirodė, 
kad siviečiai labai prasti mokesčių mokėtojai, ir 1827 
metais Šamaširgis su savo kareiviais vėl pasirodė Sivoje. 
Bausdamas už nesumokėtus mokesčius, jis suėmė dvide- 
šimt genties aristokratijos atstovų, konfiskavo jų turtą, 
o juos pačius išsigabeno kaip įkaitus į Kairą. Mokesčiai 
buvo padidinti iki 2400 svarų. Vėlesniais dešimtmečiais 
nuolat kartojosi ta pati istorija: Siva mokesčių nemokėjo, 
vyriausybė rinko juos prievarta ir vis didino. 1857 metais 
į Sivą buvo atsiųstas policijos viršininkas ir būrys mo- 
kesčių rinkėjų, kurie turėjo žiūrėti tvarkos ir laiku iš- 
reikalauti mokesčius. Nesunku įsivaizduoti, kaip vietiniai 
gyventojai nekentė tų valdininkų, lygiai kaip valdininkai 
savo tarnybos. Toli nuo miesto patogumų, tarp priešiškai 
nusiteikusių siviečių jie jautėsi čia kaip tremtiniai. 

Nesutarimai su vyriausybe dar padidėjo XIX amžiaus 
viduryje, kai Libijos islamo senusitų sekta rado pasekėjų 
ir Sivoje. Daug siviečių išsikėlė į senusitų centrą — Džag- 
bubo oaze už šimto trisdešimties kilometrų į vakarus nuo 


141 


Sivos ir iš ten kurstė nepasiduoti vis didėjančiai centrinės 
valdžios įtakai. Tais neramiais laikais nuolat kartojosi 
plėšikiški antpuoliai, gyvulių vagystės ir kruvini susirė- 
mimai. 1897 metų balandžio mėnesį Sivoje įvyko paskuti- 
nės atviros kautynės, kurių metu žuvo arti šimto vietinių 
gyventojų. Tai davė vyriausybei dingstį laikyti Sivoje 
pastovią įgulą, ir gyvenimas iš karto aprimo. 

Antrojo pasaulinio karo metais Siva vėl buvo įtraukta 
į alinančius karus. Nuo 1941 metų sausio iki 1943 metų 
vasario imperialistinės jėgos čia nuožmiai grūmėsi dėl 
viešpatavimo Šiaurės Afrikoje ir Artimuosiuose Rytuose. 
Karo veiksmuose, kur vienoje pusėje kovėsi fašistinis 
Afrikos korpusas ir italų kariniai daliniai, o kitoje — 
britų imperijos divizijos, vadovaujamos generolo Mont- 
gomerio, beprasmiškai žuvo dešimtys tūkstančių kareivių, 
padėjusių galvas už monopolijų interesus. Permainingo 
dykumos karo eigoje Siva buvo čia vokiečių—italų, čia 
anglų ir'jų sąjungininkų okupuojama. Sivai teko patirti 
‘ir lėktuvų antskrydžius, nuo kurių žmonės slėpdavosi apy- 
linkės kalnų olose. 

Savo tradicinius į tvirtoves panašius namus siviečiai 
statėsi iš druskingo molžemio. Ši medžiaga džiūdama taip 
sukietėja, kad iš jos galima drąsiai statyti aštuonių—de- 
šimties aukštų namus. Pusiau perpjauti palmių kamienai 
tiko stogų gegnėms ir balkiams. Maži trikampiais išdės- 
tyti langeliai buvo iškertami ne tam, kad įleistų akinan- 
čią šviesą, o kad ją sulaikytų. Tunelio tipo koridoriai 
jungė vieną statinį su kitu, o visi įėjimai į tokią gyven- 
vietę saugantis nuo užpuolikų būdavo užtveriami storomis 
kieto medžio lentomis. „Sunku įsivaizduoti, ką nors ori- 
ginaliau ir keisčiau kaip tie lipte sulipę akmeniniai namai 
skruzdėlynai, kuriuose jau keli šimtmečiai gyvena dalis 
amonijų genties“, rašė Steindorfas apie siviečių namus. 

Tik pastaraisiais dešimtmečiais Siva prarado panašu- 
mą į gynybinę tvirtovę. Gyventojai persikėlė iš ankštų 
nesveikų namų į slėnį ir gyvena dabar gana toli vienas 
nuo kito. Dažnai jų namus slepia palmių giraitės. Visų 
namų stogai plokšti ir apjuosti palmių lapų tvora, kad 
neprasiskverbtų smalsuolių žvilgsniai: naktį čia žmonės 
miega po atviru dangumi. 

Keleiviai, apsilanke Sivoje, visi kaip vienas pabrézia 
dvi jos ypatybes: švarius neišsenkančius šaltinius ir ne- 
papratsą palmių derlumą. Sivoje auga apie 180 tūkstan- 
čių gerai derančių datulių palmių ir 40 tūkstančių alyv- 
medžių, be to, daugybė abrikosų, citrusinių krūmų, vy- 
nuogių, granatų ir įvairiausių tropinių daržovių. 

Beduinui svarbiausia kupranugaris, tuo tarpu didžiau- 
sias oazės gyventojo turtas yra datulių palmė. Rytuose 
sakoma: jos kojos mėgsta vandenį, o galva — saulę. Oazės 
klimatas visa tai teikia joms su kaupu. Kovo mėnesį vik- 
rus vaikinai įsliuogia į palmės viršūnę ir apdulkina mo- 
teriškųjų medžių žiedus. Kaitri saulė žydrame danguje, 
niekuomet neužtemdoma nė mažiausio debesėlio, nokina 
vaisius, kurie rugsėjo pabaigoje jau būna rudi ir saldūs. 
Dabar žemdirbiai vėl lipa į palmes ir su dantytais pei- 
liais kapoja sunkias datulių kekes. Datulių yra apie ke- 
turiasdešimt rūšių, jos skiriasi savo spalva, forma ir sko- 
niu. Geriausia rūšis Sivoje yra „abu tauril“. Tai piršto 
ilgumo saldžios kaip cukrus datulės, kurių, deja, arabai 
neeksportuoja. Siviečiai dideli smaližiai ir suvalgo jas 
patys. 

Ilgus amžius džiovintos datulės buvo siviečių pinigai: 
algos, mokesčiai, skolos ir baudos — viskas buvo mokama 
datulėmis. Be to, datulių palmė teikia ir kitokią naudą. 
Iš šakelių moterys ir merginos laisvalaikiu pina raštuotas 
pintines, krepšelius, demblius ir suka virves. Palmių me- 
diena naudojama namų statybai, iš jaunų ataugų šeimi- 
ninkės taiso švelnias palmių salotas, iš ypač didelių me- 
džių sulos daromas gaivinantis gėrimas, kuris išrūgęs 
tampa stipriu palmių vynu. 


SUDĖTINGA VANDENS TEISĖ. Kad oazėse vystytųsi 
žemdirbystė, būtini natūralūs vandens šaltiniai. Sivoje jų 
yra per du šimtus, bet eksploatuojama tik aštuoniasdešimt. 
Oazės gyventojo turtas matuojamas ne jo dirbamu žemės 
plotu, bet turimu tai žemei drėkinti vandens kiekiu, nes 
augmenija veši tik ten, kur žmogus dirbtiniais kanalais 
atveda šaltinių vandenį. Vaikštinėdamas po palmių gi- 
Taites, aš ne kartą žavėjausi palaiminga oazių gyvenimo 

ramybe. Greiti ryškiaspalviai ešeriai nardo krištoliniame 
šaltinių vandenyje, aplink stoviniuoja flegmatiški gand- 
Iai, iki soties prisiriję varlių. Protarpiais gamtos tylą su- 
trikdo paukščių čirenimas, kažkur tarp vynuogienojų, 
kvapnių citrinmedžių ir didžialapių pupmedžių kikena 
mergaitės. Jos skalbia šaltinėlyje drabužius ir maudosi. 
Ir vis dėlto Sivoje ne rojus! Kiek siekia oazės žemdirbių 
atmintis, šaltinių vanduo visuomet buvo privati paveldi- 
ma genties aristokratijos nuosavybė. Didžioji oazės gy- 
ventojų masė — nuomininkai ir plantacijų darbininkai — 
buvo priklausoma nuo vadų, juk iki pirmųjų XX amžiaus 
dešimtmečių Sivoje dar buvo vergų! 

Pašaliečiui senovinę vandens teisę ne taip lengva su- 
prasti, bet tik ji gali paaiškinti ekonominius Sivos san- 
tykius. Profesionalūs „vandens kontrolieriai“ dieną naktį 
žiūri, kad vanduo būtų paskirstomas pagal tradicines nor- 
mas, kurios surašytos specialiose knygose — „defter al 
ain“ (šaltinių registruose). Per didelius vargus man pa- 
vyko žvilgtelėti į tuos rūpestingai saugomus foliantus. 
Tada susidariau pilnesnį vaizdą apie oazės ekonomiką, 
nes tuose šaltinių registruose rūpestingai surašomos visos 
vandens ūkio operacijos: pardavimas, dovanojimas, pa- 
veldėjimas ir paskolų sutartys. Netrukus įsitikinau, kad 
būtent privati vandens nuosavybė iki pat mūsų dienų 
palaikė Sivoje išnaudojimą ir nelygybę. 

Vieną dieną susipažinau su Abu Ašgaru — senu, vien- 
akiu, raukšlėto veido berberu, kuris visą savo gyvenimą 
buvo vandens ūkio tarnautojas rytinėje Sivoje. Mes iš- 
tisas valandas sėdėdavome Džubos šaltinio pavėsyje, ir 
aš jį be paliovos klausinėdavau. Iš jo atsakymų man pa- 
mažu aiškėjo vandens teisė Sivoje. Kiekviena „hatija“ — 
taip siviečiai vadina savo plantacijas — drėkinama van- 
deniu iš vieno šaltinio, kuris priklauso vienam arba — 
taip būna dažniausiai — keliems savininkams. Kiekvieno 
savininko vandens dalis matuojama vadžbom — vandens 
kiekiu, kuris išteka iš šaltinio nuo saulės patekėjimo iki 
saulės laidos — taigi labai apytikriu matu. Toliau tas ma- 
tas dalinamas į pusę (šešias valandas), ketvirtį (trys va- 
landos) ir aštuntadalį (pusantros valandos) vadžbos; aš- 
tuntadalis vadžbos dar dalinamas į dvylika kvambų. Kiek 

kuriam žemdirbiui priklauso vandens per savaitę, surašy- 
ta šaltinių registre, ir kiekvienas žino, kada jis gaus sa- 
vąją dalį. Nustatytu laiku kontrolierius atidaro drėkinimo 
kanalo šliuzą, ir vanduo teka į plantaciją ir drėkina dar- 
žus. Tais laikais, kai Sivoje dar nebuvo laikrodžių, šliuzų 
atidarymo ir uždarymo laikas buvo nustatomas pagal 
saulę ir žvaigždes. Nemažiau svarbus nuolatinis žemės 
drenavimas, kuris ištirpina druskas ir išplauna jas iš dir- 
vos. Nuo druskų Sivos žemė taip sukietėja, kad žemdir- 
biai plūgo negali įkišti. Tada purena žemę sunkiais 
geležiniais kauptukais, kurie sveria po dešimt—penkioli- 
ka kilogramų. | 

Datulių derlius nuimamas rugsėjo—sausio mėnesiais, 
nes atskiros rūšys prinoksta nevienodu laiku. Sausi vai- 
siai sukraunami į aukštas piramides dideliuose aptver- 
tuose kiemuose. „Žemė tame milžiniškame datulių san- 
dėlyje buvo persunkta sirupu“, pasakoja Rolfas. ,,Buvo 
ten serginčių šunų — jie mito datulėmis, buvo balan- 
džių — ir jie mito datulėmis, pasilepinti saldžiais vaisiais 
atskrisdavo pulkai žvirblių... Kiekvienas gyventojas čia 
turėjo savo datulių, vieną krūvą arba kelias. Ten buvo 
pačių geriausių rūšių — sultani ir raseli, buvo ir tokių, 
kurios tinka tik pašarui.“ 

Šiuose sandėliuose senu papročiu kiekvienas gali val- 
gyti datulių kiek tik nori — mokėti reikia tik už tai, ką 
išsineši pro vartus. Prieš kelis dešimtmečius Sivoje dar 
vyravo mainų prekyba. Apie tai rašo Šteindorfas: ,,Pre- 
kyba čia vyksta mainais, tik maža dalis vaisių parduoda- 
ma svetimšaliams pirkliams už grynus pinigus. Egipto 
beduinai atgabena grūdų, pupelių, peilių, žirklių, parako, 
muilo, veidrodžių, degtukų, cukraus, paprastų arbatos 
rūšių, kavos, vilnonių audinių... nosinių ir tabako, o Ben- 
gazio gyventojai — retesnių arbatos rūšių, grūdų, avių, 
džiovintos kupranugarių mėsos, antklodžių, dažų, gel- 
tonų sandalų ir papuošalų, kuriuos keičia į datules.“ 

Iš senųjų aprašymų matyti, kad iš Sivos kasmet buvo 
išgabenama dešimt tūkstančių kupranugarių naštų, kurių 
kiekviena sveria po tris centnerius, o tai sudaro maž- 
daug tris ketvirtadalius viso derliaus. 

Kita labai vertinama Sivos prekė yra alyvos ir iš jų 
gaminamas aliejus. Alyvmedžio uogos sutraiškomos ge- 
ležiniu velenu, po to išspaudžiamas aliejus. Rolfas savo 
užrašuose labai giria Sivos valgomąjį aliejų: „Puikus yra 
Amono oazės aliejus, kuris nei skaidrumu, nei skoniu 
nenusileidžia geriausiems Parmos ir Provanso aliejams.“ 
Alyvų išspaudos yra puikus pašaras naminiams gyvu- 
liams. 

Šiandien tik vienas kitas nedidelis karavanas atvyks- 
ta į Sivą pirkti datulių ir alyvų aliejaus. Jau nuo ketvirto 
mūsų amžiaus dešimtmečio visą derliaus transportą per- 
ėmė sunkvežimiai — urmo pirkliai prisitaikė prie techni- 
kos amžiaus. Apsukrūs Aleksandrijos verteivos — jų var- 
dai gerai žinomi — sugebėjo kapitalistiniu papročiu mo- 
nopolizuoti visą oazės prekybą datulėmis, beje, skriaus- 
dami Sivos datulių augintojus: jie iš anksto, dar vasarą, 
superka numatomą datulių derlių už begėdiškai menkus 
grašius, išnaudodami žemdirbius, sunkiai suduriancius ga- 
lą su galu. Perparduodami skanias Sivos datules tankiai 
gyvenamoje Nilo deltoje ir eksportuodami jas į užjūrį, 
supirkėjai gauna milžinišką pelną. 

Siviečiai, pasipiktinę tokiu išnaudojimu, griebėsi kai 
kurių priemonių. Remiami vyriausybės, jie 1964 metais 
įkūrė žemės ūkio kooperatyvą, kuris rūpinasi datulių par- 
davimu jiems priimtinomis sąlygomis. Tiesa, šio koope- 
ratyvo nariams teko nuolat gintis nuo stambiųjų preky- 
bininkų pinklių ir intrigų, kurias jie rezgė matydami slys- 
tančią iš rankų naudą. 

Tų ryškių socialinių ir ekonominių prieštaravimų Si- 
voje neįmanoma panaikinti staigiai, bet Egipto vyriausy- 
bė, veikiama ASS (Arabų Socialistų Sąjungos), jau daug 
padarė. Iš Nilo slėnio į oazę buvo atsiųstas būrys specia- 
listų: gydytojų, inžinierių, mokytojų, kurie savo žiniomis 
ir patyrimu stengiasi padėti Sivos liaudžiai, jie yra ger- 
bami ir vertinami — nepalyginsi su karališkaisiais mo- 
kesčių rinkėjais! Miesto centre, didžiosios mečetės kai- 
mMynystėje, įsikūręs Socialinis centras, kurio tarnautojai 
savo įvairiašake veikla bando pakeisti tradicinį gentinės 
visuomenės gyvenimą. Jie globoja neturtingus senelius, 
darželiuose kaimo varguomenės vaikai gauna maistą ir 

drabuzius. Mokyklos ir ligoninés, elektrinés ir geriamo 
vandens jrengimai ir Sivoje atspindi Egipto revoliucijos 
laimėjimus. Egipto administracijos aktyvumas jau keliems 
šimtams siviečių padėjo pasidaryti nepriklausomais nuo 
feodalinių vandens savininkų, tokių žmonių skaičius vis 
auga. Žmonės rado darbą Dykumos įsisavinimo organi- 
zacijoje, kuri stengiasi išplėsti dirbamos žemės plotus, 
racionaliau naudojant esamus šaltinius, kurių vanduo iki 
šiol be naudos susigerdavo į druskingas aplinkines pel- 
kes. Dešimtys siviečių dirba Egipto nacionalinėje naftos 
kompanijoje — tiesia kelius, gręžia šulinius ir aptarnauja 
1968 metais pastatytą „Petrolcamp“ įmonę. Už miesto 
atsirado aerouostas, ir nuo jo sidabrinių paukščių gaudesio 
tartum miegančioji gražuolė pagaliau visai atsibudo šis 
legendomis apipintas dykumos kampelis. 

Reisinis autobusas, keletą kartų per savaitę kursuo- 
jantis tarp Sivos ir Marsa Matrucho, važiuoja tuo pačiu 
senuoju keliu, kuriuo ilgą laiką keliavo aulad alio genties 
„dykumų laivai“. Tą patį galima pasakyti ir apie „Darb 
al arbainą“, garsųjį Keturiasdešimties dienų kelią, jun- 
giantį Nilo vidupio slėnį su Sudano provincija Darfuru. 
Senasis karavanų kelias, bent atskiri jo ruožai, paverstas 
šiuolaikine transporto magistrale. Dabar projektuojama 
Transsacharos magistralė, turinti smarkiai pagerinti susi- 
siekimą tarp Alžyro, Tuniso, Malio ir Nigerijos; ji taip 
pat eis senaisiais karavanų keliais. 


REAKTYVINIU LAINERIU Į KAABĄ. Kasmet pasku- 
tinįjį islamiškojo kalendoriaus mėnesį, ,,džul-hidždžą“, 
šimtai tūkstančių musulmonų iš visų Rytų kraštų leidžia- 
si į privalomą kelionę aplankyti Mekos šventovę Kaabą. 
Pulkais jie traukia į Meką, kad išpildytų vieną iš penkių 
islamo priesakų ir užsitikrintų vietą aname pasaulyje. 
Pirmaisiais maldininkų karavanais, kurie kelionėje užtruk- 
davo po kelias savaites, keliavo labai mišrios kompanijos: 
„Kunigaikščiams, elgetoms, pirkliams su savo prekėmis, 
beduinams, pėstiems ir raitiems — visiems čia atsiranda 
vietos, kuri skiriama pagal gimtinę, tad to paties miesto 
maldininkai paprastai keliauja drauge...“ (Parankinis is- 
lamo žodynas) 

Daugelis maldininkų, ypač iš Vakarų Afrikos, kelio- 
nėje į Meką užtrukdavo keletą metų, nes jiems reikėjo 
pereiti visą žemyną iš vakarų į rytus; pakeliui jie pre- 
kiaudavo arba parsisamdydavo dirbti ir ilgesniam laikui 
apsistodavo kokioj nors vietoj, kol vėl susitaupydavo pi- 
nigų kelionei. Daugelis visai nesugrįždavo į tėvynę, mir- 
davo kelyje. Kartą Mesopotamijos stepėje sutikau labai 
seną šamarų genties beduiną. Pasiramščiuodamas lazdele, 
su mazgeliu, kuriame nešėsi visą savo turtą, jis sunkiai, 
bet ryžtingai pėdino į pietryčių pusę, sustodamas pailsėti 
gentainių palapinėse. Į mano klausimą, kur eina, jis at- 
sakė: „Ai, į Meką, sūneli, į dievo namus, jei alachas 
panorės!" Vienišas senukas buvo įsikalęs į galvą amžiaus 
gale būtinai pabučiuoti Juodąjį Kaabos akmenį. Jeigu 
jis ir pasiekė jį, tai tikriausiai mirė ten nuo išsekimo. 

Pritrūkę pinigų maldininkai dažnai labai kenčia. Ar- 
timųjų Rytų ekspertas šveicaras Arnoldas Hotingeris pa- 
sakoja: „Kai 1961 metais Saudo Arabijos karalius Feisa- 
las galutinai panaikino vergiją, daug paleistų vergų krei- 
pėsi į Nigerijos ir kitų Afrikos šalių konsulatus Džidoje. 
Keliaujant į Meką, jiems baigėsi pinigai, ir jie pateko į 
vergiją, arba koks niekšas laivo savininkas atidavė juos 
į vergiją, užuot iškėlęs Džidoj į krantą, kaip buvo žadė- 
jęs. Nukentėjusius maldininkus teko gabenti namo.“ 

Šiandien toli gražu ne visi maldininkai keliauja iš 
Damasko, Kairo, Bagdado, Teherano ir kitų islamiškojo 
pasaulio miestų dulkėtais karavanų keliais. Dauguma jau 
prisitaikė prie pakitusių sąlygų ir į šventąjį miestą, ku- 
riame gimė pranašas, patogiai skrenda moderniais laine- 
riais. Pamažu musulmonų maldininkų kelionės tapo pel- 
ningiausiu pasaulyje turizmo bizniu. Tiesa, iki šiol labai 
griežtai žiūrima, kad nė vienas „netikėlis“ neprasmuktų į 
šventąsias islamo vietas: daug policijos postų kontroliuo- 
ja kelius, vedančius į Meką, tikrina maldininkų pasus ir 
reikalauja dokumentų, patvirtinančių, kad keliauninkas 
tiki alachą ir jo pranašą. 

Dažniausiai maldininkai atvyksta į Džidos uostą, esan- 
tį Raudonosios jūros pakrantėje, nuo kurio iki Mekos 
dar septyniasdešimt trys kilometrai. Vos tik atvykusius į 
uostą ar nusileidusius naujame aerouoste maldininkus ap- 

spinta prekeiviai, siu'ydami autobusų pietus, svelkatos 
pažymėjimus ir oficialiai būtinas skepetas. Tolesnį mal- 
dininkų ceremonialą aprašė VDR žurnalistas Peteris Ja- 
kobsas: ,,Apytikriais duomenimis, 1970 metais maldininkai 
paliko Džidoje apie 250 milijonų realų (4,5 realų =1 do- 
leriui). Suprantama, kodėl Saudo Arabija visomis pastan- 
gomis remia maldininkų keliones. Vietoj senojo karavanų 
kelio šiandien Džidą jungia keturių juostų autostrada. 
Išvydę šventąjį miestą, musulmonai puola ant kelių ir 
bučiuoja žemę. Po to pagarbiai žengia į Didžiosios me- 
četės teritoriją, kur stovi dešimties metrų aukščio kubo 
formos Kaaba su įmūrytu sienoje Juoduoju akmeniu — 
didžiausia islamo šventenybe, kurią tikintieji privalo pa- 
bučiuoti. Atsigėrę iš stebuklingojo Zemzemo šulinio, jie 
traukia per kaitrą prie Arafato kalno ir, išpažinę savo 
nuodėmes bei atlikę kitas ritualines apeigas, grįžta atgal 
į Meką. 

Tryliktąją dvylikto mėnesio dieną pagal islamo kalen- 
dorių visi tikintieji vėl susirenka Didžiojoje mečetėje. 
Nuo to laiko, kai karalius Feisalas už penkiasdešimt mi- 
lijonų realų įrengė mečetėje amfiteatrą, čia saulei lei- 
džiantis vienu metu gali melstis trys šimtai tūkstančių 
maldininkų. 

O vakare sutviska neoninės viešbučių šviesos, kokako- 
los ir „Esso“ benzino kolonėlių reklamos, ir Meka tampa 
turistiniu miestu. Sezono metu viešbučių kainos pakyla 
keturis penkis kartus. Ir transporto savininkai, ir gidai, 
ir relikvijų, ir vaisvandenių pardavėjai šluote šluojasi 
pinigus. Net klajokliai beduinai, atvykę į Didįjį Baira- 
mą — aukojimo šventę Mekoje, už visai perkarusią, nu- 
sigalavusią ožką reikalauja po penkis šimtus ir daugiau 
realų...“ 

Gavę nuodėmių atleidimą, maldininkai vis dėlto ne- 
atsiduoda per didelėm linksmybėm. Apie tai vėl rašo 
Jakobsas: ,Saudo Arabijoje vyraujantis vahabizmas — pa- 
ti puritoniškiausia ir konservatyviausia islamo atmaina — 
draudžia alkoholį ir naktinius barus, azartinius žaidimus 
ir kiną. Net televizorių ekranuose čia niekuomet nepa- 
matysi moters be šydo.“ 

PENICILINAS VIETOJ ĮKAITINTOS GELEŽIES 


Sveikata — tai karūna ant sveikojo galvos, 
bet ją mato tik ligonis. 
Arabų patarlė 


Gyvendamas su klajokliais arabais, aš visados buvau 
sveikas ir žvalus. Grynas stepių oras, nuolatinis judėji- 
mas ir paprastas maistas labai gerai veikė mane. Bet vie- 
ną kartą vis dėlto ištiko bėda. O buvo taip: beduinai, 
kaip žinome, jodinėja basi, net ir blauzdos iki kelių nuo- 
gos. Irako al Džaziroje aš, kaip įsūnytas šamaras, irgi taip 
dariau. Nuo trynimosi į arklio šonus vidinėje blauzdos 
pusėje man prasidėjo uždegimas, bet iš pradžių nekrei- 
piau į jį dėmesio. Matyt, nuo prakaito ir arklio plaukų 
žaizda užsikrėtė, nes vieną dieną pradėjo bjauriai skau- 
dėti. Dešinioji blauzda sutino, paraudo ir degė kaip 
ugnyje. Pradėjau šlubuoti ir pagaliau rimtai susirupinau. 

Nimras Saudas, vyresnio amžiaus palapinės draugas, 
atėjo į svečių kampą, kur aš sėdėjau vėsindamas koją 
šlapiais kompresais. Jis apčiupinėjo žaizdą ir kažką ne- 
suprantama murmėdamas suraukė ir šiaip jau raukšlėtą 
veidą. Paskui, grįžęs prie stovyklos laužo, ėmė tartis su 
kitais beduinais. Netrukus visi subruzdo, ėmė kurstyti 
ugnį, pūkštyti ją rankinėmis dumplėmis. Tada beduinai 
sukilo, ir vienas prisiartino prie manęs su raudonai įkai- 
tintu geležiniu strypu. 

— Gulék ramiai, Abdala,— tarė jis.— Išdeginsim žaiz- 
dą, ir būsi sveikas, tik sukąsk dantis! 

Man ūmai grįžo gyvybinės jėgos. Žaibo greitumu svei- 
kąja koja nėriau iš palapinės laukan. Mano geranoriai 
samariečiai žiūrėjo į mane kraipydami galvas. Tik kai 
pamačiau, kad Nimras su apmaudu numetė geležį smėlin, 
šlubuodamas grįžau į palapinę, bet niekas su manim ne- 
norėjo kalbėti. Buvo aišku, kad šis spontaniškas bėgimas 
labai pakirto mano autoritetą beduinų akyse, nes „kayy“, 
žaizdų gydymas įkaitinta geležimi, yra senas beduinų pa- 
protys, kurio niekas nebijo, bent jau viešai to neparodo. 
Bet šį kartą ryžtas taikytis prie beduinų papročių pasi- 
rode esąs per menkas. Laimė, tą patį vakarą į stovyklą 

grižo šamarų vadas Mišanas al Fesalas. Kitą rytą jis nu- 
vežė mane savo raudonu ševroletu į Hatros gyvenvietę, 
esančią už trisdešimties kilometrų, kur budintis sanitaras 
įšvirkštė man penicilino, davė tepalo ir tvarsčių, ir žaiz- 
da buvo išgydyta man įprastu būdu. 

Beduinų aplinkoj ligų sukėlėjų, palyginti su kitomis 
tropikų sritimis, nedaug. Gyventi klajoklių palapinėse taip 
pat sveika, nes epidemijų židiniai, tokie dažni tirštesniuo- 
se tropinių šalių centruose negali susidaryti sausose, re- 
tai apgyventose dykumos srityse. „Dėl savo paprasto gy- 
venimo būdo, dėl nuolatinio buvimo gryname ore bedui- 
nai apskritai sveikesni už sėsliuosius gyventojus, rašo 
fon Openheimas. 

Ir vis dėlto yra nemažai ligų, nuo kurių kenčia kla- 
jokliai. Dideli temperatūros svyravimai, milžiniškas die- 
nos ir nakties temperatūrų skirtumas dažnai sukelia ko- 
sulį, slogą, gerklės uždegimus, o vyresniems žmonėms 
įvaro reumatą. Nuo nesiliaujančių vėjų, kurie dažnai ne- 
ša ištisus dulkių debesis, nuo aitrių laužo dūmų prasi- 
deda akių uždegimai, akys kruvinai paraudonuoja ir ima 
smarkiai ašaroti. Įkyrūs vabzdžiai sukelia odos ligas ir 
pavojingą trachomą, kurios negydant, žmonės apanka. 
Dėl vienodo maisto pasitaiko fizinės distrofijos atvejų ir 
virškinimo sutrikimų. Be to, beduinų neaplenkia ir tokios 
sunkių pasekmių turinčios ligos kaip raupai, tuberkuliozė 
bei sifilis. Neturėdami gydytojų, jie dažnai nė nežino tik- 
rųjų ligos priežasčių. Nurodo tik, kur skauda: šoną duria, 
pilvą raižo, galvą skauda ir ausyse ūžia, tam tikrus simp- 
tomus vadina „vilklige“ ar „gazellige“, bet tradicinis jų 
gydymas neturi jokio racionalaus pagrindo. 

Beduinų liaudies medicinai toli iki plačiai pagarsėju- 
sio viduramžių arabų gydytojų meno. Joje dar daug 
magijos. 

Pagal seną arabų sampratą, kuriai įtakos turėjo grai- 
kai, dykumos arabai tam tikras emocijas ir dvasines ga- 
lias lokalizuoja atitinkamuose kūno organuose. Antai jų 
protas glūdi smegenyse, geismai — inkstuose, pyktis — 
kepenyse, drąsa — širdyje, baimė — plaučiuose, juokas — 
blužnyje, o liūdesys ir džiaugsmas įrašyti veide. 

Magijos priemonėmis jų kūdikiai saugomi nuo nelai- 
mių, nes jiems ypač gresia visokios ligos dėl higienos 
stokos palapinėse. Ir patys kūdikiai, ir jų lopšeliai ap- 
karstomi amuletais, kurie atbaido piktąsias dvasias. Se- 
nutės, pagarsėjusios kaip magijos paslapčių žinovės, kvie- 
čiamos pas nėščias moteris įr sunkius ligonius, kur atėju- 
sios murma savo burtažodžius. Vakarų Kardofano 
klajokliai bagarai pas ligonį kviečia „fakyrą“, genties 
šventąjį. Jis paprastai užrašo ant medinės lentelės keletą 
eilučių ir šventojo Korano, nuplauna rašalą ir tą vandenį 
duoda išgerti ligoniui. Jei pacientas išgyja, visi šlovina 
fakyrą ir jam atsilygina, o jei miršta — tai tokia buvo 
alacho valia, šventasis dėl to nekaltas. Kad rašaluotas 
vanduo būtų skanesnis, kartais įdedama kruopelė medaus. 

Kaip profilaktinė priemonė taikomi burtai: pavyzdžiui, 
Chaibaro oazėje, kur siautė karštligė, beduinai turėdavo 
priėję miesto vartus subliauti asilo balsu, kad karštligė 
pamanytų, jog atvykėliai yra asilai, mat beduinai žinojo, 
kad karštlige serga tik žmonės, o asilai ne. 

Be to, saugodamiesi nuo tam tikrų ligų, beduinai ta- 
tuiruodavosi įvairias kūno vietas, dažniausiai galvą ir 
rankų riešus. Paaugliams smiikiniuose darydavo mažus 
įpjovimus, kad nuleistų „blogą kraują“ ir pagerintų re- 
gėjimą. 

Įvairių ligų, pavyzdžiui, pasiutligės, migrenos ir van- 
denligės gydymas įkaitinta geležimi dar ir šiandien taip 
labai paplitęs, kad gydytojas, žinantis šį metodą, pagal 
išdegintus randus lengvai sužino paciento ligos istoriją. 
Kartais, kai reikia sustabdyti kraujavimą arba užgydyti 
žaizdą, beduinai naudoja kietai suvyniotos medžiagos at- 
raižas, kurias jie įkaitina ir deda prie atviros žaizdos. 
Beje, kauterizacija — žaizdų gydymas karščiu arba pride- 
ginimu — kaip ir daugelis kitų liaudies medicinos būdų 
yra taikoma ir šiuolaikinėje medicinoje. Štai kad ir Ry- 
tų Azijoj atsiradusi akupunktūra — gydymas plonomis 
smailiomis adatomis, pagamintomis iš tauriųjų metalų. 
Badant jomis tam tikrus kūno taškus taip, kad neistrykstu 
kraujas, nustatomos ir gydomos ligos. Reikia dar paminėti 
įvairias vaistines medžiagas bei žoles, randamas :iepėje, 

kurias ir mes laikome savo namų vaistinėlėje lengves- 
nėms ligoms gydyti. 

Nei profesonalių gydytojų, nei žiniuonių beduinai ne- 
turi. Tiesa, pasitaiko vyrų, iš patirties mokančių sutvars- 
tyti išnirusias galūnės ar sutvirtinti lūžusius kaulus. Į 
juos ir kreipiamasi nelaimės atveju. Šiaip jau ligonių ir 
sužeistųjų slaugymas yra moterų pareiga. Ypač sumanios 
yra senos prityrusios moterys, kurios jau ne kartą yra 
slaugiusios ligonius ir pačios persirgusios ne viena liga. 
Be to, jos moka bendrauti su džinais ir afritais — geromis 
ir piktomis dvasiomis, kuriomis beduinai tvirtai tiki ir 
kurios pagal savo prigimtį ar nuotaiką gali žmonėms pa- 
dėti arba pakenkti. 


PRAUSTIS PER DIDELĖ PRABANGA. Ypač pavojin- 
gos piktosios dvasios nėščioms moterims ir naujagimiams. 
Nuo jų beduinai ginasi talismanais ir amuletais. O daug 
labiau jiems padėti galėtų elementari higiena. Nuolat 
trūkstant vandens, klajokliams labai sunku, beveik ne- 
įmanoma, palaikyti kūno ir drabužių švarą. Vanduo kla- 
joklio akimis yra per didelė brangenybė, kad galėtų juo 
praustis. Dažnai simboliniu vandens pakaitalu tampa 
smulkus smėlis — juo ir prausiamasi. 

Rytą beduinai prausiasi menkai, o šiaip ištisą dieną 
jų kūnas nemato vandens, tik rankos plaunamos prieš ir 
po valgio. Drabužiai keičiami labai retai. Gula beduinai 
taip, kaip vaikščiojo per dieną, nes naktys pas juos šaltos, 
o jų patalai anaiptol nėra prabangūs. Nenuostabu, kad 
retai skalbiamuose, užnešiotuose beduinų drabužiuose at- 
siranda utėlių, bet niekas dėl to nesijaudina. Aš beveik 
kasdien matydavau, kaip motinos ieško savo vaikų dra- 
bužiuose ir galvose parazitų. Moterys ir merginos stengia- 
si atsikratyti tų įkyruolių plaudamos galvas kupranugarių 
šlapimu, o vyrai nusiskuta plikai, kad utėlės neturėtų kur 
veistis. Be to, visur Rytuose nuo seno skutamos pažastys 
ir gaktos plaukai. 

Nors mūsų dantų šepetukas dykumos arabams visai 
nežinomas, klajoklių dantys dažniausiai iki gilios senat- 
vės išlieka sveiki ir stiprūs. Visų pirma juos gelbsti svei- 
kas maistas ir ypatinga dantų priežiūra: jie nuolat kram- 

to laukinių krūmų (Salvadora persica) šakeles, kol ju 
galiukai pavirsta plaušais. Tokiais šepetėliais, kurių me- 
dienoje yra apsauginių medžiagų nuo dantų gedimo, be- 
duinai kas rytą nuodugniai mankština dantis bei dantenas, 
ir rezultatai puikūs: jų balti kaip perlai dantys galėtų 
gražiausiai reklamuoti Chlorodonto firmą. Beje, tokie še- 
petėliai, vadinami ,misvakais", žinomi ne tik Arabijoje, 
bet ir daugelyje Afrikos rajonų. Paplitę jie ir Nilo slė- 
nyje. Visuose Rytų bei Vakarų Afrikos turguose pirkėjui 
siūlomi misvako ryšeliai. Garsus zoologas Alfredas Bre- 
mas taip rašo apie šį paprotį Sudane: „Ir vyrai, ir mote- 
rys pastoviai naudojasi šiuo instrumentu, kuris jiems 
teikia tokį didelį malonumą, kad pasninkaudami ramada- 
no mėnesį nustoja valyti ir dantis, taip bausdami savo 
nuodėmingą kūną.“ 

Beduinams taip pat reikia saugotis įvairiausių nuo- 
dingų gyvių. Ypač pavojingi pasiutę šunys, rupūžės, skor- 
pionai, gyvatės, vorai ir šimtakojai, arabiškai vadinami 
„arba va arba in“ — „keturiasdešimt keturiom kojom“. 

Daugumą vaistažolių beduinai randa savo aplinkoje, 
nes yra puikūs gamtos žinovai. Ir Europoje piemenys nuo 
seno išmanė gydymo paslaptis, nes didesnę savo gyveni- 
mo dalį praleisdavo gamtoje ir turėdavo pakankamai lai- 
ko stebėti augalus. Be to, jie išmanė apie gyvulių ligas 
ir jų gydymą, o šią patirtį jau nesunku panaudoti ir zmo- 
nių gydymui. Anksčiau jie taip ir buvo vadinami ,,dakta- 
rais-piemenimis“, o sena meklenburgiška patarlė sako: 
„Nuo piemens iki aptiekiaus netoli, abu labu — daktarai 
geri.“ 


KLAJOKLIŲ LIAUDIES MEDICINA. Be tokių plačiai 
žinomų vaistažolių kaip kraujažolė, ramunėlė ir pipirmėtė, 
įvairiose beduinų gentyse man pavyko sužinoti ir dau- 
giau „receptų“: 

1. Nuodingo dykumų krūmo „harmalo“ (Peganum 
harmala) šakelių antpilas — vaistai nuo reumatizmo. 

2. Kolokvinto (Cassia obovata) šaknis, kupranugarių 
šlapimas, geriamas grynas arba sumaišytas su pienu, taip 
pat tamarindo sultys — vidurius liuosuojantys vaistai. 

3. Vienos malviniu šeimos (Alcea rufuscens) nuoviras, 
motinos pienas arba, jeigu jo yra, grynas biciy medus, 
kuris toks pat sterilus kaip motinos pienas,— lašinami į 
akis nuo uždegimo. 

4. Laukinio augalo „mindaro“ (Teucrium scordiorodes) 
sultys — kraują stabdantys vaistai. 

5. Įkandus skorpionui, ant žaizdos dedami varano — 
„smėlio krokodilo“ — viduriai arba to paties skorpiono 
sutraiškytas kūnas (kaip priešnuodis!). 

6. Kad įgytų imunitetą nuo skorpiono įkandimo, Si- 
najaus pusiasalyje maži vaikai girdomi pienu, sumaišytų 
su sudeginto skorpiono pelenais. 

7. Nuo kosulio Šiaurės Afrikoje verdama arbata iš 
džiovintų kerkados krūmo (malvinių šeimos rūšis) lapų, į 
kurią pridedama akacijų sėklų. 

8. Nuo dantų skausmo padeda prieskoniniai gvazdikė- 
liai, kramtomi arba rūkomi pypkėje; ant kiauro danties 
dedamas tabakas, kuris veikia raminamai. Yra ir kitas 
būdas — prikišti kiaurą dantį avienos lajaus ir tirpdyti jį 
įkaitinta adata. 

9. Esant tonzilių uždegimui, burna skalaujama karštu 
surymu. 

10. Puliniai gydomi jau minėtu prideginimo būdu arba 
barstant akacijų sėklų milteliais. 

11. Nuo skrandžio ir žarnyno ligų Pietų Arabijos be- 
duinai valgo karčius smilkalų sakus. 

12. Smilkalų inhaliacijos, skaudamų kūno vietų ap- 
rūkymas, taip pat ,.maudymasis" dykumos žolių dūmuo- 
se, skleidžiančiuose balzamiškus kvapus, yra nuo seno 
naudojami gydymo metodai, žinomi ne tik beduinams, 
bet ir visoms kitoms Rytų tautoms. 

Visais šiais vaistais beduinai dar ir prekiauja. Vos 
tik kokiame arabų miesto turguje pasirodo dykumos vais- 
tažolių pardavėjas, jį tučtuojau apspinta būriai pirkėjų, 
derasi dėl kainų, o visų pirma, žinoma, teiraujasi apie 
kiekvieno vaisto savybes. 


SU GYDYTOJAIS BEDUINŲ STOVYKLOJE. Aš jau 
seniai svajojau apsilankyti pas beduinus su kokiu nors 
gydytoju, kurio profesionali nuomonė padėtų susidaryti 

pilną vaizdą apie šių gyvulių augintojų sveikatą. Tokia 
laiminga proga pasitaikė per vieną mano ekspediciją. 
Vyras ir žmona Kupfersmitai iš Leipcigo, kurie kartu su 
grupe VDR piliečių dirbo Egipte, maloniai sutiko nuvykti 
kartu su mumis (mano žmona ir manimi) pas aulad cha- 
rufų grupės beduinus, priklausančius aulad alio genties 
pogrupiui. Penktas mūsų būryje buvo šešiametis Kupferš- 
mitų sūnus Oliveris. Mes pasirinkome stovyklą, kurioje 
aš jau anksčiau buvau svečiavęsis. 

Iš Kairo išvykome gražų pavasario rytą ir pasukome 
savo vartburgą asfaltuotu dykumos keliu į šiaurę. Tas 
kelias prasideda ties Gizecho piramidėm, o vakarinėje 
Aleksandrijos pusėje išveda į pakrantės autostradą, einan- 
čią palei visą Šiaurės Afrikos pajūrį iki pat Maroko. Vi- 
durdienį gražioje vietelėje netoli Sidi Kreiro nutarėme 
pailsėti, pasistiprinti ir išsimaudyti. Pakrantės mūša ri- 
tino į krantą dideliausias ir tokias klastingas bangas, kad 
mėgindamas su pelekais ir naro akiniais vieną pernerti 
pakliuvau į stiprią srovę, o kai mėtomas ir blaškomas 
kaip sviedinys vos ne vos išsikapsčiau į krantą, buvau 
paaukojęs jūrai naro akinius. Glaudes, laimė, radau įstri- 
gusias tarp pelekų... 

Po šio mažyčio nuotykio leidomės ta pačia autostrada 
toliau į vakarus; tame ruože ji tartum tikras kalnų ke- 
lias vingiuoja kalvom ir slėniais. Po kiek laiko privažia- 
vome Egipto kupranugarių kavalerijos bazę prie Burg 
al Arabo ir ties aštuoniasdešimt antro kilometro stulpeliu 
pasukome į pietus. Kai kelyje pasitaikė geležinkelio per- 
važa, mums teko patiems pasikelti šlagbaumą, nes ato- 
kesnėse vietovėse visi apsitarnauja patys. Nuo ten mums 
liko tik keli kilometrai iki aulad charufų palapinių sto- 
vyklos, kurioje gyveno mano bičiulis, šios genties vadas 
šeichas Džumas Mohamedas Alis. Atvykę buvom svetin- 
gai sutikti ir apgyvendinti vienoje iš šešių stovyklos pa- 
lapinių. Šeimininkės išklojo grindis margais namų darbo 
kilimais bei pagalvėlėmis, ir palapinėje tuojau pasidarė 
jaukiau. Bematant suliepsnojo ugnis, ir mes buvom pa- 
vaišinti tradicine beduinų arbata. Aulad charufų vaikai 
iš karto priėmė Oliverį į savo draugiją, rodė jam aviga- 

nių Suny jauniklius, jodinėjo po keturis ant asiliuko kaip 
tikri Haimono broliai. 

Kol prieš mus garavo arbata, aš pasakiau susirinku- 
siems vyrams mūsų apsilankymo tikslą, ir neilgai trukus 
pasirodė pacientai. Pirmiausia mums buvo atneštas pusės 
metų kūdikis, kurį apžiūrėjo vaikų gydytoja ponia Kup- 
feršmit. Vaikas buvo apatiškas, su smarkiai padidėjusio- 
mis kepenimis. Susirūpinusiai motinai gydytoja įteikė bu- 
teliuką vaistų, bet primygtinai patarė vaiką kuo greičiau 
vežti į artimiausią ligoninę. 

Po to pradėjom stovyklos vyrų apžiūrą. Jie paslaugiai 
nusirenginėjo ir iš eilės gulė ant kilimo, atstojančio gy- 
dytojo kušetę. Gydytojas atidžiai klausė juos, teiravosi, 
ar neturi kokių nusiskundimų — man čia teko vertėjo 
vaidmuo — ir nustatė, kad vienam iš vyrų smarkus skran- 
džio uždegimas, tikriausiai nuo besaikio arbatos gėrimo. 
Visi kiti buvo sveikutėliai. Stebino tik daugybė randų, 
liudijančių apie dažną gydymą įkaitusia geležimi. 

Abu gydytojai gyrė beduinų kūno švarą ir nuo nuo- 
latinio judėjimo gerai išsivysčiusius raumenis. Palapinės 
šeimininkas pagarbiai tylėdamas stebėjo visą tą apžiūrą 
ir pagaliau mūsų nuostabai pasiprašė ponios Kupferšmit, 
kad ir jį patikrintų. Kai daktarė nuo skausmų inkstų pu- 
sėje uždėjo didelį pleistrą, jis liko labai patenkintas. 

Paskui daktarė buvo pakviesta į haremą, kur jos lau- 
kė pirmoji pacientė — jau visai sugriuvusi senutė. Ne- 
trukus paaiškėjo, kad moterys nesusišneka, ir aš turėjau 
eiti už vertėją. Tai buvo labai delikati misija, nes senieji 
papročiai draudžia moterims rodytis vyrams neapsiren- 
gusioms. Kita vertus, turėjau būti pakankamai arti, kad 
galėčiau girdėti ir išversti jų klausimus bei atsakymus. 
Buvo nutarta pasodinti mane už pertvaros, bet iš ten aš 
mažai ką girdėjau, nes susirinkusioms haremo damoms 
visa ta ceremonija atrodė labai linksma — jos visą laiką 
kikeno ir replikavo. Pagaliau man leido būti moterų pu- 
sėje, tik turėjau sėdėti nusisukęs nuo kilimo, bet vieni 
kitus jau galėjom geriau suprasti. Išskyrus, žinoma, kai 
kuriuos specifinius išsireiškimus, kuriais beduinai pažymi 
įvairių ligų simptomus, pavyzdžiui, „pilvas eina“ (vidu- 
riuoja) arba „vanduo degina“ (skauda šlapimo pūslę). 

Viena pagyvenusi moteris skundėsi sąnarių skausmais, 
ir daktarė paskyrė jai tepalo nuo reumatizmo; kelioms 
merginoms buvo akių uždegimas, bet neturėdama spe- 
cialių instrumentų daktarė negalėjo nustatyti, ar tai pra- 
dinė trachomos stadija, ar tik paraudimas nuo laužo du- 
mų, bet ir jos gavo akims lašų. Jauna nedrąsi beduinė 
ilgai dvejojusi ryžosi paprašyti kokios nors pagalbos nuo 
nevaisingumo ir labai nustebo sužinojusi, kad tokių vaistų 
nėra. Kupfersmitai pakvietė ją atvažiuoti pasitikrinti į 
Aleksandrijos ligoninę, bet jai nepakako ryžto pasinau- 
doti šiuo kvietimu. Man į akis krito viena keista jos rūbų 
detalė: savo raudoną šilkinę juostą, liudijančią šeimyninę 
padėtį, ji buvo susisegusi „Auksine vermachto durtynių 
sagtimi“, kurią greičiausiai išmetė koks kareivis prieš 
pasiduodamas anglams. 

Buvo jau vėlu, kai pabaigėm apžiūrą ir sėdom vaka- 
rieniauti. Mums atnešė ryžių, šviežių miežinių paplotėlių, 
lydyto avių sviesto ir džiovintų datulių. 

Kai po vakarienės pasiteiravom šeimininko, ar nega- 
lėtume pasiklausyti beduiniškų dainų, jis tučtuojau suti- 
ko, bet didžiam mūsų nusivylimui ištraukė iš dėžės ba- 
terinį patefoną. Pasigirdo gergždžiantys garsai, kurie tu- 
réjo demonstruoti Libijos beduinų dainas. O pačių beduinų 
niekaip negalėjome prikalbinti padainuoti — folklorą bu- 
vo išstūmusi technika. 

Tuo tarpu šeimininkai, tiesdami ant grindų avikailius, 
taisė mums guolį nakvynei. Sugulėme visi penki vienas 
šalia kito ir užsiklojome namų darbo dembliais, kurie 
man pasirodė sunkūs kaip švinas. Išvargę po kelionės, 
tikėjomės ramaus miego ir palinkėjome vienas kitam 
labos nakties. Bet miegas neėmė, nes vos tik užgesinome 
šviesą, iš tamsių pakampių ėmė atakuoti išbadėjusios blu- 
sos. Jos mus taip iškankino, kad rytą atrodėme lyg su- 
sirgę tymais— visas kūnas buvo nusėtas niežtinčių dė- 
melių. Matyt, „importinė prekė" blusoms sužadino nepa- 
prastą apetitą. Tiesa, turėjom pasiėmę aerozolio nuo 
vabzdžių, bet jis tapo tikru bumerangu: patamsyje aš pa- 
purškiau ne į blusas, o tiesiai sau į veidą. Akys degė 
tartum ugny; žodžiu, tai buvo nepamirštama naktis! Tik 
paryčiais mūsų kankintojos atsitraukė. Mus pažadino ryš- 

kis saulės spinduliai; palapinės šonai jau buvo pakelti, 
o kojūgalyje sėdėjo būrelis paauglių, kurie laukė gydy- 
tojų patikrinimo. 

Visiems beduinams žiūrint, mes nusiprausėme žaibiš- 
kai ir nelaistydami per daug vandens (tai, žinoma, labiau- 
siai patiko Oliveriui). Tuojau po pusryčių — mums buvo 
patiekta karšto pieno, šviežių duonos paplotėlių ir ,,maf- 
rukos“ (svieste pakeptų datulių be kauliukų) — vėl pra- 
sidėjo apžiūra. Prisirinko beduinų ir iš kitų palapinių, vi- 
si primygtinai reikalavo, kad juos išklausytų ir išklausi- 
nėtų. Galutinė gydytojų išvada buvo tokia: visi patikrin- 
tieji beduinai, išskyrus vieną kitą, yra sveiki ir stebėtinai 
švarūs. 

Atsilygindamas šeichas padovanojo mums juodmargį 
aviną ir patarė vežtis jį gyvą į Kairą. Mums jo planas 
nelabai tiko, nes automobilyje ir šiaip jau sėdėjome pen- 
kiese. Be didelių ginčų buvo priimtas mūsų pasiūlymas: 
aviną čia pat papjauti ir visiems kartu suvalgyti. Taip ir 
buvo padaryta. Po skanių šventiškų pietų atsisveikinome 
su maloniais šeimininkais ir išvykome atgal į Kairą. 


„MIRTIS TIKRESNE UZ GYVENIMA". Važiuodami 
mes čia vienur, čia kitur, dažniausiai aukštumėlėse, ma- 
tėme beduinų kapus, užverstus uolų nuolaužom arba pa- 
žymėtus vėjo suplėšyta vėliavėle. 

— Kaip beduinai laidoja savo mirusiuosius? — paklau- 
sė ponia Kupfersmit. 

Šį tą galėjau jai papasakoti, nes pats kartą beduinų 
stovykloje mačiau mirštant vieną senelį. Artimieji šlakstė 
jo veidą vandeniu kalbėdami: „La illaha il alach,— mirtis 
tikresnė už gyvenimą...“ Kai senukas išleido paskutinį 
kvapą, artimiausi giminaičiai vyrai nurengė jį, nuprausė 
ir susupo į švarią paklodę. Viskas buvo daroma labai 
ramiai, nuolat šaukiantis alacho. Tuo tarpu prie palapi- 
nės garsiai raudodamos rinkosi moterys. Našlė ir miru- 
siojo dukterys plėšėsi drabužius, iki kraujo draskėsi veidą 
ir krūtinę, barstė palaidus plaukus žemėmis ir pelenais. 
Tai tęsėsi ištisas valandas, moterų raudos vis stiprėjo, 
nes jų rinkosi vis daugiau ir daugiau. 

Vyrai užkėlė mirusįjį ant kupranugario, pririšo ir nu- 
gabeno į artimiausią kalnelį, nes, kaip rašė fon Open- 
heimas, „beduinas nenori, kad jį laidotų lygumoje, tuo 
labiau įlomėje; jei tik gali, jie pasirenka kalvos arba 
kalno viršūnę, nuo kurios tikisi pamatyti savo gentainius, 
kai šie atkeliaus į tas vietas su savo palapinėm.“ 

Geležiniais kirtikliais, kurie naudojami ir trumų ka- 
simui, vyrai iškasė negilią duobę ir atsargiai nuleido į 
ją mirusįjį, kad jis gulėtų ant dešiniojo šono veidu į ry- 
tus, į Meką. Iškilmingai kalbėdami fatą, beduinai užkasė 
duobę, o ant viršaus — apsaugai nuo stepės vilkų — už- 
vertė uolos luitų. Tai truko nepilną valandą. Šūvių salve 
buvo paskelbia, kad laidotuvės baigtos. 

Laidotuvių dalyviai neskubėdami grįžo į mirusiojo 
palapinę, kur jo sūnūs pakvietė visus į šermenis. Ta pro- 
ga buvo papjauta daug avių. Svečiai sėdėjo rimti ir su- 
sikaupę, bet niekas neverkė. Buvo aukštinamos puikios 
mirusiojo savybės ir jo geri darbai: „Jis buvo narsus ka- 
rys, svetingas šeimininkas ir garbingas vyras. Alacho 
valia jis šiandien paliko mus...“, „tegu alachas atstoja 
jums išėjusįjį!“ O mirusiojo giminės atsakinėja: ,,Teat- 
lygina jums alachas!“ Praėjus keturiasdešimčiai dienų po 
mirties vėl ruošiamas velionio paminėjimas su iškilmin- 
gom vaišėm. Tuo baigiasi našlės ir dukterų gedulas, jos 
vėl gali rengtis kasdieniškai ir lankytis kitose palapinėse. 

Man pasakojo, kad, mirus vaikui ar moteriai, aplink 
mirusįjį triūsia tik moterys, vyrai visai nedalyvauja apei- 
gose. Griežta riba tarp lyčių net ir mirties akivaizdoje! 
Atmenu, kaip nustebo vienas našlys, kai aš pareiškiau 
jam užuojautą dėl žmonos mirties; jis beveik nesiklausė 
mano žodžių ir skubiai pakeitė pokalbio temą. 


ŠIUOLAIKINĖS KLINIKOS BEDUINŲ ŽEMĖSE. Pa- 
mažu gerėjant gyvenimo sąlygoms jaunose nepriklau- 
somose arabų valstybėse, daugelyje vietovių ir beduinai 
gali susirgę kreiptis į gydytoją ar bent jau į felčerį. Vals- 
tybinių poliklinikų ir ambulatorijų tinklas šiandien ap- 
tarnauja didžiąją dalį Alžyro, Libijos, Egipto, Sirijos, Ira- 
ko bei kitų arabų valstybių stepių ir pusdykumių terito- 
rijos. Įsteigus pirmuosius tokius punktus, medicinos per- 

sonalas dažnai sėdėdavo be darbo, reikėjo daug kantrybės, 
kol tų sričių beduinai ir felachai suprato šiuolaikinio gy- 
dymo pranašumą. Pradžioje jie vis tiek dar griebdavosi 
savo tradicinių gydymo būdų ir pas gydytoją ar diplo- 
muotą akušerę ateidavo tik tada, kai padėti jau būdavo 
beveik neįmanoma. Moterų drovumas, prietarai ir nepasi- 
tikėjimas sunkino gydytojų darbą kaimuose. 

Man ne vieną valandą teko praleisti su tokių nuoša- 
lesnių medicinos punktų gydytojais, kurie, nesulaukdami 
pacientų, lošė kortomis arba šachmatais. Kartą Sudano 
Butanos stepėje mane ištiko saulės smūgis, ir aš buvau 
nugabentas į naują kliniką. Gydytojai su slaugėmis tie- 
siog iš kailio nėrėsi, mat aš buvau vienintelis visos jų 
didelės ligoninės pacientas! Vis dėlto jie kantriai laukia, 
nes žino, kad laikas jų sąjungininkas ir kad kiekvienas 
šiuolaikiniais medicinos metodais išgydytas beduinas įti- 
kins kitus. 

Skiepijant gyventojus nuo raupų, šiltinės, choleros ir 
kitų epideminių ligų, dažnai tenka griebtis švelnios prie- 
vartos, šauktis genties vadų autoriteto. 

Kita vertus, kaime gydytojų labai trūksta — dauguma 
šalies gydytojų koncentruojasi didžiuosiuose miestuo- 
se — todėl medicininė pagalba ne visiems pasiekiama. 
Štai pavyzdžiai iš Sirijos: Damasko miesto rajone 421 
žmogui skirta viena lova ligoninėje, žemdirbystės centre 
Hesekoje, esančioje šiaurės rytuose, santykis yra 4395:1, 
o beduinų gyvenamame al Rahos rajone net 5716:1. Šio- 
se valstybės išlaikomose ligoninėse, skirtingai nuo plačiai 
Rytuose paplitusių privačių klinikų, gydymas ir vaistai 
nemokami. 

1962 metais Gamalio Abdelio Nasero paskelbtoje na- 
cionalinėje Egipto chartijoje sakoma: „Kiekvienas pilietis 
turi teisę į medicininį aptarnavimą. Medicininė priežiūra 
ir medikamentai neturi būti prekybos objektu... Medicinos 
pagalba turi būti lengvai prieinama kiekvienam piliečiui 
bet kuriam mūsų šalies kampelyje." 

Ši pažangi sveikatos apsaugos politika jau davė pir- 
muosius rezultatus; pastebimai sumažėjo anksčiau toks 
didelis buvęs kūdikių mirtingumas. Prieš pirmąjį pasau- 
linį karą Egipte iš 1000 kūdikių mirdavo 220, tuo tarpu 

1968 metais šis skaičius sumažėjo iki 111 (VDR 1969 me- 
tais — 19,7). Visa tai atsiliepė gyventojų prieaugiui, ku- 
ris arabų kraštuose, taip pat besivystančiose valstybėse, 
nuolat didėja ir tokiu mastu, kad sociologai ir demogra- 
fai jau kalba apie „demografinį sprogimą“. 

Pateikti tikslius duomenis apie beduinus ir jų skaičių 
labai sunku, nes į visus statistinius tyrinėjimus jie žiūri 
įtariai. Matyt, prisibijo, kad tiksli apskaita turės jiems 
tam tikrų pasekmių: gal padidės mokesčiai, teks eiti į 
karinę tarnybą ar vykdyti kitas valstybines prievoles. 
Taigi tikruosius klajoklius suskaičiuoti sunku. Daug pa- 
prasčiau vesti pusiau sėsliųjų ir sėsliųjų beduinų apskaitą. 
Pastarųjų skaičius kasmet didėja, ir tai labai priklauso 
nuo to, kad pastovus medicininis aptarnavimas jiems leng- 
viau prieinamas negu jų gentainiams, kurie savo klajonių 
metu ilgam dingsta bekraštėse Arabijos ganyklose. 

Apie didelius pasikeitimus šiandieniniame gyvenime 
galime spręsti ir iš to, kad jau yra nemažai gydytojų 
beduinų, tarp jų net moterų. Viena iš jų — daktarė Oli- 
fata Abdel Kvadir. Mes susipažinome Egipte, kur ilgą 
laiką gyvenome tame pačiame pensionate. Savo išore ji 
beveik nesiskyrė nuo kitų Kairo moterų, nebent tuo, kad 
buvo tikra gražuolė — liekna, su melsva vos matoma ta- 
tuiruote tarpuakyje. Tuo ji mane ir sudomino. Vieną va- 
karą geriant balkone arbatą, ji pasipasakojo savo gyve- 
nima: 

— Esu libijieté, gimiau mudzabry klajokliy palapiné- 
je. Si gentis nukeliauja net iki Fezanos. Vaikystéje kartu 
su kitais broliais ir seserimis ganiau tėvo ožkas. Kai man 
suėjo septyneri ar aštuoneri metai, tėvai išsiuntė į Ben- 
gazį, kur mūsų giminaičiai turėjo namus. Ten lankiau 
mokyklą, mokytis buvo malonu, nors dažnai ilgėdavausi 
stepės. Laimė, kasmet per atostogas galėdavau kelias sa- 
vaites praleisti pas saviškius. Augdama pajutau, kad bū- 
tina išmokti ko nors naudinga. Mačiau turtinius skirtumus 
ir troškau padėti savo tautai įveikti skurdą. Todėl po 
vidurinės mokyklos ryžausi studijuoti mediciną ir atvykau 
į Kairą, nes Libijoje universiteto dar nebuvo. Prieš dve- 
jus metus išlaikiau valstybinius egzaminus ir nuo to lai- 
ko dirbu asistente universiteto akių klinikoje. Jei bus 

alacho valia, po metų baigsiu internatūrą ir važiuosiu 
Bengazį dirbti akių gydytoja. 

Žinoma, daktarė Olifata kol kas dar išimtis, bet esu 
įsitikinęs, kad beduinei daug lengviau bus įkvėpti savo 
gentainiams pasitikėjimą šiuolaikine medicina. Iš jaunos 
gydytojos žodžių matyti, kad ji gerai supranta savo pa- 
reigą tautiečiams: „Norėčiau dirbti ligoninėje, esančioje 
kuo arčiau mudžabrų genties.“ 

Lankantis Libijoje 1981 metais, man, deja, nepavyko 
surasti daktarės Olifatos ir pasišnekėti su ja apie paki- 
timus, įvykusius nuo 1969 metų. Bet aš ne kartą turėjau 
progos įsitikinti aukštu Libijos sveikatos apsaugos lygiu, 
kuris buvo pasiektas Revoliucinės tarybos pastangomis. 
Septyniolikoje Libijos miestų atidarytos šiuolaikinės li- 
goninės, turinčios po 200 lovų. Gyventojams yra teikia- 
ma nemokama medicinos pagalba. 900 žmonių šiandien 
tenka vienas gydytojas, o 1000 žmonių — 7 lovos ligo- 
ninėse. 

Šios kelionės metu aš nuvažiavau 3500 kilometrų dy- 
kuma ir veltui žvalgiausi beduinų palapinių: per tą vieną 
dešimtmetį Revoliucinei tarybai socialinėmis bei ekono- 
minėmis priemonėmis pavyko sėsliai apgyvendinti dau- 
gumą Libijos klajoklių. 


KONTRABANDININKAI IR PĖDSEKIAI 


Dykuma ir pėdsakai nemeluoja. 
Arabų palarlė 


Mintis parašyti šį skyrių man kilo skaitant laikraščius, 
kuriuose 1971 metų pabaigoje pasirodė tokia žinutė: 
„Nuo šiol trisdešimt šeši tūkstančiai Šiaurės Afrikos dy- 
kumų kupranugarių privalo turėti numerius, panašiai 
kaip automobiliai. Šitokį įstatymą išleido Marsa Matru- 
cho srities administracija todėl, kad vis daugėja neregist- 
ruotų karavanų, gabenančių kontrabandines prekes.“ 

Skaitytojui tai gali atrodyti juokinga, bet Egipto pa- 
sienio policijai kontrabandinė prekyba su Libija yra nuo- 
latinė problema. Ta proga prisiminiau įvairių smulkmenų, 

susijusių su mano vieSnage tame zavingame uostamies- 
tyje 1968—1969 metais. Marsa Matruchas — tikra kontra- 
bandininkų citadelė. Dauguma tų „šmuglerių“ priklauso be- 
duinų aulad alio genčiai. Šio miesto teismo pirmininkas 
gali apie tai daug papasakoti: kasmet jam tenka išklau- 
syti vidutiniškai po du tūkstančius bylų, susijusių su ne- 
legaliu prekių gabenimu per Libijos sieną. O iš tikrųjų 
tik nedidelė dalelė kontrabandininkų pakliūva į teismą, 
sako jis. 

Norėdami išvengti pasieniečių ir muitinės kontrolės, 
beduinai įsimiklino leisti kupranugarius per sieną vienus, 
nes jie ir užsimerkę randa kelią. Ar padės tokiu atveju 
numeriai? Labai abejoju. Be to, kiekvienas kupranugaris, 
kaip skaitytojas jau žino, turi išdegintą savo teisėto šei- 
mininko nuosavybės ženklą. 

Sulaikytam kontrabandininkui konfiskuojamos nele- 
galios prekės, jis taip pat baudžiamas pinigine bauda, 
atitinkančia muitinės mokesčių dydį. Tačiau aulad alio 
genties beduinai, nepaisydami visų šių teisminių sankcijų, 
nuolat gena skerdimui skirtus avinus ir karavanus su 
javais į Libiją, kur viską parduoda už „tvirtą valiutą“. 
Libijos turguose jie perka užsienietiškas prabangos pre- 
kes: japoniškus tranzistorius ir kašetinius magnetofonus, 
sintetines italų medžiagas, anglišką tualetinį muilą ir 
maistingus konservus, japoniškus rankinius laikrodžius ir 
kitus daiktus, kuriuos pelningai realizuoja Egipte. Lai- 
mingai perėję valstybinę sieną, jie be didesnio vargo 
parduoda „karštą prekę“ per tarpininkus. Marsa Matru- 
cho, taip pat Aleksandrijos ir Kairo skersgatviuose knibž- 
da spekuliantų, kurių laikini prekystaliai nuolat apgulti 
smalsių pirkėjų. 

Sivos oazėje sužinojau, kad sienos pažeidėjai dirba 
pagal užsakymą: jiems pakanka pasakyti, ko pageidauji 
iš Libijos, ir maždaug po savaitės trokštama prekė bus 
pristatyta. 

Šiandien kontrabandinė prekyba varoma toli gražu ne 
vien karavanais. Šiuolaikinės technikos amžiuje nelega- 
lios prekės transportuojamos automobiliais, lėktuvais ir 
traukiniais! 1968 metų liepos mėnesį aš netyčia tapau 
gana rafinuotos kontrabandinės technikos liudininku. Va- 

žiavau traukiniu iš Marsa Matrucho į Aleksandriją. Ma- 
no bendrakeleiviai jau buvo išlipę, ir aš sėdėjau kupe 
vienas. Dar neprivažiavus Burg al Arabo, priešpaskutinės 
stotelės, durys atsidarė ir į kupe įžengė trys vyrai nieko 
gero nežadančiais veidais. Vienas tuoj pat atsistojo nu- 
gara į duris, saugodamas įėjimą; antrasis atsisėdo prie 
pat manęs, nors kupe buvo visai tuščia ir sumurmėjo: 
„Tegu džentelmenas žiūri tiesiai priešais save, jokiu bu- 
du ne pro langą. Aišku?" Kad reikalavimas būtų įtikina- 
mesnis, jis parodė man ilgą peilį, kurį laikė po švarku. 
Trečiasis bendras tuo tarpu įvairiais įrankiais krapštė 
kondicionavimo įrenginį, esantį kupe palangėje. Jis kant- 
riai ir uoliai plušo, kol pagaliau nuėmė ventiliatoriaus 
dangtį. Ant žemės su triukšmu pabiro kažkokie daiktai. 
Mano sargybinis puolė jam padėti ir — kaip man pavyko 
akies krašteliu pamatyti — sumetė į paruoštą maišą gal 
dvidešimt nedidelių japoniškų tranzistorių. Tie jautrūs 
prietaisai buvo verti mandagesnio elgesio, bet vyrukai 
skubėjo! Įgudusia ranka ventiliatoriaus dangtis buvo vėl 
prisuktas, ir, traukiniui sustojus, visi trys dingo. Išeidamas 
mano asmens sargybinis pagrasino: ,,Niekam nė žodžio! 
Jūs mūsų nematėte!l“ Spėju, kad šią slėptuvę įrengė 
kontrabandininkų „biznio draugai" Libijoje, iš kur atvyks- 
ta traukinys, ir reguliariai ją eksploatuoja. 


MUITINĖS KARININKO PRISIMINIMAI. Iš aprašyto 
pavyzdžio aišku, kad ir kontrabandinė prekyba varoma 
moderniais metodais. Čia nebepadės pėdsekiai, kurie ka- 
daise buvo svarbiausi muitinės žmonės Rytų dykumų re- 
gionuose. Austrų karininkas Andre fon Dumreicheris pir- 
maisiais mūsų amžiaus dešimtmečiais . tarnavo Egipto 
pasienyje ir ne kartą vadovavo kupranugarių raitelių 
patruliams, kurie Egipto dykumų rajonuose kovojo su 
tuomet jau klestėjusia narkotikų kontrabanda. Šiame dar- 
be jam padėdavo beduinai pėdsekiai. Savo prisiminimuo- 
se jis vaizdingai aprašė jų nepaprastą sugebėjimą „,skai- 
tyti pėdas". Viskas, kas juda per dykumą, būtinai palieka 
pėdsakus. Jie greitai išnyksta slenkančiose kopose, kur 
smėlis labai smulkus, bet molyje ir molžemyje išsilaiko 
lebai ilgai, kartais net ištisus mėnesius. Ilgainiui pėdsakai 

keičiasi, ryškūs kontūrai apyra, ir pagal šiuos laipsniš- 
kus pasikeitimus patyręs pėdsekys nustato pėdsako se- 
numą. Jis gali pasakyti net paros metą, kuriuo buvo pa- 
liktas pėdsakas, mat jei karavanas keliauja naktį, tai 
pėdsakai eina per akmenis ir krūmus, kuriuos dieną būtų 
galima apeiti. Iš kupranugarių mėšlo nesunku nustatyti, 
prieš kiek laiko keliaunininkai išvyko iš tam tikros vie- 
tos, mat pirmąsias dvi dienas kupranugarių mėšlas dar 
turi šiek tiek drėgmės. 

Beduinai labai vertina pėdsakų skaitymo meną ir mo- 
ko jo savo vaikus nuo mažens. Vaikai išmoksta atskirti 
visų šeimos narių, be to, kaimynų, kupranugarių, avių, 
ožkų, aviganių šunų ir laukinių žvėrių pėdas. Labai svar- 
bu, pavyzdžiui, prieš atkasant dykumų pelės urvą, įsiti- 
kinti, ar ten neapsigyveno gyvatė, o tai gali pasakyti 
pėdos smėlyje. 

Kiekvieno žmogaus — vyro, moters ar vaiko pėdos yra 
kitokios. Moteris, nešanti vaiką, eina mažesniais žingsne- 
liais, ir jos kulnai būna giliau įspausti; bėgančio vyro 
žingsnis dvigubai ilgesnis, negu lėtai einančio. Be to, 
labai skiriasi neapkrauto kupranugario pėdsakai. Prityręs 
beduinas iš pėdų smėlyje nesunkiai supras, ar karavanas 
praėjo ramiai, ar skubėdamas, o kontrabandininkai daž- 
niausiai skuba. 

Kaip puikiai moka beduinai skaityti pėdsakus, matyti 
iš šios palestiniečių pasakos: „Trys beduinai jojo per 
dykumą ir susitiko valstietį, ieškantį savo paklydusio kup- 
ranugario. Jie sustojo pasišnekėti ir tarė jam: 

— Alachas mato, tu ieškai kupranugario. 

Šis atsakė: 

— Taip, tai tiesa. 

Tuomet pirmasis beduinas tarė: 

— Jis, atrodo, vienakis. 

Antrasis pridūrė: 

— Manau, kad jis šlubuoja. 

Valstietis patvirtino: 

— Taip ir yra, kaip jūs sakote. 

Tada prašneko trečiasis: 

— Aišku, kad jis gabena kviečius ir medų. 

Valstietis apsidžiaugė: 

— Kad jau taip tiksliai jj apsakėte, tai tikriausiai 
neseniai jį matėte. Ar negalėtumėte nurodyti vietos, kur 
jis dabar yra? 

Tada visi trys jam atsakė: 

— Broleli, eik ir ieškok pats, mes jo nematėm ir 
girdėjom apie jį tik tiek, kiek tu pats mums pasakei. 

Beduinai patraukė savo keliu, bet valstietis neatstojo 
ir nutvėrė vieną už rankos. Tuomet jie nutarė kreiptis į 
teisėją, kad išspręstų ginčą. Teisme valstietis sušuko: 

— O arabų teisėjau! Šie vyrai tikriausiai pavogė ma- 
no kupranugarj ir nenori atiduoti. 

Kadis išklausinėjo kaltinamuosius, bet negalėjo jų 
apkaltinti vagyste. Jis ir susirinkusieji tik stebėjosi tokia 
byla ir nutarė, kad tie vyrai burtininkai. Tada atsistojo 
vyriausias iš jų ir tarė: 

— Mes ne burtininkai ir net nenumanom, kur galėtų 
būti tas kupranugaris. Mes tik žinom, kaip jis atrodo, nes 
esam pėdsekiai. Pagal paliktus pėdsakus mes galim spręs- 
ti apie patį gyvulį. 

Kadis paklausė: 

— Kaip tai? 

Tuomet jie atsakė: 

— Iš kupranugario pėdsakų mes nusprendėm, kad jis 
pabėgęs, nes šalia nebuvo žmogaus pėdų. Kadangi eida- 
mas skabė žolę tik vienoje kelio pusėje, buvo aišku, kad 
jis vienakis. Vienas pėdsakas buvo daug gilesnis negu 
kiti trys, vadinasi, jis šlubavo. O apie medaus ir kviečių 
nešulius mes spėjome iš bičių, kurios sukosi aplink pėd- 
sakus ir aibes skruzdėlių, kurios vilko namo grūdelius... 

Tada teisėjas su pagarba išlydėjo beduinus, o vals- 
tiečiui liepė eiti sau ir pačiam ieškotis kupranugario.“ 

Iš visų tos pasakos smulkmenų matyti, kad beduinų 
pėdsekiai ne menkiau įgudę negu Šiaurės Amerikos pre- 
rijų indėnai, apie kuriuos pasakojamos panašios istorijos. 
Viena pastraipa iš Dumreicherio užrašų taip pat patvirtina 
šį beduinų talentą: „Dvidešimt eilinių pėdsekių vidutinio 
sunkumo pėdsakus išaiškina vienodai. Bet kai reikalas 
sudėtingesnis, jų nuomonė išsiskiria ir tuomet pasirodo, 
katras sumanesnis ir labiau patyręs. Žinoma, didžiausio 
meistriškumo pėdsakų skaitymo mene pasiekia tie, ku- 

riems Sis darbas tampa profesija; be to, beduiny pédse- 
kiai gali naudotis daugelio kartų sukauptais patirties lo- 
biais. Dauguma tiesiog intuityviai jaučia, ką reiškia ta ar 
kita smėlyje palikta žymė. O jei beduinas mėgins apgau- 
dinėti, tai lengviausia jį priversti laikytis tiesos nurodant 
pėdas, kurios ir taip kiekvienam aiškios. Tuo aiškinami 
ir jų santykiai su žmonėmis, kurie visiškai nemoka skai- 
tyti pėdsakų. Kalbėti su tokiais zmonémis apie pėdsakus 
beduino akimis atrodo tik tuščias burnos aušinimas! To- 
dėl kartais labai sunku ištraukti iš beduinų suprantamą 
paaiškinimą; pėdsekys savo nuomonę pasakys tik tam, 
kas taip pat apie tai nusimano. O dažnas valdininkas, na- 
grinėjantis kokį nors nusikaltimą, šio meno paslapčių ne- 
žino ir yra vedžiojamas už nosies. Be to, jokiu būdu ne- 
galima pasitikėti pėdsekiu iš tos pačios genties, kurios 
nariai suinteresuoti byla. Tokiais atvejais pėdsekys tikrai 
melagingai išaiškins pėdas, kad tik nukreiptų įtarimą nuo 
savo gentainių, nes jo giminystės jausmas daug stipresnis 
už pareigos jausmą. Dėl to pėdsekius patartina rinktis iš 
tokios genties, kuri gyvena už šimtų mylių nuo tos vietos, 
kur įvyko nusikaltimas. Tuomet jie nebus varžomi šei- 
myninių santykių ir patikimai, kaip dresuoti šunys, seks 
pėdsakais ir ras nusikaltėlį." 

Kaip pavyzdį autorius pristato pėdsekį Ergiją iš aulad 
alio genties, kuris jam tarnavo ir savo nepaprastais su- 
gebėjimais demaskavo daugybę kontrabandininkų. Turė- 
damas fantastišką uoslę, jis pagal pėdsakus rasdavo įsta- 
tymo pažeidėją. Ergija labai tiko muitinės tarnybai dar 
ir todėl, kad prieš stodamas tarnauti į Egipto pajūrio 
sargybą pats daugelį metų vertėsi tabako ir hašišo kont- 
rabanda pasienio zonoje ir buvo, kaip sakoma, pats per- 
ėjęs ugnį ir vandenį. Bet ir jis kartą mėgino apgauti 
savo viršininką. Libijos dykumoje jie aptiko įtartinus péd- 
sakus, ir Ergija ii karto atpažino, kad tos pėdos jo pus- 
brolio, gabenančio kontrabandą. Mėgindamas gelbėti gi- 
minaitį, jis pareiškė, kad čia praeita karavano, gabenan- 
čio datules į Mariuto turgų. Bet Suleimanas — Ergijos 
bendradarbis paieškos tarnyboje iš Aukštutiniojo Egipto 
beduinų macos genties — rado smėlyje drobinio maišo 
įspaudą toje vietoje, kur karavanas buvo sustojęs. Tokiuo- 

se maišuose kaip tik ir būdavo gabenamas hašišas. Jis 
paneigė klaidingą Ergijos aiškinimą ir įsakė tęsti kara- 
vano paieškas. Jau kitą dieną patruliai pasivijo kontra- 
bandininkus ir konfiskavo narkotikus. 

Narkotikų kontrabanda — tai neginčytinas kriminali- 
nis nusikaltimas, tuo tarpu Egipto druskos kontrabandos 
istorija rodo, kaip nekalčiausias verslas labai greitai gali 
tapti nusikaltimu: mūsų šimimečio pradžioje Egipto vi- 
cekaraliaus Abo Hilmio vyriausybė įvedė valstybinį drus- 
kos monopolį, kad galėtų liaudies sąskaita pasipildyti tuš- 
čią valstybinę kasą. Įstatymu uždraudus bet kokią val- 
gomosios druskos gavybą, taip pat prekybą, daug eilinių 
egiptiečių, o kartu ir Aukštutiniojo Egipto beduinai, stai- 
ga pasidarė įstatymo pažeidėjais. Iki šiol buvęs doras 
verslas, įvedus druskos monopolį, pavirto nusikaltimu. 
Kaip rašo Dumreicheris, po šių vyriausybinių priemonių 
labai padidėjo nusikalstamumas, nes druskos pirkliai, ku- 
rie ir toliau nelegaliai vertėsi druskos prekyba, buvo 
masiškai kišami į perpildytus Aukštutiniojo Egipto kalė- 
jimus. Čia jie neišvengiamai susidurdavo su įvairaus plau- 
ko nusikaltėliais: vagimis, šantažuotojais ir žudikais. ,,Tai 
įdomūs žmonės, galintys papasakoti nepaprastų istorijų“, 
rašo Dumreicheris. „Kai tie eiliniai kontrabandininkai iš- 
eidavo į laisvę, jie susidėdavo su savo naujaisiais „drau- 
gais” ir tapdavo sunkių nusikaltimų bendrininkais. Taigi 
kalėjimai tapo tikra nusikaltėlių mokykla, o smulkūs drus- 
kos vagys — pavojingais plėšikais." 

Egipto muitinės paieškų tarnybos viršininkas toliau 
aiškina, kad dauguma sugautų druskos kontrabandininkų 
nebijojo kalėjimo bausmės; vienas tokių užkietėjusių 
druskos vagių tiesiai pasakė, kad jam visiškai neblogai 
kalėjime, nes ten sutinka daug senų draugų. Ne kartą 
baustas, jis „belangėje“ jautėsi kaip namie: „Čia žmogus 
bent gali pailsėti ir maistas nieko nekainuoja. Kalėjimo 
gyvenimas įdomus — tikra atgaiva ir maloni permaina po 
sunkaus darbo druskos kasykloje." 

Panaši situacija, kaip Dumreicherio aprašytoji Aukš- 
tutiniame Egipte, kitose buvusiose Osmanų imperijos sri- 
tyse susidarė gerokai anksčiau. „Aukštieji vartai“ (turkų 
vyriausybė) 1862 metų gegužyje išleido įstatymą dėl 

valstybinio druskos monopolio, ir iki pat Pirmojo pasau- 
linio karo Palestinoje, Sirijoje bei Irake klestėjo nelegali 
prekyba druska, kurią beduinai varė Negyvosios jūros 
pakrantėse ir al Arišo srityje. Sugautus kontrabandinin- 
kus sultono muitininkai baudė didelėmis piniginėmis bau- 
domis arba kalėjimu. 

Bet kontrabandininkai, gerai pažindami savo aplinką, 
dažniausiai apeidavo muitines ir aprūpindavo neturtingus 
Mesopotamijos ir Haurano lygumos kaimiečius neapmo- 
kestinta, pigia valgomąja druska. Tie kaimiečiai dažnai 
neturėdavo pinigų, tai beduinai savo druską keitė į kitus 
produktus, pavyzdžiui, javus. 

Kaip menkai kontrabandininkai skaitėsi su valdžia, ma- 
tome iš kito Dumreicherio pasakojimo apie Farigą — pa- 
garsėjusį hašišo pirklį iš Aukštutiniojo Egipto. Jis puikiai 
žinojo visus kelius per kalnus, esančius Raudonosios jū- 
ros pakrantėje, ir dėl to buvo priimtas į pasienio sargybą. 
Pabaigęs tarnybą, Farigas atsisveikino su savo viršininku 
tokiais žodžiais: „Man labai patiko tarnauti pasienyje, 
ir pinigų nemažai užsidirbau. Betarnaudamas aptikau kal- 
nuose iki šiol nežinomą takelį, kuriuo ateityje galėsiu 
gabenti hašišą į Nilo slėnį." 


PAVOJINGAS BIZNIS. ,,HaSiS" arabiškai tik „žolė“, 
bet siauresne prasme — tai indiškoji kanapė (Cannabis 
indicum), kurios daugiausia auginama Turkijoje ir Irane, 
taip pat Libane ir kai kuriose kitose arabų srityse. Iš- 
džiovintas hašišas rūkomas vandens pypke arba įmaišo- 
mas į paprastą cigarečių tabaką. Jis keliom valandom 
sukelia apsvaigimą su haliucinacijom, ir rūkančiajam at- 
rodo, kad jis sklando fantastiškų reginių pasaulyje; atsi- 
peikejes jis baisiai ,,pagiriojasi" ir vėl griebiasi hašišo. 
Šis narkotikas veikia žmogaus nervų sistemą panašiai 
kaip opijus bei jo gaminiai morfijus ir heroinas. 

Pastaraisiais metais narkotikų paklausa kapitalistinia- 
me pasaulyje smarkiai išaugo, tuo pačiu suklestėjo ir šių 
pavojingų prekių kontrabanda, kuri anksčiau koncentra- 
vosi beduinų rankose, nors patys jie narkotikų visai ne- 
vartoja. Jau seniai baigėsi tie „romantiški“ laikai, kada 
Sinajaus klajokliai kartu su žole savo kupranugariams 

sušerdavo ir narkotikų kapsules, kurias jie nesuvirškintas 
grąžindavo šeimininkui perėję muitinės kontrolę. 

Nuo to laiko, kai šiuo pelningu bizniu susidomėjo tarp- 
tautinės gangsterių organizacijos, tarp jų vyksta žiauri 
kova, ir šiandieniniai kontrabandininkai nesibaido jokių 
priemonių, kad tik gautų trokštamą preke, kuri juodojoje 
Vakarų pasaulio rinkoje turi aukso vertę. Apie pasakišką 
pelną, kurį susižeria profesionalūs narkotikų tiekėjai, pa- 
sakojama Giunterio Kirmeso reportaže ,Gaudyneés Beiru- 
te": „Už kilogramą hašišo spekuliantai gamintojui moka 
dvidešimt— penkiasdešimt dolerių. O JAV ir Vakarų Eu- 
ropos vartotojai už tą patį kiekį jau turi pakloti po tūks- 
tant} ir daugiau. Dar aukštesnės yra pavojingų opijaus 
produktų kainos. Už kilogramą opijaus žaliavos, kurio 
valstybinė kaina Turkijoje yra septyni doleriai, narkotikų 
pirklių agentai moka augintojams maždaug trigubai. Slap- 
tose laboratorijose iš dešimties kilogramų morfijaus pa-. 
gaminama apie 900 gramų gryno heroino. Vieno svaro 
tų baltų miltelių pakanka dvidešimčiai tūkstančių por- 
cijų (injekcijų), kurios dažnai su laktozės arba papras- 
čiausių kepimo miltelių priemaiša parduodamos užjūrio 
narkomanams po penkis dolerius. Taigi svaras heroino 
duoda šimtą tūkstančių dolerių pelno.“ 

Vieno Libano policijos narkotikų skyriaus karininko 
duomenimis, pagrindiniai kontrabandos keliai veda į JAV 
ir Vakarų Europa, kur svarbiausias užsakovas yra Va- 
karų Vokietija. Maždaug 75 procentai „karštosios pre- 
kės“, skirtos Vakarų Europai, realizuojama VFR. 

Itin niekingą vaidmenį šiame nešvariame biznyje vai- 
dina Izraelis. Vienoje oficialioje ataskaitoje, kurią pateikė 
SNO komisija, nagrinėjanti narkotikų problemas Artimuo- 
siuose Rytuose, sakoma: „Pastaruoju metu (1971 metų 
viduryje — L. S.) gauta naujų įrodymų, kad Izraelio vy- 
riausybė atvirai remia kontrabandą okupuotose arabų 
žemėse, taip pat narkotikų pervežimą per Sinajaus pu- 
siasalį į Arabų Liaudies Respubliką ir kitas valstybes.“ 

1971 metų vasario mėnesį Egipto pasieniečiai vienoje 
Raudonosios jūros saloje, vos už dvidešimties kilometrų 
nuo Egipto teritorijos, konfiskavo dvi tonas hašišo ir 
opijaus, gabenamo kontrabandos keliu iš Izraelio į Egip- 

tą. Ne vienas teisminis procesas Libane ir Irake atskleidė 
tą faktą, kad narkotikų kontrabandininkai kartu buvo ir 
Izraelio šnipai. 

Siekiant koordinuoti kovos priemones su pavojinga 
narkotikų prekyba Artimuosiuose Rytuose, prie Arabų 
lygos jau prieš keletą metų buvo įsteigtas narkotikų 
skyrius, palaikantis glaudžius ryšius su Interpolu ir spe- 
cialiomis SNO tarnybomis. Specialiai dresiruoti šunys pa- 
deda policijai rasti net pačias įmantriausias kontraban- 
dininkų slėptuves. 

Kaip rašo AND korespondentas Kirmesas, tarptauti- 
niai nusikaltėlių sindikatai nevengia ir atviros kovos: 
„Vienas amerikiečių kontrabandininky „Konver 240“ tipo 
lėktuvas įsiveržė į Libano oro erdvę. Kelioms minutėms 
jis nutūpė Tibio lygumoje, paėmė bendrininkų jau pa- 
ruoštą krovinį — trylika tonų narkotikų — ir vėl pakilo 
į ora. | atskubėjusį policijos būrį kontrabandininkai pa- 
leido ugnį iš automatų. Nusikaltėliai, kuriuos persekiojo 
Libano armijos malūnsparniai, pritrūkę degalų turėjo nu- 
sileisti Kretos saloje ir čia buvo suimti. Vienas JAV 
laikraštis paskelbė, kad trys iš sulaikytųjų gangsterių 
buvę Vietnamo karo „didvyriai“.“ 

Taip pat atkakliai varoma ir nelegali ginklų prekyba, 
tik apie ją taip atvirai nekalbama. Pirmojo pasaulinio 
karo metais ypač greit išplitus šiuolaikiniams ginklams 
Vakarų Azijoje, beduinai stengėsi visokiausiais būdais 
įsigyti ginklų ir šaudmenų, nes, jų nuomone, turėti gerą 
ginklą verčia gyvenimo būtinybė, taip pat prestižas. Ko- 
kių problemų toks nekontroliuojamas ginklų laikymas 
sudaro arabų valstybių vyriausybėms, sužinosime vėliau. 

Daugeliui skaitytojų gali kilti klausimas, kodėl be- 
duinai taip intensyviai užsiiminėja kontrabanda ir nuolat 
pažeidinėja valstybių sienas. Atsakydamas norėčiau nu- 
rodyti dvi priežastis: visų pirma, dar tebegyvenantys gen- 
tinėje visuomenėje beduinai dažniausiai net nesupranta, 
kad pažeidžia įstatymus; vyriausybės leidžiamų įstatymų 
jie net nežino. O antra, sienos tarp atskirų arabų vals- 
tybių, atsiradusios mūsų amžiaus pradžioje imperialis- 
tams skverbiantis į arabų kraštus, tėra politinis faktas. Jos 

dirbtinai suskaidė klajoklių genčių teritorijas ir ganyklų 
plotus. Štai kodėl beduinai nuo pat pradžios ignoravo 
šias sienas, laikė jas kėsinimusi į jų amžinas teises. 


GINCYTINOS PASIENIO SRITYS. Kai kuriuose arabų 
šalių rajonuose valstybinės sienos nurodytos labai netiks- 
liai — net ir žemėlapiuose. Dėl to dažnai kyla rimtų ginčų 
ir nesutarimų tarp atitinkamų šalių vyriausybių. Visų pir- 
ma tai pasakytina apie sienas Maroko pietuose ir Suda- 
no šiaurėje bei šiaurės vakaruose, taip pat apie dykumos 
sritis tarp Saudo Arabijos ir Jordanijos, Pietų Jemeno, 
Maskato ir Omano; apie Izraelio sienas kalbėsime atski- 
rai, nes jo teritorija po kaimyninių arabų sričių aneksijos 
ir neteisėtos okupacijos labai išsiplėtė. 

Dauguma šiandieninių beduinų nelaiko savęs tos ša- 
lies, kurioje gyvena, piliečiais; tik vienas kitas iš jų turi 
pasą. Jie klajoja savo keliais, nekreipdami jokio dėme- 
sio į valstybines sienas, žiūrėdami vien tik savo bandos 
poreikių ir ieškodami natūralių ganyklų. Tų šalių vy- 
riausybės, į kurių teritoriją užklysta beduinai, pripažįsta 
šią nerašytą klajoklių teisę ir nedraudžia gyvulių augin- 
tojams keliauti per sienas. Kai kuriose Arabijos srityse, 
pavyzdžiui, „neutraliose zonose“, šis beduinų paprotys 
oficialiai pripažintas, ir įvairios klajoklių gentys per ga- 
niavos sezoną naudojasi tenai neginčijama svečio teise. 
Tokios neutralios zonos yra pažymėtos žemėlapyje Pietų 
Irako teritorijoje, Kuveito ir Saudo Arabijos pasienyje, 
taip pat į pietus nuo Kuveito emyrato. Pastarąją „neutral 
territory" 1964 metais, beje, abi kaimyninės valstybės pa- 
sidalino, kad nebūtų ginčų dėl teisės į čionai atrastus 
naftos telkinius. 

Kaip žinome, daug negyvenamų dykumos sričių, ku- 
rios kadaise buvo paliktos kupranugarių piemenims kaip 
jų teisėta gimtinė, tapo atkakliausių kovų objektu tarp 
vietinių valdovų ir jų konkuruojančių „globėjų“ — impe- 
rialistinių naftos koncernų, kai tose srityse buvo rasti 
naftos telkiniai arba pradėta jų žvalgyba. Daugiausia tų 
vietinių konfliktų kilo pasienio srityse tarp įlankos emy- 
ratų ir Ibn Saudo karalystės. Įrodinėdami savo teisę į tas 
žemes, valstybių valdovai tvirtino, kad beduinų gentys, 

klajojancios po ginčijamą teritoriją, moka jiems mokes- 
čius, vadinasi, yra jų valdiniai, o tai reiškia, kad ir nafta 
priklauso jiems. Juokingiausia buvo tai, kad konkuruo- 
jantys emyrai stengėsi priversti beduinus mokėti mokes- 
čius, duodami jų vadams tokias brangias dovanas, kurių 
vertė gerokai pranoko mokesčių dydį. Sklinda kalbos, 
kad apsukrūs genčių šeichai susižeria tas gėrybes pakai- 
tomis iš Abu Dabijaus, Kataro ir Saudo Arabijos, kiek- 
vienam kyšių davėjui nekalta mina tvirtindami, kad jis 
vienas esąs teisėtas šalies tėvas. Paskutiniame šios kny- 
gos skyriuje sužinosime, kad eiliniai klajokliai mažiausiai 
pasipelnė iš to dolerių lietaus, kuris pasipylė, kai jų ze- 
mėse įsikūrė naftos monopolijos. 

Politinės sienos tarp arabų valstybių kaip ir anksčiau 
atviros klajojantiems gyvulių augintojams, bet naujoji 
„Siena“, Sueco kanalas, beduinams yra neįveikiama kliū- 
tis. Kai 1869 metų lapkričio 17 dieną po dešimt metų 
trukusios statybos šis dirbtinis 161 kilometro ilgio vandens 
kelias tarp Raudonosios ir Viduržemio jūrų buvo atiduo- 
tas tarptautinei jūrų laivybai, pagaliau visiems laikams 
baigėsi Sinajaus beduinų ir kaimyninių Šiaurės Afrikos 
genčių klajonės bei plėšikiški tarpusavio užpuldinėjimai, 
nors kanalas buvo statomas, aišku, visai ne tam... 


ABIEJOSE FRONTO PUSĖSE 


„Arabų gentys, gyvenančios Afrikos že- 
myno gilumoje, toli nuo pajūrio, nesiduos 
pavergiamos. Jos ilgai bus „civilizuoja- 
mos“ durklu, paraku ir ugnimi, kilpa ir jų 
moterų prievartavimu.“ 

V. Leninas 


Tai liūdnas beduinų istorijos skyrius. Kolonijinio ara- 
bų kraštų pavergimo eigoje beduinai klastingais impe- 
rialistų pažadais buvo ne kartą įtraukti į karus, kuriuose 
daug jų žuvo, nes visi tie karo veiksmai buvo nukreipti 
prieš arabų išsivaduojamąjį judėjimą, vadinasi, ir prieš 
pačių beduinų interesus. Įgimtas paklusnumas savo va- 

dams, priežodžiu tapusi kovinė narsa, taip pat nepaprastas 
grobio troškimas dažnai nuvesdavo beduinus klystkeliais. 
Tolesniuose puslapiuose kalbėsime apie tai, kaip nedo- 
Iai įvairūs vadukai pasinaudojo senaisiais beduinų idea- 
lais. Apžvelgsime Pirmojo pasaulinio karo metus, arabu 
šalių nacionalinio išsivadavimo epochą ir mūsų dienų 
neokolonialistines intrigas. 

Pirmojo pasaulinio karo metais dėl Artimųjų Rytų vy- 
ko smarkūs mūšiai tarp Anglijos—Prancūzijos bloko ir 
imperialistinės Vokietijos bei jos sąjungininkės Turkijos. 
Kovojančios šalys siekė užimti strategiškai svarbias po- 
zicijas Artimuosiuose Rytuose ir užgrobti pelningas naf- 
tos sritis Arabijoje. Iki 1916 metų pavasario karo veiks- 
mai klostėsi anglų armijos nenaudai: ji patyrė keletą 
pralaimėjimų prie Persijos įlankos ir Irake. Vyriausioji 
Anglijos karinė vyriausybė kruopščiai ieškojo išeities. 
Įžymus istorikas Lotaras Ratmanas savo knygoje ,„„Ara- 
bai kyla į kovą“ rašo: „Norėdama laimėti arabų genčių 
palankumą ir panaudoti jas kaip patrankų mėsą kovoje 
su vokiečių—turkų kariniu bloku, britų užsienio reikalų 
ministerija ėmė dosniais pažadais remti arabų išsivaduoja- 
mąjį judėjimą. Taigi arabų patriotų laisvės kova su reak- 
cinga turkų valdžia turėjo padėti agresyviam britų im- 
perializmui įgyvendinti savo planus Artimuosiuose ir Vi- 
duriniuosiuose Rytuose. Britų Arabijos skyrius nutarė, 
kad tinkamiausiu šių machinacijų organizatoriumi galėtų 
būti garbėtroška Mekos Serifas emyras Huseinas. Jis se- 
niai siekė įkurti nuo Turkijos nepriklausomą feodalinę 
teokratinę arabų imperiją, kurią valdytų hašemitų dinas- 
tija. 1916 metų birželio 5 dieną Hedže prasidėjo arabų 
sukilimas prieš Turkiją.“ 


DIDŽIOJI IŠDAVYSTĖ. Pakelti beduinų gentis į kovą 
su vokiečių—turkų armija buvo pavesta anglų pulkinin- 
kui Tomui Edvardui Lorensui, kurį Vinstonas Čerčilis 
vėliau žavėdamasis pavadino „antžmogiu“ ir kuris tapo 
britų nacionaliniu didvyriu — „Laurence of Arabia“. Iš 
tikrųjų Lorensas buvo žiaurus ir klastingas britų impe- 
rializmo agentas, papirkinėjimais ir gudrybėmis stūmęs 
beduinus į pražūtingą karą. 

Pagalbiniams araby daliniams, kuriuos kartu su ang- 
lais į kovą prieš Turkiją vedė Lorensas, vadovavo vyriau- 
siasis didžiojo Serifo Huseino sūnus emyras Feisalas. Pir- 
masis šios slaptos britų vadovaujamos kampanijos už- 
davinys buvo sugriauti Hedžo geležinkelį, kuris jungė 
Maaną Pietų Jordanijoje su Medina ir kuriuo buvo tei- 
kiama pagalba turky—vokieciy daliniams. Keliose vieto- 
se susprogdinus geležinkelį, traukinių eismas šiame svar- 
biame susisiekimo ruože nutrūko, ir priešininko karinė 
jėga Žymiai susilpnėjo. Po šio sugriovimo geležinkelis 
niekada nebebuvo atstatytas. 

Savo knygoje „Sukilimas dykumoje“ Lorensas sadis- 
tiškai mėgaudamasis aprašinėja, kaip vyko tos ardomosios 
akcijos: „Aš nusileidau prie sprogimo vietos pažiūrėti, 
kas ten dedasi. Tilto arka buvo išlėkusi į orą ir pirmas 
traukinio vagonas, pilnas sužeistųjų, nugarmėjęs į be- 
dugnę. Nuo sprogimo smūgio buvo žuvę beveik visi, iš- 
skyrus kokius tris ar keturis; suknežintame vagono gale 
mirštantieji buvo susimaišę su mirusiais į vieną kruviną 
mase. Kažkas kliedėdamas vis kartojo žodį „šiltinė“. Aš 
užstūmiau atviras vagono duris ir palikau juos likimo 
valiai... Slėnis pavirto tikru pragaru. Arabai tartum pa- 
mišę lakstė aplink nepridengtom galvom, pusnuogiai; jie 
riaumodami šaudė kur pakliūva, draskė vienas kitą na- 
gais, kumščiavosi ir klupdami vilko didžiulius ryšulius iš 
apiplėštų vagonų... Kupranugariai tapo bendra nuosavybe. 
Kiekvienas iš paskutiniųjų skubėdamas krovė ant pirmo 
pasitaikiusio gyvulio tiek, kiek šis galėjo panešti, ir 
ginė jį tolyn į vakarus, o pats apsisukęs puolė prie naujo 
grobio.“ 

Savo apsaugos būrį Lorensas, pats vilkintis arabiškais 
drabužiais, suformavo iš pačių didžiausių nutrūktgalvių. 
Išsirinko juos iš trisdešimties skirtingų genčių ir vaikė 
iki visiško išsekimo: „Per pusvalandį jie galėdavo susi- 
ruošti į šešių savaičių žygį arkliais — ilgesniam laikui 
žmogus su savim negali pasiimti provizijos, o vestis kartu 
nešulinius kupranugarius jie būtų laikę gėda. Mano pa- 
` liept, jie galėjo joti dieną naktį, neparodydami nė ženklo 
nuovargio — tai buvo garbės dalykas... Jie kovėsi kaip 
velniai, net ir be įsakymo, bet tik su turkais arba su ne- 

priklausančiais korpusui... Jie reikalavo nepaprasto at- 
lyginimo ir nepaprastų bausmių. Jie visur gyrėsi ir savo 
bausmėmis, ir pelnu. O suvaldyti tuos arabų pasiutėlius 
galėjai tik žiaurumu. Dėl skirtingos jų kilmės aš visur, 
kur tik nuvykdavau arba juos nusiųsdavau — nuo Ber- 
sebos iki Bagdado, nuo Akabos iki Damasko,— turėjau 
įkaitų ir šnipų. Šešiasdešimt iš jų man tarnaudami žuvo...“ 

Lorenso asmeniniam būriui priklausė ir ruvalos be- 
duinai su savo vyriausiuoju šeichu Nuriu Šalanu, kurį 
skaitytojas jau pažįsta iš ketvirtojo skyriaus. Jis taip pat 
prisidėjo prie anglų pergalės Artimųjų Rytų kare. 

1917 metų gruodyje jungtinės anglų ir arabų karinės 
pajėgos užėmė Jeruzalę, o 1918 metų spalio 1 dieną 
pergalingai įžengė į Damaską. Po mėnesio Turkija pasi- 
rašė Mudrose besąlyginę kapituliaciją. 

Tūkstančiai arabų paaukojo už šią pergalę gyvybes, 
bet liūdniausia, kad duoti pažadai taip ir liko neištesėti. 
Nugalėjusios imperialistinės valstybės rūpinosi tik savo 
interesais ir uždėjo arabams kolonijinės valdžios gran- 
dines. Vienas plėšikas pakeitė kitą: slaptu susitarimu su 
Prancūzija Anglija įsitvirtino Palestinoje ir vėliau susi- 
kūrusioje Transjordanijoje bei Irake; Prancūzijai atiteko 
Sirija ir Libanas. Prasidėjo atkakli arabų kova už nacio- 
nalinę nepriklausomybę. 

Lorenso gyvenimas baigėsi liūdnai. „Kai galvoje iš- 
sisklaidė kruvinasis rūkas, jis suprato, kad jam baigta. 
Jis buvo visai išsekęs — ir kūnu, ir siela“, rašo jo bio- 
grafas Entonis Natingas. Lorensas pradėjo slapstytis, pa- 
sivadino Džonu Jumu Rosu, vėliau T. E. Šo. Kadaise 
garsus pulkininkas įstojo eiliniu kareiviu į britų oro 
laivyną ir tarnavo iki pat savo mirties, 1935 metų. „Jis 
kaip mazochistas džiūgavo, kad rėksmingi ir brutalūs pus- 
karininkiai trypia jo sielą“, pabrėžia Natingas. Viename 
laiške motinai psichiškai nenormalus Lorensas rašė: ,,Nie- 
ko nėra maloniau, kaip vykdyti idiotų įsakymus.“ 


RINKTINIAI DALINIAI PRIEŠ LIAUDJ. Revoliucinėje 
kovoje už nacionalinę nepriklausomybę arabų patriotams 
teko susiremti ne tik su svetimtaučiais pavergėjais, bet 
ir su jų vietiniais sąjungininkais — arabų feodalinės aris- 

tokratijos atstovais, kuriuos pasibaigus Pirmajam pasau- 
liniam karui Britanijos ir Prancuzijos valdovai paliko val- 
dyti kaip savo marionetes. Jų valdžią vėl turėjo ginti 
arabų kariai. Pavyzdžiui, Arabų legionas Jordanijoje, ku- 
ris egzistuoja iki šiol, teisėtai laikomas vienu iš pagrin- 
dinių Jordanijos karaliaus sosto ramsčių. Šią specialią 
armiją, suformuotą trečiajame dešimtmetyje, apmokė ang- 
lų karininkai. Vienas iš žymiausių jos vadų nuo 1939 me- 
tų iki 1956 metų kovo mėnesio buvo anglų generolas 
Džonas Begotas Glabas. Iš kovingai nusiteikusių Rytų 
Jordanijos klajoklių genčių į beduinų legioną buvo už- 
verbuota per 10000 kareivių; į Amaną savo vaikinus 
daugiausia siuntė šeraratų, beni sachrų ir terabinų gen- 
tys, kurios laikė garbe tarnauti hašemitų dinastijai. 
Beduinų legiono kariai nešiojo chaki spalvos angliš- 
ko kirpimo uniformą, tradicinį arabų gobtuvą kufija iš 
languotos medvilnės, o ant viršaus akalą — juodą dvigu- 
bą raištį iš ožkos vilnos su Jordanijos karaliaus kokarda 
per vidurį. Pradžioje legionas turėjo tik kupranugarius ir 
arklius, o dabar jau yra visas motorizuotas; buvę kup- 
Tanugariy piemenys vairuoja džipus, šarvuočius ir net 
sėdi viršgarsinių naikintuvų kabinose. Jie daug geriau 
apmokami, gauna drabužius ir maistą, o tarnybos laikas 
neribojamas. Šio specialaus pulko kareiviai puikiai su- 
pranta savo padėties privilegijas ir uoliai jas gina, nes 
žino, kad tą dieną, kai bus nuverstas Jordanijos karalius, 
baigsis ir jų misija. Griežtas karinis muštras ir šiuolaikinė 
ginkluotė šį legioną pavertė visų arabų armijų ,,corps 
d'elite" — rinktiniu smogiamuoju būriu. Per penkiasde- 
šimt legiono gyvavimo metų jo jėgomis buvo žiauriai 
numalšintas ne vienas liaudies sukilimas, ginklu išvaiky- 
tos demokratinių jėgų demonstracijos. Pavyzdžiui, 1951 
metais legionu buvo pasinaudota, kai Jeruzalės Al Akso 
mečetėje buvo nušautas pirmasis Jordanijos karalius Ab- 
dalachas ibn Huseinas. Vyriausybė paskelbė šalyje ypa- 
tingą padėtį, visi tiltai per Jordana buvo tučtuojau už- 
imti, o palestiniečiai, kurie sudarė du trečdalius Jorda- 
nijos gyventojų ir tikriausiai pritarė atentatui, buvo žiau- 
riai persekiojami. Tikrąją beduinų legiono paskirtį pui- 
kiai charakterizuoja tas faktas, kad kritiškomis Izraelio 

agresijos dienomis 1967 metų birzelyje jo kariai ne stojo 
į kovą, bet kovinės parengties būklėje saugojo karalių 
Huseiną, kuris 1952-siais septyniolikmetis užėmė haše- 
mitų sostą, o atleidus anglų generolą Glabą, pats vado- 
vavo ir beduinų armijai. 

Tačiau jau esama požymių, rodančių, kad ir beduinų 
legiono viduje vyksta revoliuciniai bruzdėjimai ir buvo 
atvejų, kai legiono karininkai palaikė sukilusius kalnų 
valstiečius; nuo 1957 metų suimta ir atiduota teismui apie 
ketvirtadalis karininkų. 

Jordanijos monarcho valdžiai bematant ateitų galas, 
jei jos finansiškai neremtų sąjungininkai — Didžioji Bri- 
tanija ir JAV,— kurių sąskaita išlaikoma Jordanijos ar- 
mija. Tokiu būdu Arabų legionas yra vienas iš pagrin- 
dinių reakcinio Amano režimo ramsčių, ir ne už kalnų ta 
diena, kai ir šioje arabų pasaulio dalyje pergalę iškovos 
revoliucinės liaudies jėgos. 

Kita šalis, kur beduinų genčių kariai gina feodalinę, 
antidemokratinę santvarką, yra Saudo Arabija. Čia JAV 
globojamas karaliaus Ibn Saudo režimas, be reguliario- 
sios armijos, išlaiko ir rinktinį beduinų pulką, vadinamą 
Baltąja armija (net pavadinimas asocijuojasi su carinės 
Rusijos baltagvardiečiais!). Šio pulko kariai imami iš tų 
genčių, kurios jau ne kartą įrodė savo ištikimybę val- 
dančiajai Ibn Saudo dinastijai. Armijai vadovauja kara- 
liaus brolis. Jo vadovaujamas beduinų pulkas veikia Je- 
meno respublikos pasienyje. Kaip tik jo kariai nesėk- 
mingai mėgino grąžinti į valdžią 1962 metais nuverstą 
Jemeno imamą Al Badrą. 

Panašią politiką Saudo Arabija varo ir Šiaurės Jeme- 
no kalnų rajonuose, kur pritariantys monarchijai klajok- 
lių šeichai yra papirkinėjami pinigais, ginklais ir šaud- 
menimis, kad sabotuodami ir puldinėdami visaip kenktų 
taikingam jaunos Jemeno Arabų Respublikos vysty- 
muisi. Mažos naftos kunigaikštystės, susivienijusios į 
Jungtinius Arabų emyratus, taip pat jau kelinti metai 
išlaiko kovinį beduinų būrį — „Ištikimuosius Omano skau- 
tus“, kurių uždavinys slopinti bet kokį pelnui gresiantį 
pavojų. Šių neokolonialistinių pinklių vadeivos, sėdintys 

tarptautinėse naftos monopolijų firmose, puikiai žino be- 
duinų silpnybę geriems ginklams ir išnaudoja ją savo 
politiniams tikslams, teikdami šautuvus ir amuniciją. 

Tuo pačiu tikslu kaip ir įlankos rajone anglų impe- 
rialistai buvo suformavę šiandieninės Jemeno Liaudies 
Demokratinės Respublikos teritorijoje Hadramių legio- 
ną. Jį sudarė Hadramauto beduinai, kuriems vadovau- 
ja anglų karininkai. Ištisus dešimtmečius šis legionas gy- 
nė anglų karūnos interesus. Savaime suprantama, kad 
šitokios tarnybos metu kareiviai patekdavo į tam tikrą 
„civilizacijos įtaką“. Austrų etnografas Valteris Dostalis, 
ilgus metus tyrinėjęs Pietų Arabiją, šia tema rašo: ,,Tar- 
nyba pastebimai keičia pačius beduinus. Jie išmoksta 
valdyti šiuolaikinius ginklus ir kitokią karinę techniką... 
išmoksta paklusnumo ir įgyja atsakomybės jausmą. Per 
bendrą karinę tarnybą susiklosto nauji santykiai tarp 
anksčiau priešiškų genčių. Ši beduinų kareivių karta daž- 
nai užbaigia visus tarpgentinius kivirčus, ir vakarykščiai 
priešai tampa draugais. Be to, jų politinis akiratis, kuris 
baigdavosi genties teritorija, karinio mokymo ir tarnybos 
metais prasiplečia iki valstybinio masto...“ Nuo savęs no- 
rėčiau pridurti, kad būtent Jemeno Liaudies Demokrati- 
nėje Respublikoje daugelis Hadramių legiono samdinių 
tapo atsidavusiais Nacionalinio išsivadavimo fronto ko- 
votojais, kai suprato, kad tarnavo užsienio kolonizatorių 
ir vietinių marioneciy interesams; jų istorijoje randame 
daug paralelių su Jordanijos beduinų armijos revoliu- 
cingumu. 


PASIPRIEŠINIMAS SVETIMŠALIAMS. Baigdami pasi- 
žiūrėkime, kaip elgėsi arabų klajokliai, kai svetimšaliai, 
įsiveržę į jų genčių teritoriją, ėmė grasinti pačiai jų vi- 
suomenės egzistencijai. Netolimoje praeityje randame 
jaudinančių faktų. Štai Libijos beduinai narsiai ir pasi- 
aukodami kovėsi su italų kolonijine kariauna, kuri 1911 
metų rudenį su 80000 kareivių užpuolė Šiaurės Afriką 
ir siaubdama arabų kraštus siekė patenkinti grobio ištroš- 
kusią italų buržuaziją. Italų invazijos metu Libija dar 
tebebuvo Osmanų imperijos valdžioje; menkos turkų 
įgulos greitai pasidavė italams, ir Aukštieji vartai, 1912 

metų spalio mėnesį pasirašę Lozanos taiką, užleido Libiją 
italams. 

Tačiau beduinų gentys, klajojančios toliau nuo Vi- 
duržemio jūros pakrantės, ir Libijos dykumos oazių gy- 
ventojai, vadovaujami senusitų ordino, nesusitaikė su 
tokia padėtimi ir ištisus du dešimtmečius atkakliai prie- 
šinosi italų kolonizatoriams. Lenino žodžiai, kuriais pra- 
dėjome šį skyrių, yra kaltinimas gėdingam italų karui su 
civiliais Libijos gyventojais. Kaip sakė Leninas, šis karas 
buvo „ištobulintos civilizuotos skerdynės, arabų naikini- 
mas moderniausiais ginklais“. Šie barbariški veiksmai 
primena kruvinas žudynes Sudane, kurias 1898 metų rug- 
sėjo 2 dieną surengė anglų lordas Kičeneris. Istoriniame 
mūšyje ties Omdurmanu tik ką išrastais kulkosvaidžiais 
anglai išguldė per dvidešimt tūkstančių Sudano laisvės 
kovotojų. 

Prancūzų ir ispanų kolonijinė armija beveik tuo pačiu 
metu brutalia jėga pavergė Maroko liaudį, o Alžyras jau 
nuo XIX amžiaus pirmosios pusės buvo okupuotas pa- 
garsėjusio Svetimšalių legiono, tad Pirmojo pasaulinio 
karo išvakarėse visos Šiaurės Afrikos tautos jau buvo 
patekusios į kolonijinių Europos valstybių gniaužtus. Bet 
tai nereiškia, kad engiami žemdirbiai, miestiečiai ir pie- 
menys taikėsi su savo likimu. Anaiptol, visur vyko su- 
kilimai prieš nekenčiamus užkariautojus. Didelis paska- 
tinimas arabų tautoms, kovojančioms už savo nepriklau- 
somybę, buvo Didžiosios Spalio socialistinės revoliucijos 
pergalė Rusijoje. Jauna Tarybų valdžia nedelsdama pa- 
skelbė savo solidarumą su Rytų tautomis, 1917 metų gruo- 
džio 3 dieną išleidusi garsųjį kreipimąsi, kuris buvo 
paskelbtas ir komentuojamas daugelyje arabų laikraščių. 
Jame sakoma: „Visiems Rytų musulmonams, persams ir 
turkams, arabams ir indams, visiems tiems, kurių galvo- 
mis, laisve ir tėvyne ilgus šimtmečius prekiavo godūs 
Europos plėšikai, visiems tiems, kurių žemes nori pasi- 
dalinti karą pradėję grobikai, skelbiame: slaptos nuvers- 
to caro sutartys dėl Konstantinopolio okupavimo..., Per- 
sijos ir Turkijos padalinimo... ir Armėnijos užėmimo yra 
suplėšytos ir panaikintos... Negaiškite laiko ir nusimes- 
kite nuo pečių šimtametį grobikų jungą! Neleiskite jiems 

niokoti jūsų gimtosios žemės! Jūs privalote patys būti 
savo šalies šeimininkai. Jūs privalote savo gyvenimą 
tvarkyti pagal savo būdą ir papročius. Tai jūsų teisė. Ju- 
sų likimas yra jūsų pačių rankose!“ 

Dar kartą sugrįžkime į Libiją, kur Kirenaikos beduinai 
ir oazių senusitai didvyriškai kovojo su italų okupantais. 
Italų kolonistų armija į kovą su Libijos laisvės kovoto- 
jais 1911 metais pasiuntė ir oro laivyną iš kelių dešimčių 
lėktuvų, kurie daug kartų atakavo arabų pozicijas dyku- 
moje, apšaudydami jas iš kulkosvaidžių. Be to, čia pirmą 
kartą karo veiksmuose buvo iš lėktuvų mėtomos prastą 
šlovę turinčios ,,Cipeli” tipo bombos. Kirenaikos beduinai 
buvo kišami į milžiniškas koncentracijos stovyklas, įreng- 
tas nykiuose dykumos smėlynuose, o jų derlingose planta- 
cijose pakrantės ruože apsigyveno italų kolonistai. Tūks- 
tančiai Libijos patriotų paaukojo savo gyvybes šioje ko- 
voje už laisvę. Pasipriešinimo kovos didvyris šeichas 
Omaras al Muchtaras 1931 metų rugsėjo mėnesį buvo 
italų suimtas, atvirame Bengazio teisme nuteistas mirties 
bausme ir tų pačių metų rugsėjo 16 dieną pakartas 20 000 
savo tautiečių akivaizdoje. Jo garbei Libijos liaudis pa- 
statė Bengazyje įspūdingą memorialą. Klajoklių bandos 
per karo metus smarkiai sumažėjo. Tai gerai matyti iš šios 
lentelės: 


Galvijų skaičius 1910 1926 1933 
Avys 713 000 800 000 98 000 
Ozkos 546 000 70 000 25 000 
Kupranugariai 83 000 75 000 2 600 
Arkliai 27 000 14 000 1 000 
Stambieji raguočiai 23 000 10 000 8 700 


Tokiu būdu Libijos beduinai neteko pagrindinės savo 
egzistencijos bazės ir tūkstančiai jų mirė iš bado. 

Tačiau tuo Šiaurės Afrikos liaudies vargai dar nesi- 
baigė. Penktojo dešimtmečio pradžioje Libijos ir Egipto 
pajūrio ruožu, nusidriekusiu iki pat Sudano, praūžė Ant- 
rojo pasaulinio karo batalijos tarp fašistinės vokiečių— 

italy koalicijos ir angly vadovaujamos sajungininku armi- 
jos. Taikių gyvulių augintojų ganyklos tapo įnirtingų 
tankų kautynių ir oro mūšių arena. Svarbiausi tų karo 
dienų įvykiai buvo anglų tvirtovės Tobruko šturmas ir 
feldmaršalo Montgomerio pergalė kovoje su Romeliu ties 
ei Alameinu, kuri sustabdė fašistinės armijos zygiavima į 
Kairą. Abiejų kariaujančių pusių pionieriai užminavo mil- 
žiniškus Sacharos plotus, kurie ir šiandien dar ne visur 
išminuoti. Dykumos kapai priglaudė ne tik dešimtis tūks- 
tančių kareivių, bet ir daugybę arabų. 1968—1969 metais 
tyrinėdamas šį rajoną, aš greitai supratau, kodėl aulad alio 
beduinų piemenys, ganydami gyvulius buvusių mūšių 
vietose, visuomet eina gyvuliams iš paskos: jei netyčia 
užklys į užminuotą rajoną, tai pirmos išlėks į orą avys 
ir ozkos! Man dar ir dabar tebestovi akyse daug suluo- 
šintų beduinų, kurie po tokių sprogimų išliko gyvi. 

Šiandien beduinų palapinėse dažnai pamatysi dujokau- 
kių dėklus, naudojamus vietoj cukrinės, ir moteris, ne- 
šiojančias karinių apdovanojimų ženklus kaip papuoša- 
lus — tai nekalti baisių paskutiniojo karo metų prisimi- 
nimai. 

Mažoje Egipto pajūrio gyvenvietėje Alameine yra di- 
delės kareivių kapinės ir karo muziejus, kuriame saugo- 
ma nemažai karo metų eksponatų. Tai visų mūšiuose da- 
lyvavusių tankų griaučiai, sustatyti ilgomis eilėmis, pa- 
būklai, kareivių transporto mašinos, įvairūs šaunamieji 
ginklai, klastingos minos ir dešimtys karo vėliavų. Prie 
įėjimo į pirmojo aukšto muziejaus salę stiklinėje vitri- 
noje eksponuojama paradinė Geringo uniforma, čia pat 
vaškinės figūros vaizduoja vokiečių Afrikos korpuso va- 
dą Romelį, kalbantį su Sivos oazės didžiūnais. Apskritai 
paėmus, tai labai nekritiška, sensacinga retenybių kolek- 
cija, tapusi šventa vieta daugeliui, kam iš praėjusio karo 
liko tik herojiški prisiminimai. Drūtas muziejaus prižiūrė- 
tojas labai stebėjosi, kai aš atsisakiau pasirašyti storoje 
svečių knygoje. 

Vos tik spėjo Šiaurės Afrikos gyventojai užsigydyti 
Antrojo pasaulinio karo žaizdas, Libijos žemėje imperia- 
listai jau vėl ėmė regzti savo karines avantiūras: Vilse, 
netoli nuo pajūrio, JAV įkūrė didelę oro bazę, kurioje 

treniruojasi bombonešių ir reaktyvinių naikintuvų pilo- 
tai. Ir agresyviems NATO bloko sąjungininkams Vilse su- 
darytos sąlygos išmokti aptarnauti šiuolaikinę karo avia- 
cijos techniką. Apie tai, kad per tokias treniruotes nu- 
kenčia ir paprasti vietiniai gyventojai, visuomenė daž- 
niausiai nesužino. 

Apie vieną tokį amerikiečių okupantų nusikaltimą rašo 
VDR žurnalistai Heinovskis ir Šoimanas savo puikiame 
reportaže „Bai bai, Vilse", kuriame kalbama apie tai, kaip 
1970 metais Libijos Arabų Respublikos vyriausybė, džiū- 
gaujant visai liaudžiai, privertė amerikiečius išsikraustyti 
iš karinių pratybų bazės. Jie cituoja Libijos laikraštį „El 
Thaura“ (Revoliucija): „Per el Uotijos (arabiškas Vilso 
apylinkių pavadinimas — L. Š.) pievas motina su dukrele 
ginė keturiasdešimties avių bandą. Virš Uotijos skraidė 
amerikiečių pilotas, šaudydamas į sustatytus taikinius. Kai 
jis pastebėjo apačioj bandą su piemene, jam kilo šėtoniš- 
ka mintis: kodėl nepasitreniravus į gyvus taikinius? Jis 
tučtuojau savo idėją įgyvendino ir kelis kartus pikiravo 
į taikią bandą, lyg ji būtų priešo tankų kolona. Jis tol 
pyškino iš savo patrankos, kol paguldė į dykumos smėlį 
visą bandą, taip pat ir motiną su dukrele.“ 

Yra žinoma, kad Vilso uniformą vilkintys amerikie- 
čiai buvo siunčiami ir į nusikalstamą karą Vietname. 


KOVA DĖL SINAJAUS. Tuo tarpu dauguma Izraelio 
okupantų nusikaltimų, padarytų arabų liaudžiai, o kartu 
ir beduinams, 1967 metais okupuotuose arabų rajonuose, 
buvo nuslėpta nuo pasaulio visuomenės. Pavyzdžiui, Si- 
najaus pusiasalyje nukentėjo maždaug penkiasdešimt 
tūkstančių hoveitatų, muzeinos, suvarkos ir aleikato gen- 
čių beduinų, kurie čia nuo neatmenamų laikų ganė savo 
kupranugarius ir avis. Egipto Dykumos įsisavinimo orga- 
nizacijos remiami, jie iš dalies jau buvo perėję prie sės- 
laus gyvenimo Viduržemio jūros pakrantėje ir augino 
citrusinius augalus. 

Po Izraelio aneksijos jų žemės staiga buvo atkirstos 
nuo visos šalies, iš kur jiė pastoviai gaudavo maisto pro- 
duktų, medikamentų ir kitų būtinų prekių. Daugelis 
beduinų tiesiog mirė badu, kai Izraelio karinė vadovybė 

griežtai uždraudė bet kokį maisto produktų įvežimą iš 
Egipto. Tiesa, 1968 ir 1969 metais apsupti beduinai gavo 
šiek tiek maisto produktų per tarptautinį Raudonąjį kry- 
žių, bet 1969 metų balandžio mėnesį Izraelis atsisakė pra- 
leisti ir šias siuntas. Tokio elgesio pasekmes nesunku įsi- 
vaizduoti: visi maisto produktai buvo pardavinėjami pa- 
sakiškai aukštomis juodosios rinkos kainomis, žmones 
kamavo badas, siautė ligos. Izraelis tuo siekė labai konk- 
retaus tikslo — „nuarabinti“ turtingą iškasenomis Sinajaus 
pusiasalį. Kas iš vietinių arabų nenorėjo mirti badu, tu- 
rėjo kraustytis į kitas vietas ir bendradarbiauti su oku- 
pacine valdžia. Izraelio užsienio reikalų ministras Aba 
Ebanas 1970 metų pradžioje atvirai pareiškė, kad jo vy- 
riausybė pasiryžusi visai sugniuždyti arabus! Nedaugelis 
liudininkų, kuriems pavyko pabėgti iš to pragaro, pasa- 
kojo, kaip didvyriškai priešinosi Sinajaus gyventojai, ku- 
rių dalis prisijungė prie slaptos „Fedayyin“ (pasiauko- 
jančiųjų) organizacijos. Savo pasiryžimą kovoti su ne- 
kenčiamais okupantais jie įrodė organizuotais kariniais 
veiksmais. Mums nedaug apie tai žinoma, štai 1970 metų 
liepos mėnesį, dengdamas po sėkmingos partizaninės ope- 
racijos besitraukiančius gentainius, mūšyje žuvo beduinų 
šeichas Hasanas. 

Mes čia neaprašinėsime pasiaukojamos arabų liaudies 
kovos su sionistine JAV ir VFR finansuojama bei mora- 
liškai palaikoma Izraelio agresija Artimuosiuose Rytuo- 
se — juk ši knyga skirta specialiai beduinams — tik štai 
ką norisi pažymėti: milijonas trys šimtai tūkstančių ara- 
bų, prievarta atsidūrusių Izraelio valdžioje, niekuomet ne- 
susitaikys su dabartine padėtimi! Pažangioji pasaulio vi- 
suomenė reikalauja teisingai išspręsti Palestinos proble- 
mą ir išvesti Izraelio kariuomenę iš okupuotos arabų te- 
ritorijos, kaip buvo nutarta SNO Saugumo taryboje. To 
narsiai siekia ir progresyvios Izraelio jėgos. 1972 metų 
gegužės 22 dieną Tel Avive įvykusiame protesto mitinge 
prieš tūkstančių beduinų iškeldinimą iš Rafia Meir Pailo 
rajono į susirinkusią minią kreipėsi buvęs Izraelio armi- 
jos pulkininkas: „Man kelia didelį nerimą mūsų šoviniz- 
mas ir apsvaigimas nuo savo karinės galios. Norėčiau, 
kad mes kuo greičiau atsikratytume tų arabiškų žemių, 

priimdami atitinkamą politinį sprendimą. Jei kalbėsime 
apie karinę galią, tai dar nežinia, koks bus jėgų santy- 
kis po dvidešimties—trisdešimties metų...“ 

1978 metais tarp Sadato ir Begino pasirašytas Kemp 
Devido susitarimas turėjo liūdnų pasekmių Negevo dy- 
kumos beduinams. Kaip žinoma, šia sutartimi su Egiptu 
Izraelis pasižadėjo palaipsniui išvesti savo kariuomenę 
iš okupuoto Sinajaus pusiasalio, o Izraelio karinė vado- 
vybė nerado kitos išeities, kaip tik perkelti karinio oro 
laivyno bazes iš Sinajaus į Negevo dykumą. Tačiau ten 
gyvena 11000 tiharų konfederacijos beduinų, kuriuos 
Izraelio administracija ėmė stumti iš jų tėvynės. 1979 me- 
tų rugpjūčio mėnesį Izraelio parlamentas (knesetas) iš- 
leido specialų įstatymą, įteisinantį beduinų išvarymą iš 
jų nuo seno gyvenamų sričių. Pasipiktinę arabai įkūrė 
Beduinų teisių gynimo komitetą, kurio atstovas Junis Abu 
Rabias spaudoje pareiškė: ,,Tai skaudus smūgis mano tau- 
tai. Pagal šį įstatymą mes esame antrarūšiai piliečiai, nes 
mums atimama viena iš pagrindinių demokratijos teisių — 
teisė į teisminę apeliaciją.“ Šitokią prievartą naudoja ne 
tik Izraelio armijos daliniai, bet visų pirma pagarsėję 
„Žalieji patruliai" — gynybos ministro Šarono policijos bū- 
rys, kuris itin Žiauriai elgiasi su arabais". 


AR BEDUINAMS LEMTA ISMIRTI? 


Visos dykumos — mūsų. 

Žaliuojančiais žydinčiais sodais 

Mes privalom smėlynus paversti. 

Tai svajonėm graziom tik atrodo, 

Bet svajoti gana, laikas darbo jau tvertis. 
Žemėj daug dar yra dykumų, 

Aš kurti visus vadinu 

Naują gyvenimą. 


Luisas Fiurnbergas 


Didžiuliai mūsų epochos pakitimai, kurie drauge su 
pasauline mokslo ir technikos pažanga vyksta visose gy- 
venimo srityse, neaplenkia nė vienos šalies, nė vienos 
tautos ir net atkampiausių dykumų gyventojus įtraukia 

į ekonominio ir visuomeninio vystymosi procesą. Kas be- 
duinų gyvenimą pažįsta tik iš kelionių aprašymų ir yra 
susikūręs romantinį jų gyvenimo vaizdą, tam šis nepa- 
neigiamas faktas gali sukelti gailestį, kad nyksta tie lais- 
vi ir išdidūs dykumos valdovai, kurių idealai buvo rite- 
riškumas, kilnumas ir svetingumas. 

Bet mes jau matėme, koks sunkus ir vargingas papras- 
tų klajoklių gyvulių augintojų gyvenimas, kaip dažnai 
juos kamuoja badas ir sausra, ligos ir prietarai. Teisingai 
sako Irako beduinų tyrinėtojas al Džamalis: „Niekas ne- 
gali tvirtinti, kad beduinas, gyvendamas kaip klajoklis, 
buvo laimingesnis, negu tapęs sėsliu. Juk dabar jis gali 
džiaugtis taika ir saugumu, gyventi turtingiau, higieniš- 
kiau ir bet kada rasti laiko poilsiui.“ 

Taigi, kas žiūri atviromis akimis į tikrovę, gali tik 
džiaugtis, kad beduinų gyvenimas pakrypo į gerąją pusę. 
Gaila, žinoma, kad dėl šių pakitimų iš jų folkloro nyksta 
kai kurios vertingos tradicijos; tačiau etnografai, kalbi- 
ninkai ir folkloristai jau seniai kibo į darbą ir daro visa, 
kad šie įdomūs kultūriniai reiškiniai nepražūtų. Jie ren- 
kami, aprašinėjami, filmuojami, fotografuojami ir šitaip 
bus išlaikyti visiems laikams. 


IŠ RALAPINĖS Į TVIRTA BUSTA. Mūsų laikais bend- 
ras visų klajoklių gyvulių augintojų, taigi ir beduinų, rai- 
dos požymis yra laipsniškas perėjimas prie sėslaus gy- 

yaenimo. Šis procesas prasidėjo praėjusiame amžiuje ir 
’kasmet stipreja. 

Iš senovės dokumentų, kurių daugybę rado archeolo- 
gai Vakarų Azijoje, matyti, kad jau Mario karalystėje 
(II amžius pr. m. e.) klajoklių grupėse plačiu mastu buvo 
pereinama nuo gyvulininkystės prie žemės darbo. Per- 
ėjimo sąlygos buvo įvairios, labai būdingos ir mūsų lai- 
kams. H. Klengelis savo neseniai išėjusioje knygoje „Tarp 
palapinės ir rūmų“ pateikė literatūrinį, man rodos, labai 
įspūdingą aprašymą, kaip senosios Mesopotamijos kla- 
jokliai perėjo prie sėslaus gyvenimo: „Mito didvyris yra 
klajoklių dievas Martu-Amuru, ir civilizuotos šalies gy- 
ventojai suteikė jam visus klajoklio požymius. Gyveno 
jis palapinėje, kentė visus klajoklio gyvenimo „trūkumus“, 

anaiptol neprilygo civilizuotos šalies gyventojams. Zo- 
džiu, klajoklis ir tiek, nors iš tikrųjų buvo tik pusiau- 
klajoklis. Paprastai literatūrinių sakmių vertinimai būna 
gana šališki ir jomis negalima be niekur nieko tikėti. Mi- 
nimas mitas pasakoja apie Martu vestuves su sėslaus gy- 
ventojo dukterimi, praktiškai tai reiškia taikingą laukinio 
žmogaus perėjimą prie sėslaus gyvenimo. Pats dievas čia 
„nutarė vesti, trūko tik tinkamos nuotakos. Jis kreipėsi į 
motiną, prašydamas suieškoti jam žmoną. Tačiau ši pa- 
tarė sūnui rinktis pačiam pagal savo skonį. Ir štai vieną 
dieną kažkokiame Mesopotamijos mieste buvo didelė 
šventė. Į šventę atvyko ir dievas Numušda iš Kacalu su 
žmona ir dukterimi. Šventėje pasižymėjęs Martu patiko 
Numušdai, ir jis pasiūlė klajoklių dievui dovanų — si- 
dabro ir brangų mėlyną akmenį. Bet Martu atsisakė pri- 
imti dovaną ir vietoj jos paprašė dukters rankos. Kacalu 
neatstūmė jaunikio, duktė irgi mielai sutiko tekėti už 
klajoklio. Tik viena „gera draugė“ atkalbinėjo nuotaką, 
nurodinėdama Martu trūkumus, lygindama jo gyvenimą 
su sėsliųjų. Bet Numušdos duktė jos neklausė ir vestuvės 
įvyko. Taip Martu tapo sėslus ir buvo priimtas į babi- 
loniečių panteoną. Gražus, gyvas pasakojimas, atspindin- 
tis istorinį procesą.“ 

Palestinoje irgi būta įvykių, susijusių su klajoklių 
genčių perėjimu prie sėslaus gyvenimo, kai XIV amžiuje 
pr. m. e. buvo „imama žemė“. Šis ekskursas į senovės 
istoriją rodo, kad klajoklių perėjimas prie sėslaus gyve- 
nimo nėra būdingas tik mūsų laikams, į kuriuos dabar 
ir grįšime, padarę milžinišką šuolį per tūkstantmečius. 

Iš pat pradžių reikia pažymėti, kad tik retais atvejais 
beduinai patys savo valia rinkosi sėslų gyvenimą, daž- 
niausiai buvo veikiami išorinių paskatų. Tai visados darė 
centrinė kurios nors šalies valdžia, konkrečiomis prie- 
monėmis siekianti pririšti klajoklius prie žemės, kadangi 
jai pirmiausia rūpėjo judrias ir karingas beduinų gentis 
padaryti savo valdiniais. Patirtis rodo, kad prievarta čia 
mažai tepadejo. 


TURKŲ PRALAIMĖJIMAS. XIX amžiaus viduryje tur- 
kų vyriausybė mėgino anezių, šamarų ir kai kurias kitas 

Mesopotamijos beduiny gentis paversti taikingais zem- 
dirbiais. „Daug kur iš molio ir akmens buvo statomi iš- 
tisi kaimai, o arabai buvo verčiami palikti savo palapines 
ir keltis į naujuosius namus“, aprašinėja savo įspūdžius 
Eduardas Zachau. Tuometinis turkų vietininkas Mesopo- 
tamijoje paša Aslanas pasiuntė prieš beduinus savo ka- 
rius. Ledi Enė Blant, kuri kaip tik tuo metu su vyru ke- 
liavo po Šiaurės Arabijos stepes, matė šią turkų kampani- 
ją ir savo kelionių aprašymuose vaizdžiai nupasakojo, 
kaip pašos kareiviai apsupo didelę anezių stovyklą Euf- 
rato slėnyje ir netikėtai užkluptiems beduinams paskelbė, 
kad sultono įsakymu jie privalo atsisakyti klajoklinio gy- 
venimo ir imtis taikaus žemės darbo. „Toks reikalavimas 
beduinams buvo bjauriausias įžeidimas, jie mėgino prieš- 
tarauti, bet pagaliau turėjo nusileisti ir kareivių prižiūri- 
mi ėmė statytis ilgas eiles molinių namelių įvairiose upės 
slėnio vietose. Baisiai nepatenkinti beduinai išgyveno tuo- 
se namuose apie tris mėnesius, bet vos tik paša atšaukė 
iš ten savo kariuomenę, kuri jam buvo reikalinga kitur, 
beduinai tučtuojau grįžo į dykumą...“ 

Po šios akivaizdžios nesėkmės turkų vyriausybė mėgi- 
no savo tikslą pasiekti papirkinėdama genčių vadus. 
Jiems buvo suteikiami titulai, dovanojami puošnūs dra- 
bužiai ir skiriamos didelės pinigų sumos. Tarp apdovano- 
tųjų buvo ir mano prosenelis (pagal įsūnijimą) paša Fer- 
hanas. Pinigus jis, tiesa, paėmė ir sultonui kažką pažadė- 
jo, bet tesėti savo pažado nė nemanė, nes nebūtų galėjęs 
to padaryti. Šamarai klajojo kaip klajoję, ir Eduardas 
Zachau, 1879— 1880 metais kaip geografas tyrinėjęs sritis 
tarp Eufrato ir Tigro, apie turkų planą sako: ,,...jis visai 
sužlugo. Arabai kaip ir anksčiau gyvena savo palapinėse, 
o iš tų brangiai kainavusių namų... liko tik griuvėsiai.“ 

Svarbiausia priežastis, dėl kurios liko bevaisės visos 
sultono pastangos, tikriausiai ta, kad prieš beduinus tuo 
metu dar nebuvo panaudotas ekonominis spaudimas, ku- 
ris vėliau pakirto jų klajoklinio ūkio pagrindus. Šios prie- 
laidos palaipsniui susiformavo pirmaisiais mūsų amžiaus 
dešimtmečiais. 

Jau kalbėdami apie karavanų keliones matėme, kad 
po Pirmojo pasaulinio karo sparčiai vystantis transporto 


189 


mechanizacijai, kupranugario, kaip transporto priemonės, 
vaidmuo ėmė mažėti, ir beduinai prarado pagrindinį savo 
pajamų šaltinį. Be to, centrinė valdžia, lyginant su turkų 
valdymo laikotarpiu, buvo daug stipresnė. Motorizuoti 
policijos ir armijos daliniai daug greičiau atvesdavo be- 
duinus į protą negu prastai ginkluoti sultono būriai. Tokiu 
būdu trečio dešimtmečio pradžioje naujiesiems valdo- 
vams pavyko pasiekti keletą svarbių pergalių, kurios la- 
biausiai palietė ir susilpnino beduinų aukštuomenę. 


SOCIALINIAI PRIEŠTARAVIMAI BEDUINŲ VISUO- 
MENĖJE. Šamarų vadų Adžilo al Džavero ir Mišano al 
Feisalo pavyzdžiai rodo, kaip per trumpą laiką genčių 
vadai, Irako monarchijos remiami, tapo turtingais zem- 
valdžiais, o jų eiliniai gentainiai, apeiti dalinant buvusią 
bendruomenės žemę, buvo pasmerkti nuskurdimui. Pa- 
našiai įvykiai klostėsi Jordanijoje ir Sirijoje. 

Beduinams atėjo laikas pereiti prie sėslaus gyvenimo, 
bet šis perėjimas toli gražu nebuvo sklandus. Klajoklių 
visuomenė suskilo į dvi priešiškas klases — į turtingus 
žemvaldžius ir bežemius, kurie turėjo arba toliau klajoti, 
arba stoti dirbti naujiesiems ponams. Tuo metu daug žmo- 
nių suplūdo į miestus, ieškodami ten naujų pragyvenimo 
šaltinių. 

Vykstant šiam procesui, buvo smarkiai apkarpyti ga- 
nyklų plotai, nes geriausios žemės buvo paverstos dir- 
bamais laukais ir klajokliams liko vien sausringi bei drus- 
kingi rajonai. Iki pat mūsų dienų tose srityse vyksta ki- 
virčai tarp žemvaldžių ir klajoklių gyvulių augintojų, 
kurių bandos nuolat užklysta į pasėlius ir pridaro daug 
žalos. Man daug kur teko girdėti panašių nusiskundimų. 
Socialiniai konfliktai visados lydi tokias permainas, o 
vyriausybei dažnai tenka tarpininko vaidmuo. 

Tose arabų šalyse, kurios jau išsikovojo nacionalinę 
nepriklausomybę, įsigalėjo nuomonė, kad iki šiol spon- 
taniškas ir neplaningas beduinų perėjimas prie sėslaus 
gyvenimo turi būti reguliuojamas lanksčiomis valstybi- 
nėmis priemonėmis — tik tuomet bus galima pasiekti pa- 
tenkinamų rezultatų. Politikai ir mokslininkai svarstė op- 
timaliausius pasirinktino kelio variantus. Tokios tarp- 

valstybinės organizacijos kaip Araby lyga ir „Social Wel- 
fare Organisation“ prie Suvienytųjų Nacijų ne kartą 
svarstė šį klausimą savo konferencijose. Buvo išleisti spe- 
cialūs įstatymai, kuriais siekiama įgyvendinti priimtus nu- 
tarimus. Pavyzdžiui, 1950 metais įsigaliojusios Sirijos Ara- 
bų Respublikos konstitucijos 158 straipsnyje sakoma: 

„1. Vyriausybė siekia, kad visi klajokliai pereitų prie 
sėslaus gyvenimo. 

2. Rengiamas ypatingas įstatymas, kuriuo bus spren- 
džiamos klajoklių problemos, kol jie visi taps sėsliais 
gyventojais. 

3. Bus sudarytas laipsniško klajoklių pavertimo sės- 
liaisiais planas, išleistas specialus įstatymas ir paskirtos 
lėšos tam planui įgyvendinti. 

4. Respublikos rinkimų teisė turi atsižvelgti į ypatin- 
gas beduinų gyvenimo sąlygas, kad beduinai galėtų siųsti 
savo atstovus į parlamentą." 

Nors šie nutarimai tebėra labai bendri, tačiau vyriau- 
sybės ketinimai aiškūs. 1953 metais minėtasis „ypatingas 
įstatymas“ įsigaliojo, ir prie Sirijos vidaus reikalų mi- 
nisterijos pradėjo veikti Beduinų reikalų skyrius. Kiek 
vėliau Sirijoje buvo paruošta ir įgyvendinta žemės re- 
forma, ir dauguma Sirijos beduinų genčių perėjo prie sės- 
laus arba pusiausėslaus gyvenimo. 

Kad vien įstatymai negali pakeisti gyvenimo, aš pats 
įsitikinau, svečiuodamasis Irako šamarų gentyje. 1959 
metais vyriausybinėje žemės reformoje buvo numatyta, 
kad vienam asineniui turi tekti ne daugiau kaip 1 000 do- 
numų (250 hektarų) drėkinamos arba 2000 donumų ne- 
drėkinamos žemės. Visa kita žemė turi būti už atlyginimą 
nusavinta ir išdalinta bežemiams valstiečiams. Tačiau pa- 
tikrinus Irako šamarų žemės paskirstymą, išaiškėjo, kad 
250 000 hektarų dirbamos žemės priklauso penkiasdešimt 
dviem valdančių šeimų nariams. Vadinasi, kiekvienas 
dvarininkas valdė vidutiniškai po 5000 hektarų žemės ir 
dešimteriopai viršijo reformoje numatytą žemės limitą! 
Panaši padėtis buvo ir kitose Irako respublikos srityse. 
Genties aristokratija, valstybinėms instancijoms nuolai- 
džiaujant, praturtėjo eilinių gentainių sąskaita. Visa tai 

skatino kapitalistinių santykių vystymąsi tik ką susikū- 
rusiame šamarų žemės ūkyje. Daugeliui beduinų tokiomis 
sąlygomis pereiti prie žemdirbystės buvo neįmanoma vien 
del to, kad jiems neliko žemės, ir apie 80% Irako Samary 
kaip ir anksčiau klajojo po al Džazirą. Kai 1969 metų ge- 
gužės mėnesį Irako Respublikos revoliucinė vyriausybė 
mėgino pakeisti neteisingus nuosavybės santykius, pa- 
sirodė, kad paliesti turtingųjų žemvaldžių galybę labai 
sudėtingas reikalas, ir viskas baigėsi kompromisais. Va- 
dinasi, nuo politinės vyriausybės pozicijos labiausiai pri- 
klausys, ar beduinai pereis prie sėslaus gyvenimo, ar ne. 
Tokiu būdu beduinų apgyvendinimo politika yra vyriau- 
sybės pažangumo rodiklis, ir tik aktyvios jos pastangos 
gali duoti teigiamų rezultatų. 

Šią problemą komplikuoja ir tas faktas, kad šiandien 
milžiniškame beduinų gyvenamame areale sutinkame gen- 
čių, esančių labai skirtingose perėjimo nuo klajoklinio į 
sėslųjį gyvenimą stadijose, ir norint pagreitinti tą pro- 
cesą reikia veikti labai apgalvotai. Žinant, kad beduinai 
valdo beveik tris ketvirtadalius visos arabų valstybių 
teritorijos (įskaitant ir negyvenamas tikrosios dykumos 
sritis!) ir yra skirtingose perėjimo prie sėslaus gyvenimo 
stadijose, nesunku įsivaizduoti, kad atitinkamų vyriau- 
sybinių organų laukia milžiniški uždaviniai. Ir kuo to- 
liau klajoklių gyvenamos sritys nutolusios nuo didžiųjų 
susisiekimo magistralių ir administracinių centrų, tuo tie 
uždaviniai sudėtingesni ir reikalauja daugiau lėšų. Juk 
reikia kasti naujus šulinius žemės drėkinimui, statyti gy- 
venamuosius namus, mokyklas bei ligonines, pirkti sėk- 
las, trąšas ir žemės ūkio mašinas, skirti naujakuriams 
patarėjus, nes kuo modernesnis nuo pat pradžių bus nau- 
jakurių žemės ūkis, tuo geriau jis išlaikys konkurenciją. 
Bet materialinis—techninis aprūpinimas dar negarantuoja, 
kad visos šios pastangos duos laukiamų vaisių! Visų pir- 
ma būtinas ideologinis aiškinamasis darbas, kuris padės 
įveikti senuosius įsitikinimus, įpročius ir sutvirtins tikė- 
jimą naujojo gyvenimo pranašumu. Šis darbas turi būti 
dirbamas kantriai, taktiškai, gerbiant beduinų tradicijas. 
Kuo geriau bus pažįstami jų papročiai bei pasaulėjauta, 
tuo greičiau pavyks juos įtikinti. 

SIS TAS APIE BAGARUS. Kad tai gryna tiesa, aš pats 
įsitikinau savo paskutinėje kelionėje į Kordofaną — ba- 
garų genčių gyvenamą sritį. Bagarai — tai arabų pieme- 
nys klajokliai, prieš penkis šešis šimtmečius atkeliavę į 
Sudaną, nors jų tikroji kilmė nėra išaiškinta. Kadangi 
drėgnas savanų klimatas netiko jų kupranugariams, jie 
pakeitė vienakuprius į raguočius, kurie arabiškai vadi- 
nami „bagar“, taigi pavadinimas bagarai ir reiškia „ra- 
guočių piemenys“. Šiek tiek daugiau kaip pusė milijono 
šių klajoklių susiskirstę į keliolika genčių, iš kurių žy- 
miausios yra mesirijų (130 000), rizeikvatų (90 000), ha- 
banijų (80 000), beni helbų (65 000) ir taisų (32 000) gentys. 
Savo bandas jie gano plačiose Kordofano ir Darfuro sa- 
vanų ganyklose (bendras jų plotas — 87 000 km?) ir pri- 
klausomai nuo metų laiko keliauja arba į šiaurę, arba į 
pietus. Lietingus vasaros mėnesius jie praleidžia vešliose 
vidurinės savanų juostos ganyklose, o sausringais žie- 
mos— pavasario mėnesiais traukia į drėgnesnes Piety 
Kordofano ir Darfuro sritis, pasiekdami net Bar el Arabo 
pakrantes. Bet čia, Nilo pelkėse, gyvulius labai vargina 
kenksmingi vabzdžiai, ypač musė cėcė. 

Naujaisiais laikais bagarai ypač pasižymėjo dalyvau- 
dami Mahdžio sukilime 1882—1898 metais; Mahdžio Suda- 
niečio įpėdinis Abdulachas al Taišis pats buvo bagaras. 
Šios klajoklių gentys turi milijonines raguočių, avių ir 
ožkų bandas. Taigi jie verčiasi gyvulininkyste, be to, ren- 
ka laukinį augalą gumiarabiką, taip pat augina soras ir 
sezamą — bet tik tiek, kiek patiems reikia maistui. Pra- 
dėję vietoj kupranugarių auginti raguočius, jie turėjo at- 
sisakyti ir tolimų kelionių, nes, kaip žinome, raguočiai 
daug išrankesni pašarui, negu kupranugariai, be to, juos 
reikia kasdien girdyti. Todėl etnografinėje literatūroje 
bagarai priskiriami prie pusiau klajoklių. 

Norėdama geriau išnaudoti ūkinius rezervus, slypin- 
čius didelėse bagarų bandose, Sudano vyriausybė 1964 
metais nutarė Babanusoje pastatyti pieno kombinatą. Pa- 
dedant Tarybų Sąjungai, jis buvo ketverius metus stato- 
mas Kordofano pietvakariuose ir 1968 metais pradėjo 
veikti. Pagal naujausią technologiją čia gaminamas svies- 

tas, sūris tr pieno milteliai, o bagarai, tiksliau mesirijų 
gentis, teikia žaliavą — šviežią pieną. Per parą kombina- 
tas gali pagaminti 50 tonų produkcijos. Tą dieną, kai 
turėjo įvykti iškilmingas kombinato atidarymas, pieno 
cisternos išvažiavo į ganyklas pirkti iš mesirijų pieno, 
bet supirkėjai apstulbo, tegavę vieną vienintelį ąsotį. 
Mesirijams buvo negirdėtas daiktas parduoti pieną sve- 
timgenčiams, greičiau jie būtų jį dykai atidavę. Pinigai 
jiems buvo visiškai nežinomi, be to, jų nuomone, ver- 
šiukai nudvėstų, jei negautų išgerti didesnės dalies mo- 
tinos pieno. Ką gi reikėjo daryti? Visų pirma, atlikti aiš- 
kinamąjį darbą, įtikinti, kad bendradarbiavimas su pieno 
kombinatu naudingas bagarams, nes duos jiems pinigų 
ir leis naudotis visais augančios Babanusos patogumais. 
O tam, kad bagarai ilgiau pasiliktų Babanusos apylinkė- 
se, buvo iškasta naujų šulinių. Tačiau šuliniai buvo iškasti 
tokiose vietose, kad visai nesustabdė tradicinių kelionių 
į pietus, priešingai, dar jas skatino. Mesirijai nuogąstavo, 
kad jeigu jie laiku nesugrįš, tai Nilo dinkų gentis iš pie- 
tų atgins savo raguočių bandas į bagarų ganyklas, ir nu- 
kentės jų ambicija. Taigi buvo daug kliūčių, kurias rei- 
kėjo įveikti. Ką pavyko per tą laiką pasiekti? 

1972 metų rudenį aš kartu su Sudano sociologu Ha- 
sanu Izmailu, tiriančiu bagarų perėjimo prie sėslaus gy- 
venimo galimybes, po kelių dienų varginančios kelionės 
pažliugusiais keliais atvykau į Babanusą. Kai kurie kelio 
ruozai man priminė Meklenburgą, jo vešlias pievas, grakš- 
čias kalvas, žalius miškus su blyksinčiais tarp jų ežerais, 
kurie, tiesa, čia buvo tik dideli lietaus klanai, išdžiūs- 
tantys vos prasidėjus sausrai. 

Iš El Obeido, „smėlio nuotakos“, kaip liaudis vadina 
Kordofano provincijos sostinę, mes per Abu Zabadą va- 
žiavome į Nudą, pakeliui sutikdami daug bagarų, trau- 
kiančių į pietus. Visa jų manta buvo gražiai sukrauta ant 
stiprių jaučių, o aukštai ant daiktų sėdėjo moterys ir 
maži vaikai. Paaugliai jojo ant nebalnoty jautukų, o vy- 
rai Oriai risnojo ant išpuoštų jaučių, mojuodami ilgomis 
ietimis su metaliniais įtvarais. Jų stovyklose mes vis su- 
stodavome pailsėti ir atvėsinti įkaitusį automobilio mo- 
torą. Bagarai mus maloniai vaišino pienu, arbata ir kvietė 


194 


prie asidos — tirpytu sviestu užpiltos košės, kurią jie 
dešine ranka kabino iš molinių dubenėlių. 

Pagaliau baigėsi kalvota vietovė, apaugusi išsikero- 
jusiais baobabais, ir prasidėjo žalia savana, kurioje vy- 
rauja ebeno medžiai, arabiškai ,,babanus”, taigi Babanusą 
galima vadinti „Ebeno medynu“. Į miestą atvykome vi- 
durnaktį, šviečiant mėnulio pilnačiai. Teko gerokai pa- 
ieškoti, kol suradome užeigos sargą. Paskui kritome į 
lovas ir miegojome, kol saulė mus pažadino. 

Kitą rytą susitikome su pieno kombinato direktoriumi 
daktaru Ibrahimu Mohamedu, kuris pasiskundė, kad kom- 
binatas dirba vos puse pajėgumo. Tą dieną jis kaip tik 
buvo sušaukęs mesirijų genties vadus pasitarti, kaip ge- 
riau organizuoti pieno pristatymą. Tai buvo puiki proga 
susipažinti su problemos esme. 

Direktorius pasiūlė mums dalyvauti pasitarime, ir mes 
mielai sutikome. Po pusvalandžio kelionės skurdžiu par- 
ku, kuriame augo tik aukšta žolė ir vienas kitas medis, 
pasiekėme Hangobadangą. Čia, didelio tvenkinio pakran- 
tėj, kur be perstojo buvo girdomi bagarų galvijai, radome 
susirinkusius genties vyresniuosius su savo palydomis. Jų 
galėjo būti gal keturiasdešimt vyrų, visi apsivilkę ilgais 
vilnoniais drabužiais, su išsiuvinėtais turbanais ant gal- 
vų. Mums atvykus, jie pakilo nuo savo demblių ir pa- 
spaudė kiekvienam iš mūsų ranką. Jų ietys ir kardai buvo 
sudėti kiek nuošaliau. Direktoriui, kaip garbingiausiam 
svečiui, buvo parūpinta sudedamoji kėdė, ant kurios jis 
ir atsisėdo rato viduryje. Aš įjungiau savo magnetofoną 
ir užrašiau visas jų kalbas. Čia ir pateikiu kiek sutrum- 
pintą jų pokalbį, įvykusį 1972 metų rugsėjo 24 dieną ne- 
toli Babanusos. | 

Kombinato direktorius dr. Ibrahimas: 
Pirmiausia, mieli broliai, dėkoju jums už tai, kad tiek daug 
jūsų atvyko į šį pasitarimą. Jūs žinote, apie ką mes kal- 
bėsime. Pasišnekėsime, kaip galima būtų pagerinti mūsų 
bendradarbiavimą. Babanusos pieno kombinatui kasdien 
reikia penkiasdešimties tonų pieno, kurį jūs mums tie- 
kiate. Mes savo mašinomis surenkame pieną iš tam tikrų 
punktų ir ten pat už jį sumokame. Deja, jau kuris laikas 
pieno į punktus pristatoma vis mažiau. Rugsėjo pradžio- 

je mes gaudavom po 26 tonas pieno kasdien, rugsėjo 15 
dieną surinkome tik 18 tonų, o dabar pieno sumažėjo iki 
11 tonų. Jei taip bus ir toliau, mums teks nutraukti ga- 
mybą. Kodėl taip atsitiko? Mano nuomone, todėl, kad 
labai daug mesirijų iškeliavo į pietus, nors Babanusos 
apylinkėse dar pakanka ir vandens, ir pašaro. Todėl no- 
riu jūsų primygtinai paprašyti: neišvykit visi vienu kartu, 
keliaukit mažom grupelėm, vieni paskui kitus. Kiekvienas 
iš jūsų stengiasi kuo anksčiau nusigauti iki Bar el Arabo 
ir užsiimti geriausias ganyklas. Bet juk ši konkurencija 
neturi prasmės, nes pievos ten tokios didelės, kad vietos 
užteks visiems. Jeigu jūs keliausit mažom grupelėm, mes 
galėsim važiuoti paskui jus ir supirkinėti pieną. 

Jūs žinote, kad mes stengiamės pagerinti ganyklas, 
naikinam piktžoles, sėjam geras pašarines žoles. Norė- 
čiau išgirsti jūsų pasiūlymus, kuriose vietose tai labiau- 
siai reikalinga. Be to, jums žinoma, kad mes iškasėm daug 
naujų šulinių, kurie ištisus metus pilni vandens. Už ne- 
didelį mokestį jais gali naudotis kiekvienas — jūsų gal- 
vijai gali gerti iki soties. Prie kiekvieno šulinio yra pri- 
žiūrėtojas, kurio nurodymų jūs turite laikytis, kad įren- 
gimai nesugriūtų. Tai jums patiems turėtų rūpėti. 

Ir dar norėčiau jūsų paprašyti: prieš iškeliaudami rū- 
pestingai užgesinkit laužus! Vėjelis papūs į žarijas, ir 
tuoj pat užsiliepsnos žolė ir krūmai. Kasmet išdega mil- 
žiniški ganyklų plotai tik todėl, kad kai kurie iš jūsų 
neatsargiai elgiasi su ugnimi ir net nepraneša apie paste- 
bėtus gaisrų židinius, kuriuos mes galėtume likviduoti. 
Kaip buvo paskelbta per radiją, yra išleistas įsakymas, 
baudžiantis už padegimą: 200 svarų baudos (maždaug 
2000 markių — L. S.) arba dveji metai kalėjimo laukia 
kiekvieno, kuris tyčia ar per aplaidumą sukels gaisrą. 
Papasakokit apie visa tai savo žmonėms! Nuo gaisrų la- 
biausiai nukenčia jūsų ganyklos. Spalio mėnesį prasideda 
sausros, O kartu ir didelis gaisrų pavojus. Ir neslėpkit 
nuo mūsų tų, kurie padeginėja tyčia! Slėpti padegėjus — 
joks solidarumas, tuo jūs daugiausia kenkiat patys sau. 

Iki šiol kasmet spalio mėnesį mūsų kombinate gamy- 
ba nutrūkdavo. Žmonės netekdavo darbo, o valstybė tu- 
rėdavo didelių finansinių nuostolių. Šiais metais pamė- 

ginsime nenutraukti gamybos, o kitais metais padidinti 
produkciją iki 40—50 tonų. Jus turite mums padėti, ki- 
taip kombinatą teks visai uždaryti kaip nerentabilų. Jis 
bus perkeltas į kitą vietą, o ką tai reiškia, jūs patys pa- 
skaičiuokit. O gal mesirijams nėra jokios naudos iš šio 
kombinato? Kadaise nusipirkti svaro cukraus ir uncijos 
arbatos jūs jodavote kelias dienas. Dabar čia pat pilna 
parduotuvių, kuriose galite pirkti, ko širdis geidžia. Mes 
net galėtumėm pristatyti jums reikalingas prekes į sto- 
vyklą, tai nesunku organizuoti. Kartu su kombinatu Ba- 
banusoje buvo pastatyta moderni ligoninė, yra didelė 
veterinarinė klinika ir keletas mokykių jūsų vaikams. Ar 
visa tai jūs turėjote anksčiau? Žodžiu, jei susitarsime, 
bus visiems į naudą. Būtina geriau organizuoti pieno 
surinkimą ir įsteigti daugiau punktų pietinėse srityse. O 
dabar tiesiai šviesiai sakykit, ką jūs apie visa tai ma- 
note. 

Šeichas Hamidas: Per mažai pienovežių! Mes su 
pienu dažnai laukiam ir nesulaukiam mašinos. Pienas su- 
genda, o nuostoliai — mums. 

Direktorius: Mašinų turim pakankamai, tik reikia 
geriau organizuoti jų darbą. Mes jums galime įrengti 
šaldytuvus surinkimo punktuose, ir pienas nesurugs. Bet 
kokia iš to nauda, jei jūs nukeliaujat taip toli į pietus? 

Omdas Jusifas Adamas: Tu, ija mudirai, kalbi 
šventą teisybę, ačiū tau už tiesius žodžius. 

Pirmiausia pasakysiu apie gaisrus: kai šiaurėje gaisrai 
išdegina mūsų ganyklas, mes leidžiamės į pietus iki pat 
dinkų genties teritorijos, ir dėl to nuolat kyla nesutari- 
mų — vadinasi, gaisrai labiausiai kenkia mums patiems. 
Noriu pažadėti vyriausybei, kad nuo šiol saugosim ga- 
nyklas kaip savo nuosavas bandas. O dabar apie pieną: 
tavo pirmtakas nė karto nebuvo pas mus atvažiavęs ir 
nieko nepaaiškino. Jis kojos neiškeldavo iš savo konto- 
ros. Ką tada kalbėti apie bendradarbiavimą? Dabar daug 
geriau. Kombinate dirba daug mūsų jaunuolių. Jie pui- 
kiai uždirba ir yra netoli namų. Jei jie išsikels toliau — į 
al Obeidą ar net Chartuma,— tai prisižiūrės blogų papro- 
čių, pradės girtuokliauti, vaikščioti į viešuosius namus, 
pagaliau pasistatys namelius iš molio ir niekuomet negrįš 

į savo šeimas. Todėl mums geriau, kai jie dirba Babanu- 
soje ir yra netoliese. Kas buvo Babanusa prieš keletą 
metų? Varganas kaimelis, apsuptas brūzgynų ir laukinių 
žvėrių. O dabar — tai tikras miestas, kuris išaugo dėl pie- 
no kombinato. Ir mums visiems turi rūpėti, kad jis augtų 
ir klestėtų. Dar kartą ačiū tau, kad atvažiavai. Duodu žodį 
padaryti viską, ką galėsiu, kad tik pagerėtų pieno tie- 
kimas. 

Naziras Mahmudas Hamdis: Pastačius kom- 
binatą, vyriausybė reikalavo, kad mes tučtuojau apsi- 
gyventumém Babanusos rajone. Tai buvo neįmanoma, 
nes apylinkėse trūko vandens ir ganyklų visiems neuž- 
teko, be to, mesirijams tai buvo per daug nauja. Dabar 
daug kas pasikeitė, mes patys jau svarstome, kuo galė- 
tumėm padėti bendram reikalui. Apie tai ir kalbėjome 
daugiau kaip dvi valandas jūsų belaukdami. 

Įstatymas baudžiantis padegėjus mums atrodo teisin- 
gas, nes gaisrai pridaro daug žalos, o tie, kurie tyčia pa- 
deginėja, galvoja tik apie save. Jiems atrodo, kad, išde- 
ginę viską aplink, jie apsaugos nuo kitų klajoklių savo 
ganyklas. Tokiems žmonėms negana piniginių baudų, 
jiems reikia ir gerai iškaršti kailį — tas dar labiau padėtų. 

Keliaujant per tokias išdegintas sritis, mūsų gyvuliai 
sulysta, karvės tų varginančių kelionių metu apsiveršiuo- 
ja, ir mes netenkam labai daug prieauglio! Dėl šių prie- 
žasčių gaisrai mums patiems kelia didelį rūpestį. 

Kad pagerėtų pieno tiekimas, vyriausybei reikėtų iš- 
leisti dar vieną įstatymą, kuris reguliuotų klajoklių mig- 
raciją iš vienos ganyklos į kitą panašiomis priemonėmis 
kaip ir užkertant kelią gaisrams. Antai mes jau rugpjūčio 
mėnesį buvom susitarę, kad šiemet ilgiau pabūsime šio- 
se apylinkėse ir į pietus iškeliausime tik spalio arba lap- 
kričio mėnesį. Bet ar visi laikėsi šio susitarimo? Daugelis 
ėmė nerimauti ir paskubom išdūmė, bijodami, kad gali 
ką nors pražiopsoti pietuose. O dabar stebimės, kodėl 
kombinatas gauna per mažai pieno! Pagaliau iš šiaurės 
atkeliauja kitos gentys (jis turi galvoje kababišus — Šiau- 
rės Kordofano kupranugarių augintojus.— L. S.), ir jų 
kupranugariai nuėda mūsų žolę, kurią mes jiems ir šiaip 
paliekame. Siūlau sudaryti komitetą, kuris numatytų ir 

reguliuotų ganyklų keitimo terminus: tik taip galésim 
garantuoti sistemingą pieno paskirstymą. Savo žmonėms aš 
nuolat kartoju: gyvenkit kuo ilgiau Babanusos apylin- 
kėse. 

Šeichas Mustafa Avadalachas: Savaitės, 
kurias praleidžiam pietuose, mus labai išvargina: pelkės 
ten pilnos kenksmingų vabzdžių ir nuodingų augalų, nuo 
kurių žūsta gyvuliai, o svarbiausia — nuolat kyla kivirčai 
su dinkais dėl ganyklų. Čia, šiaurėje, mes už pieną gau- 
nam daug pinigų, o pietuose pieno neturim kur dėti! Tie- 
sa, pas mus yra daug tokių, kurie negali parduoti pieno, 
nes turi per mažai karvių. Tu turi tai suprasti, broli di- 
rektoriau! 

Direktorius dr. Ibrahimas: Širdingai dėkoju 
už pareikštas mintis ir pasiūlymus. Pažadu, kad jie bus 
apsvarstyti ir perduoti aukštesnėms instancijoms. Mums 
dar ne kartą teks susirinkti ir aptarti, kaip geriau organi- 
zuoti darbą ir išnaudoti transporto priemones. Tokiu bū- 
du galėsime žingsnis po žingsnio judėti pirmyn. Dabar 
keletą žodžių jums tars veterinarijos gydytojas. 

Veterinarijos inspektorius dr. Abdelis 
Muneimas: Aš ne kartą esu lankęsis pietuose ir ma- 
čiau, kaip jūs kenčiate nuo vabzdžių. Taigi ir medicininiu 
požiūriu jums daug patogiau likti šiauriniuose rajonuose 
iki lapkričio vidurio ir pilnai išnaudoti vietines ganyk- 
las — tada nuostoliai bus mažesni. Jeigu jūs judėsite į. 
pietus palengva, mes su ambulatorine klinika galėsim jus 
lydėti ir tučtuojau suteikti pagalbą — suleisti priešnuodžių 
susirgusiems gyvuliams. Prasidėjus sausrai, vabzdžių de- 
besys skrenda į pietus, todėl jums reikėtų leistis į kelią 
tada, kai tie kankintojai jau būna pasitraukę. Kaip ve- 
terinaras siūlau jums neskubėti trauktis į pietus, ir jums, 
ir kombinatui išeis tik į naudą. 

Šeichas Junis Badris: Ar ne geriau būtų jau 
dabar paskiepyti mūsų galvijus nuo vabzdžių įkandimo? 

Veterinarijos inspektorius: Deja, dar ne- 
turime profilaktinio serumo nuo šių įkandimų. Gydymas 
pradedamas tik po infekcijos. 

Šeichas Hamidas įsiterpia susijaudi- 
nęs: Broliai, jūs kalbate apie įkandimus ir skiepus, argi 

tai svarbiausia? Svarbiausia — ištesėti duotą žodį! Kaip 
dažnai grįžę į savo stovyklas, mes užmirštame tuos tei- 
singus ir gerus žodžius, kuriuos kalbėjome tokiuose su- 
sirinkimuose! Mums reikėtų paprašyti, kad vyriausybė 
sudarytų komisiją, kuri kontroliuotų planingą visų gen- 
tinių grupių judėjimą. Siūlau išrinkti vadus Jusiią Ada- 
mą ir Mahmudą Hamdį kontrolieriais, atsakingais už pri- 
imtų nutarimų vykdymą. Kitaip kiekvienas darys tai, kas 
jam šaus į galvą, ir niekas nepasikeis! 

Naziras Mahmudas Hamdis: Tepadeda man 
alachas! Su tuo aš nesutinku. Mes, mesirijai, laisvi zmo- 
nės ir klajojam pagal senąsias tradicijas, kaipgi aš im- 
siuosi tokios atsakomybės! 

Šeichas Hamidas, aiškiai supykęs: Jei 
taip kalbi, viskas liks po senovei, ir kombinatas bus už- 
darytas. 

Naziras Mahmudas Hamdis: Nebus. Jei bus 
išleistas toks įstatymas, kaip aš siūliau, reikalai pagerės. 
Sudarykime genties komitetą, į kurį įeitų visų pogrupių 
atstovai, tada bus galima kontroliuoti. O jūs kaip manote, 
direktoriau? 

Kombinato direktorius dr. Ibrahimas: 
Kaip pieno kombinato vadovas, aš neturiu teisės nei skir- 
ti kontrolierių, nei sudaryti genties komitetą, kuris re- 
guliuotų genties keliones. Tai provincijos administracijos 
kompetencija. Bet kaip sakiau, aš perduosiu jai jūsų pa- 
siūlymus. Kad bus išleistas toks įstatymas, negaliu paža- 
dėti, nors tai ir būtų naudinga. Dar kartą ačiū visiems už 
pasiūlymus ir manau, kad pasitarimą šiandien jau galime 
baigti. Saliam aleikum! 

Genties vadai oriai atsisveikino, užsėdo ant savo jau- 
čių ir grupelėmis išsiskirstė į visas keturias puses pra- 
nešti kitiems mesirijams pasitarimo rezultatų. 

Mano draugas sudanietis ir aš buvom pakviesti į šei- 
cho Hamdžio „feriką“ — klajoklių stovyklą, kurios pus- 
apvalės palapinės buvo sustatytos dideliu puslankiu. Bu- 
vome pavaišinti saldžiu pienu ir stipria arbata, o man 
teko paleisti magnetofoną, nes dauguma stovyklos gy- 
ventojų nedalyvavo diskusijoje. Visi klausėsi lyg pake- 
reti, retkarčiais įterplzmi kokią repliką. Staiga į priekį 

prasibrovė šeichas Bešris, Hamdžio dėdė — jau labai se- 
nas, bet dar aiškaus proto vyras, kuris labai norėjo pa- 
sakyti keletą žodžių į mikrofoną. Tą stebuklingą daiktą, 
kuris fiksuoja balsą, jis matė pirmą kartą. Štai ką jis 
pasakė: 

— Mes, mesirijai, esam laimingi, kad vyriausybės rū- 
pesčiu gyvenam saugiai ir ramiai. Anksčiau mūsų gyve- 
nimas buvo daug sunkesnis. Mus puldinėjo priešai, nuo- 
lat vargino peštynės ir skurdas. 

— Kas gi tie priešai? — paklausiau. 

— Tuojau pasakysiu. Dar Masiriją, senąją mūsų gen- 
ties žemę, rudenį kaip skėriai užplūsta kitos gentys su 
savo bandom. Kababišai atkeliauja iš šiaurės, bororai — 
iš vakarų nuo Čado ežero pakrančių. Jie mus taip spau- 
džia, kad turim trauktis į pietus. Dėl to ir žolę padegam, 
taip buvo nuo senų senovės! 

Dabar aš supratau, kodėl jie nesivedė senuko į susi- 
rinkimą — labai jau tiesūs jo žodžiai! 

— Ija tavil al omr,— kreipiausi aš dar kartą į jį— 
Jūs daug patyrėte per savo gyvenimą. Kai lyginat mūsų 
dienas ir praeitį — ar pastebit kokią pažangą? 

— Kaipgi, pastebiu, — atsakė jis.— Seniau gentys nuo- 
lat pykosi ir ginčijosi dėl šulinių, dėl ganyklų. Dabar gy- 
venimas daug ramesnis, ir vandens užtenka. Parduodami 
pieną, gaunam pinigų. Tiesa, mes pykstame, kai mašina 
vėluoja, ir pienas surūgsta, bet tai juk galima pataisyti, 
kaip sakė direktorius. Jis taip gražiai kalbėjo, ramybė 
jam! 

Kadangi neturėjau laiko ilgiau pabūti stovykloje ir su- 
laukti, kol paruoš valgį, tai šeichas Hamdis atsisveikin- 
damas padovanojo man dailią rudą ožkytę, kuri kaip 
talismanas lydėjo mus ilgose kelionėse po Kordofaną. 


PUSIAU KLAJOKLIAI. Perėjimas nuo klajoklinio gy- 
venimo (čia kalbama apie tikruosius arba grynuosius kla- 
joklius) prie sėslaus vyksta per tarpinį — pusiau klajokli- 
nį gyvenimo būdą, kur derinamos abi ūkininkavimo for- 
mos — gyvulininkystė ir žemdirbystė. Priklausomai nuo 
to, kokia ūkio šaka vyrauja tame kombinuotame ūkyje, 
vienu ar kitu iš minėtų terminų ir vadinami patys žmo- 

nės. O pereinamasis laikotarpis gali tęstis dešimtmečius 
arba net šimtmečius, kaip rodo bagarų pavyzdys, bet vi- 
sados perėjimas vyksta tokia kryptimi: tikrieji klajok- 
liai — pusiau klajokliai — pusiau sėslieji — séslieji. 

Gyventojams šis laipsniškas perėjimas labai naudingas 
tuo, kad saugo nuo ekonominių krizių ir bado, kadangi 
jie, kaip sakoma, važiuoja dviem keliais. Nederliaus me- 
tų trūkumus jie gali kompensuoti gyvulininkystės pro- 
duktais, gali nuganyti laukus, kai javai išdega nuo kait- 
ros, nespėję užauginti grūdų. Ir atvirkščiai, netekę daug 
galvijų, gali išsimaitinti savais žemdirbystės produktais. 

Pusiau klajokliai laikosi griežto metų laikų ciklo, kuris 
įvairiose vietovėse yra skirtingas. Pavyzdžiui, Mesopo- 
tamijoje pusiau klajoklių metų ciklas atrodo taip: lapkri- 
čio— gruodžio mėnesį dirbama žemė, kad prasidėjus žie- 
mos liūtims galima būtų apsėti laukus ir javai sudygtų. 
Tada visa gentis palieka kaimą ir iškeliauja į ganyklas, 
kur gyvena palapinėse ir augina gyvulius. Tuo metu ban- 
dos pasipildo prieaugliu, atsiranda daugiau pieno, kuris 
perdirbamas į konservus; tai geras laikas — vyksta in- 
tensyvus darbas bandose. Pagal galimybes žmonės renka 
trumus ir kitus laukinius augalus, medžioja gazeles, tie- 
sa, medžioklė vis labiau praranda savo reikšmę, nes lau- 
kiniai žvėrys yra išvaikyti arba visai išnaikinti. Prasidė- 
jus sausrymečiui, balandžio pabaigoje—gegužės pradžioje, 
klajokliai grįžta į savo kaimus, kur kaip tik nunoksta der- 
lius. Į ganyklas ir atgal žmonės su savo gyvuliais jau 
daug kur vyksta sunkvežimiais. 

Kai pusiau klajokliai grįžta į kaimus, jų bandos karš- 
tais vasaros mėnesiais randa pašaro iki šiol nenaudotose 
ganyklose; tokiai vasarinei gyvenvietei būtina turėti gerą 
šulinį, kuris teiktų pakankamai vandens per visą kaitrią 
vasarą. 

Visi pusiau klajoklių kaimai bet kokioje srityje yra 
labai panašūs: tarp žemų plytinių arba akmeninių na- 
mukų stovi juodos palapinės, ir žmonės priklausomai nuo 
oro gali gyventi savo vėsiose palapinėse arba tvirtuose 
nameliuose. Tie namai be jokių patogumų, išplanuoti 
taip pat kaip palapinės: dvi kvadratinės patalpos su at- 
skirais įėjimais, viena — moterims ir vaikams, kita — vy- 

rams ir svečiams. Siauri plyšiai šoninėse sienose įleidžia 
vidun šviesą ir orą, per juos taip pat išeina dūmai. Sve- 
čių kambario viduryje dega ugniakuras kavos virimo ce- 
remonijai, todėl sienos aprūkusios, ir visiems esantiems 
viduje ašaroja akys. Gerai dar, kad bent kepimo krosnys 
būna lauke! Stogas plokščias, dažnai paramstytas karti- 
mis, ant kurių suklojami šiaudiniai dembliai, kol jų pri- 
reiks išvykstant į pavasarinę kelionę. Matant tokius ištuš- 
tėjusius kaimus, mane kaskart apimdavo keistas jausmas: 
negalėdavau atsikratyti minties, kad kažkoks nepaprastas 
įvykis privertė šiuos žmones palikti savo namus. 

Be kupranugarių, avių ir ožkų (jų skaičius kiek suma- 
žėjęs), pusiau klajokliai laiko daug asilų, kuriais aria že- 
mę, be to, paukščių ir šiek tiek raguočių. Pastarieji yra 
ryškūs sėslaus gyvenimo ženklai, nes į pavasarines kelio- 
nes jie neimami. Jų prižiūrėti kaime pasilieka dalis gy- 
ventojų. Ilgainiui iš tų laukinių klajoklių gyvenviečių 
susiformuoja kaimai, kur žmonės jau gyvena pastoviai, 
kur atsikrausto pirkliai, atsidaro parduotuvės, o jose pa- 
sirodo anksčiau nematytų prekių. Taip klajokliai įgyja 
naujų poreikių ir norą užsidirbti pinigų. Radijo laidos, 
girdimos per tranzistorių, skelbia naujas politines idėjas, 
o jei dar valstybė aktyviai stato mokyklas ir ligonines, tai 
galutinio perėjimo prie sėslaus gyvenimo ilgai laukti ne- 
reikės. Šiaurės Irake po revoliucijos vyriausybė įkūrė 
šamarams pavyzdinį kaimą su elektra, higieniškais geria- 
mo vandens įrengimais, daugiaklase mokykla, ligonine, 
veterinarijos stotimi ir socialinio gyventojų aprūpinimo 
centru. Šis kaimas tapo pavyzdžiu kitiems šamarams — 
1962 metais al Džaziroj jau egzistavo šešiasdešimt keturi 
tokie pastoviai gyvenami šamarų kaimai, tik, žinoma, ne 
visi jie taip puikiai techniškai įrengti kaip tas pavyzdinis. 
Tokiuose kaimuose išlieka gentinė santvarka, o buvęs 
vadas tampa seniūnu. 

Apsigyventi kaimuose klajoklius ypač skatina arti jų 
nutiesti keliai. Pavyzdžiui, per aulad alio genties teritori- 
ją eina Egipto geležinkelis, ir kiekviena stotelė yra kla- 
joklių gyvenvietės centras. Tokiose vietose nuolat vyksta 
turgūs, į kuriuos prekės pristatomos reguliariai kursuo- 
jančiais traukiniais. Nemažai klajoklių visai meta gyvu- 

lininkystę ir tampa prekybininkais, supirkinėja gyvulius 
arba javus ir pelningai parduoda juos kitose vietose. Kad 
ten klesti ir kontrabanda, jau girdéjome ankstesniame 
skyriuje. Kontaktai su Siuolaikine civilizacija, kuri pir- 
miausia įsitvirtina didžiuosiuose Rytų miestuose, keičia ir 
indai išstumia medinius ir odinius; tušti benzino bakai 
naudojami vietoj odinių kibirų ir vandenmaišių; palapi- 
nėje vanduo laikomas didelėse statinėse; vis dažniau be- 
duinų namuose ir palapinėse pamatysime akinius nuo 
saulės, nailonines virves, sandalus iš senų automobilio 
padangų arba akytos gumos, konservų dėžutes, vaškuotas 
staltieses ir kitokius daiktus; kai kas jau turi dviračius 
ir magnetofonus. 

Keičiasi ir jų drabužiai: moterys perkasi suknelėms 
pigias ryškiaspalves arba blizgančias sintetines medžiagas, 
importuojamas iš Honkongo arba Indijos; vis daugiau 
vyrų vietoj namų darbo burnusų iš kupranugario vilnos 
nešioja apsiaustus su didelėm kišenėm, megztinius, megz- 
tus švarkus ir ilgas kelnes — tuos drabužius, dažniausiai 
jau padėvėtus, jie perkasi sendaikčių turguje ir priside- 
rina prie savo tradicinių apdarų. Moterų ir mergaičių pa- 
puošalai pasipildė ryškiom plastmasinėm apyrankėm, pi- 
giais blizgučiais, kurie iš šalies žiūrint nelabai dera, bet 
moterys to nepaiso, tik duok! 

Bet didžiausią įtaką šie pasikeitimai daro beduinų vai- 
kams, kurie išvyksta uždarbiauti. Jau ankstesniame sky- 
riuje matėme, kad jaunus vyrus ypač traukia karinė tar- 
nyba, kur jie išmoksta valdyti ginklą ir šį užsiėmimą lai- 
ko „labai deramu”. Sparčiais tempais besivystančiai naf- 
tos pramonei taip pat reikia daug darbininkų, o beduinai 
pasirodė itin gabūs tam darbui. Per trumpą laiką daugelis 
jų tapo nagingais mechanikais ir kelius žinančiais vairuo- 
tojais. Dykumos įsisavinimas, naftos ir kitų žemės turtų 
gavyba, naujų kelių tiesimas reikalauja vis daugiau darbo 
rankų. Beduinams tai gera proga užsidirbti pinigų, o kar- 
tu ir įsigyti profesiją. Dalyvaudamas arabų kraštų archeo- 
loginiuose kasinėjimuose, aš ne kartą turėjau progos ste- 
bėti, kaip kruopščiai ir rūpestingai savo darbą dirbo 

nosios karo dainos naujomis salygomis tampa darbo dai- 
nomis. 

Daug jaunų vyrukų, kurie buvo išvykę ieškoti darbo 
svetur, grįžta namo, kai susitaupo pakankamai pinigų 
nuotakai išpirkti. Bet jų požiūris į įvairius gyvenimo reiš- 
kinius, gyvenant toli nuo genties, būna jau gerokai pa- 
kitęs. Jie supranta, kad kelio atgal į praeitį nebėra. Jie 
atviromis akimis žvelgia į pasaulį, nors jų nauji įpročiai 
verčia tėvus priekaištauti dėl „sugedusios moralės“. 

Vadovaujančios instancijos seniai pastebėjo, kad švie- 
timas labai padeda, skatinant klajoklius pereiti prie sės- 
laus gyvenimo. Tam, kas moka skaityti, rašyti ir skai- 
čiuoti, daug lengviau įsigyti vieną ar kitą spccialybe ne- 
gu beraščiui. Mokykla lemia vaiko mąstymo vystymąsi. 
Tai suprasdamas, turkų sultonas Abdelis Hamidas jau 
1892 metais atidarė Konstantinopolyje internatinę mokyk- 
lą, „kuri turėjo lavinti įtakingiausių šeichų ir beduinų va- 
du sūnus“. „Jau pirmaisiais metais čia mokėsi šešiasde- 
šimt vienas mokinys“, pasakoja Maksas fon Openheimas, 
kuris ne kartą lankėsi toje mokykloje. „Tarpe jų buvo 
Hemedas — pašos Ferhano sūnus, taip pat didžiojo mun- 
tefikų šeicho pašos Fahado sūnus... Mokykla buvo švari 
ir tvarkinga, gerą įspūdį darė ir mokytojai, ir mokiniai. 
Mokykla apmoka visas mokslo išlaidas, taip pat kelionę į 
"namus per atostogas. Mokyklos tikslas — išauklėti moki- 
nius ištikimais sultono valdiniais, išmokyti gerų manierų 
ir tvarkos, kad grįžę į tėvynę jie galėtų prisidėti prie sa- 
vo gentainių prusinimo." 

Tuo turkų sultonas visų pirma siekė palenkti į savo 
pusę beduinų aukštuomenę. Dabar arabų pasaulyje jau 
seniai suprasta, jog liaudies švietimas į naudą visiems 
visuomenės sluoksniams. Daugelyje arabų šalių jis pri- 
valomas visiems, nors klajoklių gentims tai tebėra tik 
graži svajonė. Tiesa, buvo atliktas ne vienas eksperimen- 
tas, pavyzdžiui, klajoklių genčiai buvo paskiriamas mo- 
kytojas, kuris keliaudavo kartu su beduinais iš vienos 
ganyklos į kitą ir „mokyklos palapinéj" mokydavo jy 
berniukus ir mergaites. Bet tai nedavė patenkinamų re- 
zultatų, nes toks mokytojas vienu metu turėjo dėstyti vi- 
sose klasėse! Be to, vienoje keliaujančioje grupėje ne 

visada susirenka reikiamas skaičius mokyklinio amžiaus 
vaikų, ir duoti jiems mokytoją neapsimoka, juolab, kad 
jų trūksta kitose mokyklose. Geresnių rezultatų davė in- 
ternatinės mokyklos, kuriose klajoklių vaikai yra išlai- 
komi valstybės lėšomis, nors išlaidos čia daug didesnės, 
negu normaliose mokyklose. Vadinasi, ir šis faktas ver- 
čia beduinus pereiti prie sėslaus gyvenimo, nes tik tada 
jų vaikai galės normaliai mokytis. 

Praktiškai ši problema dabar sprendžiama taip: kla- 
jokliai siunčia berniukus ir mergaites pas savo sėslius 
giminaičius, kurie ir užaugina juos kartu su savo vaikais. 
Deja, dar ne visi tėvai supranta, kad jų vaikams reika- 
lingas mokslas, ir man dažnai teko matyti, kad ir ten, 
kur yra mokyklos, tėvai siunčia savo mokyklinio amžiaus 
vaikus ne į mokyklą, o ganyti bandos. Žinant tradicinį 
beduinų požiūrį į moteris, netenka stebėtis, kad mergai- 
tės į mokyklą patenka dar rečiau: juk moterų pareiga 
visų pirma tvarkyti namų ūkį, austi kilimus ir gimdyti 
vaikus, kam gi joms mokslas? 

Žinoma, pasitaiko ir malonių išimčių, kaip rodo libijie- 
tės gydytojos daktarės Olifatos pavyzdys, bet persilauži- 
mas, kada visi gaus vienodą išsilavinimą, įvyks, matyt, tik 
antroje kartoje. 


„TĖVAS — PALAPINEJ, VAIKAI — NAMUOSE". Iš 
daugelio smulkių pakitimų beduinų gyvenime formuojasi 
kažkas nauja, kas aiškiai matoma jaunojoje kartoje. Gy- 
vendamas tarp beduinų, galėjau ne kartą tuo įsitikinti. 
Klajoklinis ir sėslus gyvenimo būdas kartais išsklaido šei- 
mą. Atsisakyti nuo palapinių sunkiausia senesniems žmo- 
nėms, kurie visą savo gyvenimą klajojo su bandomis. 

Šeichas Omaras al Bakris vadovauja bilio pogrupio 
arabams, kurie nuo seno augino kupranugarius plačiose 
Dachlos oazės apylinkėse ir su prekybiniais karavanais 
keliavo į Nilo slėnį. Didžioji bilių masė gyvena Arabijos 
pusiasalyje; iš ten dalis jų atkeliavo į Egiptą ir pasiekė 
net Dachlą. 

Al Kasare — didelėje gyvenvietėje Dachlos šiaurės va- 
karų pakraštyje — aš gyvenau pas vieną gydytoją koptą, 
kuris vadovauja vietinei ligoninei. Pas jį dirba akušerė 

Halima, kokių trisdešimties metų moteris, labai dailiai at- 
rodanti su žydra seselės uniforma. Tai bilių šeicho duktė, 
kuri mokėsi medicinos seserų mokykloje ir dabar „klajo- 
ja" savaip: ji važinėja ligoninės mašina po oazės kaimus 
ir stovyklas ir padeda ateiti į šį pasaulį mažiesiems Nau- 
jojo slėnio piliečiams. Halima man papasakojo apie savo 
tėvą, ir nors ji kalbėjo apie senuką su didele pagarba, aš 
supratau, kad jis užsispyręs ir nė negalvoja parduoti kup- 
ranugarių ir persikraustyti pas vaikus. Aš panorau arčiau 
susipažinti su šiuo patriarchu ir pagaliau sutikau jį fela- 
chų gyvenvietėje Chindave, pačioje oazės šiaurėje. 

Septyniasdešimtmečio senuko palapinė stovėjo atokiau 
nuo kaimo, o nedidelė jo kupranugarių banda ganėsi nu- 
pjautame kviečių lauke, kuris priklauso jo sūnui Akramui. 
Žilabarzdis senukas patogiai rėmėsi į minkštą kupranuga- 
rio balną ir atrodė stebėtinai žvalus. Mane jis pasodino 
ant gauruoto avikailio, o jo žmona Uma Džuma — raukš- 
lėta ir pusaklė senutė — atnešė mums stiprios arbatos. Ji 
užaugino šešis vaikus, bet tik duktė Huda — keturiasde- 
šimtmetė našlė — ir jos dvi mergytės liko gyventi su se- 
nukais palapinėje. 

Gerdamas karštą arbatą, aš papasakojau apie akušerę 
Halimą, perdaviau jos linkėjimus. Pokalbio metu senis nė 
nešyptelėjo ir laikėsi labai santūriai. Jo gilios akys 
žvelgė į mane, tartum klausdamos: kas tave čia atnešė? 
Bet aš būtinai norėjau daugiau sužinoti apie jo gyvenimą 
ir stengiausi jį išjudinti, pasakodamas apie tas beduinų 
gentis, kuriose man teko lankytis. Kalbėjau apie Sudano 
kupranugarių veisles ir paprašiau leidimo apžiūrėti jo 
vienakuprius. Tai, kad žinojau beduiniškus kupranugarių 
pavadinimus, pralaužė ledus, ir kai mes vėl grįžome į 
palapinę, aš jau galėjau eiti tiesiai prie reikalo: 

— Ar ne liūdna, šeiche Omarai, kad vis mažėja tik- 
rųjų beduinų, kurie augina kupranugarius ir ištisus metus 
praleidžia klajodami? — paklausiau aš truputį gudrauda- 
mas. 

Jis kaip tik buvo prisipylęs trečią stiklinę arbatos ir 
dabar žiūrėjo į ją prieš šviesą, lyg tikrindamas, ar ji to- 
kios rusvos spalvos kaip turi būti. Apgalvodamas savo 
žodžius, jis atsakė; 

— Žmogaus gyvenimas alacho rankose, jeigu jis kei- 
čia pasaulį, vadinasi, tokia jo valia. Aš norėčiau iki pat 
mirties likti su savo kupranugariais, bet jaunimas eina 
savo keliu. Nuo to laiko, kai čia pasirodė Muasasa (jis tu- 
rėjo galvoje Dykumos įsisavinimo organizaciją), gyveni- 
mas pagerėjo. Dabar mes turime pakankamai vandens, 
kelius ir mokyklas, elektrą, beveik kiekvienas šiandien 
turi radiją, niekas nebadauja. Vaikai mokosi, atsistoja ant . 
kojų, ir jiems pasidaro ankšta palapinėje. Halima dirba 
ligoninėje, žmonės ją mini su pagarba. Junis, mano jau- 
nėlis, kitąmet baigs vidurinę mokyklą, jis gyvena Al Mu- 
to internate. Mokslai jam sekasi, ir jis nori tapti veteri- 
narijos gydytoju; jau ir vietą turi Asjuto universitete, 
kuris yra Vadi al Nile, nuo mūsų apie dešimt valandų 
kelio autobusu. 

Kiek kartų aš vykau su karavanu į Asjutą parduoti 
datulių ir parvežti prekių Dachlos pirkliams. Tada dar 
mūsų kraštuose nebuvo nei automobilių, nei kelių. Sep- 
tynias aštuonias dienas mes keliaudavom per kalnus ir 
smėlio kopas, kol pasiekdavom Nilą. Aštuonias dienas 
tik į vieną pusę! O dabar sėdi į autobusą ir jau kitą die- 
ną gali patogiai grįžti namo. 

Jo pasakojimą nutraukė privažiavusio traktoriaus burz- 
gimas. Iš jo išlipo vyriausias šeicho sūnus Akramas — 
aukštas vyras, apsirengęs dryžuota felacho galabija. Ak- 
ramas pastatė priešais mus dubenį ryžių su mėsos padažu 
ir šviežiais svogūnais. 

— Valgyk, tėve, ir tavo svečias tegu ragauja,— tarė 
jis mandagiai. 

Kol mes valgėme, jis ištraukė iš kišenės laišką ir tarė: 

— Musa rašo. Siunčia jums su mama linkėjimų. Kitą 
mėnesį, kai pjausim avis, atvažiuos aplankyti — Man jis 
paaiškino, kad Musa, jo jaunesnysis brolis, tarnauja ka- 
reiviu Egipto armijoje. Jo pulkas stovi kažkur prie Sueco 
kanalo ir saugo šalį nuo priešų. „El adu” — priešu — taip 
visuose arabų kraštuose vadinamas Izraelis. 

Paskui iš Akramo sužinojau, kad jis pats pradėjo 
dirbti vairuotoju Dykumos įsisavinimo organizacijoje, o 
vėliau įstojo į žemės ūkio kooperatyvą. 

— Iš vyriausybės gavau penkis hektarus drékinamos 
žemės išsimokėtinai. Žemė ne kažin kokia, bet pomidorai 
dera puikiai, šiemet pasodinau naują rūšį — japonišką, 
saldūs kaip cukrus! 

Mačiau, kaip jis didžiuojasi savo darbais. Laikąs jis 
ir raguočių, tokios veislės, kuri duodanti daug pieno. Pie- 
ną per kooperatyvą parduodąs valstybinei pieninei. Jo 
vaikai eina Chindave į mokyklą ir dažnai aplanko sene- 
lius, nes čia gali pažaisti palapinėje ir pajodinėti kupra- 
nugariais. Senojo beduino anūkams tai pramoga, o ne 
kasdieninis darbas. Mokykloje jie mokosi patriotinių dai- 
nų ir eilėraščių, kuriais skiepijamas supratimas, kad visų 
pirma yra Egipto valstybės piliečiai, o tik paskui — bilio 
arabų genties palikuonys. 

— Gaila, kad tėvas taip retai čionai atkeliauja, daž- 
niausiai tik po derliaus nuėmimo paganyti mūsų laukuo- 
se kupranugarių. Mūsų namuose jam nejauku, tai ir gy- 
vena palapinėje prie savo kuprių, jo brolis, beje, irgi 
toks pats. Ar nenorėtumėte desertui išgerti šviežio kup- 
ranugarės pieno? — klausia jis manęs, o senukas jau ke- 
liasi ir eina. Kai po kelių minučių pilnas dubenėlis pieno 
jau keliauja ratu, šeichas labai patenkintas klausia sūnų: 

— Čia visai kas kita negu tavo karvės pienas, ką? 

Akramas tik nusišypso iš tokio smigtelėjimo ir sumur- 
ma, kad už kupranugarių pieną pieninė nieko nemoka, 
nes iš jo negalima sumušti sviesto, taigi jis mąsto jau 
ekonomiškai. 

Pabuvęs šiose vietose, senukas trauks į Chargos oazę 
už 200 kilometrų į rytus, kur gyvena jo ketvirtasis sū- 
nus Achmedas ibn Omaras, dirbantis mechaniku vienoje 
šulinių gręžimo firmoje. Žodžiu, senasis bilių šeichas kaip 
koks keliaujantis paminklas traukia per oazes, kurias šiuo- 
laikinė technika verčia derlingais sodais. Jo vaikai ak- 
tyviai dalyvauja šiame procese, o jis pats naujojo gyve- 
nimo būdo nepriima. 

Kooperatyvai, apie kuriuos man papasakojo Akramas, 
daug kuo padėjo buvusiems kupranugarių augintojams 
pereiti prie žemės darbo, nes žemdirbystei reikia patyri- 
mo. Tai ne gamybiniai kooperatyvai, kaip VDR ir kitose 
socialistinėse šalyse, bet greičiau prekybiniai, kurie pri- 

einamomis kainomis parduoda naujakuriams séklas, traSas 
ir veislinius gyvulius. Žemės ūkio produktų pardavimu 
Egipto rinkai taipogi rūpinasi kooperatyvas, mokėdamas 
valstiečiams tvirtas valstybines kainas. 

Tokiomis efektyviomis priemonėmis Egiptas, galima 
sakyti, visai išsprendė beduinų problemą. Tiesa, reikia 
pažymėti, kad klajoklių Egipte buvo nedaug, ir jie nie- 
kada nevaidino svarbaus vaidmens. 

Sirijos ir Alžyro vyriausybė eina panašiu keliu, steig- 
dama žemės ūkio kooperatyvus. Beduinams tai padeda 
įveikti daugelį pereinamojo laikotarpio sunkumų, kurie 
kone visur iškyla tada, kai viskas paliekama savieigai. Tai 
rodo Irako pavyzdys. 

Geriau suprasti planingą Alžyro vyriausybės politiką, 
kuria siekiama pririšti beduinus prie pastovios gyvena- 
mos vietos, mums padės VDR teisingumo ministro Hanso 
Joachimo Hoizingerio- interviu duotas savaitraščiui ,,Ho- 
rizont" 1972 metų gruodžio mėnesį. Jame sakoma: „Vi- 
dury dykumos netoli Kvarglos draugai alžyriečiai apgy- 
vendino gentis, kurios nuo seno klajojo po dykumas. Bu- 
vo pastatytas modernus kaimas, išgręžtas geras šulinys, 
Iš 1200 metrų gylio trykšta švarus vanduo ir drėkina 
laukus, plytinčius tarp dykumos smėlynų. Kai mes ten 
lankėmės, kaime gyveno 1000 žmonių, o po kelerių metų 
jų bus jau 3000. Vaikai, o kartu su jais ir suaugusieji, 
lanko naują mokyklą. Veikia kultūros centras. Valstybė 
aprūpina žemdirbius sėklomis ir trąšomis. Žmonės, nie- 
kuomet nė negalvoję apie žemės darbus, išmoko dirbti 
laukus, auginti šparagus, pomidorus ir kitas mitybai svar- 
bias daržoves." 

Beduinams būdingas kolektyviškumas, todėl tinkamai 
vadovaujami jie nesunkiai prisitaiko prie sėslaus gyve- 
nimo ir pasiekia gerų ūkinių rezultatų. Kadaise tokie stip- 
rūs gentiniai ryšiai pamažu silpnėja. Toks įspūdis man 
susidarė apsilankius viename Vadi al Džadido kaime prog- 
raminiu pavadinimu „al Thaura“ — revoliucija. Čia daug 
buvusių klajoklių, kilusių iš trijų skirtingų genčių, drau- 
giškai gyvena su felachais, kurie į šiuos plėšinius atsikėlė 
is Nilo slėnio. Visiems jiems kaip kooperatyvo nariams 

buvo sudarytos palankios sąlygos pradėti naują gyvenimą: 
vos tik susikraustę į šviesius, visais reikiamais baldais ap- 
statytus blokinius namus, jie galėjo stoti prie derliaus 
nuėmimo — čia Organizacija parodė psichologinį suma- 
numą. Laukai buvo įdirbami mechanizuotai, vadovaujant 
žemės ūkio specialistams; buvo įsteigti parodomieji skly- 
pai, o kooperatyvo organizuotuose vakariniuose kursuose 
felachai buvo mokomi ūkininkauti. Žodžiu, jų pragyveni- 
mas buvo labiau užtikrintas negu pirma. Jų vaikai lanko 
mokyklas, visiems teikiamas nemokamas medicininis aptar- 
navimas. ASS! susirinkimuose jie supažindinami su politi- 
niu šalies gyvenimu. Tokiu būdu vystosi naujos žmonių 
bendravimo formos, ir gentinė priklausomybė praranda sa- 
vo vaidmenį. Žinoma, perėjimas prie naujų ūkininkavimo 
formų ir naujo mąstymo ne visados vyksta taip sklandžiai, 
kaip rodo šis pavyzdys, kur buvusieji klajokliai sudaro gy- 
ventojų mažumą. Tose srityse, kur beduinai gyvena dides- 
nėmis bendruomenėmis, situacija visai kitokia. Čia genti- 
niai jausmai ir gentinis egoizmas nepalyginamai stipresni, 
ir pakeisti konservatyvią klajoklių mąstyseną — ne vienos 
dienos darbas. 


DEPUTATAS SU BURNUSU. Apie politinį beduinų 
švietimą aš kalbėjau su Mteiru Abdeliu Kerimu, kuris 
vadovauja aulad alio beduinų gentims, gyvenančioms į 
vakarus nuo Aleksandrijos. Mes susipažinom visai atsi- 
tiktinai 1969 metų sausio mėnesį Kaire, kur jis kaip aulad 
alio beduinų deputatas dalyvavo Egipto Nacionalinio su- 
sirinkimo posėdyje. Apsivilkęs savo genties nacionali- 
niais drabužiais, jis smarkiai skyrėsi nuo kitų deputatų. 
Aš jį pakalbinau ir užsiminiau, kad labai norėčiau apsi- 
lankyti jo gimtinėje. Jis pakvietė mane į Burg al Arabą. 
Praėjus pusmečiui, aš jau sėdėjau priešais deputatą su 
burnusu jo kukliuose namuose. Kelią į jo namus radau 
nesunkiai, nes šį trisdešimt šešerių metų energingą vyrą 
pažino kiekvienas. Iškalbingai ir įtikinamai kaip tikras 
parlamento narys jis papasakojo man apie savo politinę 
karjerą. Kai paklausiau, kuriai aulad alio gentinei grupei 

211 


jis pats priklauso, nes, kaip zinoma, jy yra daugiau kaip 
devyniasdešimt, jis netikėtai užsiplieskė: 

— Nors priklausau aulad charufams iš „baltosios au- 
lad alio frakcijos“ ir iš tėvo paveldėjau šeicho pareigas, 
bet apie tai nieko nebenoriu girdėti. Mes turim įveikti 
tą partikuliarizmą. Visų pirma, aš jaučiuosi esąs išrinktas 
valstybės veikėjas, atstovaujantis aulad alio genties gy- 
venamą sritį — pabrėžė jis. 

Man buvo žinoma, kad „raudonosios frakcijos" bedui- 
nai taip pat turi savo atstovą parlamente, nors pagal rin- 
kimų nuostatus deputatas renkamas tik nuo 100000 gy- 
ventojų, o iš viso aulad alio gentyse yra 115 000 žmonių. 
Paklausiau šeimininko, kaip čia yra. 

— Tai išimtis, kurią buvo priversta padaryti rinkimi- 
nė komisija,— atsakė jis ir komentuodamas pridūrė, — 
priešingu atveju „raudonieji“ aulad alio genties beduinai 
būtų boikotavę rinkimus, nes jų visai nedomina Egipto 
tautos reikalai. Jie apskritai nesupranta valstybės poli- 
tikos, gentinis egoizmas temdo jy protą. O va sinanai (tre- 
čioji didelė aulad alio genties frakcija — L. S.) negavo 
leidimo kelti savo kandidato! Baisiai įsiutę dėl tokios, 
anot jų, nepagarbos genčiai, jie įsiveržė ir nusiaubė rin- 
kiminius punktus Salume ir Sidi Barane, bet tai jiems ne- 
padėjo. Tada aš jiems pasakiau, kad negalima tapatinti 
Nacionalinio susirinkimo Kaire su gyvu genties vadų 
muziejumi. Taip, tai buvo karštas susirinkimas! 

Prisiminęs rinkiminės kampanijos įvykius, mano pa- 
šnekovas kaip reikiant įsiaudrino. Buvau maloniai nuste- 
bintas, kad pačių beduinų gretose esama tokių aistringų 
kovotojų su gentiniais prietarais. 

Kaip supratau iš tolesnio mūsų pasikalbėjimo, pagrin- 
dinė jo politinio sąmoningumo priežastis yra ta, kad nuo 
ankstyvos jaunystės priklauso politinei organizacijai ir 
aktyviai dalyvauja kovoje už nacionalinę nepriklauso- 
mybę. Kai 1952 metais Egipto revoliucija nuvertė parsi- 
davėlišką karaliaus Faruko monarchiją, Mteirui Abdeliui 
Kerimui buvo devyniolika metų. Jis dirbo pagalbiniu dar- 
bininku vienos amerikiečių naftos kompanijos statybose 
ir nuo pat Egipto išsivaduojamojo judėjimo organizacijos 
(vėliau Arabų Socialistų Sąjungos) įsikūrimo buvo jos na- 

rys. Kaip vienas iš aktyviausių politinių veikėjų jis bu- 
vo įtrauktas į kandidatų sąrašus nuo aulad alio genties 
beduinų ir tokiu būdu pateko į aukščiausiąjį Egipto liau- 
dies valdžios organą. 

Paveiktas jo politinio sąmoningumo, aš prisiminiau, 
ką buvau girdėjęs al Hamame, kur trečiadieniais vyksta 
dideli aulad alio genties turgūs. Vieno beduino ten pa- 
klausiau, kas tas nepažįstamas vyras, kuris kaip tik bėgo 
per turgaus aikštę. Gavau tokį atsakymą: „Jis ne musis- 
kis, tai — egiptietis". O kad jis pats gyvena Egipte ir nuo 
gimimo yra egiptietis; tai jam nieko nereiškia, neginčijamą 
pirmenybę jis teikia gentinei priklausomybei. Tokia mąs- 
tysena — didelė kliūtis valstybinei politikai, ir norint ją 
pakeisti, reikia kovoti, kaip tai daro Mteiras Abdelis Ke- 
rimas. Tokie vyrai kaip jis labiausiai ir tinka aiškinama- 
jam darbui, nes žemiečiai jį gerbia. 

“Mums šnekučiuojantis į deputato namus prisirinko 
daug beduinų — jie iš tolo pamatė mūsų automobilį ir pa- 
noro .-sužinoti, kas gi atvažiavo į svečius. Šeimininkas 
mostelėjo į vieną pagyvenusį vyrą raukšlėtu veidu ir Ži- 
lais barzdos šeriais: 

— Tai Faradžas al Akvaris. Pats Gamalis Abdelis Na- 
seras pareiškė jam padėką ir įteikė asmeninę dovaną. 
Papasakok svečiui, už ką tau teko tokia garbė! 

Senasis Faradžas atsikrenkštė ir nedrąsiai prašneko: 

— Aš dirbu sargu bandomojoje fermoje už kopų, kad 
niekas neliestų jaunų migdolų medžių ir pistacijų krūmų, 
su kuriais atlieka bandymus Dykumos instituto botanikai. 
Vieną gražų rytą — tai buvo prieš dvejus metus — ateina 
toks vyrukas ir sako, kad nori pasivaikščioti po plantaci- 
ją. „Stok“, sakau jam, „čia niekam nevalia vaikščioti, 
čia valstybinis bandymų sklypas, o va draudžiantis ženk- 
las!" „Gerai jau gerai", sako tas, „manau, kad man, kaip 
respublikos prezidentui, čia galima įeiti.“ „Tai nesvarbu, 
visai vistiek, kas tu esi, aš čia sargas ir negaliu nieko 
įleisti.“ Tada vyrukas nusijuokė ir sako: „Tu šaunuolis, 
tėvuk. Nuostatų turi laikytis visi.“ Jis paplekšnojo man 
per petį ir nusisegė savo laikrodį. Štai jis! 

Tai iš tikrųjų buvo nepamirštamas Gamalis Abdelis 
Naseras, kuris dažnai savaitgalius praleisdavo savo sody- 

boje prie Burg el Arabo. Beduinai susižavėję klausėsi šios 
jaudinančios istorijos, nors tikriausiai buvo girdėję ją 
jau ne vieną kartą. 


SIANDIENINIAI BEDUINŲ TYRINĖJIMO UZDAVI- 
NIAI. Permainos, vykstančios šiandieniniame beduinų gy- 
venime, kelia mokslui du rimtus uždavinius. Pirma, reikia 
išstudijuoti ir išsaugoti ateinančioms kartoms dar egzis- 
tuojančią tradicinę beduinų kultūrą, kuri neišvengiamai 
žus modernizuojant jų gyvenimą, o antra, ir tai svarbiau- 
sia,— bendradarbiaujant įvairių sričių „mokslininkams, 
siekti, kad sudėtingas perėjimas prie naujo sėslaus gy- 
venimo vyktų kuo sklandžiau. Tuo ir skiriasi šiuolaikinių 
beduinų tyrinėjimo tikslai nuo „klasikinio periodo“ tiks- 
lų, apie kuriuos išsamiai rašėme pirmajame knygos sky- 
riuje. Tik vienas dalykas kaip ir anksčiau lieka neginčy- 
tinas: būtina įsigyti dykumos gyventojų pasitikėjimą, o 
tai galima pasiekti tik kalbant jų kalba. Todėl nesunku 
suprasti, kad praktiškąjį beduinų tyrinėjimo darbą turėtų 
atlikti arabų mokslininkai. Tokios nuomonės yra ir įžymus 
etnologas Rolfas Hercogas, kuris rašo: ,,Beviltiska tikėtis, 
kad vien tik europiečių ar amerikiečių pastangomis bus 
galima pripratinti klajoklius prie sėslaus gyvenimo, jei- 
gu jie patys nerodys jokio suinteresuotumo. Psichologi- 
niam paruošiamajam darbui būtina vietinės inteligentijos 
pagalba. Jos paramą svarbu justi nuo pat pradžių... atsi- 
sakyti senųjų gyvenimo formų pirmieji turėtų skatinti 
įžvalgūs ir autoritetingi tos pačios rasės, kalbos ir religi- 
jos Žmonės.“ 

Jau keli dešimtmečiai beduinų problemas tyrinėja to- 
kie gabūs arabų mokslininkai kaip egiptiečiai Mohamedas 
Avadas ir Achmedas Abu Zeidas, irakiečiai Achmedas 
Abdelis Džalilas Tahiras ir Alis Vardis, sudaniečiai Sunis 
Banaga, Hasanas Ibrahimas ir kiti; jų tyrinėjimų rezulta- 
tai paskelbti daugelyje knygų ir mokslinių straipsnių. Al- 
žyro, Aleksandrijos ir Kairo, Damasko, Bagdado ir Kuvei- 
to moksliniuose institutuose ruošiami specialistai darbui 
su dykumos arabais, tiems pereinant prie séslaus gyve- 
nimo. Visų pirma šie specialistai supažindinami su socio- 
loginiais metodais. Tarptautinėse konferencijose moksli- 

ninkai svarsto gautų tyrimų rezultatus ir numato tolesnio 
darbo kryptis. Folkloristai arabai ir europiečiai taip pat 
jau seniai renka ir gelbsti nuo gresiančio išnykimo be- 
duinų dvasinės bei materialinės kultūros paminklus, sau- 
go juos institutų archyvuose ir muziejuose. Daugelis arabų 
šalių jau šiandien turi dideles tokių paminklų kolekcijas, 
nors ne visos jos tinkamai eksponuojamos. Norint sėk- 
mingai dirbti tiriamąjį darbą tarp beduinų, reikia didelio 
takto, ypatingo jautrumo, o kartais ir apsukrumo. 

Norėdamas užmegzti ryšius su aulad alio genties be- 
duinais aš 1969 metų vasarą, remiamas Egipto kultūros 
ministerijos ir VDR kultūros centro, skaičiau Marsa Mat- 
ruche prie Viduržemio jūros paskaitą apie arabų klajok- 
lių istoriją bei kultūrą ir rodžiau skaidres. Tai buvo viena 
iš sėkmingiausių paskaitų, kurias man kada nors teko 
skaityti. Susirinko per keturis šimtus klausytojų, kurie 
vos tilpo miesto klubo salėje. Nemažai atėjo ir beduinų 
genčių vadų. Pirmiausia islamo dvasininkai kreipėsi į 
alachą, prašydami palaiminti šį renginį, po to aš pradė- 
jau savo paskaitą. Susirinkusieji dėmesingai klausėsi ma- 
no pasakojimo apie beduinų visuomenės atsiradimą, isto- 
rinius arabų tautos persikraustymus ir išplėtę akis žiūrėjo 
į skaidres, rodomas didžiuliame ekrane. 

Aš tyčia parinkau daug nuotraukų iš rytinių arabų 
kraštų, o Šiaurės Afrikos gentims skyriau palyginti ma- 
žai dėmesio. Reakcija buvo kaip tik tokia, kokios tikė- 
jausi: vos tik užbaigiau paskaitą, iš visų pusių pasipylė 
kvietimai apsilankyti įvairiose aulad alio genties grupėse. 
Kai kurie šių grupių atstovai atvirai priekaištavo, kad 
pranešime taip mažai vietos buvo skiriama aulad alio 
beduinams. Buvo uzgauta jų savimeilė: „Prašom atva- 
žiuoti pas mus ir fotografuoti, kas patiks!" Taigi susidarė 
tokios puikios sąlygos tolesniems tyrinėjimams, apie ko- 
kias galima tik svajoti. 

Renkant eksponatus muziejams, t. y. perkant materia- 
linės beduinų kultūros daiktus, dažnai pasirodo, kad tas 
ar kitas rykas dar labai reikalingas palapinėje, ir šei- 
mininkas net norėdamas negali jo atiduoti. Pavyzdžiui, 
odinis vaiko lopšys, linguojantis moterų pusėje tarp pala- 
pinės karčių. Daugelyje palapinių mačiau tą „hababą“, ir 

visur jis buvo uzimtas. Negi reikalausi is motinos, kad 
iškeltų kūdikį ir parduotų lopšį muziejui? Tą patį galima 
pasakyti ir apie senovinius moterų papuošalus iš sidabro 
ir aukso. Šios brangenybės yra kruopščiai saugomos, duk- 
ros paveldi jas iš motinų, ir nė viena beduinė negali ra- 
mia širdim jų atsisakyti. 

Nemažai sunkumų iškyla, kai reikia iš beduinų ką nors 
nupirkti. Nors jie ir žino pinigų vertę, bet daugeliui daik- 
tų, kuriuos patys gamina, negali nustatyti kainos, nes 
jiems aiški tik savikaina, o ne rinkos kaina. Kartais už 
kokį nors daiktą jie užsiprašydavo astronominės sumos, 
ir aš turėdavau atsisakyti pirkinio, o kitoj stovykloj tą 
patį daiktą nusipirkdavau dešimt kartų pigiau. 

Be materialinės kultūros vertybių mokslininkai siste- 
mingai kaupia ir dvasinės beduinų kultūros lobius: pa- 
sakas, kasidas, muziką ir šokius. Etnografinio muziejaus 
lankytojų akį traukia beduinų palapinė su pilna įranga 
ir buities rakandais, o koncertuose publiką žavi arabų 
folklorinio ansamblio atliekami temperamentingi dykumos 
klajoklių šokiai. 


ŽVILGSNIS Į ATEITĮ. Susipažinę su beduinų ūkiniais, 
visuomeniniais ir kultūriniais ypatumais, pamėginkime 
įsivaizduoti jų ateities gyvenimą. Nereikia būti pranašu, 
pakanka blaivios akies, kad suprastum, jog šiandieninės 
socialinės-ekonominės arabų pasaulio vystymosi tenden- 
cijos pamažu veda prie klajoklių išnykimo. Daugelio ara- 
bų šalių vyriausybių ir įstaigų tikslas, kurio jos siekia 
skirtingomis priemonėmis, yra visus dar tebeklajojančius 
beduinus padaryti sėsliais gyventojais. Šis procesas pra- 
sideda nuo pusiau klajoklinio gyvenimo, ir pusiau klajok- 
lių skaičius kasmet didėja, o grynųjų klajoklių atitinka- 
mai mažėja. Padarius pirmąjį žingsnį, anksčiau ar vėliau 
bus visai atsisakyta klajoklinio gyvenimo, ir kuo didesnį 
dėmesį beduinų problemoms skirs vyriausybės, tuo anks- 
čiau įvyks šis pasikeitimas. 

Tribalizmas ir su juo susijusi egocentrinė genties mąs- 
tysena yra didelė kliūtis politiniam jaunų arabų valstybių 
vystymuisi; įveikti šią kliūtį, kaip jau minėjom, yra pa- 

grindiné dabarties problema daugelyje arabų pasaulio 
rajonų. Ir sprendžiama ji ne ūmai ir ne dekretais. Tai 
ilgas procesas, kuris turi būti parengtas liaudies masių 
švietimu ir pažangiųjų politinių organizacijų veikla. Nuo 
seno žinoma, kad tradicinė ideologija bei elgesio normos 
turi labai gilias šaknis, jos išlieka net ir visai pasikeitu- 
sioje aplinkoje. Arabų specialistų žiniomis, daugelyje 
šiandieninių Šiaurės „Afrikos ir Vakarų Azijos kaimų dar 
stiprūs gentiniai ryšiai. Besivystančiose šalyse tai pasi- 
reiškia nepotizmu arba kūmyste: pavyzdžiui, įtakingi vals- 
tybės veikėjai proteguoja savo gentainius ir aprūpina 
juos tarnybomis. Gentinės sąmonės egzistavimas pasi- 
reiškia ir grynai išoriškai tose miesto dalyse, kuriose ap- 
sigyvena buvę klajokliai. Gyvendami viename rajone, 
jie išlaiko buvusią priklausomybę genčiai; tradicinę gi- 
minystę čia palaiko naujas teritorinis bendrumas. Jie lai- 
kosi papročio vesti žmoną tik iš savo genties, be to, stei- 
gia privačias moralinės bei materialinės tarpusavio pa- 
galbos organizacijas. Jei šeimoje kas suserga ar numiršta, 
arba koks bendruomenės narys patenka į teismą, organi- 
zacija tuoj pat griebiasi priemonių — renka pinigus, rū- 
pinasi našlaičiais vaikais. 

Vadinasi asabija — gentinis solidarumas — išlieka. Kaip 
matyti iš pateiktų pavyzdžių, jis turi daug teigiamybių, 
bet, žiūrint plačiau, trukdo susidaryti nacionalinei sąmo- 
nei, be kurios neįmanomas šiuolaikinės valstybės vysty- 
masis. 

Tačiau svarbiausias argumentas prieš klajoklinį gy- 
venimą yra vis dėlto ekonomika: ekstensyvi klajoklinė 
gyvulininkystė šalies ekonomikoje vaidina visai menką 
vaidmenį, nes bandų savininkai labiausiai rūpinasi savo 
veislinių gyvulių skaičiaus didinimu. ,,Tradiciniu požiūriu 
galvijų skaičius bandoje atspindi savininko turtą ir so- 
cialinę padėtį, o kartu yra ir jo laimės matas“, — rašo Rof- 
fas Hercogas savo knygoje „Klajoklių perėjimas prie 
sėslaus gyvenimo“, ir priduria: „Parduoti gyvulius, ypač 
sveikus, tolygu menkinti šeimininko savininkišką didybę. 
Todėl iki šiol galvijų pasiūla turguose ir kokybės, ir kie- 
kybės atžvilgiu yra daug mažesnė negu galima būtų ti- 
kėtis, žinant, koks didelis yra įvairių naminių gyvulių 

skaičius. Geros ganiavos metais savininkai verčiau pa- 
didins savo bandas, negu parduos galvijus.“ 

Panašų klajoklių požiūrį į gyvulininkystės produktų 
pardavimą minėjome kalbėdami apie Babanusos pieno 
kombinatą Sudane, nors ten jau pastebimi šiokie tokie 
poslinkiai žmonių galvosenoje. 

Norint išmaitinti besivystančių šalių gyventojus, ku- 
rių vis daugėja, būtina išplėsti dirbamos žemės plotus iki 
šiol menkai naudojamuose sausringuose žemės regionuo- 
se. Antai nugalėjus revoliucijai Libijoje, per keletą metų 
buvo sėsliai apgyvendinti visi beduinai. Po to valstybė 
ėmėsi atitinkamų priemonių, kad atokiose ganyklose ir 
toliau būtų apginami kupranugariai. Aštuntojo dešimtme- 
čio pabaigoje Libijoje buvo įsteigtos penkios valstybinės 
kupranugarių fermos, kurių ūkininkavimo pavyzdžiu at- 
eityje galės remtis ir kiti arabų kraštų rajonai. 1981 metų 
rudenį aš turėjau progą apsilankyti kupranugarių fermo- 
je al Davune, esančiame Džebelo Tarkumo pietuose (maž- 
daug už 120 km į pietryčius nuo Tripolio). 1978 metais 
steigiant fermą iš privačių savininkų buvo supirkta apie 
500 kupranugarių. Fermos vedėjo, veterinarijos gydytojo 
iš Sudano žodžiais, gyvulių skaičius jau išaugo iki 600, 
o ateityje numatyta auginti arti 2 000 patelių. Auginimo 
tikslas — tiekti kupranugarius skerdimui, tai reiškia, kad 
ferma parduoda maždaug metinius kupranugariukus ir gau- 
na už kiekvieną po 250 Libijos dinarų. Kaip ir anksčiau, 
kupranugariai patys susiranda pašaro skurdžia augmenija 
apaugusiose kalvotose srityse. 50—60 veislinių patelių 
bandą, kuriai vadovauja stiprus patinas, gano vienas pie- 
muo. Tie piemenys — tai buvę Libijos, Mauritanijos ir 
Sudano klajokliai, kuriems už darbą dabar jau moka 
valstybė. Kupranugarių fermos darbuotojai tvirtai tiki, 
kad jau po kelerių metų jų ferma duos pelno. 

Mokslininkai, tyrinėjantys žmonijos maitinimosi prob- 
lemas, nustatė, kad šiandieniniai dykumos plotai, juos ati- 
tinkamai {dirbus, galėtų išmaitinti milijardą žmonių! Bet 
svarbiausia sąlyga tam yra taikus pasaulio vystymasis ir 

visų dvasinių bei techninių rezervų mobilizavimas dyku- 
mos šturmui. 

Didelių laimėjimų pertvarkant gamtą yra pasiekusi Ta- 
rybų Sąjunga, kur Turkmėnijos, Uzbekijos ir Kazachsta- 
no dykumos plotai įsisavinami keičiant upių vagas, ka- 
sant kanalus ir ieškant požeminių vandens telkinių. At- 
kariaudami Sacharos plotus, šiuo patyrimu naudojasi Al- 
žyras ir Egiptas — tai rodo Naujojo slėnio pavyzdys. Pa- 
našių priemonių imasi Sirija ir Irakas, tik ten ypatingas 
dėmesys skiriamas užtvankų statybai. Tai savo ruožtų 
skatina naujas ūkinės veiklos formas: žuvininkystę nau- 
juose vandens rezervuaruose, vandens energijos panau- 
dojimą kaimų elektrifikacijai ir t. t. 

Vis dėlto reikia pabrėžti, kad ir ateityje daugelyje 
rajonų, kur žemė dėl įvairių priežasčių (didelio druskin- 
gumo, požeminio vandens trūkumo ir kt.) netinka žem- 
dirbystei, gyvulių auginimas kaip ir anksčiau liks vienin- 
telė efektyvi ūkininkavimo forma. Ir šioje srityje pavyz- 
džiu gali būti tarybinės Vidurinės Azijos respublikos, ku- 
Iiose auginamos didelės kupranugarių ir avių bandos. Tik 
tuose sunkiai pasiekiamuose kalnų rajonuose savo gyvu- 
kūrę po socialistinio pertvarkymo. Dideles gyvulių ban- 
das čia prižiūri kvalifikuotos brigados, kurios naudojasi 
modernia technika ir veterinariniais įrengimais, o didžioji 
gyventojų masė gyvena kaimuose, kur sudarytos visos 
socialinės-kultūrinės sąlygos socialistinės visuomenės vys- 
tymuisi. Tokiu pat keliu sėkmingai žengia ir Mongolijos 
Liaudies Respublika. 

Reikia manyti, kad šių šalių pavyzdys ateityje sudo- 
mins ir arabų kraštus. Klajoklinis gyvenimas, su kuriuo 
susipažinome pirmuosiuose šios knygos skyriuose, ilgai- 
niui baigsis; beduinai prisitaikys prie naujų sąlygų, bet 
neišmirs. Demografinės statistikos rezultatai rodo, kad 
sėsliai gyvenančių beduinų skaičius daug greičiau auga 
negu klajoklių, nes sumažėjo vaikų mirtingumas, neiš- 
gydomos ligos ir nuolatiniai kivirčai tarp genčių. Laimė, 
beduinai išvengė tragiško Kongo pigmėjų arba Amazonės 
baseino indėnų likimo, 

Pagrindinė tendencija šiame procese yra didžiosios 
gyventojų masės perėjimas prie sėslaus gyvenimo ir prie 
žemės darbo, neatsisakant ir gyvulininkystės. Klajokliai 
taip toli nebekeliauja kaip anksčiau, su banda vyksta ne 
visa genties grupė, o tik speciali piemenų brigada, aprū- 
pinta techninės pagalbos priemonėmis, sunkvežimiais, 
malūnsparniais ir radijo aparatūra, kad bet kada galėtų 
susisiekti su gyvenviete. Gyvulių augintojus skatina ne 
egocentriškas prestižo siekimas, o komerciniai interesai, 
kurie glaudžiai susiję su visos nacijos interesais. 

Gal šiuo metu tai atrodo dar fantastiška, ar net uto- 
piška, bet manau, kad tik šitokiu keliu einant galima iš- 
spręsti beduinų problemą. Be to, ateityje būtina gerinti 
bandų veisles, plėsti ir tręšti ganyklų plotus, auginti pa- 
šarines žoles, kaip atsargas papildomam gyvulių šėrimui 
sausrų metu, įrengti daugiau girdyklų, ambulatorinių 
veterinarijos punktų, pereiti nuo privatinės galvijų nuo- 
savybės prie kooperatinės, panaikinti bet kokį išnaudoji- 
mą, skatinti suaugusiųjų švietimą, įsteigti pastovius pro- 
duktų supirkimo punktus ir prekybinius centrus. Visa 
tai reikėtų įgyvendinti, norint pakeisti senuosius klajok- 
lių socialinius-ekonominius santykius ir iš esmės page- 
rinti gyvulių augintojų gyvenimo sąlygas. 

Ir nors kol kas dauguma šių reikalavimų tėra šviesi 
svajonė — per penkis milijonus beduinų dar tebeklajo- 
ja, — bet jų įgyvendinimas tolesniame vystymosi procese 
yra neišvengiamas. Žinoma, tai ilgas kelias, bet juk be- 
duinai įpratę prie tolimų kelionių dar nuo tada, kai prieš 
tris keturis tūkstančius metų prisijaukino pirmuosius kup- 
ranugarius. Galimi ir atkryčiai kurių sunku išvengti, vyks- 
tant tokiam sudėtingam procesui kaip klajoklių apgyven- 
dinimas kaimuose — juk kiekviena aukštesnė žmonijos 
vystymosi pakopa pasiekiama tik per priešybių kovą. 

Atmenu vieną paradoksalų įvykį, apie kurį norėčiau 
papasakoti: Aleksandrijos SNO institute, tiriančiame Sa- 
charos vystymo projektus, dirbo ekspertas, kuris septin- 
to dešimtmečio viduryje buvo nusiųstas pas Šiaurės Af- 

rikos beduinus, kad paagituotų juos pereiti prie sėslaus 
gyvenimo. Aš pažinojau šį vyrą, ir jis pats papasakojo 
man savo istoriją. Atvykęs jis įsimylėjo vieną beduinų 
gražuolę, vedė ją, susilaukė gražių vaikučių, ir dabar jie 
visi klajoja su savo kupranugariais ir avimis šiauriniais 
Sacharos pakraščiais. ,Juk būti beduinu ir gyventi pa- 
lapinėje puiku. Jie tokie nuostabūs žmonės“,— paaiškino 
jis man savo netikėtą sprendimą. 

Prijojame šulinį. Aplinkui 
knibžda avių, ožkų, kupranu- 
garių ir kitokių galvijų. Koks 
šimtas žmonių susirinkę prie 
šulinio, bet kol kas odiniai 
kibirai ir diržai numesti ant 
žemės; visų piemenų rankose 
kirviai ir storos kuokos — 
prie šulinio muštynės! Man 
kraujas sustingo iš siaubo, kai 
supratau, kas čia dedasi. |tu- 
žę priešininkų balsai skardė- 
jo ore, girdėjosi duslus laz- 
dy irinksėjimas į plikai nus- 
kustus pakaušius. Kovėsi apie 
trisdešimt vyrų iš hasanijų ir 
tiek pat iš šaigijų genties. Kai 
kurie mušeikos kruvini volio- 
josi ant žemės — jų niekas ne- 
belietė. Kiti lakstė aplinkui, 
norėdami sutaikinti priešinin- 
kus, bet veltui! Mušeikos vis 
puolė ir puolė vieni kitus, 
stengdamiesi kuo skaudžiau 
užvožti. Pamačiau, kaip vienas 
beduinas gindamasis pakėlė 
virš galvos ranką ir ją tučtuo- 
jau suknežino kirvis. Ranka 
nenatūraliai pakibo, o vyras 
vaitodamas griuvo ant že- 
mės. Aš prijojau kiek galė- 
damas arčiau [Jusufas išsi- 
gandęs glaudėsi man už nu- 
garos} ir iš visų jėgų sušu- 
kau: 

— Chalas, chalas! Haram 
aleikum, ija beni el-arab! 
Haram aleikum! [Liaukitės, 
nustokit, arabų sūnūs, gėda 
jums!) 


